;eo 


CT 
1278 

C4-4A3 


Digitized  by  the  Internet  Archive 

in  2011  with  funding  from 

Univers ity  of  Toronto 


http://www.archive.org/details/tilmedborgereforOOgeda 


1 


TIL  MEDBORGERE. 


-XX „ 

FORNØDEN  OPLYSNING  OM  DEN  IMOD  MIG  ANLAGTE 

JUSTITSSAG. 


AF 


baron  G.  A.  GEDALIA. 


KJØBENHAYK 

Andr.   Schous   Forlag. 

TRYKT  HOS  O.  C.  OLSEN  &  Co. 

1881. 


7M 


Til  Medborgere. 


Fornøden  Oplysning  om  den  imod  miij  anlagte  Justitssag. 


Af 


Baron  G.  A.  Gedalia. 


Kjøbenhavn. 

Andr.   Schous   Forlag 

1881. 


er 


O.    C.  Olsen  A  Co.    Kjobenliavn.. 


Ifølge  den  nuværende  Lovgivning  i  Danmark  og 
den  Praxis.  der  er  indført  i  den  kriminelle  Proces,  kan 
en  Kriminalretsassessor,  Politimester  eller  Birkedommer 
arrestere  Enhver,  som  bliver  anklaget  paa  Mistanke. 
Det  er  vel  at  antage,  at  Lovgivningsmagten  herved  er 
gaaet  ud  fra  den  Forudsætning,  at  en  saadan  vidtstrakt 
Myndighed  er  en  Nødvendighed,  for  at  disse  Dommere 
gjennem  Arresten  skulle  kunne  sikkre  sig  Vedkommendes 
Tilstedeværelse  og  forhindre  ham  i  ved  Flugt  at  søge 
at  undgaae  den  fortjente  Straf,  hvis  Mistanken  viser 
sig  grundet. 

Men  Lovgivningsmagten  maa  samtidig  være  gaaet 
ud  fra  en  anden  Forudsætning,  den  nemlig,  at  Dom- 
meren er  sig  det  store  Ansvar  bevidst,  som  følger  af 
hiin  vidtstrakte  Myndighed,  og  først  efter  moden  Over- 
veielse  af  ethvert  berettiget  Moment  vil  benytte  den 
Magt,  der  saaledes  er  lagt  i  hans  Haand,  men  navnlig 
ikke  hensynsløst  og  letsindigt  udstede  et  Arrestdekret 
mod  hæderlige  og  ansete  Mænd  paa  løse  eller  vel  endog 
interesserede  Angivelser  af  uvederhæftige  og  for  deres 
Medborgere  obscure  Personer,  saaledes  at  det  skinner 
igjennem  den  af  Anklagerne  til  „Rapporten"  afgivne 
Forklaring,  at  hele  Klagen  er  greben  ud  af  Luften 
eller  skriver  sig  fra  Personer,  der  maa  være  medskyldige 
i  Forbydelsen,  fordi  denne  Forbrydelse  ellers  slet   ikke 

kunde  være  begaaet.  At  don  største  Besindighed  og 
Hensynsfuldhed  her  udkræves  fra  Dommerens  Bide  før 
han    foretager  et  saa  yderligt  Skridt,  som  Udstedelsen 

af  et  Arrestdekret  er,  vil  jo  af  sig  selv  være  indlysende 
for  Enhver,  thi  hver  Mand  kan  jo  ikke  andet  end  an- 
tage, at  naar  en  agtet  og  mellem  sine  Medborgere  an- 
seet  Mand  bliver  belagt  med  Arrest,  saa  maa  Dommeren 
have  stærke  Beviser  paa  hans  Brøde,  og  denne  An- 
tagelse fra  det  store  Publikums  Side  maa  jo  grændse 
til  Vished,  naar  Arrestdekretet  udstedes  imod  den 
Paagj ældende,  uden  at  Dommeren  har  givet  sig  Tid 
til  efter  en  forudgaaet  Anholdelse  nøie,  besindigt  og 
hensynsfuldt  at  overveie,  hvorvidt  der  virkelig  er  til- 
strækkelig Føie  til  at  gribe  til  dette  Middel.  Thi  det 
kan  jo  ikke  falde  Nogen  ind  at  troe,  at  en  Dommer 
ikke  skulde  være  sig  det  store  Ansvar  bevidst,  som  han 
paadrager  sig  ved  at  udstede  et  Arrestdekret  mod 
agtede  Mænd,  naar  Mistanken  maatte  vise  sig  ugrundet, 
og  det  fordi  en  Arrest  aldeles  kan  ødelægge  et  hidtil 
agtet  Navn  og  Familiens  Fremtid,  sætte  den  Paa- 
gj ældende  ud  af  Virksomhed  og  opløse  et  hidtil  lykke- 
ligt Familieliv,  uden  at  der  foreligger  Skygge  af  Brøde 
fra  Anklagedes  Side.  Man  sige  ikke :  „ved  Frifindelsen 
faar  Anklagede  Opreisningu,  thi  deels  vil  der  jo  ofte 
hengaa  længere  Tid  inden  Frifindelsesdommen  falder, 
og  i  al  denne  Tid  hviler  der  altid  en  halv  Vanære  over 
den  Ulykkelige,  fordi  Udfaldet  ikke  kan  vides  af  Publi- 
kum, og  de  fleste  Mennesker  ere  mest  tilbøielige  til 
at  tro  det  Værste.  Men  ikke  engang  selve  Frifindelsen 
medfører  nogen  virkelig  Opreisning ;  den  ødelagte  Virk- 
somhed kan  ikke  erstattes,  Familiens  Adsplittelse  heller 
ikke,  og  de  undergaaede  Lidelser  ville  virke  udover 
Frifindelsen,  for  ikke  at  tale  om,  at  navnlig  Almuen  er 
tilbøielig  til,  trods  al  Frifindelse,  at  kaste  Skygge  over 
en  Mand,  som  har  været  arresteret. 

Sagen  stiller  sig  anderledes,  naar  „den  Sigtede"  har 
et  daarligt    Navn    eller  tidligere  har  været   straffet  for 


vanærende  Forbrydelser  eller  oftere  været  i  Kollision 
med  Loven,  thi  her  ligger  Samfundets  Pligt  til  Selv- 
forsvar klart  for,  og  deels  vil  en  ubeføiet  Arrest  i  dette 
Tilfælde  ei  kunne  have  de  samme  sørgelige  Følger, 
særlig  fordi  der  alt  iforveien  har  hvilet  en  Skygge 
over  den  Paagj  ældendes  Navn.  Vel  staar  det  Enhver 
frit  for  at  appellere  et  Arrestdekret,  men  denne  Frihed 
anseer  jeg  for  en  reen  Fiktion,  fordi  en  saadan  Protest 
imod  Dommerens  Kj  endelse  vil  stille  Arrestanten  i  et 
for  ham  ugunstigt  Forhold  til  Dommeren,  da  denne  jo 
ikke  er  andet  end  et  Menneske;  og  da  han  leder  For- 
hørerne til  Protokollen,  vil  en  saadan  Appel  kunne  faae 
en  skjæbnes  vanger  Betydning  for  Arrestanten,  fordi  det 
ligger  i  Sagens  Natur,  at  Dommeren  vil  opbyde  Alt 
for  at  redde  sin  juridiske  Ære,  og  det  er  jo  ikke  givet 
Enhver  at  kunne  bedømme  den  juridiske  Betydning  af 
det,  Dommeren  lader  føre  til  Protokols,  og  naar  denne 
befrygter,  at  Arrestdekretet  kunde  blive  under  kj  endt, 
vil  han  i  Mellemtiden  kunne  finde  en  Anledning  til 
at  udstede  et  nyt  Arrestdekret,  en  Anledning,  der  vil 
fremstille  sig  af  sig  selv,  naar  f.  Ex.  Anklagere  og 
Vidner  ere  de  samme  Personer. 

Og  skjøndt  en  Appel  i  saadanne  Sager  skal  nyde 
hurtig  Fremme,  vil  der  dog  altid  hengaa  nogen  Tid 
før  Kj  endelsen  falder,  og  der  gives  jo  ogsaa  Tider,  hvor 
Høiesterets  Medlemmer  have  Ferie. 

Og  de  Mænd,  som  skulde  paasee,  at  Intet  føres  til 
Protokols  uden  hvad  Arrestanten  virkelig  har  meent 
med  sin  Forklaring,  og  som  tillige  skulde  være  en 
Garanti  for,  at  Alt  gaar  rigtig  til  —  de  saakaldte  Rets- 
vidner —  ere  i  Almindelighed  en  Politibetjent  og  en 
eller  anden  udlevet  Mand,  altid  uden  juridisk  Dannelse, 
og  som  Følge  heraf  uden  Indsigt  i  hvad  Betydning 
Dommeren  kan  lægge  i  Arrestantens  Forklaring;  men 
selv  om  de  ikke  led  af  denne  Mangel,  vilde  de  paa 
Grund  af  den  Maade,  hvorpaa  de  ansættes,  nemlig  af 
selve    Rettens    Justitiarius ,    ikke    kunne    optræde    mod 

Dommeren,    fordi    de    ere    Rettens    Underordnede;    og 

noget  Lignende  ujielder  om  Protokolføreren,  der  ve] 
ansættes  af  Justitsministeren,  men  i  Keglen  hverken 
vil  finde  sig  forpligtet  eller  berettiget  til  at  optræde 
mod  Dommeren,  naar  denne  dikterer  et  for  Arrestanten 
uheldigt,  men  for  Vidnerne  heldigt  Udtryk  til  Proto- 
kollen. 

Naar  denne  Institution  skulde  have  nogen  Betyd- 
ning, maatte  hine  Retsvidner  være  Mænd  med  juridisk 
eller  i  alt  Fald  med  større  almindelig  Dannelse,  valgte 
af  Rigsdagen  eller  Borgerrepræsentationen  paa  Omgang 
mellem  uafhængige  Mænd,  enten  lønnede  af  Staten, 
eller  udførende  dette  Hverv  som  en  Hæderspost,  hvad  det 
i  Virkeligheden  kunde  blive.  Men  den  eneste  virkelige 
Garanti,  der  kan  gives  en  Tiltalt  eller  Arrestant  mod 
Dommerens  Vilkaar lighed,  er  den,  at  han  faaer  Eet. 
som  det  andetsteds  er  Tilfældet,  til  at  lade  sin  juridiske 
Konsulent  tilkalde  og  være  tilstede  ved  Forhørerne  for 
at  paasee,  at  Alt  gaaer  rigtigt  til,  og  at  Protokollen 
bliver  et  tro  Udtryk  af  Arrestantens  Forklaring. 

Den  juridiske  Konsulent  burde  ogsaa  være  berettiget 
til  at  opkaste  Kontraspørgsmaal  til  Vidnerne  ligesom  i 
civile  Sager. 

Vidnerne  burde  ogsaa  aflægge  Eden  førend  de  af- 
give deres  Forklaring,  thi  det  er  ikke  altid  givet,  at 
Vidnerne  have  Kundskab  om,  at  de  skulle  beedige 
deres  Forklaring,  og  naar  Dommeren  nu  efter  Forkla- 
ringen forlanger  Edsaflæggelse,  driste  de  sig  ikke  altid 
til  at  tilbagekalde  deres  Forklaring,  selv  om  den  ikke 
maatte  være  ganske  overeensstemmende  med  Sand- 
heden, af  Frygt  for  at  blive  anklagede  og  straflede  for 
falsk  Forklaring  for  Retten.  Arrestanten  burde  ogsaa 
have  en  forholdsmæssig  Erstatning  efter  uvillige  Mænds 
Skjøn,  skjøndt  Fastsættelsen  af  en  mere  betydelig 
Skadeserstatning  ganske  vist  vilde  mere  skade  end 
gavne  Arrestanten  uden  samtidig  Indførelse  af  slige 
Garantier    imod    Dommerens    Vilkaarlighed.     Thi  uden 


dette  vilde  Dommeren  komme  i  den  vanskelige  Stilling 
at  maatte  varetage  tvende  Factorers  Interesser,  for  det 
første  sin  egen  juridiske  Æres,  dernæst  Statens  eller 
Anklagerens  Tarv,  forsaavidt  denne  Sidste  efter  Loven 
er  pligtig  at  deponere  en  saadan  Kaution,  og  vilde 
Dommeren  af  disse  Grunde  opbyde  hele  sin  juridiske 
Kløgt  for  ikke  at  staa  kompromitteret.  Dommeren  bør 
utvivlsomt  heller  ikke  deeltage  i  Voteringen  i  de  Sager, 
i  hvilke  han  har  ledet  Forhørerne,  thi  han  vil  herved 
lettelig,  mulig  uden  eget  Vidende,  ledes  til  at  paavirke 
de  andre  Dommere  til  Skade  for  en  Tiltalt  eller  Arre- 
stant. Ligeledes  burde  en  Dommer  aldrig  kunne  ud- 
stede et  Arrestdekret  paa  Mistanke,  men  kun  naar  Ved- 
kommende er  greben  paa  fersk  Gjerning,  i  modsat  Tilfælde 
bør  et  Arrestdekret  kun  kunne  udstedes  af  Dommeren 
i  Forening,  med  Rettens  Justitiarius,  eller  to  af  dens 
ældste  Assessorer. 

Naar  jeg  har  tilladt  mig  at  paapege  de  Garantier, 
som  ere  uundgaaelig  nødvendige  for  at  sikkre  en  An- 
klaget mod  Vilkaarlighed  fra  Dommerens  Side  i  krimi- 
nelle Sager,  saa  er  jeg  bleven  ledet  hertil  ved  at  fæste 
Tanken  paa  den  Fremgangsmaade,  som  i  andre  civili- 
serede Lande,  England,  Frankrig  og  vort  Naboland 
Sverrig,   følges   ved  Behandlingen  af  kriminelle    Sager. 

Hist  kan  ikke  blot  enhver  Anklaget  eller  Arrestant 
forlange  sin  juridiske  Konsulent  ved  et  ethvert  Forhør 
tilkaldt  for  at  paasee,  at  Dommeren  ikke  ved  Forhøret 
lader  tilføre  Protokollen  andet  end  hvad  Arrestanten 
virkelig  har  kunnet  mene  med  sin  Forklaring,  men 
hertil  kommer,  at  Forhørerne  foregaae  ofTenlig  i  Edsvorne- 
rettens Nærværelse;  men,  hvad  der  er  det  vigtigste  af 
Alt,  Ingen  kan  blive  arresteret  paa  Mistanke  uden 
under  særlig  graverende  Omstændigheder,  medens  An- 
klageren er  pligtig  til  forud  at  deponere  betydelige 
Summer,  og,  hvis  det  viser  sig,  at  han  har  taget 
feil  og  at    Anklagen  er  ubeføiet,    er  han  pligtig  at  yde 

den  Forurettede  en   klækkelig    Erstatning,    der    i    • 
Tilfælde  kan  være  overordenlig  omfattende.     1  England 

er  den  Anklagede  altid  stillet  lige  med  Klageren  Lr 
hans  Brøde  er  bevist;  her  derimod  bliver  i  Reglen  den  An- 
klagede a  priorei  betragtet  som  Forbryder.  Hvad  særlig 
angaaer  vort  Naboland  Sverrig,  da  tør  ingen  Domme] 
belægge  en  uberygtet  svensk  Mand  med  Arrest  paa 
Mistanke,  naar  han  ikke  har  virkelige  Fakta  at  støtte 
sig  til,  og  kun  naar  Straffen  kan  blive  2  Aars  Tvangs- 
arbeide.  Naar  en  Tiltalt  eller  Arrestant  erklærer 
ude  af  Stand  til  at  fatte  Betydningen  af  Forhøret  til 
Protokollen,  er  ikke  blot  han  selv  berettiget  til  at  for- 
lange juridisk  Bistand  tilkaldt,  men  Dommeren  selv  er 
forpligtet  til  at  foranledige  saadant.  Dommeren  tør 
heller  ikke  optræde  med  Vrede,  hverken  imod  den 
Ene  eller  den  Anden,  da  han  ellers  kan  ledes  til  at 
forurette  en  af  Parterne. 

Fremdeles  vælger  Rigsdagen  en  „Justitsombudsmand" 
(ligesom  Regjeringen  vælger  en  Justitskansler)  til  at 
værne  om  Lovens  Overholdelse  og  strengt  at  paasee, 
at  ingen  Dommer  handler  vilkaarligt  eller  berøver  no- 
gen Mand  hans  Frihed  uden  fyldestgj ørende  Grund. 
Og  Rigsdagen  gjennemgaar  paa  sin  Side  i  hver  Sam- 
ling Justitsombudsmandens  lovbefalede  Indberetning 
til  Samme,  og  naar  der  foreligger  en  Klage  til  Justits- 
ombudsmanden  fra  en  Arrestant  eller  Anklaget  over 
formentlig  Forurettelse  fra  en  Dommers  Side,  og  Om- 
budsmanden ikke  har  fundet  Føie  til  at  desavouere 
Dommeren,  skal  han  ikke  desto  mindre  anføre  saadant 
i  sin  Indberetning  til  Rigsdagen,  for  at  denne  selv 
skal  kunne  skjønne  om  Klagen  har  været  begrundet 
eller  ikke.  Det  er  saaledes  ikke  længere  siden  end  i 
November  Maaned  1879,  at  de  offenlige  Blade  med- 
deelte,  hvorledes  Ombudsmanden  har  foranlediget  en 
Dommer  tiltalt  for  at  have  belagt  en  Mand  med  Ar- 
rest uden    tilstrækkelig  Grund,    og  det    skeer    ikke  saa 


sjeldent,  at  en  Dommer  bliver  suspenderet  for  lignende 
Forseelser,  og  idømt  Skadeserstatning.*) 

At  Forhørerne  i  Sverrig  foregaa  offenlig  og  under  al 
den  Garanti,  som  Offenligheden  frembyder,  turde  efter 
det  Foregaaende  følge  af  sig  selv.  I  Amerika  maa  Ankla- 
geren ligeledes  betale  den  Anklagede  Btor  Skadeserstat- 
ning, naar  det  viser  sig,  at  Anklagen  har  været  ube- 
føiet,  ligesom  en  Arrestant  straks  ved  Forhørernes 
Begyndelse  kan  forlange  sig  frigiven  mod  Caution, 
naar  Sagen  netop  ikke  dreier  sig  om  en  Capital-Forbiy- 
delse. 

Og  det  er  jo  ganske  naturligt,  at  der  saa  ofte  han 
forekomme  Misgreb,  naar  det  ikke  blot  er  de  ældre 
erfarne  Dommere,  der  have  aflagt  Prøve  paa  hensyns- 
fuld Omtanke,  som  man  har  givet  en,  andetsteds  ukjent 
vidtstrakt  Myndighed,  men  enhver  Dommer  uden  Und- 
tagelse. Man  kan  formentlig  ikke  forlange  andet  af 
Mænd,  som  fra  Fuldmægtig  i  et  Ministerium  eller  en 
anden  lignende  underordnet  Stilling  gjøres  til  Dom- 
mere og  dermed  raadige  over  Mands  Ære  og  Velfærd. 
Thi  hvor  gode  Jurister  de  Paagj ældende  end  kunne 
være,  saa  mangle  de  dog  Erfaring  og  Indsigt  samt  det 
rette  praktiske  Blik,  som  kun  vindes  ved  Øvelse  og 
Prøvelse  i  Livets  Skole.  Som  det  vil  sees,  tages  jo 
her   slet    intet  Hensyn  til,    at    de    Paagj  ældende    kunne 

*)  For  nogen  Tid  siden  har  Justitsombudsmanden  beordret  Advo- 
katfiskalen  at  anlægge  Sag  mod  Landshovding  og  Sekretær  i 
Kronobergs  Lehn,  for  at  have  til  dansk  Politi  midlertidig  udle- 
veret en  svensk  Undersaat,  der  var  mistænkt  for  paa  dansk 
Grund,  at  have  begaaet  Drab  paa  en  Landsmand  Fremdeles 
hedder  det  i  svenske  Blade  af  21.  Januar  f  A.,  at  Justitsombuds- 
manden af  nogle  og  halvfemsindstyve  til  ham  indkomne  Klager 
over  formentlige  Overgreb  fra  Dommeres  Side  har  godkjendt  ikke 
mindre  end  45  af  disse,  med  Tilfoiende,  at  det  er  „et  frit 
Folks  helligste  og  ukrænkeligste  Ret,  at  Statsmagten 
drager  Omsorg  for  at  værge  det  mod  Vilkaarligh ed  fra 
Dommeres  Side." 

Tssre  bilbøielige  til  Hensynsløshed,  eller  til  at  nys  an- 
satte Mænd,  som  det  i  Reglen  gaar,  ere  ivrige  i  Tje- 
nesten, noget  som  efter  en  berømt  Franskmands  For- 
mening i  det  Høieste  kan  tilgives  Rets  budet. 

En  ung  Dommer  vil  gjøre  sig  bemærket,  ønsker 
sig  omtalt  som  en  dygtig  Mand,  der  er  værdig  til  hur- 
tig Forfremmelse ;  han  higer  efter  at  tjene  sine  Sporer, 
at  gjøre  en  god  Debut  og  betænker  ikke,  at  han  mu- 
ligviis  spiller  „Va  banque"  paa  anden  Mands  Bekost- 
ning. Thi,  gaaer  det  godt,  saa  venter  ham  de  attraaede 
Laurbær,  og  gaaer  det  galt,  nu,  saa  løslader  han  Ar- 
restanten, og  hermed  er  den  Sag  forbi,  thi  som  Dom- 
mer kan  man  Intet  gjøre  ham,  og  den  Ulykke,  han  har 
bragt  f.  Ex.  over  en  agtet  Familie,  er  jo  „Noget,  som  ikke 
kan  undgaaes  og  som  „Sagens  Natur  fører  med  sig." 

Men  lad  os  nu  gaa  et  Skridt  videre  og  tænke  os  — 
det  er  i  Sandhed  baade  tænkeligt  og  muligt  —  at  en 
Mand  staar  overfor  tre  —  fire  af  sine  egne  lønnede 
Folk,  der  have  sammensvoret  sig  for  at  bringe  Princi- 
palen i  Ulykke  og  derefter  indtage  hans  Plads,  uden 
at  Dommeren  har  havt  tilstrækkelig  Erfaring,  Menne- 
ske- og  Yerdenskundskab  til  strax  at  have  havt  det 
rette  Indseende  i  Sagens  virkelige  Sammenhæng ;  fremdeles 
at  disse  Individer  til  den  Ende  fremføre  falske  Anklager, 
at  disse  falske  Anklagere  samtidig  optræde  som  Vid- 
ner og  i  denne  Egenskab  fremkomme  med  den  ene 
løgnagtige  Forklaring  efter  den  anden,  saa  at  Domme- 
ren staar  slaaet  og  overfor  Arrestanten  er kj  ender,  at 
man  fra  flere  Sider  har  misbilliget  hvad  „vi"  have 
foretaget  mod  ham,  saa  bliver  Dommerens  Stil- 
ling, hvor  personlig  elskværdig  han  end  kan  være,  en 
anden  overfor  de  falske  Vidner,  end  den  vilde  været, 
hvis  han  ikke  for  seent  havde  indseet  det  store  Mis- 
greb overfor  Anklagede,  eller  Loven  havde  været  som 
den  er  i  andre  civiliserede  Lande,  hvor  den  sætter  en 
Skranke  mod  Dommerens  Vilkaarlighed  eller  Umoden- 
hed.    Man  vil  indrømme,  at  en  saadan  Skranke  „ifølge 

Sagens  Natur"  vilde  være  fuldt  saa  meget  i  Dommerens, 
som  i  alle  Andres  Interesse,  fordi  han  da  slet  ikke 
vilde  kunne  komme  i  den  falske  Stilling,  hvori  han 
desværre  under  vor  nuværende  Lovgivning  saa  ofte 
kommer.  —  Og  jeg  vilde  ikke  have  lidt  ganske  for- 
gjæves,  naar  den  Sag,  som  jeg  nu  vil  forelægge  Al- 
menheden, maatte  bidrage  til,  at  man  i  vort  Fædreland 
om  ikke  alt  for  lang  Tid  vilde  søge  at  ændre  Lovgiv- 
ningen i  Samklang  med  andre  Landes  Love  i  denne 
Retning,  for  at  værne  om  den  personlige  Frihed,  uden 
hvilken  alle  andre  jordiske  Goder  kun  have  lidet  eller 
intet  Værd.  —  Efterat  dette  var  skrevet,  er  mitHaab  alt  for- 
saavidt  gaaet  i  Opfyldelse,  som  Regjeringen  har  forelagt 
Rigsdagen  i  indeværende  Session  omfattende  Forslag 
til  en  fuldstændig  Retsreforni,  og  Regjeringen  har  sam- 
tidig gjort  enhver,  ogsaa  min  Kritik,  af  den  bestaaende 
kriminelle  Procesordning  her  tillands  overflødig,  idet  Mo- 
tiverne til  hine  Lovforslag  (see  Dr.  juris.  Sylows  Ar- 
tikkel  i  Berlingske  Tidende  Fredagen  den  31.  Decbr. 
f.  A.)  indeholder  „en  knusende  Kritik  af  det  bestaaende 
Inqvisitionssystem",  der  medfører  „en  absolut  skri- 
gende Uret  imod  den  Sigtede".  —  Jeg  har  des- 
værre haft  Leilighed  til  at  overbevise  mig  om  Sandheden 
heraf;  gid  jeg  være  den  Sidste,  der  bliver  Gjenstand 
for  den  danske  Criminelproces's  ..skrigende  Uret  mod 
den  Sigtede." 

Den  paagj ældende  Sag  forholder  sig  saaledes : 
I  min  Forretning  havde  jeg  to  Bogholdere,  en 
Hr.  Ludvig  Hundrup  og  en  indfødt  Tydsker  ved  Navn 
Kentzler.  For  denne  Sidste  interesserede  min  davæ- 
rende Compagnon,  Fru  Otto,  sig  meget  og  skjænkede 
ham  sin  særlige  Yndest,  indbød  ham  til  sine  Selskaber 
og  gjorde  ham  Presenter,  medens  det  øvrige  Kontor- 
personale ikke  kunde  glæde  sig  ved  en  lignende  Op- 
mærksomhed fra  Fruens  Side.  Det  laa  hende  meget 
paa  Sinde,  at  see  hans  Forhold  forbedrede  saaledes, 
at  han  kom  til  at  indtage  en    særlig  Stilling    paa  Kon- 

toret,  og  i  Overeensteinmelse  hermed  udtalt«  hun  i 
for  mig  sit  Ønske  om,  at  han  trods  da  daarlige  Tider 
skulde  have  en  bøiere  Løn  (uanseet,  at  jog  alt  tidligere 
havde  forhøiet  denne  2  Gange,  og  at  hans  Arbeidstid  var 
kortere  end  de  Andres),  at  lian  kun  burde  kurmé  opsi- 
ges med  et  Aars  Varsel,  og  dette  kun  i  November 
Maaned,  ja  senere  forlangte  hun,  at  han  særlig  skulde 
varetage  hendes  Interesser.  Skjøndt  jeg  selvfølgelig 
ikke  kunde  andet  end  føle  mig  saaret  ved  et  saadant 
Forlangende,  hvis  Grunde  ikke  vare  mig  klare,  satte 
jeg  mig  dog  ikke  bestemt  imod  det  sidste  Forlangende 
af  Hensyn  til  Fruens  varme  Inetresse  for  den  Paagj æl- 
dende. Da  jeg  imidlertid  nægtede  at  gaa  ind  paa 
Fruens  andre  Ønsker,  opstod  den  Tanke  hos  Kentzler, 
at  tvinge  mig  til  at  stille  mig  under  hans  og  Ludvig 
Hundrups  Admistration  i  Forening. 

Til  den  Ende  skammede  de  sig  end  ikke  ved  at 
indlade  sig  med  den  bekj  endte  Kollektør  Meinert  Ru- 
ben, hvis  Søn  særlig  paa  deres  Ønske  var  afskediget 
fra  min  Forretning,  og  tilstillede  ham  i  Overeensstem- 
melse  hermed  et  Brev,  som  har  været  fremlagt  i  Ret- 
ten og  som  gik  ud  paa  at  fremstille  mig  som  en 
latterlig  Person,  der  ikke  egnede  sig  til  at  lede  en 
Forretning. 

Brevet  naaede  ikke  sin  Hensigt,  thi  intet  Blad 
vilde  nedlade  sig  til  at  optage  det  paa  Grund  af  dets 
skammelige  Indhold  og  utilbørlige  Form.  Der  stod 
saaledes  ikke  andet  tilbage  for  de  Paagj  ældende  end 
at  tage  deres  Tilflugt  til  falske  Beskyldninger  imod 
mig,  for  igjennem  saadanne  Midler  at  komme  til  at 
indtage  min  Plads. 

Hvis  dette  imidlertid  skulde  lykkes,  kunde  det  ei 
skee  ved  Kentzler  alene,  men  ogsaa  den  anden  Bog- 
holder, Ludvig  Hundrup,  maatte  optages  i  Komplottet, 
som  Fru  Otto  efter  Evne  støttede.  Hundrup  overtog 
da  den  særlige  Rolle  overfor  mig  at  vise  en  meget 
stor  Interesse   for    min  Person  i    alle    Henseender.     Da 

en  Vexelmægler  Emil  Johansen,  som  i  det  Hele  havde 
arbeidet  4  Aar  i  min  Forretning,  for  kort  Tid 
tilbage  havde  etableret  sig  med  en  Vexelerer,  Hr. 
Sophus  Philipsen,  fik  jeg  Anledning  til  paa  mit 
Bogholderkontor  at  udtale  min  Misbilligelse  med  hans 
Opførsel  imod  mig.  Dette  bragte  Hundrup,  som  kort 
forinden  havde  meddelt  mig,  at  ogsaa  han  havde  Grund 
til  Misfornøielse  med  Johansens  Færd  mod  mig  og 
derfor  ikke  vilde  staae  i  nogensomhelst  Forbindelse 
med  ham,  strax  til  dennes  Kundskab,  men  i  andre  og 
stærkere  Udtryk  end  jeg  havde  brugt.  Følgen  heraf 
blev  en  Retssag  mellem  Johansen  og  mig,  og  en  stærk 
Tilbøielighed  fra  hans  Side  til  at  skade  mig  paa  alle 
Maader. 

Komplottet  bestaaer  derfor  fra  dette  Øieblik  af 
Fru  Otto,  Kentzler,  Ludvig  Hundrup  og  Emil  Johan- 
sen, men  det  skulde  yderligere  styrkes  ved  en  ny 
Tilgang.  Denne  bestod  af  ingen  Anden  end  den  oven- 
for omtalte  unge  Mand  ved  Navn  Edvard  Ruben.  Skj  øndt  nu 
denne  unge  Person,  som  ovennævnt,  var  bleven  afskediget 
af  min  Forretning,  særlig  paa  Opfordring  af  de  3  Kom- 
mis'er, af  hvilke  navnlig  Johansen  skriftlig  havde  op- 
fordret mig  til  at  afskedige  ham,  hvilken  Skrivelse  er 
i  mit  Værge,  idet  han  ellers,  ifølge  Rubens  senere  Medde- 
lelse til  mig,  selv  maatte  forlange  sin  Afsked,  søgte  de 
dog,  saasnart  han  havde  forladt  mit  K  ontor,  at  for- 
lokke ham  til  at  gaa  med  i  Komplottet  imod  mig  ved 
at  love  ham  en  ny  Ansættelse  paa  Kontoret,  naar  jeg- 
kom  under  deres  Administration,  og  dette  Løfte  har 
Hundrup  gjentaget  for  ham  efter  min  Arrestation. 

Ruben  blev  derfor  anmodet  om  at  indfinde  sig 
paa  Kontoret  paa  Tider,  hvor  man  vidste,  at  jeg  var 
fraværende,  i  Almindelighed  i  Middagsstunden,  •  og  her 
foreslog  man  da  det  unge  Menneske  at  tilskrive  Fru 
Otto  et  Brev,  som  de  Sammensvorne  vilde  koncipere 
for  ham,  med  saadanne  Beskyldninger  imod  mig,  som 
Fru  Otto  ifølge    deres  Udtalelse    var  enig    med    dem  i, 

ligesom  Fru  Otto  bestemt  havde  udtalt  Ønsket  om  at 
modtage  et  saadant  Brev  fre  Ruben.  Dette  sidste  be- 
kræftes ganske  rigtig  ved  en  Takskrivelse  fra  Fru  Otto 
til     Eduard   Ruben,     hvilken    Skrivelse     nu    er     i    mit 

Værge.  Da  Ruben  fandt  det  besynderligt,  at  man  be- 
høvede en  Skrivelse  fra  ham  om  Beskyldninger,  til 
hvis  Begrundelse  han  ikke  havde  noget  Kjendskab, 
beroligede  man  ham  med  Forsikkringer  om,  at  man 
indestod  for  Sandheden  af  disse  Beskyldninger  og  at 
Brevet  blot  skulde  forelægges  Overretsprokurator  Al- 
berti,  hos  hvem  Fru  Otto  allerede  tidligere  havde  ind- 
fundet sig  for  at  anklage  mig. 

Rigtigheden  heraf  bekræftes  i  Eet  og  Alt  ved 
Overretsprocuratorens  Meddelelse  til  mig  for  kort  Tid 
tilbage.  Hr.  Alberti  har  nemlig  udtalt,  at  Fru  Otto  i 
Selskab  med  Hr.  Kentzler  indfandt  sig  paa  hans  (Al- 
bertis)  Kontor,  for  at  anmode  ham  om  at  foranledige 
en  Anklage  til  Politidirektøren  imod  mig.  Da  den 
ligesaa  erfarne  som  indsigtsfulde  og  hæderlige  Jurist  be- 
svarede denne  Anmodning  med  et  bestemt  Nei,  saa 
fremkom  Fru  Otto  med  Spørgsmaal  om  Hr.  Kentzler  i 
Overensstemmelse  med  hendes  Ønske  kunne  enten  ind- 
tage min  Plads  eller  en  med  mig  sideordnet  Stilling 
ved  Ledelsen  af  Forretningen.  Da  Hr.  Alberti  hertil 
svarede,  at  saadant  maatte  bero  paa  mit,  Chefens,  Sam- 
tykke, sluttede  Fru  Otto  Consultationen  med  den  Be- 
mærkning, at  hun  da  nu  ifølge  Kentzlers  Raad  vilde 
henvende  sig  til  Prokurator  Gottschalk,  der  formentlig 
skulde  være  mig  uvenlig  stemt,  eftersom  det  var  ham, 
som  i  1875  havde  begjært  mit  Bo  taget  under  Skifte- 
behandling. 

Meningen  med  Skrivelsen  til  Fru  Otto ,  som  skulde 
forelægges  Alberti,  var  altsaa  udelukkende  den,  paa 
denne  Maade  at  aftvinge  mig  mit  Samtykke  til  at  stille 
mig  under  deres  Administration,  og  saa  var  en  Ansæt- 
telse paa  Kontoret  ham,  Ruben,  vis. 

Jeg  var  ganske  uvidende  om  hvad  der  saaled»- 
foregik  bag  min  Ryg,  da  jeg  selvfølgelig  ei  kunde 
tænke  mig,  at  mine  egne  Folk  kunde  sammensværge 
sig  imod  mig,  og  derfor  blev  jeg  høilig  forundret,  da  Over- 
retsprokurator  Lassen  en  Dag  indfandt  sig  paa  mit 
Kontor  og  meddelte  mig,  at  Fru  Otto  havde  indfundet 
sig  hos  ham  og  udtalt,  at  hun  følte  sig  noget  ængste- 
lig ved  Forretningens  Gang,  men  uden  at  omtale  hvad 
hun  havde  foretaget  bag  min  Ryg  i  Forening  med 
mine  Folk. 

Hr.  Lassen  havde  tilraadet  hende ,  at  hun ,  hvis 
hun  følte  sig  urolig  eller  ængstelig  i  Anledning  af  For- 
retningen, da  hellere  snarest  mulig  burde  udtræde  af 
Firmaet  og  faa  en  Obligation  for  hendes  Tilgode- 
havende. Dette  havde  hun  dog  paa  det  Bestemteste 
vægret  sig  ved  med  Tilføielse,  at  nu  vilde  jo  Gedalia 
faae  sit  Bo  extraderet,  og  saa  vilde  han  med  sin  be- 
kj endte  Dygtighed,  naar  han  atter  kunde  lede  Forret- 
ningerne paa  Børsen,  hurtig  kunne  indvinde  hvad  de 
daarlige  Tider  havde  skadet  Firmaet,  og  Konjunktu- 
rerne vilde  jo  formentlig  snart  forbedre  sig. 

Nogen  Tid  efter  Overretsprokurator  Lassens  Besøg 
indfandt  sig  en  Dag  uventet  Fru  Otto  og  meddelte 
mig,  at  hun  havde  faaet  et  Brev  fra  Edvard  Ruben, 
som  indeholdt  forskjellige  Beskyldninger  imod  mig,  der 
navnlig  gik  ud  paa,  at  jeg  skulde  have  forurettet  hende 
i  Forretningens  Drift,  men  selvfølgelig  uden  at  beror«  . 
at  det  Hele  var  et  aftalt  Spil  mellem  mine  Bogholdere 
og  hende. 

Jeg  udtalte  min  høieste  Forundring  over,  at  hun 
nu  kunde  skjænke  et  Brev  fra  Edvard  Ruben  saa  me- 
gen Tillid,  eftersom  dette  stod  i  den  største  Modstrid 
med  hendes  tidligere  Udtalelser  om  den  samme  Ruben. 
—  Jeg  tilføjede,  at  hun  allerede  af  den  Grund  kunde 
indse,  at  det  Hele  var  et  Opspind  af  Ondskab  og  Egen- 
nytte, at  det  slet  ikke  stod  i  min  Magt,  selv  om  jeg- 
virkelig  var   den  uhæderlige  Person,    for    hvilken    hun 

nu  pludselig  i  Modstrid    med    alle    tidligere*  Udtalelser 
syntes  at  antage  mig,  at  forurette  eller  forfordele  hende 

uden  hele  mit  Personales  Vidende,  og  da  maatte  jo 
navnlig  mine  Bogholdere  være  mine  Medskyldige.  Og 
hun  kunde  da  neppe  antage  mig  for  saa  blottet  for  al 
Forstand,  at  jeg  skulde  ville  give  mig  alle  mine  løn- 
nede Folk  ivold.  Ved  samme  Leilighed  tilbød  jeg  hende, 
at  jeg  med  Glæde  vilde  lade  Bøgerne  gjennemgaa  af 
kritiske  Revisorer,  og  naar  hun  paa  denne  Maade  havde 
faaet  Vished  for,  at  hun  ikke  var  bleven  forurettet  i 
nogensomhelst  Henseende,  stod  det  jo  til  hende  at  ud- 
træde af  Firmaet.  Paa  denne  Maade  vilde  hun,  iste- 
detfor  Kompagnon  eller  Parthaver,  blive  Kreditor  for 
de  Beløb,  hun  havde  indestaaende  i  Forretningen,  og 
jeg  tilføjede  ved  samme  Leilighed,  hvad  der  var  fuldt 
saa  meget  i  hendes  som  i  min  Interesse,  at  hun  ikke 
burde  løbe  fra  den  ene  Prokurator  til  den  anden,  .thi 
derved  udsaaede  hun  kun  Mistillid  til  Firmaet,  hvad 
der  kun  kunde  gjøre  Skade  og  letteligen  vilde  kunne 
føre  til,  at  hun,  som  endnu  var  i  Firmaet,  kunde  løbe 
Fare  for  at  miste  en  stor  Del  af  sin  Formue.  —  Bigtio*- 
heden  heraf  har  Fru  Otto  i  Et  og  Alt  erkjendt  i  Beas- 
sumtions-Forhøret  af  15.  Decbr.  1880. 

Fru  Otto  vægrede  sig  imidlertid  ved  at  udtræde 
af  Firmaet  af  de  samme  Grunde,  som  hun  havde  an- 
ført overfor  Overretsprokurator  Lassen,  og  forlod  mig 
med  synlig  Utilfredshed.  Da  denne  Fru  Otto's  formo- 
dede Sindsstemning  selvfølgelig  maatte  være  mig,  som 
hendes  Kompagnon,  ubehagelig;  og  jeg  ikke  hørte  fra 
hende  i  nogen  Tid,  søgte  jeg  hende  i  hendes  Hjem  for 
yderligere  at  gjøre  hende  indlysende,  at  den  Fremstil- 
ling, jeg  havde  givet  hende,  var  i  fuld  Overensstemmelse 
med  Sandheden,  og  at  Indholdet  af  Bubens  Brev  og 
hvad  der  ellers  maatte  være  forebragt  hende,  ikke  kunde 
være  andet  end  et  fuldstændigt  Opspind  fra  Ende  til 
anden,  samt  at  det  var  min  Pligt,  saavel  i  min  som  i 
hendes  Interesse,  at  gjøre  hende  saadant  indlysende. 

I  Mellemtiden  havde  hun  imidlertid  som  sædvanlig 
modtaget  Kentzlers  Besøg,  og  det  kan  kun  tilskrives 
denne  Omstændighed,  at  hun  nægtede  sig  hjemme  for 
mig,  fordi  Kentzler  (og  Hundrup)  selvfølgelig  mere  end 
alt  andet  maatte  frygte  for  Følgerne,  naar  det  lykkedes 
mig  at  gjøre  Sagens  rette  Sammenhæng  indlysende 
for  hende. 

Da  jeg  saaledes  flere  Gange  forgjæves  havde  søgt 
hende  i  hendes  Hjem  og  lod  nogle  Ord  herom  falde 
paa  mit  Bogholderkontor,  erklærede  saavel  Kentzler 
som  Hundrup  sig  villige  til  at  søge  Fru  Otto  i  hendes 
Hjem,  for  at  bevidne  Rigtigheden  af  hvad  jeg  havde 
forklaret  hende.  Da  de  derefter  vare  vendte  tilbage 
fra  et  fingeret  Besøg  hos  Fru  Otto,  meddelte  de  mig 
Følgende:  Yi  have  havt  en  Samtale  med  Fru  Otto,  i 
hvilken  hun  blandt  Andet  yttrede,  at  hun  havde  kri- 
minelle Sager  imod  mig,  hvortil  Kentzler,  hvad  Hun- 
drup bekræftede,  havde  bemærket:  „Det  maa  De  ikke 
sige,  derved  fornærmer  De  saavel  Hundrup  som  mig, 
thi  vi  ere  jo  Firmaets  Bogholdere,  og  som  Følge  heraf 
vil  intetsomhelst  Bedrageri  kunne  udøves  imod  Dem, 
uden  at  vi  maatte  være  Medvidere  og  Medskyldige,  og 
naar  en  Bogholder,  selv  om  det  er  efter  sin  Prin- 
cipals Ordre,  overfører  paa  urigtige  Konti,  gjor  han 
sig  skyldig  i  Bedrageri." 

Hermed  vilde  de  have  beroliget  Fra  Otto,  og  paa 
Sagens  daværende  Standpunkt  havde  jeg  ingen  Grund 
til  at  antage,  at  mine  Folk  paa  en  saa  underfundig 
Maade  søgte  at  bedrage  deres  Principal.  Derpaa  gik 
der  atter  nogen  Tid,  i  hvilken  jeg  ikke  hørte  fra  Fru 
Otto,  indtil  jeg  en  Dag  i  Slutningen  af  Oktober  eller 
Begyndelsen  af  November  uventet  modtog  et  Brev  fra 
Overretsprokurator  Gottschalk  med  Anmodning  om  at 
indfinde  mig  hos  ham  angaaende  Fru  Otto.  I  Mellem- 
tiden havde  jeg  faaet  Nys  om,  at  hun  havde  indlandet 
sig  hos  flere  Sagførere,  som  imidlertid  alle  havde  ve 
ret    sig    ved    at    have    med  Sagen    at  gjøre,  og  da  Fru 


16 

Otto  ved  tidligere  Ledigheder  netop  havde  udtalt  sig 
alt  andet  end  smigrende  om  Overretsprokurator  Grott- 
schalk,  saa  kunde  jeg  ikke  andet  end  antage,  at  Fru 
Ottos  Henvendelse  til  ham  var  skeet  ifølge  mine  Bog- 
holderes og  Johansens  Raad.  De  vidste  nemlig.  a1 
Gottschalk  var  uvenlig  stemt  imod  mig  efterat  følgende 
Sag  var  passeret,  som  jeg  her  kortelig  skal  tilhide  mig 
at  berøre.  —  IAaretl875,  da  min  Fallit  indtraf,  medens 
jeg  var  fraværende  for  at  reise  de  fornødne  Kapitaler 
til  at  forhindre  Falliten,  havde  nemlig  bemeldte  Gott- 
schalk indgivet  en  Klage  imod  mig,  der  gik  ud  paa 
intet  mindre,  end  at  jeg  skulde  have  besveget  Boet  for 
en  Sum,  der  varierede  imellem  100,000  og  150,000  Kr.. 
uden  at  offre  en  Tanke  paa,  hvad  der  maa  være  indly- 
sende for  Enhver,  der  har  det  mindste  Kjendskab  til 
de  Forhold,  hvormed  Hr.  Overretsprokurator  Gottschalk 
befattede  sig,  at  en  Chef  ikke  kan  besvige  sit  Bo  for 
mindre  Summer,  endsige  for  Formuer,  uden  hans  Kon- 
torpersonales Vidende,  ikke  at  tale  om,  at  der  desværre 
paa  den  Tid,  hvorom  Talen  er,  ikke  fandtes  Formuer  i 
min  Forretning  at  tilsvige  sig. 

Afdøde  Politiinspektør  Hertz  har  meddelt  mig.  at 
han  nægtede  at  foranledige  denne  Klage  henvist  til 
Undersøgelse  ved  Retten  af  de  ovenanførte  Grunde,  og 
fordi  han  deelte  den  Mening,  som  jeg  smigrer  mig  med 
var  og  er  den  almindelige  i  de  vide  Kredse,  som  have 
fulgt  min  mangeaarige  Færd,  at  jeg  stedse  har  stræbt 
at  dække  min  Gjæld  med  mit  sidste  Eie,  men  dette  saa 
meget  mere  for  at  forhindre  en  Fallit. 

Da  Gottschalk  imidlertid  under  forskjellige  Insinu- 
ationer skal  have  trængt  stærkt  ind  paa  afdøde  Politi- 
inspektør Hertz  for  at  bevæge  denne  til  at  tage  sig  af 
en  Sag,  som  Hertz  med  sit  skarpe  Blik  og  store  Menne- 
skekundskab strax  gjennemskuede,  saa  bevirkede  dette,  at 
Hertz,  for  at  fralægge  sig  alt  Ansvar,  foranledigede  Sagen 
gjennem  Politidirektøren  henvist tilUndersøgelse  ved  Ret- 
ten, dog  med  Tilføiende  af,  at  han  kun  indvilligede  heri  for 

at  overbevise  Hr.  Gottschalk  om,  at  det  Hele  ikke  kunde 
være  andet  end  et  Produkt  af  en  livlig  Fantasi.  Sagen  blev 
i  al  Stilhed  henvist  til  Kriminalretten,  og  det  viste  sig  da 
efter  et  Par  Dages  Undersøgelse,  at  det  Hele  virkelig  kun 
var  en  Fantasi,  og  den  daværende  Dommer,  Assessor  Wal- 
lich,  der  ledede  Forhørerne ,  udtalte ,  efter  hvad  saavel 
min  Søn  som  mine  daværende  Bogholdere  have  meddelt 
mig,  i  haarde  Udtryk  til  G-ottschalk  sin  Forbauselse 
over,  at  man  havde  kunnet  opfordre  Retten  til  at  fore- 
tage en  Undersøgelse  paa  saa  løse  Rygter,  naar  man 
slet  ikke  havde  Andet  at  holde  sig  til,  at  man  derved 
kun  gjorde  sig  latterlig,  og  at  det  Hele  var  ubeføiet  og 
uberettiget.  —  Da  Gottschalks  Fantasi  gik  videre,  og 
foranledigede  ham  til  at  fremkomme  med  den  Paastand, 
at  vor  daværende  Gouvernante,  Frøken  Chapuis,  var 
bortreist  til  Udlandet  og  foruden  en  stor  Sum  i  Penge 
havde  medtaget  min  Hustrues  Diamanter,  Værdier,  som 
hun  aldrig  havde  eiet  (min  Hustrues  Brocher  og 
Ørenringe,  som  bestod e  af  Guld,  men  uden  Diamanter, 
havde  Gottschalk  i  sin  Egenskab  af  interimistisk  Ku- 
rator i  mit  Bo,  ifølge  min  Hustrues  Meddelelse  til  mig, 
affordret  hende)  men,  det  viste  sig  meget  snart,  at  og- 
saa  denne  Paastand  ikke  var  andet  end  en  Fantasi, 
idet  Frøken  Chapuis  befandt  sig  nogle  Mile  fra  Kjo- 
benhavn  hos  Hr.  Proprietær  Thalbitzer  for  at  give  In- 
formation for  en  kortere  Tid,  og  den  hele  Undersøgelse 
faldt  i  Løbet  af  14  Dage  til  Jorden  med  den  Tilførsel 
til  Protokollen,  at  der  ikke  var  fremkommet  det  Aller- 
mindste ved  Undersøgelsen,  der  kunde  tyde  paa,  at  jeg 
havde  besveget  Boet  for  Nogetsomhelst,  og  de  kritiske 
Revisorer  have  ligeledes  afgivet  den  Erklæring,  at  Alt 
hvad  der  skulde  findes  i  Boet  var  tilstede.*) 


*)    Denne  Revisorernes   Erklæring  kan  sammenholdes  med  en  senere 
Erklæring  af  samme  Revisorer  i  Fru  Ottos  Fallitbo,  naar  det  erin- 
dres, at  Fru  Ottos  Forretning  i  det  sidste  Halvaarstid  var  dreven 
af  Gottshalks  og  Fru  Ottos  betroede  Mænd,  Kentzler  og  Hundrup. 
Denne  Erklæring  gik  nemlig   ud  paa  hverken  mere  eller  min- 

Jeg  indfandt  mig  derefter  hos  Mottsehalk,  hvor 
Fru  Otto  var  tilstede,  og  fremsatte  Gottschalk  der  paa 
hendes  Vegne  forskjellige  Forslag,  som  dog  i  det  Væ- 
senlige faldt  sammen  med  de  Forlangender,  som  Fru 
Otto  tidligere  havde  stillet  overfor  mig.  —  Det  første 
Forslag  gik  ud  paa,  at  jeg  skulde  indrømme  Kentzler 
en  saadan  Stilling  i  Forretningen,  saaledes  at  han  blev 
sat  i  Stand  til  at  kunne  varetage  hendes  Interesser  i 
Firmaet.  Skjønt  jeg  nu  meget  vel,  som  saa  mange- 
aarig  Forretningsmand,  ikke  kunde  andet  end  indsee, 
at  jeg,  ved  at  gaa  ind  paa  et  saadant  Forlangende,  kun 
kunde  skade  Firmaet,  det  vil  sige  saavel  Fru  Otto  som 
mig  selv,  idet  jeg  herved  satte  en  underordnet  Person 
og  tilmed  en  Udlænding,  der  saaledes  af  flere  Grunde 
var  ude  af  Stand  til  at  bedømme  Hensigtsmæssigheden 
af  de  Forretninger,  som  Firmaet  maatte  ville  foretage 
i  fælles  Interesse,  som  en  Hemsko,  gav  jeg  dog  mit 
Samtykke,  netop  for  at  give  et  Vidnesbyrd  om,  at  jeg 
ikke  vilde  sky  nogetsomhelst  Offer,  det  maatte  falde 
min  Selvbevidsthed  saa  tungt  det  vilde,  men  ærlig 
og  hæderlig  kun  vilde  varetage  min  Kompagnons  som 
min  egen  Interesse.  Med  Hensyn  til  Forhøielsen  af 
Kentzlers  Løn  m.  V.  forlangte  jeg  i  Firmaets  Interesse 
nogen  Betænkningstid.  Derpaa  fremkom  Hr.  Prokura- 
toren imidlertid  med  en  Deel  yderligere  Krav  til  mig: 
Min  faste  Remuneration  for  personligt  Arbeide  og  Le- 
delse af  Forretningen,  der  var  fastsat  til  6000  Kroner 
aarlig,  burde  nedsættes  til  4800  Kroner  —  Kentzler 
har  i  Retten  erklæret,  at  dette  Forslag  er  udgaaet  fra 
ham.     Selv  en  overfladisk  Læser  heraf  vil  sikkert  faae 


dre,  end  at  Bogholderne,  bemeldte  Kentzler  og  Hundrup,  som 
tillige  vare  gjorte  til  Prokurister,  ikke  havde  ført  Bogerne  å  jour 
i  de  sidste  9  Maaneder,  og  at  Revisorerne  derfor  ikke  formaaede 
at  overbevise  sig  om,  at  Alt,  hvad  der  skulde  være  tilstede  i  Boet, 
virkelig  ogsaa  forefandtes,  at  Bogholderne  kun  slet  havde  vareta- 
get Fru  Ottos  som  Creditorernes  Interesser,  samt  at  Kentzler 
havde  berovet  Boet  700  Kroner  og  begivet  sig  ud  af  Landet. 

det  Indtryk,  at  Prokurator  Gottschalk  ikke  har  skyet 
personlige  Konferencer  med  den  Mands  lønnede  Arbei- 
dere,  som,  selvfølgelig  Hr.  Prokuratoren  ubevidst ,  kon- 
spirerede imod  deres  Chef.  Fremdeles  maatte  ingen 
Vexel  eller  noget  Dokument,  som  af  Firmaet  udstedtes, 
accepteredes  eller  endosseredes,  have  Gyldighed,  med 
mindre  Hr.  Kentzler  eller  Dhrr.  Kentzler  og  Hundrup 
vare  Medundertegnere.  Begge  Forlangender  afviste  jeg, 
og  hvad  navnlig  det  sidste  angik,  med  den  Bemærk- 
ning, at  jeg  maatte  finde  det  ikke  alene  upassende 
men  oprørende,  at  et  saadant  Forslag  paa  Fru  Ottos 
Vegne  fremsattes  imod  mig,  da  det  dog  kun  kunde  gaa  ud 
paa,  at  jeg,  efter  i  en  lang  Aarrække  dog  at  have  aflagt 
nogle  Prøver  paa  Forretningsdygtighed,  skulde  lade  mig 
sætte  under  Administration,  og  af  hvem  ?  af  mine  egne 
Folk,  om  hvem  jeg  følte  mig  overbevist,  at  de  En  for 
Begge  og  Begge  for  En  kun  vilde  behøve  en  kort  Tid 
for  at  sætte  enhver  Forretning  overstyr,  og  som  det 
vides,  har  Tiden  givet  mig  Ret,  idet  de  tvende  Herrer 
ikkun  behøvede  4,  siger  og  skriver,  fire  Maaneder  for 
at  ødelægge  Forretningen,  efter  at  de  selv  havde  overta- 
get Ledelsen.  Da  Gottschalk  indsaae,  at  ban  ikke  paa 
denne  Maade  kunde  hjælpe  Fru  Otto  til  at  gjøre  hen- 
des Yndling  til  min  Foresatte,  afbrødes  Underhandlin- 
gerne, efterat  Hr.  Gottschalk  dog  havde  udtalt ,  at 
„denne  Sammenkomst  og  hvad  der  under  samme  var 
bleven  forhandlet ,  maatte  holdes  hemmeligt,  fordi  Fru 
Ottos  og  mine  Interesser  jo  faldt  sammen,  og  det  maatte 
skade  Firmaet  naar  det  kom  ud ,  at  der  herskede  Mis- 
tillid imellem  Kompagnonerne  indbyrdes/' 

Imidlertid  ansaae  han  det  fremdeles  for  heldigt,  at 
disse  Sammenkomster  fortsattes,  for  at  nogle  af  de  For- 
slag, mod  hvilke  jeg  nærede  Betænkelighed,  yderligere 
kunde  drøftes,  og  erklærede  jeg  mig  derpaa  ogsaa  vil- 
lig til  at  indfinde  mig  hos  ham  paa  nærmere  Medde- 
lelse fra  hans  Side. 

Jeg    hørte    imidlertid    —    jeg    indrømmer    til    min 

Overraskelse  —  ikke  videre  fra  Prokura! or  Q-ottschalk, 
hvorimod  jeg  senere  fra  meget  paalidelig  Kilde  bragte  i 
Erfaring,  at Hr.  Gottschalk  alt  Dagen  efter  den  om- 
handlede Sammenkomst  havde  udfærdiget  den 
Klage  imod  mig,  som  derefter  henlaa  herned  6  Uger  for- 
inden den  tilstilledes  Politidirektøren.  Da  Fru  Otto  havde 
været  tilstede  ved  Sammenkomsten,  og  Kentzler  og 
Hundrup  saaledes  maatte  vide  hvad  der  var  passeret 
under  samme,  maatte  de  ogsaa  vide ,  at  de  ikke  kunde 
opnaae  deres  Hensigt  at  blive  Forretningsførere  for 
Firmaet  ad  den  Vej,  de  hidtil  vare  gaaede,  men  at  jeg 
først  maatte  fuldkommen  styrtes.  Da  jeg  nu  samtidig 
stod  i  Begreb  med,  paa  derom  af  mig  til  Sø-  og  Han- 
delsretten indgivet  Forslag,  at  faae  mit  Bo  extraderet, 
og  dette  mit  Forslag  skulde  finde  sin  Afgj  øreise  ved 
den  nævnte  Ret  den  17de  December  1878,  saa  frygtede 
de  nævnte  Personer  for,  at  et  heldigt  Udfald  af  denne 
Sag  for  mig,  vilde  kunne  krydse  deres  Planer,  idet  Fru 
Otto  derefter  mulig  maatte  blive  betænkelig  ved  at  fare 
fort  paa  den  hidtil  betraadte  Vej.  For  at  Katastrofen 
skulde  kunne  indtræde  før  et  saadant  heldigt  Udfald 
for  mig,  og  det  netop  var  Terminstid,  i  hvilken  der 
stedse  er  særlig  Behov  for  Penge  i  Forretninger  som 
min  daværende,  fattede  de  følgende  Plan.  Paa  mit 
Kontor  var  dengang  ansat  en  Commis,  som  stod  i  Ven- 
skabsforhold til  Hundrup  og  Kentzler  og  var  Slægt- 
ning af  en  af  de  største  Deponenter  i  Firmaet.  De 
overtalte  nu  den  unge  Mand  til  at  foranledige  —  hvad 
jeg  her  siger  har  jeg  af  selve  den  paagj ældende  De- 
ponents  Mund  —  at  Deponenten  opsagde  sine  i  Firmaet 
indestaaende  Kapitaler,  som  netop  paa  den  Tid  udgjorde 
meget  betydelige  Summer.  Firmaet  havde  dengang  i 
det  Hele  5  af  hvad  der  maa  kaldes  bet3~deligere  Depo- 
neoter,  og  af  disse  have  foruden  den  ovenfor  omtalte 
Deponent  de  tvende  nærmeste  meddelt  mig,  at  de  i  Be- 
gyndelsen af  Terminen  havde  modtaget  et  Brev  med 
Opfordring    til    at    opsige  deres  i  Firmaet  indestaaende 

Kapitaler,  men  da  Haandskrifterne  i  det  Hele,  saavel- 
som  navnlig  Underskrifterne  vare  fordreiede,  kunde  de 
ikke  have  nogen  Formodning  om,  fra  hvem  Brevene 
hidrørte,  men  dette  medførte  ikke  desto  min- 
dre,  at  disse  Kapitaler  bleve  opsagte. 

Da  dette  hurtig  kom  til  Gottschalks  Kundskab,  jeg 
behøver  ikke  at  antyde  fra  hvilken  Side,  ilede  han 
med  den  16de  December  at  indgive  den  alt  udfær- 
digede Klag*e,  uden  at  afvente  Beslutningen  om  en  even- 
tuel Extradering  af  mit  Bo,  og  endnu  næste  Aften  blev 
der  hos  Gottschalk  optaget  Forklaring  af  den  fungerende 
Politiinspektør  Hr.  Madsen,  som  personlig  havde  begivet 
sig  hen  til  ham,  hvor  Kentzler,  Hundrup  og  Vexel- 
mægler  Johansen  ligeledes  havde  indfundet  sig  for  at 
afgive  Forklaring  til  Kapporten.  Det  er  vistnok  et 
temmelig  enestaaende  Exempel,  at  en  højere  Politiem- 
bedsmand i  en  Sag  som  denne,  om  endog  efter  høiere 
Ordre,  indfinder  sig  hos  en  Privatmand  for  at  optage 
Rapport,  men  Forklaringen  turde  maaske  ligge  i  det 
fortrolige  Venskab,  som,  efter  hvad  der  er  mig  bekjendt, 
herskede  mellem  Hr.  Madsens  og  Hr.  Gottschalks  Fa- 
milier, saa  fortroligt,  at  Hr.  Madsen  med  Hustru  havde 
nydt  den  store  Ære  at  indbydes  til  Hr.  Gottschalks  og 
Frues  Dinéer  og  Soiréer. 

Jeg  var  uvidende  om  hvad  der  saaledes  var  fore- 
gaaet,  men  to  Dage  derefter  indfandt  sig  hos  mig  en 
troværdig  Mand,  der  til  enhver  Tid  vil  staa  ved  sit 
Ord,  som  meddelte  mig  følgende  Samtale,  han  havde 
havt  med  Fru  Otto.  Denne  havde  for  ham  udtalt,  at 
jeg  havde  bedraget  hende  for  30,000  Kroner.  Vedkom- 
mende bemærkede  hertil,  at  en  Chef  for  en  Forretning, 
hvor  der  var  flere  Bogholdere,  ikke  kunde  bedrage  sin 
Kompagnon,  selv  om  denne  ikke  tog  aktiv  Deel  i  For- 
retningens Ledelse,  uden  at  Bogholderne  selv  maatte 
være  Medskyldige  og  det  hele  Personale  ikke  være  an- 
det end  een  Ty vebande ;  han  kunde  tale  med  herom,  da 
han  selv  havde  været  Bogholder.       Efterat    han  havde 

tilføjet,  at  hun  dog  selv  maatte  kunne  Lndsee,  at  Baron 
Gadalia  ikke  kunde  være  saa  enfoldig  at  ville  give  sig 
sine  egne  Folk  i  Vold,  havde  Fru  Otto  gjentaget  sin 
Paastand  med  følgende  Ord :  „De  holder  med  ham,  mer 
Kentzler  og  Hundrup  have  selv  underrettet  mig  derom, 
og  Kentzler  er  en  saare  brav  og  hæderlig  ung  Mand,  som 
hader  Alt,  hvad  der  er  uædelt  (ofr.  hvad  ovenfor  er  med- 
delt om  700  Kroner,  som  tilhørte  Boet),  og  hvad  Hun- 
drup angaaer,  saa  har  han  jo  netop  paataget  sig  at 
spille  den  Rolle  overfor  Gedalia:  at  foregive  den  var- 
meste Interesse  overfor  hans  Person,  for  at  vi  desto 
bedre  kunne  falde  over  ham,  og  han  har  ligeledes  be- 
kræftet dette. "  Da  vedkommende  hertil  bemærkede,  at 
de  Afsløringer,  som  Fru  Otto  her  var  fremkommet  med, 
vare  ligefrem  oprørende  og  modbydelige,  yttrede  Fru 
Otto  paa  ny  sin  Tilfredshed  med,  hvad  hun  kun  kunde 
ansee  for  hæderligt  og  tilladeligt,  og  tilføiede  adskillige 
ærerørige  Ukvemsord  imod  mig,  saasom  „Skurk,  der 
skal  i  Bolt  og  Jern  dybt  under  Jorden,  for  at  udsone 
sin  Straf,  indtil  han  har  betalt  mig  hver  Øre  af  de 
30,000  Kroner,  som.  han  har  stjaalet  fra  mig.a 

Opfyldt  af  Lede  og  Harme  over  hvad  han  havde 
hørt,  begav  Vedkommende  sig  strax  til  mig,  for  at  ad- 
vare mig  mod  Hundrup  og  ikke  stole  paa  hans  fore- 
givne Hengivenhed  og  Interesse  for  mig,  thi  efter  hvad 
Fru  Otto  havde  meddeelt  ham  maatte  Hundrup  abso- 
lut spille  falsk  Spil  imod  mig.*) 

Dette  var  Dagen  før  min  Arrestation.  Jeg  kunde 
ikke  tro  det  muligt,  at  en  ung  Mand,  der  var  i  mit 
Brød  og  som  jeg  havde  viist  megen  Velvillie,  kunde 
gjøre  sig  skyldig  i  en  saa  exempelløs  Adfærd,  og  med- 
deelte  ham    hvad  jeg  havde  hørt,    men  uden  at    nævne 


*)  Kort  efter  min  Arrestation,  skrev  Hundrup  et  Brev  til  ovenom- 
talte Mand  med  Anmodning  om  en  Samtale  paa  Kontoret.  Da 
han  derefter  indfandt  sig  sammesteds,  blev  han  overfaldet  af  den 
ene  af  de  to  Bogholdere  saaledes,  at  han  kun  ved  hurtig  at  vige 
tilbage  i  det  ydre  Kontor,  undgik  ligefrem  aaben  Vold. 

min  Hjemmelsmand.  Synligt  truffet  yttrede  Hundrup, 
at  han  strax  vilde  begive  sig  til  Fru  Otto  for  at  fore- 
holde hende  det  Urigtige  og  Skammelige  i  hendes  Ud- 
talelser om  ham,  i  hvilke  der  ikke  var  et  sandt  Ord,  og 
efter  en  Times  Tids  Forløb  vendte  han  tilbage  og  med- 
deelte  mig,  at  han  havde  havt  en  Samtale  med  Fru 
Otto,  i  hvilken  hun  havde  erklæret,  at  hun  ikke  over- 
for Nogen  havde  paaduttet  ham  en  saa  skjændig  og 
nedrig  Handlemaade,  at  hun  nu  følte  sig  en  heel  Deel 
beroliget  efter  sin  Samtale  med  ham,  og  derfor  samme 
Eftermiddag  den  18de  Decbr.  vilde  gaae  til  Gottschalk 
for  at  søge  at   faae  en   mindelig  Overeenskomst  istand. 

Disse  Meddelelser  gaves  mig  af  den  samme  Hun- 
drup,  som  Aftenen  iforveien  i  Forening  med  sine  Fæl- 
ler, Erik  Kentzler  og  Vexelmægler  Emil  Johansen,  til  Rap- 
porten havde  afgivet  en  Forklaring  om  mig  hos  Gott- 
schalk, som,  efter  at  de  kritiske  Revisorer  havde  afgi- 
vet deres  Beretning,  viste  sig  ikke  at  indeholde  Spor 
af  Sandhed,  men  kun  at  være  greben  ud  af  Luften. 

Da  nu  Firmaets  store  Deponenter  havde  opsagt  de 
hos  samme  indestaaende  Beløb,  og  jeg  maatte  antage, 
at  dette  Skridt  var  en  Følge  af  den  Mistillid,  som 
maatte  opstaa  ved  Fru  Ottos  idelige  Besøg  hos  for- 
skjellige  Sagførere,  idet  jeg  var  uvidende  om,  at  dette 
Skridt  var  fremkaldt  af  mine  egne  Folk,  saa  blev  jeg, 
hvad  Ingen  vil  forundre  sig  over,  mismodig  og  tilskrev 
den  19de  December  om  Morgenen  Fru  Otto  et  Brev  af 
det  Indhold:  „At  jeg  var  træt  og  kjed  af  det  Hele,  thi 
hun  havde  selv  givet  Anledning  til  den  Mistillid,  hvor- 
for Firmaet  havde  været  Gjenstand,  og  at  jeg  var  villig 
til  at  udtræde  af  Firmaet,  saa  at  hun  kunde  gjøre 
Kentzler  til  sin  Forretnigsfører,  men  jeg  skulde  inden 
jeg  udtraadte,  drage  Omsorg  for  at  ordne  alle  Firmaets 
Pengesager  og  lade  Bøgerne  gjennemsee  af  kritiske 
Revisorer. u 

Istedetfor  Svar  indfandt  sig  noget  efter  Middag 
Overbetjent  Ehlern  paa  Kontoret  og  udbad  sig  en  pri- 

vat  Samtale  med  mig,  under  hvilken  han  blandt  Andet 
yttrede,  at  Assessor  Ingerslev  gjerne  ønskede  at  tale 
med  mig,  men  da  han  boede  paa  Frederiksberg,  vilde 
det  være  nemmere  for  mig  at  henvende  mig  til  ham  i 
Retten.  Da  det  netop  var  Middagstid ,  hvor  der  i 
Reglen  haves  mindre  travlt,  tilbød  jeg  strax  at  begive 
mig  til  Assessor  Ingerslev  i  Retten,  hvilket  ogsaa  skete. 
Paa  min  Gang  til  Assessor  Ingerslev,  bemærkede  jeg 
først  da  jeg  var  naaet  til  Gammeltorv,  at  jeg  var  efter- 
fulgt af  en  Betjent,  idet  denne,  da  jeg  vilde  indtage 
en  Forfriskning  paa  et  derværende  Conditori,  standsede 
mig  og  forbød  mig  at  gaa  derop. 

Strax  efter  at  jeg  havde  forladt  Kontoret,  vendte 
Overbetjent  Ehlern  tilbage  og  yttrede  til  mine  Folk, 
at  nu  var  Baron  Gedalia  arresteret.  Ingen  maatte 
for  det  Første  forlade  Kontoret,  og  ingen  Forret- 
ninger gjøres,  „da  Firmaet  vilde  gaae  Fallit  om  2 
Dage"  (Noget,  som  Gottschalk  havde  forestillet  Po- 
litiet, medens  Hundrup  og  Kentzer  fik  udstrakt  kol- 
lektiv Prokura  Dagen  efter  for  at  fortsætte  Forretningen.) 

Det  er  i  god  Konsekvens  hermed,  at  Bogholderne 
samme  Dag  udsendte  Cirkulairer  til  Forretningens 
Forbindelser  her  i  Landet,  i  hvilke  de  underrettede 
disse  om,  at  jeg  nu  var  udtraadt  af  Forretningen, 
men  at  de,  Bogholderne,  fortsatte  den  paa  sædvanlig 
Maade,  medens  jeg  først  udtraadte  af  Firmaet  den  1ste 
Marts,  altsaa  3lj2  Måned  senere. 

Ovorfor  Udlandet  lod  man  sig  ikke  nøie  hermedr 
men  tilføiede,  at  jeg  var  arresteret  for  Falsk  og  Bedrageri. 

Jeg  afholder  mig  her  forsætlig  fra  en  enhver  som 
helst  Bemærkning  om  det  mere  eller  mindre  moralske 
og  hæderlige  i  denne  Bogholdernes  Færd,  men  den 
Bemærkning  tør  være  mig  tilladt,  at  deres  Fremgangs- 
maade  ikke  har  kunnet  gavne  det  Firma  i  Udlandets 
Øine,  som  de  repræsenterede,  og  det  viste  sig  sandelig 
ogsaa  snart,  at  Chefens  Arrestatiion  ikke  havde   været 

til  Gavn  for  Firmaet,  idet  Udlandet  afbrød  Forbin- 
delsen med  samme. 

Arresten  var  saaledes  besluttet  før  jeg  endnu  var 
tilsagt  til  at  møde,  før  Dommeren  havde  optaget  For- 
hør over  mig ,  og  før  han  havde  optaget  Forhør 
over  mine  Bogholdere  og  Vexelmægler  Johansen,  altsaa 
alene  paa  Grundlag  af  Klagen  og  den  hos  Gottschalk 
optagne  Rapport. 

Efterat  jeg  saaledes  havde  indfundet  mig  i  Rets- 
salen og  der  opholdt  mig  i  nogen  Tid,  blev  jeg  af  en 
Betjent  anmodet  om  at  indfinde  mig  i  3 die  Kriminel- 
kammer, hvor  Assessor  Ingerslev  beklædte  Dommersædet. 

Efter  min  Indtrædelse  yttrede    Assessor  Ingerslev : 

„Der  er  fremkommet  en  Klage  imod  Dem." 

Jeg:  „Fra  hvem"? 

Assessor  Ingerslev  :  „Fra  Deres  Kompagnon,  Fru 
Otto". 

Jeg:  „Tør  jeg  spørge,  hvorpaa  denne  Klage  gaaerud?" 

Assessor  Ingerslev:  „Jeg  vil  oplæse  Klagen.  Den 
lyder  saaledes" : 

Undertegnede  Enkefrue  Caroline  Mathilde  Otto,  født 
Jensen,  som  ifølge  Interessentskabskontrakt  af  19  Juli 
1876,  allerhøist  konfirmeret  d.  5te  September  og  thinglæst 
den  18de  September  samme  Aar,  har  været  ansvarlig 
Deeltager  i  Firmaet  Gedalia  &  Co.,  i  Forening  med 
Baron  G.  A.  Gedalia,  formener,  at  Sidstnævnte  i  for- 
skjellige  Henseender  har  udviist  et  Forhold,  som  giver 
mig  Mistanke  om,  at  han  har  besveget  mig  saavel  i 
vort  Interessentskabsforhold  som  paa  anden  Maade, 
hvorfor  jeg  tillader  mig  at  anmode  Deres  Høivelbaaren- 
hed  om,  at  hans  Forhold  i  de  anførte  Henseender  maa 
blive  gjort  til  Gjenstand  for  nærmere  Undersøgelse. 

I.  Efterat  Firmaet  Gedalia  &  Co.  i  Henhold  til  passeret 
Auktion  var  bleven  Eier  af  en  Panteobligation, 
indbetalte    Debitor   efter    samme,    Grosserer    Julius 

Halberg,  l/a  Aars  Renter  med  1 75  Kroner,  som  bleve 
indførte  i  Kassebogen.  Baron  Gedalia,  som  samme 
Aften  klagede  over,  at  ban  havde  en  Udgift,  hvortil 
han  savnede  Penge,  udslettede  den  anførte  Post  i 
Kassebogen  deels  med  Chlorvand  og  deels  ved 
Radering,  lod  noget  Andet  skrive  ovenover  og  ud- 
tog derefter  af  Kassen  det  ommeldte  Beløb,  ved 
hvis  Tilegnelse  han  saaledes  har  besveget  mig  for 
Halvdelen. 

II.  Firmaaet  staaer  i  Forbindelse  med  en  Kunde  ved 
Navn  Løhs,  der  snart  kaldes  „Hr.a  og  snart ,. Frøken", 
men  so  m  ikke  har  nogen  Konto  i  Bøgerne, 
idet  alle  Forretningerne  afgjøres  kontant. 
Forretningen  kjøber  snart  Effekter  af  hende,  som  snart 
efter  sælges  tilbage,  men  altid  paa  en  saadan  Maade, 
at  bemeldte  „Løhs"  derved  har  en  ikke  ringe  Avance. 
Jeg  har  Mistanke  om,  at  Baron  Gedalia  i  Virkelig- 
heden har  dannet  et  hemmeligt  Separatfond  af 
Penge,  som  han  deels  har  udenfor  Forretningen  og 
deels  har  trukket  ud  af  denne,  og  at  han  yderligere 
besviger  mig  ved  de  Transaktioner,  han  foretager 
med  bemeldte  Fond  som  Medkontrahent. 

III.  Det  er  ikke  saa  sjeldent  forekommet,  at  der  har 
manglet  Penge  i  Kassen,  og  det  er  hele  Kontor- 
personalets faste  Overbeviisning,  at  disse  Kasse- 
mangler skyldes  Baron  Gedalia  selv,  der  tilvender 
sig  de  paagj ældende  Summer  og  lader  dem  sætte 
paa  Handelsomkostningskonto  for  at  skaffe  Penge 
til  Extravagancer  og  Udenomsudgifter,  som  han 
tillader  sig. 

Kontorpersonalet  bestaaer  af  Hr.  Hundrup,  Absa- 
lonsgade Nr.  7,  3die  Sal,  Hr.  Bogholder  ErikKentzler, 
Store  Kanikestræde  Nr.  8,  1ste  Sal,  og  Hr.  Reu- 
mert, Store  Fiolstræde,  samt  en  Hr.  Brems.  End- 
videre vil  Hr.  Vexelmægler  E.  Johansen,  der  har 
Kontor  Hjørnet  af  Pilestræde   og   Østergade,    samt 

Edvard  Ruben,  Store  Fiolstræde  3,  2den  Sal  kunne 
give  Oplysninger. 

IV.  Baron  Gedalia  har  fremdeles  laant  af  mig  2  russiske 
Obligationer  a  £  50,  der  vare  forsynede  med  dansk 
Obligations-Stempel  og  som  altsaa  skulde  erstattes 
mig  med  andre  Obligationer  i  samme  Stand. 

Baron  Gedalia  tilbageleverede  mig  imidlertid  2 
ustemplede  Obligationer,  og  da  jeg  paatalte  dette, 
forsynede  han  Obligationerne  med  tvende  allerede 
brugte  Obligationsstempler,  idet  han  skrev  Obli- 
gationernes Numre  over  de  paa  Stemplerne  allerede 
anbragte  Numre.  Han  harsaaledes  gjort  sig  skyldig 
i  bedrageligt  Forhold  ligeoverfor  mig,  idet  han  har 
tilbageleveret  ustemplede  Obligationer,  som  han  har 
givet  Udseende  af  at  være  stemplede,  og  som  paa 
Grund  af  denne  Omstændighed  have  en  ringere 
Værdi  end  de  skulde  have. 

V.  I  Aaret  1877  —  saavidt  erindres  —  overtalte  Baron 
Gedalia  mig  til  at  laane  Overretsprokurator  C. 
Juel  et  Beløb  af  2500  Kroner  mod  et  Gjældsbrev 
fra  denne,  der  var  forsynet  med  Kaution  af  Lehns- 
baron,  Udenrigsminister  Rosenørn-Lehn. 

Da  Juel  i  en  Rentetermin  udeblev  med  Renter, 
erklærede  jeg,  at  jeg  vilde  have  Obligationens 
Reløb  udbetalt. 

Baron  Gedalia  sendte  da  Bud  hos  mig  efter  Obliga- 
tionen under  Angivende  af,  at  Pengene  vilde  blive 
betalte,  og  da  han  modtog  Pengene,  saavidt  jeg 
senere  har  kunnet  forstaae,  af  en  Trediemand,  der 
skulde  have  Transport  p-ea  Obligationen,  satte  han 
mit  Navn  under  Transporten  uden  mit  Vidende 
og  Villie  og  beholdt  i  Forretningen  Beløbet,  som 
det  havde  været  min  Mening  at  anbringe  i  andre 
Papirer,  men  hvorfor  jeg  ganske  vist  senere,  efter 
at  jeg  langt   om  længe   havde   faaet  Underretning 

om    det   Passerede,    or    kreditere!    i    Forretningens 

Bøger. 

Kjøbenhavn  den  10de  Decbr.  1878. 

Allerærbødigst 

Mathilde  Otto. 
Høivelbaarne 
Hr.  Etatsraad,  Politidirektør  Crone, 
Ridder  af  Dbge.  og  Dbmd. 

Jeg  forbigaaer  her  enhver  Beskrivelse  af  min 
Overraskelse  ved  Paahøret  af  en  slig  monstrøs  Klage, 
og  gaar  strax  over  til  min  Forklaring  i  Henhold  til  den 
derover  optagne  Protokol.    Altsaa: 

For  Retten  var  mødt  Baron  Gottlieb  Abrahamson 
Gedalia,  som,  efterat  være  foreholdt  de  mod  ham  frem- 
komne, i  Bilag  B.  indeholdte  Sigtelser,  paa  Anledning 
forklarede  følgende: 

I.  Det  er  rigtigt,  at  der  i  December  1877,  vistnok  den 
13de,  paa  Firmaet  Gedalia  &  Co.'s  Contor  er  ind- 
betalt 72  Aars  Rente  af  den  i  Anmeldelsen  om- 
handlede af  Halberg  udstedte  Obligation  med  et 
Beløb  af  175  Kroner. 

Denne  Indbetaling  burde  selvfølgelig  være  ind- 
ført i  Firmaets  Kassebog,  men  dette  er,  som  Coni- 
par enten  nylig  har  forvisset  sig  om,  ikke  skeet, 
uden  at  Comparenten  kan  opgive  Grunden  hertil, 
om  han  end  har  nogen  Mistanke  om,  at  Johansen 
har  tilegnet  sig  Beløbet. 

Comparenten  maa  i  ethvert  Fald  paa  det  Bestemteste 
benægte,  at  han  personlig  har  udslettet   eller   ladet 
Andre  udslette  nogen  i  Kassebogen  angaaende  denne 
Indbetaling  gjort  Tilførsel. 
Oplæst  og  godkjendt. 

II.  Hvad    den    anden    mod    Comparenten    fremstillede 
Sigtelse  angaaer,  da  paastaar  Comparenten,  at  hans 

Firma  ganske  vist  jevnlig  har  gjort  Forretninger 
med  en  Person  ved  Navn  „Løhs",  som  skal  boe 
paa  Landet,  uden  at  Comparten  veed  hvor,  og  som 
Comparenten  aldrig  har  seet.  De  Forretninger, 
der  ere  gjorte  med  denne  Mand,  ere  for  hans  Ved- 
kommende altid  blevne  besørgede  af  en  Frøken 
„Løhs",  som  skal  være  hans  Pleie-  eller  Adoptivdatter. 
Heller  ikke  denne  har  Comparenten  nogensinde 
seet,  saavidt  han  mindes,  han  veed  heller  ikke, 
hvor  hun  boer,  eller  hvor  hun  kan  træffes.  Hun 
har,  saavidt  Comparenten  erindrer,  i  Almindelighed 
indfundet  sig  i  Comparentens  Hjem,  paa  Tider, 
hvor  Comparenten  ikke  har  været  tilstede,  og  har 
da  givet  Comparentens  Hustru  Besked. 
Oplæst  og  godkjendt. 

III.  Comparenten  benægter  paa  det  Bestemteste  personlig 
at  have  tilegnet  sig  Penge  af  Firmaets  Kasse. 

Oplæst  og  godkjendt. 

IV.  Comparenten  indrømmer,  at  han*)  af  Fru  Otto  har 
havt  som  Laan  nogle  russiske  Obligationer,  saavidt 
han  mindes  til  et  Beløb  af  tilsammen  £  300.  For 
£  100  af  dette  Beløb  har  Fru  Otto  faaet  kontante 
Penge,  for  de  øvrige  £  200  leverede  Comparenten 
hende  andre  Obligationer,  vistnok  4  Stykker  a  £'  50. 

Comparenten  erindrer,  at  disse  sidste  4  Obligationer, 
inden  de  bleve  udleverøde  Fru  Otto,  efter  Compa- 
tentens  Ordre  bleve  forsynede  med  dansk  Obliga- 
tions-Stempel, men  de  Stempelmærker,  der  hertil  be- 
nyttede, vare,  saavidt  han  vidste,  ikke  tidligere  brugte. 

Comparenten  erindrer  imidlertid,  at  der  paa  er,  af 
disse  Mærker  var  skrevet  et  Numer,  sandsynligvis 
af  Kontoristen  Ruben.  Comparenten  satte  selv 
personlig  Stemplerne  i  alt  Fald  paa  nogle  af  Obli- 
gationerne,   og    kasserede    vistnok    selv     Stempel- 

*)  o:  Firmaet. 

mærkerne    med    Paategningen    af    sit    Navn    eller 
Numrene. 

Oplæst  og  godkjendt. 

Hvad  endelig  angaaer  den  af  Overretsprokurator 
Juul  til  Fru  Otto  udstedte  Obligation  paa  2500 
Kroner,  da  forholder  det  sig  rigtigt,  at  Comparenten 
har  forsynet  denne  Obligation  med  en  Transport, 
som  han  underskrev  med  Fru  Ottos  Navn,  men 
han  paastaaer,  at  dette  er  skeet  med  Fru  Ottos 
Vidende  og  Villie. 

Oplæst  og  godkjendt 

Efter  at  jeg  havde  afgivet  denne  min  Forkla- 
ring, erklærede  Assessor  Ingerslev,  —  jeg  maa  atter 
henlede  Læserens  Opmærksomhed  paa  dette  Punkt  — 
uden  med  et  Ord  at  meddele  mig  Indholdet  af  den  den 
17de  optagne  Rapport,  og  dette,  uagtet  Assessoren  paa 
et  senere  Stadium  i  Overretsprokurator  Lassens  Nær- 
værelse udtalte,  at  min  Arrestation  var  skeet  paa  Grund- 
lag af  den  af  mine  Folk  til  Rapporten  afgivne  For- 
klaring, særlig  om  et  Forretningsforhold  til  en  i  denne 
Rapport  nærmere  opgiven  Person,  til  hvilket  jeg  vil 
finde  Leilighed  at  komme  tilbage: 

„Jeg  arresterer  Dem" ! 

Jeg:  „Jeg  beder  dog  Hr.  Assessoren  betænke  vel, 
hvad  De  gjør,  og  vel  overveje  Betydningen  af  et  saa- 
dant  Skridt." 

Jeg  tilføiede :  „Jeg  vil  tillade  mig  at  henlede  Hr.  As- 
sessorens Opmærksomhed  paa,  at  der  i  Firmaets  Forret- 
ning føres  det  dobbelte  Bogholderi,  og  at  der,  som 
Følge  deraf,  i  Overeensstemmelse  med  dette  Bogholderies 
Natur,  slet  ikke  kan  foregaae  noget  Bedrageri,  uden 
at  vedkommende  Bogholdere  strax  maa  blive  opmærk- 
somme derpaa  og  følgelig  Medvidere  deriu. 

Assessor  Ingerslev:  „Det  staar  til  Dem  at  nedlægge 
Protest,  men  jeg  afgiver  en  Kj endelse  om  Arrestation. u 

Skjøndt  jeg  selvfølgelig  ikke  var  ubekjendt  med, 
at  det  stod  i  min  Magt  at  appellere  denne  Kj endelse 
til  Høiesteret,  var  det  mig  dog  uden  lang  Betænkning 
klart,  at  en  saadan  Appel,  som  Forholdet  var,  kun 
kunde  skade  mig  og  eventuelt  hjælpe  Dommeren  ud 
over  en  vanskelig  Situation.  Da  jeg  nemlig  gjennem 
Klagen  havde  faaet  Vished  om,  at  Klagerinden,  (Fru 
Otto)  udelukkende  støttede  sin  Klage  paa  Angivelser 
af  mine  egne  Folk,  stod  det  mig  i  samme  Øieblik  klart, 
at  disse  Individer  umuligt  kunde  være  uvillige  Vidner; 
thi  derom  kan  dog  formentlig  ikke  herske  Tvivl  hos 
nogen  forstandig  Mand,  at  Personer,  paa  hvis  Anstiftelse 
en  Klage  indbringes  over  Trediemand,  særligt  naar 
denne  er  vedkommende  Personers  Principal,  ligefrem 
maa  kjæmpe  for  Livet,  for  gjennem  deres  Vidnesbyrd 
at  opretholde  en  Klage,  der  formelt  fremtræder  som  en 
Andens,  men  i  Virkeligheden  er  et  Produkt  af  deres 
egen  Virksomhed.  Jeg  sagde  derfor  til  mig  selv,  at 
det  jo,  hvis  en  Appel  til  Høiesteret  blev  godkjendt  af 
denne,  vilde  staa  i  Dommerens  Magt  uden  Vanskelighed, 
støttet  som  han  var  af  Anklager  og  Vidner,  at  udstede 
et  nyt  Arrestdekret.  —  Jeg  har  i  det  Foregaaede  ud- 
førligere udtalt  mig  over  den  Anholdtes  Stilling  over- 
for Dommeren  efter  den  nu  gj ældende  danske  Lovgiv- 
ning, og  Ingen  vil  derfor  fortænke  mig  i  eller  undres 
over,  at  jeg  fandt  mig  i  det  Ilundgaaelige,  men  selv- 
følgelig med  det  faste  Forsæt  til  det  yderste  at  for- 
svare den  i  min  Person  krænkede  Ret. 

Efterat  Arrestdekretet  var  udstedt,  affordrede  Dom- 
meren mig  mine  Nøgler,  og,  skjøndt  jeg  vel  var  vidende 
om,  at  der  udfordredes  en  særlig  Kj  endelse  for  at 
sætte  Politimyndigheden  istand  til  at  afsøge  mine  pri- 
vate Gj  emmer  og  Papirer,  havde  jeg  dog  af  de  foran- 
førte Grunde,  som  Dommeren  udtrykker  sig,  „Intet  at 
erindre"  imod,  at  der  foretoges  Husundersøgelse,  og  navn- 
lig Undersøgelse  af  Papirer  og  Breve  saavel  i  mit  Hjem, 
som  i  Firmaets  Kontor. 

Med  andre  Ord:  i  Betragtning  af  den  Anholdtes 
Stilling  overfor  Dommeren  og  i  Bevidstheden  om  min 
Brødefrihed,  gav  jeg  Afkald  paa  at  fremtvinge  en 
Kj endelse,  der  kan  gjentages  efter  Godt.  befindende  og 
desuden  vilde  kunne  fremkalde  et  Skin  af  Frygt  fra 
min  Side  for  Resultatet  af  en  saadan  Undersøgelse. 

Derefter  indfandt  sig  5  Betjente  —  dette  kom  se- 
nere til  min  Kundskab  —  i  mit  Hjem,  hvor  min  Hu- 
stru som  sædvanlig  havde  ventet  mig  til  Middag,  og 
paa  hendes  Spørgsmaal  om  Hensigten  med  deres  Nær- 
værelse yttrede  En  af  dem:  „Deres  Mand  er  arreste- 
ret for  Falsk  og  Bedrageri,  og  vi  skulle  undersøge 
hans  Gj emmer." 

Min  svagelige  60aarige  Hustru,  der  i  et  langt  Sam- 
liv, hvilke  Skjæbnens  Omvexlinger  end  maatte  have 
været,  aldrig  et  Øieblik  havde  mistvivlet  om  sin  Æg- 
tefælles Retskaffenhed  og  Hæderlighed,  døde  ikke  paa 
Stedet  overfor  denne  skaanselsløse  Adfærd,  i  Bevidsthe- 
den om,  at  jeg  ikke  havde  kunnet  række  Haand  til 
nogen  uædel  Handling,  end  mindre  til  „Bedrageri  og 
Falsk",  medens  denne  Adfærd  dog  i  Forbindelse  med  Dom- 
merens Adfærd  imod  hende  ved  et  senere  Forhør,  har 
skadet  hendes  Helbred,  og  udøvet  en  sørgelig  Indfly- 
delse  paa  hendes  Sind.*) 

Endnu  Eet  inden  at  jeg  gaar  over  til  at  om  tale  Forhø- 
rene der  ganske  vist  have  deres  Interesse  i  mere  end  een 
Henseende,  for  at  det  herigjennem  kan  komme  til  Almen- 
hedens Kundskab,  hvorledes  en  Mand  kan  blive  stillet 
overfor  sine  egne  Folk  i  den  dobbelte  Egenskab  af  in- 
direkte Anklagere  og  Vidnere    (Fru  Otto,  kj  ender  jo  kun 

*)  Som  et  Bidrag  til  Vedkommendes  Karakteristik  fortjener  det  at 
anfores,  at  min  Hustru  fra  Arrestationens  Øieblik  ikke  har  mod- 
taget nogetsomhelst  Beløb  af  den  mig  tilkommende  Gage  som 
Firmaets  Leder,  og  at  jeg,  skjondt  jeg  forst  31  2  Maaned  senere 
udtraadte  af  Firmaet,  i  dette  Tidsrum  i  Et  og  Alt  har  modtaget 
B6  Kroner,  medens  Fru  Otto  samtidig  har  udtaget  et  Beleb  af 
1700  Kroner,  forhøiet  Kentzlers  og  Hundrups  Lønninger  samt 
udbetalt  det  øvrige  Personale  Lønninger  for  3Va  Maaned. 

Sagen  gjennem  Bogholdernes  Beretning)  og  thi  naar  den 
Forklaring,  som  disse  Dobbeltgjængere  i  Forbindelse 
med  Vexelmægler  Emil  Johansen,  der,  som  det  vil 
erindres,  ligeledes  havde  været  i  mit  Brød,  have  afgivet 
til  Rapporten,  skjænkes  ubetinget  Tillid  fra  den  Side, 
som  Statsmagten  har  betroet  Borgeres  Velfærd  og  Ære 
jeg  siger  ubetinget  Tillid,  thi  det  maa  Anklagemagten, 
den  bero  i  dette  Tilfælde  hos  Hr.  Madsen  eller  hos  Politi- 
direktøren, have  viist  disse  Individer,  idet  den  ene  og 
alene  paa  Grundlag  af  en  paa  Anklagerindens  juridiske 
Consulents,  Overretsprokurator  Gottschalks,  private  Bo- 
lig afgiven  Rapport,  beordrede  Sagen  henviist  til 
Betten,  saa  synes  Borgernes  Velfærd  og  Ære  ikke  til- 
strækkelig betrygget. 

Og  den  samme  ubetingede  Tillid  maa  ogsaa  Dom- 
meren paa  sin  Side  have  viist  de  samme  Individer, 
idet  han  strax  uden  foregaaende  Anholdelse,  og  forin- 
den jeg  og  disse  Personer  vare  tilsagte  i  Betten  for  at 
afgive  Forklaring,  havde  besluttet  sig  at  gribe  til  det 
yderste  Middel,  nemlig  Arrest  paa  min  Person. 

Dette  fremgaar  klart  og  tydeligt  deraf,  at  deels 
vedkommende  Politibetjent  efter  min  Bortgang  fra 
Kontoret,  erklærede  for  mine  Folk,  at  jeg  var  arreste- 
ret, deels  af  at  Arrestforvareren,  efter  hvad  der  er  kom- 
met til  min  Kundskab,  allerede  før  jeg  efter  Tilsigelse 
havde  indfundet  mig  i  Betten,  havde  faaet  Ordre  til 
at  skaffe  mig  det  bedste  Værelse  der  forefandtes,  og 
alle  de  mulige  Bekvemmeligheder,  der  kunde  ydes. 

For  seent  har  saavel  Anklagemagten  som  Domme- 
ren maattet  overtyde  sig  om,  at  der  ikke  har  været 
Spor  af  Føie  til  en  saadan  Fremgangsmaade  imod  en 
Mand  af  hæderlig  Vandel,  for  seent  maattet  overtyde  sig 
om,  at  den  Praxis,  som  af  Politidirektørens  hæderlige 
og  indsigtsfulde  Forgænger  og  andre  høitstaaende  Po- 
litiembedsmænd var  fulgt,  her  vilde  have  været  paa 
rette  Plads.     Denne    Praxis    bestod    nemlig    simpelthen 

deri,  enten  at  lade  Vedkommende  kalde  til  sig  for  at 
høre  hans  mundtlige  Forklaring,  elier  endog  i  særlige 
Tilfælde  at  tilstille  Vedkommende  Klagen  m.  V.  i  hans 
Hjem  til  skriftlig  Besvarelse.  Det  er  mig  bekjendt,  at 
Politidirektøren  heller  ikke  er  ubekjendt  med  denne 
korrekte  Fremgangsmaade,  men  saavidt  vides,  altid  har 
fulgt  den,  undtagen  i  Tilfælde,  hvor  Anklagede  ikke 
strax  kunde  findes.  Hvorfor  Anklagemagten  ikke  har 
anvendt  den  samme  korrekte  Fremgangsmaade,  der  er 
dybt  begrundet  i  Sagens  Natur,  overfor  mig,  som  dog 
formeentlig  uden  Ubeskedenhed  turde  g]  øre  Krav  derpaa 
saavel  af  Hensyn  til  min  fremrykkede  Alder,  min  lange, 
dog  ikke  ganske  ufortjenstfulde  Virksomhed,  som  Vid- 
nernes   personlige  Kvalifikationer,  fatter  jeg  ikke. 

At  Prokurator  Grottschalk,  hvis  indre  Hæderlighed 
ganske  svarer  til  hans  tillidvækkende  Ydre,  skulde 
have  forsøgt  at  benytte  sin  almenkj endte  Indflydelse, 
der  atter  paa  det  Nøieste  svarer  til  hans  indre  Hæder- 
lighed og  ydere  Habitus,  har  selvfølgelig  ikke  kunnet 
finde  og  har  ikke  fundet  Sted.*)  At  Politidirektøren, 
den  forhenværende  Justitiarius,  Konferensraad  Drewsen 
eller  selv  den  nys  ansatte  Dommer,  Hr.  Assessor  In- 
gerslev, skulde  have  ladet  sig  paavirke  af  Hr.  Grott- 
schalk,   er  ligesaa    umuligt  og  utænkeligt,   fordi  det  er 


*)  Til  Belysning  af  denne  Hr.  Prokurator  Gottschalk's  indre  Habitus 
kan  jeg  ikke  forholde  Offenligheden  folgende  Curiosum.  Kort 
Tid  efter,  at  der  var  beordret  Action  imod  mig,  havde  jeg  en 
Samtale  med  Hr.  G ,  den  lod  omtrent  saaledes :  G.,  Nu  er  der 
jo  anlagt  Sag  imod  Dem,  og  saa  vil  De  ;jo  faa  en  vanærende 
Dom.  Saa  vil  De  jo  miste  Deres  danske  Ridderorden,  medens  De 
vel  nok  vil  faa  Lov  til  at  beholde  Deres  fremmede  Ordener.  —  Jeg: 
Ikke  jeg,  men  De  vil  blive  dømt,  ikke  af  Domstolene,  men  af  den 
offenlige  Mening  hjemme  og  ude.  Jeg  vil  ikke  miste  det 
danske  Ridderkors,  og  De  hverken  har  det,  eller  vil  faa  det,  naar 
min  Sag  er  paademt.  Hvad  de  fremmede  Ordener  angaaer,  der 
skrive  sig  fra  et  større  Omraade  end  De  magter,  da  ville  disse 
selvfølgelig  neppe  finde  Vei  til  Dem, 

disse  Autoriteters  Pligt,  nøie  at  see  til,  fra  hvem  Anklagen 
skriver  sig,  hvem  Anklagerne  ere  og  hvem  Anklagede  er 
samt  nøie  at  overveie,  om  der  ikke  allerede  paa  Grund  af  de 
personlige  Forhold,  men  end  mere  paa  Grund  af  Rappor- 
tens Indhold,  maatte  være  al  Anledning  til  at  vende  Lovens 
Sværd  mod  hine  istedetfor  mod  mig,  og  jeg  drister  mig  til 
at  paastaae  og  i  det  Følgende  at  bevise,  at  netop  denne 
Klage,  disse  Anklagere  og  denne  Rapport  i  høieste 
Grad  egnede  sig  til  at  mane  Anklagemagt  og  Dommer  om 
at  gaa  tilværks  med  den  yderste  Forsigtighed  i  denne  Sag. 

Jeg  vil  i  det  Følgende  faa  Anledning  til  at  komme 
tilbage  hertil,  men  skal  strax  frembære  Følgende. 

Fra  hvem  skriver  Klagen  sig?  Fra  Overrets- 
prokurator  Gottschalk  paa  Fru  Ottos  Vegne.  Hvem 
er  Fru  Otto?  Min  forhenværende  Compagnon,  der 
selv  for  Retten  har  erklæret  at  have  indgaaet  Kompag- 
niskabet med  mig  paa  Grund  af  min  bekj endte  Dyg- 
tighed og  Redelighed,  samt  ene  og  alene  i  denne  Hen- 
seende har  skiftet  Mening  og  har  grebet  til  det  fortvivlede 
Middel,  at  foranledige  mig  anklaget  for  Uredelighed, 
paa  Grund  af  nogle  af  mine  Folks  Opfordringer  og 
Angivelser  til  hende. 

Og  hvem  er  Prokurator  Gottschalk?  En  Sagfø- 
rer af  anden  Rang.  „Kan  denne  Mand  i  denne  Sag 
betragtes  som  fuldstændig  upartisk?  eller,  har  der  mu- 
lig mellem  ham  og  mig  verseret  en  Sag,  som  kunde 
have  efterladt  en  Braad,  og  muligt  fremkalde  et  Ønske 
om  Opreisning  fra  hans  Side?a  Det  være  langt  fra  mig 
at  paastaa,  at  noget  saadant  har  været  Tilfældet,  og  jeg 
skal  derfor  indskrænke  mig  til  at  minde  om  det  oven- 
for berørte  Faktum,  at  nemlig  Prokurator  G.  i  Mai 
1875,  hvad  Anklagemagten  maa  kunne  mindes  og  hvad 
der  formentlig  heller  ikke  kan  have  været  Dommeren, 
Hr.  Assessor  Ingerslev,  ubekjendt,  da  denne  Sag  ver- 
serede i  samme  Kammer,  har  indgivet  en  Klage  imod 
mig,  der  gik  ud  paa,  at  jeg  skulde  have  besveget  mit 
daværende  Falitbo  for    et  Beløb   af  hverken  meer  eller 

mindre  end  circa  150,000  Kroner.  Denne  Anklage  faldt, 
som  tidligere  antydet,  til  Jorden,  og  der  behøvet  ~ 
ikke  de  kritiske  Revisorers  senere  paafølgende  Beret- 
ning for  at  godtgjøre,  at  hele  denne  Anklage  hvilede 
paa  et  forbausende  Ukjendskab  til  de  Forhold,  hvor- 
med Herr  Prokuratoren  havde  beskjæftiget  sig.  Man 
tænke  sig,  besvige  et  Fallitbo  under  mine  da- 
værende Forhold  for  saa  stor  en  Sum  uden  Bogholder- 
nes Vidende  og  Villie.  Jeg  siger  ikke,  at  et  saadant 
Nederlag  har  maattet  efterlade  en  Braad  hos  en  Over- 
retsprokurator,  hvem  dog  i  alt  Fald  nogle  Medborgeres 
Velfærd  er  betroet,  og  som  naturlig  maatte  attraa  at 
strække  sin  Praxis  videre,  det  er  jo  ikke  Andet  end 
menneskeligt;  jeg  indskrænker  mig  som  sagt  kun 
hertil. 

Hvem  ere  de  virkelige  Anklagere,  der  stode  bag 
Fru  Otto  og  samtidig  optraadte  som  Vidner?  Det  var, 
som  jeg  desværre  oftere  har  havt  Leilighed  til  at  be- 
mærke, mine  egne  lønnede  Folk  og  en  Mand,  der  tid- 
ligere havde  været  i  mit  Brød,  nemlig  Vexelmægler 
Johansen.  Efter  Lægmands  Forstand,  maatte  allerede 
denne  Omstændighed  gjøre  Anklagemagt  og  Dommer 
betænkelige,  ubekj endte  Personer  som  de  vare,  for  ikke 
at  tale  om  deres  personlige  Forhold  til  mig. 

Og  hvem  var  Anklagede?  Ja!  man  tilgive,  at  jeg 
her  nødes  til  at  tale  et  Øjeblik  om  mig  selv,  og  man 
vil  saameget  lettere  tilgive  mig  det,  som  det  skeer  af 
reent  Nødværge. 

Den  Anklagede  var,  som  det  hedder  i  Klagen, 
Baron  Gottlieb  Abrahamson  Geclalia,  et  Navn,  som 
han  fra  Intet  har  hævet  til  Noget,  og  endnu  troer 
at  kunne  være  bekjendt  tiltrods  for  den  Uret,  han 
har  lidt. 

Det  er  bekjendt,  saa  bekjendt,  at  de  ere  faa  i 
Danmark,  som  ikke  vide  det,  at  jeg  fra  Haandværker 
har  hævet  mig  til  en  Stilling,  som  kun  falder  i  faa 
Haandværkeres  Lod,  og  skabt  en  Forretning,    der  ikke 

blot  gjorde  mit  Navn  bekjendt  og  anerkjendt  jeg 
tør  sige  over  Størstedelen  af  den  civiliserede  Verden, 
endog  paa  Steder,  hvor  ingen  dansk  Kjøbmands  eller 
Forretningsmands  Navn  havde  lydt  —  en  Stilling,  hvori 
jeg  ikke  blot  havde  erhvervet  mig  Leilighed  til  at 
skaffe  mig  store  Indkomster,  men  ved  samme  —  og  jeg 
siger  det  uden  Pral  eller  Forfængelighed  —  tillige  til 
efter  Evne  at  gavne  Medborgere  i  Stort  og  Smaat,  og  ikke 
blot  erlagt,  den  mig  paalignede  personlige  Skat  blandt 
de  høist  Beskattede,  men  forøvrigt  uden  Paaholdenhed 
deelt  med  min  Næste,  en  Stilling  hvori  jeg  har  havt 
Leilighed  til  ogsaa  at  virke  til  Fordeel  for  vort  Fædre- 
land, idet  jeg,  for  blot  at  anføre  et  Exempel,  var  den 
første  Danske,  som  dristede  sig  til  at  overtage  Bygnin- 
gen af  danske  Statsbaner  og  derved  udfrie  den  danske 
Regjering  fra  de  dyre  —  meget  dyre  —  fremmede  En- 
treprenører af  Stadsbanerne.*)  Den  Anerkjendelse  for 
denne  min  mangeaarige  Virksomhed,  jeg  har  høstet  saavel 
af  den  danske  som  af  mange  fremmede  Regjeringer, 
maatte  dog  vel  ogsaa  kunne  indeholde  et  Fingerpeg 
om,  at  en  Anklage  af  den  Beskaffenhed  som  den,  der 
rettedes  imod  mig,  maatte  opfordre  til  nogen  Forsig- 
tighed og  Omtanke  fra  Anklagemagtens  og  Dommerens 
Side.**) 

Disse  Synspunkter  eller  Skjelnemærker  synes  imid- 
lertid ikke  at  have  ligget  for  Anklagemagt  eller  Dom- 
mer. Man  synes  at  vær  gaaet  lige  til  Sagen  bona  fide 
og  have  taget  Klage  og  Rapport  ganske  simpelt  som 
en  Hverdagssag,  der  vilde  være  at  behandle  efter 
den  sædvanlige  Praxis's  Abc,  uden  at  værdige  saa- 
danne  smaa  Allotria  en  Tanke. 


*)  Alene  ved  den  forsteBane,  nemlig  Vensysselbanen  —  107fcMile  — 
som  jeg  anlagde,  sparede  Staten  circa  500,000  Kroner. 
•*)  Selve  Politiets  hoiere  Embedsmænd  have  paa  min  mangeaarige 
Lobebane,  oftercre  havt  Leilighed  til  at  søge  min  private  Bistand, 
naar  det  gjaldt  om,  at  frelse  ulykkelige  Medmenesker,  som  vare 
Frelse  værd,  fra  Lovens  tunge  Haand. 

Dette  vil  fremgaa  af  Klagens  Indhold.  —  I  denne 
Klage  fremhæver  Hr.  Gottschalk  jo  nemlig,  at  jeg  for  et 
Aars  Tid  tilbage  skulde  have  underskrevet  Fru  Ottos 
Navn  paa  en  Obligation,  stor  2,500  Kroner,  uden  hen- 
des Vidende  og  Villie,  og  han  tilføier  ganske  vist,  at 
et  tilsvarende  Beløb  blev  hende  krediteret  paa  hendes 
Konto,  men  han  glemmer  ved  en  let  forstaaelig  Distrak- 
tion at  tilføie,  at  hun  alt  i  længere  Tid  før  Klagen 
blev  indgivet,  successive  havde  hævet  hele  Beløbet. 
Herr  G.  skal  selv  overfor  en  Politiembedsmand  have 
udtalt,  at  han  vel  vidste  „at  der  ikke  var  Noget 
derom  men  naar  en  saadan  „godbit"  kom  med  i  Kla- 
gen, saa  vilde  det  Hele  glide  bedre  ned."  Man  maa 
være  Hr.  G.  erkjendtlig  for  den  Aabenhjertighed,  hvor- 
med han  fremlægger  de  Midler,  som  han  anseer  for 
nødvendige  for  at  fremme  en  Sag.  som  der  „ikke  er 
Noget  om." 

Jeg  siger  neppe  formeget,  naar  jeg  udtaler,  at  der 
Alt  her  var  Anledning  for  Dommer  og  Anklagemagt  til  at 
blive  noget  betænkelig;  thi  det  ligger  jo  i  Sagens  Natur, 
at  man  maatte  gaae  ud  fra,  at  jeg,  om  end  kun  stil- 
tiende, var  bemyndiget  til  at  underskrive  paa  min 
Compagnons  Vegne,  saameget  mere  som  hun  boede 
temmelig  fjernet  fra  Kontoret  (paa  Frederiksberg), 
men  under  alle  Omstændigheder  maatte  det  formeent- 
lig  strax  gaa  op  for  den  Myndighed,  der  maa  forud- 
sættes at  være  Indehaver  af  omfattende  juridisk  Intel- 
ligents.  at  det  her  paa  den  ene  Side  blot  dreiede  sig 
om  en  Formfeil,  og  at  der  paa  den  anden  Side  ikke 
kunde  være  Tale  om  nogen  bedragerisk  Hensigt  -  - 
det  egentlig  Strafbare  i  en  Handling  —  eftersom  Belø- 
bet for  alt  et  Aarstid  tilbage  var  blevet  krediteret  den 
Paagjældende,  der  var  underrettet  om  dets  Indbetaling  og 
forlængst  havde  hævet  det. 

Hvis  Dommer-Anklagemagten  derfor  i  rette  Tid,  støt- 
tende sig  til  Klagen,  vilde  have  overbeviist  sig  om  dens 
Grundethed    eller    Ugrundethed,     saa    havde    den    kun 

behøvet  at  lade  Bøgerne,  blot  Kassebogen  og  Riskon- 
troen,  eftersee,  da  vilde  den  i  Løbet  af  10  Minuter 
have  overbeviist  sig  om,  at  Klagerinden  ikke  blot  havde 
faaet  Beløbet  krediteret  samme  Dag,  som  det  var 
indgaaet,  men  at  hun  alt  forlængst  efterhaanden 
havde  hævet  det  hele  Beløb.  Hermed  vilde  da  et 
Hovedpunkt  i  Klagen  strax  være  bortfaldet,  istedetfor 
at  faa  Klagens  øvrige  Indhold  til  at  „glide  bedre  ned.u 
Her  er  Stedet  til  at  vende  tilbage,  til  den  Rapport, 
som  blev  optaget  den  17.  December  1878  hos  Hr. 
Overretsprokurator  Grottschalk,  og  som  ligger  til  Grund 
for  den  hele  Sag. 


KJØBENHAVNS   POLITI. 

Hovedstationen. 

Rapport. 

Tirsdagen    den    17de    December    1878. 


I  Anledning    af   hoslagte,    idag    indløbne  Skrivelse 
af   Gaars  Dato,    hvorved    Enkefrue    Caroline    Mathilde 
Otto,    født    Jensen,     boende    Enighedsvei    Nr.    8,     som 
ansvarlig  Deeltager    i  Firmaet  Gedalia  &  Comp,    sigter 
dettes  Chef,  Baron  G.  A.  Gedalia,  for  Bedrageri  og  Falsk, 
har  jeg  ifølge  Politidirektørens  Ordre  anstillet  foreløbig 
Undersøgelse   og   derved   erholdt   følgende  Oplysninger. 
I.        Bogholder    hos   Firmaet  Gedalia  &  Comp.,  Erich 
Kentzler,  boende  Store  Kannikestræde  Nr.  8,   1.  S., 
har,  næst  at  bemærke  at    han  i  henved  2  Aar  har 
været,    og  endnu  er  i  Firmaets  Tjeneste    som  Bog- 
holder   og    Korrespondent,     afgivet     følgende    For- 
klaring. 

Saaledes  som  i  Skrivelsen  anført  har  Baron  Ge- 
dalia i  omtrent  llj2  Aar  gjort  Forretninger  med  en 
formentlig  fingeret  Person  under  Navnet  Hr.  eller 
Frøken  Løs.     Under   dette  Navn   findes  dog  i  Fir- 

maets  Hovedbog  ingen  Konto,  hvorimod  Navnet 
„Løs"  findes  meget  ofte  i  Kassebogen  ved  Kjøb 
og  Salg  samt  Bytte  af  Værdipapirer. 

II.  Forretningerne  med  Løs  ere  altid  ud j evnede  strax  ; 
har  der  engang  imellem  været  en  ubetydelig  Dif- 
ference, er  dette  altid  opført  i  Kassebogen  under 
Conto  diverse. 

De  Forretninger  som  Firmaet  har  gjort  med 
„Løs",  have  altid  givet  Tab  for  dette,  idet 
Firmaet  har  kjøbt  Papirerne  til  høieste  Kours  og 
med  høieste  Tillæg  af  Rente,  og  derimod  solgt  til 
„Løs"  til  laveste  Kours. 

Alle  Forretninger  vedkommende  „Løs"  udføres 
af  Baron  Gedalia  personlig,  saaledes  at  han  brin- 
ger de  Værdipapirer,  som  sælges  af  „Løs",  og  mod- 
tager de  Papirer  og  Penge,  som  ere  bestemte  til 
.,Løs",  samt  bringer  de  forfaldne  Koupons,  hvis 
Beløb  skulle  hæves  af  bemeldte  „Løs". 

Baron  Gedalia  er  den,  som  altid  overfor  Fir- 
maet er  optraadt  for  „Løs",  hvem  ingen  af  Kon- 
torpersonalet vides  at  have  seet.  Til  de  forskj el- 
lige  af  Kontorpersonalet  har  Baron  Gedalia  givet 
forskj ellige  Forklaringer;  til  Compar enten  har  han 
saaledes  sagt,  at  Hr.  „Løs"  boede  paa  Landet  og 
at  hans  Datter  „Frøken  Løs"  boede  heri  Staden. 
Det  er  Comparentens  fulde  Overbeviisning,  at 
Navnet  „Løs"  er  fingeret  og  at  det  er  Baron  Ge- 
dalia selv,  der  har.  havt  Fordelen  af  de  under  dette 
Navn  effektuerede  Forretninger  med  Firmaet.  For- 
retningen har  efter  Comparentens  Formening  havt 
ikke  ubetydeligt  Tab,  saavel  directe  som  indirekte 
idet  Gedalia  ved  Transaktionerne  med  „Løs"  altid 
af  Firmaet  har  udtaget  Dokumenter  eller  Papirer, 
som  utvivlsomt  vilde  stige  i  Prisen,  og  derimod 
afleveret  til  Firmaet  Papirer,  som  kunde  ventes  at 
falde  i  Koursen.     Naar  Baron  Gedalia  skulde  hente 

Papirerer    hos     „Løsa,  gik    han    aldrig    feil,    „Løs" 
havde  altid  de  Papirer  eller  Værdier,    som  der  var 
Brug    for    i  Forretningen,    og  han  var    altid   til  at 
træffe,    saa  det    er  ikke    alene  Comparentens,    men 
ogsaa  de  andre  Kontorbetjentes  Mening,    at  Baron 
Gedalia    hentede    disse  Værdipapirer    paa    sin  egen 
private    Bopæl,    nu    i    Tordenskjoldsgade,    tidligere 
Cort  Adelersgade.     Dette    bestyrkes    ogsaa   derved, 
at  en  af  Kontorpersonalet,  saavidt  erindres  Brems, 
for  nogle  Maaneder    siden    af  Baronen    blev    beor- 
dret til  at  gaa  med    ham  for   at  hente  nogle  Papi- 
rer, som  skulde  bringes    tilstede    fra   „Løs",  Baron 
Gedalia  gik  da  først  op  paa  sin  nuværende  Bopæl, 
hvor  han  opholdt  sig  en  kort  Tid,  kom  derpaa  ned 
til  Brems    og  sagde,    at    han    nu   vilde    gaa    op  til 
„Løsu,  som  han  opgav  skulde  bo  i  Stedet  ligeover- 
for   Baron    Gedalias   Bopæl.      Medens   Brems    blev 
staaende  paa  Gaden,    gik    Baron  Gedalia    ind  i  en 
Gadedør,  men  kom  tilbage  efter  saa  kort  Tids  For- 
løb,   at  Brems    maatte  ansee  det    for  givet,    at  Ge- 
dalia ikke  havde  været  hos  Nogen  i  Huset.      Efter 
Comparentens    Formening    og    at  dømme    efter    de 
Forretninger,  som  ere  gjorte  under  Navnet  „Løs„,  maa 
der  hos  „Løs"  eller,  som  Comparentenfølersigoverbe- 
viist  om, hos  Baron  Gedalia,  beroe  Værdipapirer  til  Be- 
løb 20  å  30,000  Kroner,  bestaaende  af  Amerikanske 
Statspapirer,  Russiske  Præmielaan,  Danubiens  (Ru- 
mænske    Statslaan),     Russisk-Engelske     Statslaan, 
Østifternes  Kreditforenings   Obligationer  med   flere 
danske  Papirer.     Det  er   ogsaa  Comparentens  faste 
III.  Overbevisning,  at  de  Kassemangler,    som  gj en- 
tagne    Gange    ere    forefaldne     i    Forretningen    og 
hvorfor  Gedalia    dels    har    sigtet    den    ene   og  dels 
den    anden    af    Kontorpersonalet    (hvilke    Sigtelser 
han   dog    har  maattet  tage    tilbage)    og   deels   har 
ladet    hengaa    upaatalte,    ene  og  alene    ere  foranle- 
digede   af   Baron   Gedalia    selv.       Til    Bestyrkelse 

heraf  anfører  Comparenten,  at  da  der  for  omtrent 
et  Aarstid  siden  manglede  50  Kroner  i  Kassen, 
hvorpaa  daværende  Kasserer  Johansen  gjorde  op- 
mærksom, blev  der  af  Johansen  stillet  Spørgsmaal 
til  Baron  Gedalia,  om  han,  som  formentlig  samme 
Dag  havde  taget  sine  Ugepenge  af  Kassen,  ikke 
havde  taget  de  50  Kroner  formeget,  hvortil  Baron 
Gedalia  svarede  Nei,  idet  han  tilføiede,  at  han  ikke 
havde  en  Skilling  paa  sig. 

Comparenten  saae  derpaa,  at  Johansen  greb  fat 
i  Gedalia,  af  hvis  Vestelomme  han  ndtog  50  Kro- 
ner, bestaaende  saavidt  erindres  i  Tikronesedler. 

Baron  Gedalia  lod  i  Begyndelsen,  som  om  han 
blev  forbauset,  saa  at  han  intet  knnde  sige,  men 
derpaa  erklærede  han,  at  det  var  Penge,  han  havde 
taget  af  Kassen  og  bestemt  dem  til  et  Indkjøb  for 
Forretningen,  som  ikke  havde  fundet  Sted,  men 
glemt  at  lægge  dem  i  Kassen  igjen.  Han  erkjendte 
saaledes,  at  Pengene  hørte  til  Kassen  og  afleverede 
dem. 

Com  parenten  bemærker  her,  at  saavel  Baron 
Gedalia  som  Kassereren  —  dengang  Johansen  — 
var  i  Besiddelse  af  Nøglen  til  Kassen.  Til  Kontor- 
døren har  Gedalia  saavelsom  en  eller  to  af  Kontor- 
personalet Nøgle.  Ligeledes  for  omtrent  et  Aar 
siden  savnede  Johansen  og  Hundrup,  da  de  en 
Mandag  Morgen  aabnede  Kassen,  en  Østifternes 
Kreditforenings- Obligation,  stor  200  Kroner,  som 
havde  været  tilstede,  da  de  den  foregaaende  Lør- 
dag Aften  eller  Søndag  Morgen  opgjorde  Kassen. 
For  denne  Kassemangel  beskyldte  Baron  Gedalia 
Ingen,  men  slog  det  hen,  idet  han  sagde,  at  det 
nok  senere  vilde  vise  sig,  hvorfra  det  stammede. 
Baron  Gedalia  yttrede  derhos,  at  han  selv  havde 
været  i  Kassen  om  Søndagen,  efterat  den  var  efter- 
talt af  Johansen  og  Hundnip. 

IV.  Efter  hvad  Kontorbetjentene  Reumert  og  Brems 
have  sagt  til  Comparenten,  have  disse  engang  i 
afvigte  Sommer  seet,  at  Baron  Gedalia  af  Obliga- 
tioner, som  skulde  sendes  til  Berlin,  har  aftaget  de 
derpaa  anbragte  danske  Obligationsstempelmærker 
og  derpaa  klæbet  dem  paa  de  2  russiske  Obliga- 
tioner, som  Fru  Otto  senere  fik  udleveret.  Baron 
Gedalia  skal  da  have  yttret,  idet  han  ovenpaa  de 
gamle  Numere  skrev  de  nye  Nr.  svarende  til  Num- 
rene paa  de  Obligationer,  hvorpaa  han  havde  klæ- 
bet dem:  „nu  skriver  jeg  tykt  paa,  saa  ere  de  lige 
saa  gode  som  nyeu.  Ved  en  senere  Ledighed,  da. 
Comparenten  foreholdt  Gedalia  hvad  han  saaledes 
havde  erfaret,  indrømmede  Baron  Gedalia  Faktum 
indirekte,  idet  han  sagde:  „det  gjør  s'gu  ingenting,, 
det  er  ikke  andet  end  en  Stempelmulkt".  Senere 
har  Baron  Gedalia  villet  gjøre  gj ældende,  at  det 
var  en  Lærling,  Edvard  Ruben,  som  dengang  var 
paa  Kontoret,  som  havde  makuleret  Stempelmær- 
kerne for  at  skade  ham  (Baronen). 

V.  Endelig  forklarer  Comparenten,  at  han  var  tilstede? 
paa  Kontoret,  da  Baron  Gedalia  underskrev  en 
Transport  paa  den  i  Klagen  omhandlede  af  Over- 
retsprokurator  Juel  til  Fru  Otto  udstedte  Obligation 
paa  2500  Kroner. 

Transporten  blev  skreven  paa  Kontoret  mulig- 
viis  af  Gedalia  selv,  uden  at  Fru  Otto  var  tilstede,, 
og  strax  af  Gedalia  underskrevet  med  Fru  Ottos 
Navn,  hvorpaa  han,  idet  han  blandt  Andet  saae 
paa  Comparenten,  sagde:  „nu  kan  2  af  de  Herrer 
underskrive  til  Vitterlighed",  idet  han  erklærede,, 
at  Fru  Otto  havde  givet  ham  Tilladelse  til  at 
undertegne  hendes  Navn  paa  bemeldte  Transport. 
Da  Comparenten  ikke  vilde  være  med  at  under- 
skrive som  Vitterlighedsvidne  under  disse  Forhold,, 
gik  han  ud  af  Kontoret,  men  det  er  ham  bekjendt, 

at  Johansen  og  Hundrup  underskrev  paa  hans  gj  en- 
tagne  Forsikkring  om,    at  han  var  berettiget  til  at 
underskrive  Fru  Ottos  Navn. 
Oplæst  og  ratihaberet. 

Derefter  fremstod  Vexelmægler  Carl  Emil  Johan- 
sen, boende  i  Nansensgade  Nr.  48 ,  4de  Sal  (Kontor 
Pilestræde  Nr.  1),  som  paa  Anledning  forklarede,  at 
han  har  havt  Ansættelse  paa  Gedalias  &  Comp.s  Kontor, 
sidst  i  2  Aar  indtil  Midten  af  Mai  dette  Aar,  da  han 
etablerede  sig. 

I.  Med  Hensyn  til  1ste  Post  i  Klagen,  da  forklarer 
Comparenten,  at  det  forholder  sig  med  denne  som 
i  Klagen  anført.  —  Baron  Gedalia  havde  paa  den 
Tid  af  Kassen  laant  til  hans  private  Udlæg  2de 
Beløb  henholdsvis  paa  89  Kroner  og  89  Kroner 
25  Øre,  hvorfor  de  kvitterede  Regninger  henlaae 
midlertidig  i  Kassen  og  ved  Opgj øreise  bleve  med- 
regnede som  Kontanter. 

Den  13de  December  1877  blev  der  af  Grosserer 
A.  J.  Halberg  indbetalt  et  Rentebeløb  af  175  Kro- 
ner, som  bleve  førte  til  Indtægt  i  Kassebogen. 
Senere  paa  Dagen  henvendte  Baron  Gedalia  sig  til 
en  eller  anden  paa  Kontoret,  muligvis  til  Compa- 
renten selv,  og  fik  noget  Raderlud,  hvormed  han 
begyndte  at  udslette  den  forannævnte  i  Kassebogen 
indførte  Indtægtspost  paa  1 75  Kroner,  idet  han  ud- 
talte, at  han  ved  dette  Beløb  kunde  dække  sin 
foranførte  Gjæld  til  Kassen  tilsammen  paa  178.25. 
ved  Hjælp  af  en  yderligere  kontant  Indbetaling  af 
3  Kroner  25  Øre,  som  han  derpaa  lagde  i  Kassen. 
Da  Baron  Gedalia  imidlertid  ikke  kunde  fore- 
tage den  paabegyndte  Udradering  uden  at  makulere 
Bogen,  maatte  Comparenten  paa  Baron  Gedalias 
Opfordring  fuldende  hvad  der  af  ham  var  paa- 
begyndt. 

Paa  det  Sted,  hvor  Udraderingen  saaledes  var 
foretaget,  blev  der,  af  hvem  erindres  ikks,  indført 
en  anden  Kassepost  af  mindre  Betydenhed,  saavidt 
erindres  paa  omtrent  8  Kroner.  Forandringen  er 
endnu  synlig  i  Kassebogen. 

De  for  Laanet  til  Gedalia  i  Kassen  liggende 
Sedler  eller  Kvitteringer  bleve  derpaa  udtagne. 
Det  er  Comparenten  bekjendt,  at  Baron  Gedalia 
senere  af  A.  J.  Halberg  har  faaet  den  udstedte 
Kvittering  tilbage.  Den  paagj  ældende  Obligation 
var  i  sin  Tid  stillet  som  Depositum  af  Halberg  til 
Sikkerhed  for  en  Gjæld  til  Firmaet. 

Den  var  udstedt  til  Grosserer  Halberg  af  dennes 
Broder.  Grosserer  Halberg  var  imidlertid  dengang 
gaaet  Fallit,  hvorefter  Obligationen  var  bleven 
Firmaets  Ejendom  i  Henhold  til  en  Auktion,  og 
paa  Grund  deraf  vilde  Baron  Gedalia  ligeoverfor 
Comparenten  gjøre  gj  ældende,  at  han  var  berettiget 
til  at  tilegne  sig  hele  Renten  for  den  paagj  ældende 
Termin,  da  Firmaet  kun  havde  Sikkerhed  i  selve 
Obligationen. 

II.  Med  Hensyn  til  Firmaets  Forretninger  med  den 
fingerede  Person  „Løsu,  da  henholder  Comparenten 
sig  til  den  af  forrige  Comparent  afgivne  Forklaring, 
som  blev  ham  forelagt,  og  er  saaledes  fuldstændig 
af  den  Mening,  at  det  var  Baron  Gedalia,  som  har 
gjort  disse  Forretninger  for  sig  selv  og  alene  havt 
Fordelen  deraf. 

Med  Hensyn  til  den  af  Kentzler  afgivne  For- 
klaring gjør  Comparenten  dog  følgende  Bemærk- 
ninger : 

Første  Gang  Comparenten  hørte  Tale  om  Frø- 
ken „Løs",  kom  Baron  Gedalia  med  nogle  Koupons, 
som  han  sagde,  at  hans  Datter  havde  faaet  af  en 
Frøken  „Løsu  til  Indløsning.  Han  har  ikke  til 
Comparenten   omtalt,    hvor  Hr.  eller  Frøken  „Løs" 

boede,  men  da  Baron  Gedalia  har  omtalt,  at  Frøken 
„Løsu  engang  imellem  besøgte  ham,  maatte  det 
deraf  antages,  at  idetmindste  hun,  forsaavidt  hun 
existerede,  maatte  boe  heri  Byen.  —  Det  var  kun 
naar  der  i  Forretningen  var  Brug  for  Værdipapirer 
af  en  bestemt  Slags,  at  Baron  Gedalia  hentede 
disse,  som  han  sagde,  hos  Frøken  „Løs",  og  bleve 
disse  da  altid  betalte  med  andre  Værdipapirer  og 
Differencen  udlignet  med  Kontanter,  om  ikke  strax 
(hvilket  i  Reglen  skete),  saa  dog  i  Løbet  af  faa 
Dage,  saa  at  „Løs"  ingen  Konto  fik  i  Hovedbogen. 
Da  Brems  skal  have  ledsaget  Baron  Gedalia  for 
at  hente  Obligationer  hos  „Løs",  var  Comparenten 
fratraadt  Firmaets  Tjeneste  og  er  saaledes  ube- 
kjendt  med  dette  Forhold.  Comparenten  er  ogsaa 
af  den  Formening,  at  Personen  „Løsu  eller  som 
han  antager,  Baron  Gedalia,  efter  de  skete  Forret- 
ninger at  dømme,  maa  være  i  Besiddelse  af  Værdi- 
papirer til  Beløb  henved  30,000  Kroner,  men  for- 
uden de  afKentzler  nævnte  maa  der  findes,  saavidt 
vides,  2  Stykker  alm.  Brandassurance  Aktier,  samt 
2  eller  4000  Kroner  i  Kjøbenhavn — Newcastles 
Aktier,  hvilke  sidste  Gedalia  formenes  at  have  havt 
før  sin  i  1875  indtraadte  Fallit,  hvilket  Comparen- 
ten slutter  deraf,  at  Baron  Gedalia,  kort  efterat 
hans  nuværende  Forretning  var  begyndt,  manglede 
de  dertil  hørende  Koupons,  hvoraf  Udbyttekouponen 
var  forfalden  til  Udbetaling  circa  1/2  Aar  forud. 
Han  antager  derfor,  at  Baron  Gedalia  har  havt 
disse  Kouponer  med  i  Amerika. 

III.  Med  Hensyn  til  de  opstaaede  Kassemangler  for- 
klarer Comparenten  overensstemmende  med  forrige 
Comparent,  hvis  Forklaring  derom  blev  ham  fore- 
læst og  af  ham  ratihaberet,  dog  forekommer  det 
Comparenten,  at  Baron  Gedalia,  da  Comparenten 
fratog    ham   de  omforklarede  50  Kroner,    sagde,  at 

han  havde  taget  fejl,  da  han  udtog  sine  Ugepenge, 
og  faaet  dette  Beløb  form  eget. 

Med  Hensyn  til  den  Obligation,  som  en  Mandag 
Morgen  savnedes  i  Kassen,  da  lød  denne  ikke  som 
af  Kentzler  opgivet  paa  200  Kroner,  men  derimod 
kun  paa  100  Kroner.  Det  var  den  foregaaende 
Dags  (Søndag)  Formiddag,  at  Comparenten  og  Hun- 
drup  havde  gjort  Kassen  op  og  fundet  den  i  Orden, 
og  Baron  Gedalia  indrømmede,  at  han  om  Søn- 
dagen havde  været  i  Kassen,  for,  som  han  sagde, 
at  gjøre  Balance. 

IV.  Hvad  der  indeholdes  i  Klagen  angaaende  Benyt- 
telsen af  brugte  Stempelmærker,  er  passeret  efter 
at  Comparenten  er  fratraadt  sin  Tjeneste  hos  Fir- 
maet, og  han  kan  saaledes  ingen  Forklaring  give 
derom. 

Derimod  har  Comparenten  for  lål1/2Aar  siden 
seet,  at  Baron  Gedalia  har  taget  Stempelmærker  af 
en  Obligation  og  sat  dem  paa  en  anden,  men  at 
dette  skete  ifølge  Opfordring  af  Kjøberen,  der  solgte 
fremmede  Obligationer,  der  gik  ud  af  Landet  og 
kjøbte  andre  fremmede  Obligationer,  paa  hvilke 
de  samme  Mærker  bleve  satte. 

V.  Saavidt  erindres  blev  der  i  Januar  Maaned  dette 
Aar  paa  Kontoret  udfærdiget  en  Transport  paa  en 
af  Overretsprokurator  Juel  til  Fru  Otto  udstedt 
Obligation  paa  2500  Kroner. 

Denne  Obligation  underskrev  Baron  G-edalia 
med  Fru  Ottos  Navn,  Caroline  Mathilde  Otto,  og 
opfordrede  Comparenten  og  Hundrup  til  at  under- 
skrive til  Vitterlighed,  hvilket  de  i  Begyndelsen 
negtede,  men  da  Baron  G-edalia  gjentagne  Gange 
forsikkrede,  at  han  havde  Fru  Ottos  Tilladelse  til 
at  transportere  Obligationen  og  modtage  Beløbet, 
samtykkede  de  endelig  i  hans  Forlangende  og 
underskreve  deres  Navne. 

Senere  have  de  faaet  at  vide,  at  Baron  Gedalia 
ikke  havde  den  paaberaabte  Tilladelse  fra  Fru  Otto. 
Oplæst  og  ratihaberet. 

Endelig  fremstod  Bogholderen  hos  Gedalia  &  Go., 
Ludvig  Vilhelm  Hundrup ,  boende  i  Absalonsgade 
Nr.  7  A.,  3die  Sal,  som  paa  Anledning  forklarede 
med  Hens3rn  til  den  i  Kassebogen  foretagne  For- 
falskning aldeles  overeensstemmende  med  Johansen, 
hvis  Forklaring  blev  ham  forelæst  og  af  ham  rati- 
haberet med  Bemærkning,  at  det  var  Comparenten, 
som  af  Baron  Gedalia  modtog  det  af  Halberg  ind- 
betalte Beløb  af  175  Kroner,  som  han  lagde  i 
Kassen  og  indførte  det  i  Kassebogen  omtrent 
saaledes :  „ A.  J.  Halberg  betalt  Renter  for  1/2  Aar 
af  Obligation,  Kr.  7000  —  175  Kr."  Comparenten 
udstedte  for  Beløbet  en  Kvittering  paa  en  trykt  Blan- 
ket, som  blev  underskrevet  af  Baron  Gedalia  med 
Firmaet  Gedalia  &  Comp.  og  af  Comparenten  no- 
teret i  Bogen. 

Senere  paa  Dagen,  da  Baron  Gedalia  fik  den 
Tanke  at  likvidere  sin  Gjæld  til  Kassen,  lagde  han 
de  3  Kroner  25  Øre  i  denne  og  forandrede  feil- 
agtig  den  gjorte  Indførsel  fra  175  Kr.  til  178  Kr. 
25  Øre  ved  at  forandre  5  Tallet  til  et  Ottetal,  men 
umiddelbart  derpaa  var  det,  at  han  besluttede  sig 
til  at  udradere  denne  Indtægtspost,  men  da  dette 
ikke  ret  vilde  lykkes  for  ham,  var  det,  at  han  fik 
Johansen  til  at  tilendebringe  Baderingen. 

I  den  ved  Baderingen  opstaaede  ubeskrevne 
Linie  blev  derpaa  af  Johansen  indført  en  anden 
Post,  nemlig:  „4  Lod  hint  Sølv"  til  Beløb  ca. 
8  Kroner,  hvilket  Sølv  omtrent  ved  samme  Tid 
blev  solgt  til  en  Guldsmed. 


I.  For  et  Par  Maaneder  siden,  da  Johansen  havde 
anlagt  Injuriesag  mod  Baron  Gedalia,  fordi  denne 
havde  beskyldt  ham   for  Tyveri,   og  Johansen  ved 

samme  Tid  havde  tilsendt  Gedalia  et  Brev,  hvori 
der  var  Tale  om  „raadne  Sagera,  udtalte  Gedalia, 
at  han  mulig  vilde  sagsøge  Johansen  for  Injurier, 
hvortil  Comparenten  bemærkede,  at  han  vistnok 
helst  maatte  holde  Fred  med  Johansen,  da  denne 
havde  yttret,  at  han  mulig  vilde  foranledige  kriminel 
Tiltale  imod  ham  for  de  omtalte  raadne  Sager, 
hvoriblandt  navnlig  Historien  om  Halberg  vilde 
komme  paa  Bane. 

Baron  Gedalia  sagde  først,  at  han  ikke  kj  endte 
noget  til  denne  Sag,  men  senere  klarede  hans  Hu- 
kommelse sig,  idet  han  begyndte  at  søge  i  Kasse- 
bogen efter  Udraderingen,  hvilket  skete  om  Morgenen 
før  Kontorpersonalet  kom  der;  dette  har  Kontor- 
budet sagt  og  Baron  Gedalia  har  selv  senere  per- 
sonlig for  Comparenten  er  kj  endt,  at  han  havde  søgt 
efter  Raderingen,  men  ikke  kunnet  finde  den. 
Baronen  spurgte  ved  bemeldte  Leilighed,  om  Com- 
parenten kj  endte  noget  til  bemeldte  Udradering, 
hvilket  Comparenten  benægtede. 

For  omtrent  4  å  6  Uger  siden  kom  Baron  Ge- 
dalia med  den  af  ham  den  13de  December  1877 
udstedte  Kvittering  til  Halberg,  som  han  sagde,  at 
han  havde  faaet  af  Halberg,  og  spurgte  Compa- 
renten, hvad  denne  raadede  ham  til,  da  det  nu  var 
bevist,  at  Pengene  virkelig  vare  indbetalte  til  Fir- 
maet, og  om  han  nu  skulde  indbetale  Pengene  i 
Kassen  og  føre  dem  i  Kassebogen,  hvilket  Com- 
parenten fraraadede  ham,  idet  Comparenten  fore- 
holdt ham,  at  han  derved  anerkj endte,  at  han 
havde  taget  Pengene.  Gedalia  svarede  hertil,  at 
han  ikke  vilde  gjøre  sig  saa  hellig;  det  var  nok 
muligt,  at  han  havde  taget  dem,  men  tilføiede: 
„Skidt,  om  jeg  ogsaa  havde  gjort  det,  saa  var  det 
dog  gemeent  af  Johansen  at  anklage  sin  tidligere 
Principal  derfor." 

Senere  forsøgte  Gedalia    at    vælte  Skylden   over 

paa  Johansen  eller  Ruben  for  at  have  stjaalet 
Pengene,  idet  han  sagde,  at  det  saae  saa  mystisk 
ud,  at  Pengene  vare  borte,  da  det  ved  den  tilstede- 
komne Kvittering  var  godtgjort,  at  de  vare  ind- 
betalte. Nogle  Dage  senere,  eller  maaske  samme 
Dag,  spurgte  han  Comparenten,  om  han  burde 
g j emme  eller  tilintetgjøre  den,  af  Halberg  modtagne 
Kvittering.  Comparenten  raadede  ham  til  at  gjemme 
den  og  tilbød  at  opbevare  den,  for  ham  og  modtog 
den,  idet  Baron  Gedalia  opfordrede  ham  til  at 
passe  godt  paa  den. 

Kvitteringen,  som  senere  har  været  i  Compa- 
rentens  Værge,  aileverde  han  til  Brug  under  Sagen. 

Den  følger  hoslagt. 
II.  Med  Hensyn  til  den  under  Navnet  .,Løhsu  drevne 
Forretning  forklarer  han  overensstemmende  med 
Bogholder  Kentzler,  hvis  Forklaring  blev  ham  fore- 
læst og  af  ham  ratihaberet  med  Bemærkning,  at 
det,  som  af  Johansen  forklaret,  kun  var,  naar  der 
i  Forretningen  var  Brug  for  en  vis  Slags  Værdi- 
papirer, at  Baron  Gedalia  til veiebr agte  disse  fra 
Firmaet  „Løhs". 

Foruden  de  af  Kentzler  omforklarede  Værdi- 
papirer, som  formenes  at  beroe  hos  „Løhs",  antager 
han  som  Johansen,  at  der  endvidere  er  2  almindelige 
Brandassurance-Aktier.  Derimod  veed  han  Intet 
om  Kjøbenhavn-Newcastle  Aktier,  ialtfald  erindrer 
han  ikke  noget  derom  fortiden.  For  en  Maanedstid 
siden  havde  Baron  Gedalia  indført  en  Transaktion 
i  Bøgerne,  som  han  havde  effektueret  med  „Løhsa, 
ved  hvilken  Ledighed  han  havde  indført  £  10  i 
Danubiens  som  solgte  til  „Løhs"  for  178  Kroner, 
hvilket  efter  Koursen  var  ca.  9  Kroner  forlidet. 

Dette  gjorde  Comparenten  ham  opmærksom  paa, 
og  efterat  Comparenten  havde  opstillet  Beregningen 
for  ham,  erkj endte  han  samme  og  indbetalte  Diffe- 
rencen, som  anført  ca.  9  Kroner. 

Comparenten  sagde  ved  samme  Leilighed  til 
Baron  Gedalia,  at  det  ikke  alene  var  Comparentens, 
men  hele  Kontorpersonalets  Mening,  at  „Løhs':  og 
Baron  Gedalia  var  en  og  samme  Person,  hvor- 
over Baron  Gedalia  følte  sig  fornærmet  og  svor, 
at  han  ingen  Penge  havde  hjemine,  men  fastholdt 
som  tidligere,  at  Frøken  „Løhs"  var  en  Dame, 
hvis  Fader  boede  paa  Landet. 

III.  Med  Hensyn  til  Kassemangelen  forklarer  Com- 
parenten overensstemmende  med  Bogholder  Kentzler, 
hvis  Forklaring  derfor  blev  ham  forelæst  og  rati- 
haberet, med  Bemærkning,  at  han  ikke  erindrer, 
hvorledes  Baron  Gedalia  søgte  at  undskylde  sig 
med  Hensyn  til  de  50  Kroner,  som  blev  ham  fra- 
tagne af  Johansen,  men  Comparenten  troer  dog,  at 
han  sagde,  at  han  ved  at  tage  sine  Ugepenge 
havde  taget  for  mange  Penge. 

IV.  Med  Hensyn  til  Benyttelse  af  brugte  Stempelmærker, 
da  forklarer  Comparenten,  at  han  ikke  har  seet 
Baron  Gedalia  gjøre  dette,  men  Brems  og  Reumert 
have  til  Comparenten  sagt,  at  de  have  seet  paa. 
at  Baron  Gedalia  havde  benyttet  brugte  Stempel- 
mærker til  2de  Obligationer,  tilhørende  Fru  Otto. 
Senere  har  han  for  Comparenten  erkjendt  at  have 
gjort  sig  skyldig  i  det  omhandlede  Forhold,  som 
han  ikke  troede  var  kriminelt,  hvilket  han  senere 
havde  erfaret  igjennem  sin  juridiske  Consulent, 
at  det  var,  og  sendte  derefter  for  2  å  3  Uger  siden 
Comparenten  ud  til  Fru  Otto  for  at  faae  dem  ud- 
laante  under  det  urigtige  Foregivende,  at  han  havde 
solgt  2  Obligationer  af  samme  Slags,  som  han  ikke 
kunde  faae  før  om  et  Par  Dage,  og  derfor  ønskede 
at  laane  hendes  russiske,  medens  hans  Hensigt  var 
at  undersøge,  om  der  paa  de  2  russiske  fandtes 
kasserede  Stempelmærker,  eller  kun  betegnede  med 
et  Nummer,  for  at  paasætte  nye  Stempelmærker, 
hvis  de  i  Virkeligheden  vare  kasserede. 

Da  Comparenten  blev  sendt  til  Fru  Otto  for  at 
faa  de  2  Obligationer  tilbage,  omtalte  lian,  Hundrup, 
overfor  Fru  Otto,  hvad  der  var  den  sande  Grund 
til,  at  Baronen  ønskede  at  laane  Obligationerne  og  fra- 
raadede  hende  derfor  at  gjøre  det.  Fru  Otto  meddelte 
saa  Comparenten,  at  Obligationerne  af  hende  vare  over- 
givne til  Prokurator  Gottschalk,  og  Hundrup  meddelte 
da,  at  Fru  Otto  ikke  var  i  Besiddelse  af  Obligationerne. 
Med  Hensyn  til  Underskriften  af  den  omforkla- 
rede Transport  af  Fru  Otto  paa  Obligationen  paa 
de  2500  Kroner,  da  forklarede  han  overensstem- 
mende med  Johansen,  at  Komparenten  senere,  da 
han  ved  en  Samtale  af  Fru  Otto  havde  erfaret,  at 
Sidstnævnte  var  uvidende  om,  at  Pengene  efter 
Obligationen  vare  indgaaede,  foreholdt  Baronen 
dette  og  opfordrede  ham  til  at  gjøre  Fru  Otto  be- 
kjendt  med  Forholdet,  da  Komparenten  ellers  vilde 
gjøre  det.a 

Som  jeg  allerede  har  havt  Leilighed  til  i  det  Fore- 
gaaende  at  bemærke,  maatte  det  alt  i  en  Lægmands 
Øine  vise  sig  som  noget  mistænkeligt  eller  betænkeligt, 
at  en  Principals  egne  Folk  staae  frem  som  indirekte 
Anklagere  og  som  frivillige,  om  end  ikke  uvillige,  Vid- 
ner mod  deres  Chef,  men  jeg  tør  vove  at  paastaa,  at 
man  ikke  behøver  at  være  fagkyndig,  ja,  endikke  at 
have  gjort  de  første  forberedende  Skridt  for  at  blive 
sagkyndig,  for  med  et  Blik  paa  Bapporten  at  overbe- 
vise sig  om,  at  det  vilde  have  været  umuligt  for  en 
Chef  at  unddrage  et  Firma  mindre  Summer,  end  sige 
saa  store  Beløb  eller  Værdier  som  dem,  hvorom  her  er 
Tale,  nemlig  henved  30,000  Kroner,  og  det  i  et  Tids- 
rum af  1 7 2  Aar,  uden  at  Bogholderne  og  det  hele 
Kontorpersonale  maatte  være  Medvidere  og  saaledes 
Medskyldige.  Anklagemagten  har  imidlertid  ikke 
seet  dette,  eftersom  Politidirektøren  har  henvist  Sagen 
uden  at  lade  mig  kalde  og  give  mig  Leilighed  til  at 
udtale    mig    om  Forholdene.       Hvis    dette    nemlig    var 

skeet,  da  vilde  jeg  have  forklaret  for  Politidirektøren, 
at  Bogholdernes  Angivelse,  nemlig  at  der  i  Kassekla- 
den  skulde  findes  Konti  diverse  eller  fingerede  Konti 
eller  Navn  nævnt  ved  kontant  Forretning  eo  ipso  maatte 
være  falsk,  idet  man  nemlig  ikke  behøver  at  være  Bog- 
holder eller  Sagkyndig  for  at  indsee  det,  og  at  det  jo 
vilde  staa  i  Politidirektørens  Magt,  saafremt  han  ikke 
maatte  fæste  Lid  til  denne  min  Forklaring,  at  indhente 
sagkyndig  Bistand,  som  strax  vilde  have  givet  mig 
Medhold,  ligesom  detj  o  iøvrigt  i  selve  Klagen  hedder,  at  der 
ingen  Konto  fandtes,  da  Forretningerne  afgjordes  kontant. 
Resultatet  heraf  vilde  da  være  bleven  dette,  at  han  istedet- 
for  at  henvise  Sagen  vilde  have  ladet  Angiverne  anhold  e  for 
at  svare  til  deres  Beskyldninger.  Men  naar  Sagen  dernæst 
var  bleven  henvist,  saa  formener  jeg  bestemt,  at  det  havde 
været  Dommerens  Sag,  istedetfor  at  beslutte  Arrest  paa 
min  Person,  forinden  jeg  var  tilsagt  at  møde,  at  gjøre 
mig  bekjendt  med  Rapportens  Indhold:  jeg  vilde  da 
strax  overfor  det  første  Anklagepunkt,  nemlig  at  der 
skulde  findes  Konti  diverse  eller  fingerede  Konti  i 
Kassekladen,  have  kunnet  anmode  ham  om  at  lade 
Bogholderne  kalde,  for  med  Bøgerne  for  os  at  eftervise 
de  formentlige  fingerede  Konti  eller  Navne.  Han  vilde 
da  strax  have  overbevist  sig  om,  at  min  Forklaring  var 
overensstemmende  med  Sandheden  og  Bogholdernes 
Angivelse  falsk.  Naar  Nogen  derefter  skulde  være  ble- 
ven arresteret  paa  Mistanke,  saa  var  det  ikke  bleven 
mig,  men  derimod  Bogholderne.  Men  da  Dommeren  jo 
har  dekreteret  Arrest  paa  min  Person,  medens  An- 
klagere eg  Vidner  hidtil  ere  gaaede  fri,  maa  det 
være  mig  tilladt  at  gaa  noget  nærmere  ind  paa  dette 
Punkt.  Der  lader  sig  simpelthen  tænke  to  Mulig- 
heder: Enten  have  mine  Folk  været  vidende  om  det 
formentlige  Bedrageri  fra  min  Side  uden  at  dele  Ud- 
byttet med  mig,  eller  de  have  været  vidende  derom  og 
draget  sig  denne  Medviden  til  Nytte  ved  at  dele  Ud- 
byttet af  det  fælles  Bedrag  mod  mig. 

Forudsætte  vi  den  første  Muliglied  —  det  lod  sig 
tænke  —  at  disse  retskafne  og  hæderlige  Personer,  der, 
som  bekjendt,  afsky  Alt,  hvad  der  er  uædelt,  i  et  saa 
langt  Tidsrum  som  1%  Aar  kunne  have  opsamlet  i  det 
Stille  og  Skjulte,  Alt  for  Guds  Skyld,  opdynget  og 
ophobet  smaa  og  store  Steen  for,  naar  Tidens  Fylde 
kom,  at  have  en  ny  Ulfeldts  Stenstøtte  færdig  til  evig 
Spot  og  Skam  for  mig,  og  evig  Hæder  og  Ære  for 
Dhrr.  Kentzler,  Ludvig  Hundrup  og  Vexelmægler  Emil 
Johansen,  er  der  herved  den  Svaghed,  at  en  slig 
Resignation  og  Selvopofrelse  for  Dydens  Skyld  allige- 
vel ikke  i  et  saa  langt  Tidsrum  kunde  gaa  upaaagtet 
hen:  det  øvrige  Personale  kunde  ikke  undgaae  at  fri- 
stes til  at  søge  Lod  og  Deel  i  den  fremtidige  Hæder  og 
Ære,  og  da  forskjellige  af  disse  unge  Mænd  i  Løbet  af 
disse  V/2  Aar  have  ,;faaet  Afsked  af  min  Tjeneste,  var 
der  ingen  Grund  for  dem  til  at  holde  deres  Viden 
hemmelig,  saa  at  Sagen  ikke  kunde  undgaa  at  blive 
bekjendt,  hvis  et  Bedrageri  af  den  Art  var  sket,  som 
paastodes  at  have  fundet  Sted. 

Forudsætte  vi  paa  den  anden  Side,  at  de  3  Perso- 
ner havde  været  Medvidere  og  deelt  Udbyttet  af  Be- 
drageriet, saa  vilde  enhver  Sagkyndig  strax  see,  at  hele 
det  øvrige  Personale  hurtig  vilde  have  været  au  fait 
med  Forholdene,  saa  at  Udbyttet  maatte  være  udstyk- 
ket i  lige  saa  mange  Lodder  som  Personer,  og  saa  vilde 
jo  mit  formentlige  store  Udbytte  af  det  fælles  Under- 
slæb blive  reduceret  til  en  relativ  mindre  betydelig 
Andeel.  Men  i  begge  Tilfælde,  hvad  enten  jeg  havde 
indladt  mig  direkte  med  mine  Folk  eller  ladet  det 
komme  an  paa  mine  Folks  Diskretion  eller  gode  Villie, 
saa  maatte  man  i  ethvert  Tilfælde  have  antaget  mig  for 
ikke  at  være  ved  min  fulde  Forstand,  idet  ingen  Chef, 
som  er  sig  selv  mægtig,  vil  paa  saadan  Maade  give  sig 
sine  Folk  i  Vold,  og  Sagen  vilde  saaledes  ikke  have 
sorteret  under  Dommermagten,  men  under  Sindssyge- 
plejen. 

Hvorledes  skulde  det  være  muligt,  at  jeg,  som  Chef 
for  Forretningen,  i  Løbet  af  V/2  Aar  skulde  have  gjort 
Forretninger  med  Firmaet,  enten  som  Vidnerne 
angive,  under  et  fingeret  Navn,  der,  som  de  fore- 
gave, vel  ikke  skulde  findes  i  Hovedbogen,  men  i  Kas- 
sekladen?  Som  ikke  særlig  Bogholderikyndige  —  der 
ligger  heri  ikke  nogen  som  helst  fornærmelig  Hensigt 
mod  Anklagemagt  og  Dommer  —  burde  disse  Myndig- 
heder ikke  af  denne  Vidnernes  Fremstilling  have  faaet 
det  Indtryk,  at  jeg  i  svigagtig  Hensigt  havde  anlagt 
en  fingeret  Konto,  for  derigjennem  at  forfordele  min 
Kompagnon.  Jeg  veed  ikke,  om  det  Indtryk,  disse 
Myndigheder  heraf  have  modtaget,  seriere  er  blevet 
udvisket  ved  den  Oplysning,  som  ikke  lod  vente  mange 
Dage  paa  sig,  at  denne  Fremstilling  var  lige  saa  falsk 
som  de  andre  fra  samme  Side,  men,  at  jeg  har  lidt  og 
maatte  lide  som  Følge  af  dette  Indtryk,  er  uomtviste- 
ligt- 

Det    viste    sig  nemlig,    da  Dommeren  forlangte  at 

see  Kassekladerne  —  Noget,  som  desværre  først  skete, 
efter  min  Arrestation  —  at  Navnet  „Løs"  ikke 
fandtes  i  Kassebogen,  hverken  for  Kjøb  eller  Salg 
af  Papirer,  eller  paa  Konti  for  diverse.  I  Kasse- 
bogen, hvor  Bogholderne  netop  angive,  at  Navnet  Løs 
skulde  findes  paa  Kj  øb  og  Salg  af  Værdipapirer,  maatte 
d  e  v  i  d  e ,  at  saadant  var  umuligt ,  da  Navn  slet  ikke 
noteres  ved  kontante  Forretninger,  og  paa  samme 
Maade  maatte  de  vide,  at  der  i  Kassebogen  slet  ikke 
kan  findes  fingerede  eller  diverse  Konti,  thi  netop  fra 
Kassen  overføres  Alt  til  de  respektive  Konti  i  de  andre 
Bøger,  og  det  er  netop  denne  Bestilling,  som  Boghol- 
derne udføre.  De  have  selv  den  19.  Decbr.  1878,  efter 
at  jeg  var  bleven  arresteret,  maattet  anerkjende,  at  der 
ikke  fandtes  nogen  Konto  i  Kassebogen  eller  Navnet 
Løs  under  Kjøb  og  Salg  af  Værdipapirer,  men  at  de 
privat  i  Løbet  af  1  !/2  Aar,  da  de  ville  have  begyndt  at 

fatte  Mistanke,  have  noteret  sig  disse  Forretninger. 
At  det  er  umuligt,  at  der  kan  findes  Konti  i  Kassebo- 
gen, er  en  Selvfølge,  da  den  jo  ikke  er  andet  end  lige- 
som et  fotografisk  Billede  af  hver  Dags  store  og  smaa 
Omsætninger  og  mangehaande  Forretninger  med  mange 
forskjellige  Mennesker.  En  Konto  fremkommer  jo  netop 
ved  et  Sammendrag  af  forskjellige  Poster,  de  give  nu  et 
positivt  eller  negativt  Resultat,  men  et  saadant  Sammen- 
drag kan  jo,  som  Følge  heraf,  ikke  findes  i  Kassekla- 
den,  hvis  enkelte  Poster  netop  blive  Faktorer  i  Kontoerne 
i  de  andre  Bøger  ;  altsaa  ere  Vidnerne  ikke  Bogholdere, 
eller  det  hele  Paasagn  er  et  tomt  og  ørkesløst  Opspind. 
Men  Vidnerne  ere  gaaede  et  godt  Skridt  videre,  thi 
disse  Vidner,  der  vel  at  mærke  vare  mine  egne  Bog- 
holdere, have  endvidere  paa  det  Bestemteste  debiteret, 
at  disse  fingerede  Forretninger  have  medført  et  stort 
Tab  forFirmaet  baade  direkte  ogindirekte,  al- 
tid saa  store  Tab,  at  jeg  paa  denne  Maade  skulde  have 
forfordelt  Firmaet  for  cirka  30,000  Kr.  Men  hvorledes 
skulde  dette  kunne  være  gaaet  til,  uden  at  Expeditions- 
kontoret  strax  maatte  have  opdaget  dette  ved  Efterreg- 
ning  af  vedkommende  Nota,  og  naar  dette  imod  al 
sund  Fornuft  i  Løbet  af  1 1/2  Aar  altid  skulde  have  over- 
seet  alle  disse  mange  fingerede  Forretninger,  som  jeg 
formeentlig  skulde  have  gjort  til  Tab  for  Firmaet, 
hvorledes  kan  det  da  være  muligt,  at  Bogholderne,  som 
i  Virkeligheden  ere  de  egenlige  Kontrollører  af  den 
daglige  Forretningsgang  og  som  in  casu  allerede  for  1 1/2. 
Aar  siden  vilde  have  fattet  Mistanke,  ikke  allerede  paa 
et  langt  tidligere  Stadium  ere  optraadte  til  Værn  om 
formeentlig  krænkede  Interesser. 

Men  naar  disse  samme  Bogholdere,  Vidner  eller 
Anklagere  fremdeles  debitere,  at  jeg  under  disse  1  !/2 
Aars  Forretninger  skulde  have  kjøbt  Obligationer,  der 
utvivlsom  vilde  stige  i  Kursen,  og  solgt  Papirer  til 
Firmaet,  som  kunde  ventes  at  falde  i  Kurs,  med  Tillæg 

af  den  højeste  Rente,  saa  maa  det  være  mig  tilladt  at 
spørge  enhver  nogenlunde  Sagkyndig,  hvorledes  man 
tør  driste  sig  til  at  byde  den  omtalte,  omfattende  juri- 
diske Intelligens  et  saa  fuldstændigt  Nonsens. 

Thi  Værdipapirers  Stigen  eller  Falden  i  Kurs  er 
jo  afhængig  af  Kjøb  og  Salg  paa  Børserne,  og  det  er 
ikke  muligt  for  Nogen  forud  at  vide  Omfanget  af  slige 
Kjøb  eller  Salg.  Men,  naar  dette  allerede  gj ælder  om 
indenlandske  Papirer,  hvormeget  mere  da  ikke  om  uden- 
landske, hvorom  her  er  Tale,  eftersom  dette  Forhold, 
der  er  saa  vanskeligt  forud  at  beregne,  naar  man  er 
tilstede,  nødvendigvis  unddrager  sig  alle  Beregninger, 
naar  man  ikke  er  tilstede.  Slige  Forretninger  kunne 
kun  være  en  reen  Spekulationssag,  i  hvilken  man  i 
paakommende  Tilfælde  tager  Skade  for  Hjemgjæld. 
Men  heelt  absurd  bliver  imidlertid  Bogholdernes  Paa- 
stand, naar  de  tilføie,  at  jeg  solgte  til  Firmaet  Papirer 
med  Tillæg  af  den  høieste  Rente,  thi  Renter  af  rente- 
bærende Papirer,  hvorom  det  her  gjaldt,  er  jo  fast  og 
bestemt  og  er  hverken  høi  eller  lav.  Ihvorvel  jeg  nu 
troer  at  have  paavist  og  godtgjort  paa  hvilket  Grund- 
lag disse  Anklager  imod  mig  strax  fra  Begyndelsen  af 
have  hvilet,  saa  vil  jeg  dog  lade  Anklagerne  eller  Vid- 
nerne selv  yderligere  dokumentere  hele  denne  Ynk. 

Det  hedder  saaledes  i  Rapporten,  at  jeg  i  November 
1878,  kort  før  Anklagens  Indbringelse,  af  Firmaet  havde 
kjøbt  Lstrl.  10  Danubiens,  som  Vidnerne  foregive  skulde 
være  kjøbte  til  vedkommende  fingerede  Konto,  og  at 
jeg  i  denne  Forretning  efter  Kursen  havde  betalt  9 
Kr.  for  lidt. 

Dette  forholdt  sig  f or  saavidt  rigtigt,  som  en  af  Kontor- 
betjentene ved  Navn  Brems  erkjendte,  ved  Efterregning 
paa  min  Opfordring  at  have  overseet  en  af  mig  begaaet 
Feil,  hvilken  Erkj endelse  han  i  Retten  har  bekræftet,  men 
da  denne  Feil  var  skeet  i  Expeditionskontoret,  og  Bog- 
holderne ved  Overførelsen    ikke    kunde   undlade  at  be- 

mærke  Feilen  og  ogsaa  gjorde  mig  opmærksom  derpaa,  blev 
Beløbet  efter  fornyet  Gjennemregning  Firmaet  godtgjort. 

Saaledes  fremgaaer  da  heraf,  at  ingen  Feil,  selv 
ikke  den  ringeste,  har  kunnet  passere  uden  at  bemær- 
kes. Men  saa  spørger  jeg,  hvorledes  er  det  da  muligt, 
at  de  samme  Bogholdere  have  kunnet  lade  formentlig 
store  Bedragerier  hengaae  upaatalte  i  1  l/i  Aar,  uden 
at  de  maatte  være  Medvidere  og  Medskyldige,  eller 
det  Hele  fra  første  Færd  være,  som  det  var  og  er,  et 
skjændigt  Opspind  af  nedrig  Ondskab  og  skammelig 
Egennytte  for,  i  Samklang  med  min  forud  indtagne 
Compagnon,  at  faae  mig  fjernet  for  selv  at  bemægtige 
sig  min  Plads.  Dette  skete  jo  ogsaa  om  end  kun  for 
en  føie  Tid  og  til  liden  Baade  for  begge  interesserede 
Parter. 

Jeg  kan  dog  ikke  nægte  mig  den  Tilfredsstillelse 
at  fremhæve  endnu  et  lille  yderligere  Vidnesbyrd,  som 
Anklagerne  selv  have  afgivet  for,  at  ingen,  selv  ikke 
en  mindre  Feil  har  kunnet  undgaae  deres  Opmærk- 
somhed. 

Som  det  altid  skeer,  blev  Kassen  eftertalt  hver 
Aften,  og  hver  Søndag  hele  Beholdningen  gjennem- 
gaaet  for  at  overbevise  sig  om,  at  Alt  var  til- 
stede hvad  der  skulde  forefindes.  Det  hændte  sig 
nu  en  Aften,  at  Johansen,  der  i  B-apporten 
kalder  sig  Kasserer,  som  han  ikke  var,  da  han 
eftertalte  Kassen,  bemærkede,  at  der  fandtes  en  Man- 
gel i  Kassen  til  et  Beløb  af  50  Kroner,  og  da  jeg  netop 
samme  Dag  skulde  have  modtaget  den  mig  tilkommende 
Godtgj  øreise  for  den  forløbne  Uge,  vil  lian  have  spurgt 
mig,  om  jeg  ikke  skulde  have  modtaget  et  tilsvarende 
Beløb  for  meget;  da  jeg  skal  have  svaret  benægtende, 
vil  Johansen  være  faldet  over  mig  (hans  Principal)  og 
have  undersøgt  mine  Lommer  og  saaledes  fundet  50 
Kroner,  og  denne  Erklæring  er  bleven  godkjendt  (men 
rigtignok  senere  frafalden  af  ham  og  hans  Fæller)  med 
den  Tilføielse,  at    han    vel    vil    have  seet  5  Tikronesed- 

ler  rage  op  af  den  ved  at  føle  i  min  Lomme,  men  at 
jeg  rimeligviis  selv  havde  udtaget  og  afleveret  dem  til 
Kassen. 

Ogsaa  her  have  Anklagerne  altsaa  atter  afgivet 
det  bedste  Beviis  for,  at  det  hele  formentlige  Under- 
slæb maatte  være  et  Opspind,  da  selv  et  saadant  min- 
dre Beløb  strax  bemærkedes  af  Vedkommende,  men 
jeg  kan  ikke  tilbageholde  den  Bemærkning,  at  hele 
denne  digteriske  Fremstilling  af  Vold  og  Overfald 
kunde  have  gjort  Anklagemagten  endnu  betænkeligere, 
fordi  det  maatte  staa  klart  for  denne,  at  selv  den  taal- 
modigste  Principal,  hvis  der  var  et  sandt  Ord  i  dette 
Punkt  af  Rapporten,  som  jeg  i  mit  senere  Indlæg  har 
udtalt,  vilde  have  kastet  den  underordnede  Voldsmand 
ud  af  Vinduet. 

Men  forinden  jeg  endnu  tager  Afsked  med  denne 
famøse  Rapport,  kan  jeg  ikke  andet  end  samle  Total- 
indtrykket af  den  og  Resultatet  af  Paastandene  deri  i 
nogle  faa  Linier. 

Ifølge  Rapporten  har  der  nemlig,  foruden  de  Punk- 
ter, som  jeg  i  det  Foregaaende  har  omtalt,  gjentagne 
Gange  vist  sig  Mangler  til  Beløb  Kroner  775,  som  det 
er  de  hæderlige  Herrers  faste  Overbeviisning  have  skre- 
vet sig  fra  mig.  Hvilke  ere  Beviislighederne  for  en 
saadan  skændig  og  graverende  Paastand  af  Kommis'er 
mod  deres  Chef  —  at  de  senere  for  de  600  Kroners  Ved- 
kommende af  disse  775  Kroner,  have  frafaldet  Beskyld- 
ningen,   stiller  dem    ikke    bedre.*) 


*)  Som  en  Veiledning  til  Bedømmelsen  af  disse  Personers  Hæder- 
lighed bl.  A.  dette:  I  Sommeren  1878  forestillede  Kentzler  for 
mig  en  Landsmand  af  sig,  en  Tydsker  ved  Navn  Selig,  som  efter 
ICs  Opgivelse  skulde  være  Sen  af  et  anseet  Huus  i  Gøtheborg. 
Den  unge  Mand  var  i  Besiddelse  af  en  Vexel  paa  London,  stor 
Lstrl.  55,  som  ifølge  Opgivende  skulde  være  trukken  ai  hans  Fa- 
der, Chefen  for  det  paagjældende  Huus.  Paa  denne  K's  Anbefaling 
kjøbte  jeg,  som  naturligt  er  Vexlen,  idet  jeg  ikke  kunde  antage, 
hvad  jeg  nu  føler  mig  overbeviist  om,  at  min  Bogholder  havde 
sammensvoret  sig  med  en  simpel  Svindler  for  at  bedrage  sin  Prin- 

Ja,  i  hele  det  Tidsrum,  de  paagj ældende  Indivi- 
der have  været  ansatte  i  Firmaet  indtil  min  Arrest, 
(thi  hvad  der  efter  den  Tid  er  passeret,  er  jeg  selvføl- 
gelig uvidende  om)  har  der  efter  mine  Anklageres  til 
Rapporten  afgivne  Forklaring  manglet: 
1)    200   Kroner  Østifternes    Kreditforenings-Obligatio- 

tioner,     hvilket     dog    senere     reduceredes     til    100 

Kroner, 


cipal  og  dele  Udbyttet  med  Svindleren.  Thi  det  viste  sig,  at 
Vexlen  var  falsk,  ja,  at  der  ikke  existerede  et  Huus  eller  en  Fa- 
der Selig  i  Gotheborg  Endnu  Et:  Den  paagjældende  Kentzler 
anmodede  mig  omtrent  samtidigt  om  at  give  ham  2  Vexler  til  et 
samlet  Belob  af  300  francs,  der  skulde  tilstilles  en  navngiven 
Slægtning  af  ham,  som  det  var  mig  bekjendt  indtog  en  hoj  social 
Stilling  i  Tydskland  og  Frankrig.  Jeg  opfyldte  hans  Ønske,  men 
da  jeg  nogen  Tid  efter  mindede  Kentzler  om  hans  Tilsagn  om  at 
refundere  mig  Belobet,  saasnart  Vexlerne  vare  komne  til  deres 
Bestemmelsessted,  men  dette  ikke  var  skeet,  svarede  han  mig,  at 
han  havde  forbrugt  Pengene,  men  at  han  iovrigt  gjorde  Paastand 
paa  en  tilsvarende  Forhøielse  i  sin  Løn,  som  alt  var  forhøiet 
2  Gange  i  forveien,  saa  at  han  formentlig  af  denne  Grund  ikke 
var  Firmaet  noget  skyldig.  Endnu  Et.  Som  Revisorerne  i  Fru 
Ottos  Fallitbo  bl.  A.  bemærke,  begav  sig  den  samme  Kentzler  Da- 
gen efter,  at  Fru  Otto  havde  opgivet  sit  Bo,  ud  af  Landet  og 
medtog  700  Kroner  fra  Firmaet.  Denne  K.,  er  een  af  Hovedan- 
klagerne og  af  Hovedvidnerne  imod  mig. 

Det  er  den  samme  K.,  det  ene  og  ikke  noget  uvæsenligt  Med- 
lem af  Kløverbladet,  som  efterat  Ulykken,  ved  hans  direkte  Med- 
virkning, var  styrtet  ind  over  mig,  tjenstvillig  og  forekommende 
henvendte  sig  til  min  Hustru  med  det  Raad,  at  hun  kun  behø- 
vede at  overlade  ham  K.  sine  Kapitaler  eller  Værdipapirer,  saa 
vare  de  i  gode  Hænder,  og  saa  paatog  han  sig  at  sørge  fer  Resten. 
Min  Hustru  behøvede  ikke  lang  Betænkningstid,  og  heller  ikk- 
at  gjennemskue  Hr.  K.,  thi  hun  havde  hverken  Kapitaler  eller 
Værdipapirer.  Jeg  derimod  er  fuldstændig  paa  det  Rene  med 
de  »gode  Hænder«  og  med  »Resten«,  thi  Et  af  To:  Enten 
havde  Hr.  K.  —  jeg  har  Ret  til  at  sige  det,  efter  li  vad  der  er 
passeret  —  vedblivende  opbevaret  Kapitaler  og  Værdipapirer  i  de 
paagjældende  gode  Hænder,  eller  han  havde  afleveret  dem  til 
Dommeren,  i  god  Konsekvens  med  sin  øvrige  Færd  imod  mig  og 
mine.     Men  Resten  er  ligesom  dette. 

2)  tvende  Kassemangler,  nemlig  en  pa  450  Kroner  og 
en  paa  150  Kroner,  og 

3)  en  lignende  paa  175  Kroner. 

Med  Hensyn  til  det  under  1,  anførte  Punkt 
fandt  jeg  det  ikke  værd  at  søge  Politiets  Assistance. 
Dette  gjorde  jeg  derimod  med  Hensyn  til  det  under  2, 
anførte  Beløb,  dog  ikke  for  at  bringe  mine  Folk  i 
Ulykke,  hvis  min  Mistanke  viste  sig  grundet,  men  som 
det  var  min  Pligt  og  min  Ret,  at  bringe  Klarhed  i 
Sagen  og  derved  om  muligt  at  forebygge  lignende 
Tilfælde  i  Fremtiden.  Det  er  disse  samme  tvende  Be- 
løb, som  jeg  skulde  have  tilegnet  mig. 

Undersøgelserne  førte  vel  ikke  til  noget  afgj  ørende 
Resultat,    men  at  disse  Undersøgelser    paa  min  Foran- 
ledning have  fundet  Sted,  fremgaar  af  Johansens  Brev, 
som  er  fremlagt  i  Retten.     Hvad    de   under  3,    anførte 
175   Kroner  angaaer,  da  er  det  under  Forhørene  blevet 
tilstrækkelig   godtgjort,    at   dette    Beløb    samtidig    med 
at  krediteres  Overretsprokurator  Lassens  Konto,   burde 
have  været  debiteret  min  private  Konto,  men  af  mine  Bog- 
holdere uden  mit  Vidende  og  Villie   er  bleven,  overført 
paa  Firmaets  Konto.     Hermed  ere  mine  Anklagere,  hvad 
Rapporten  angaaer,   foreløbig   til  Ende.     Lægge  vi   nu 
de  paagj ældende  Beløb  sammen,    udkommer  en  Sum  af 
875  Kroner,  for  hvilken  jeg  positivt   og  haandgribeligt 
skulde    have    besveget  Firmaet,    men    derfra    og    til   et 
Beløb    af  mellem  20  og  30,000  Kroner,    for    hvilke  jeg 
ifølge  de  hæderlige  Herrers   „faste  Overbeviisning"  skal 
have  gjort  mig  skyldig   i    en    saadan  Handling,    er  der 
jo,  som  det  vil  sees,    et    langt  Spring.      I  mine  Ankla- 
geres Tanker    maa    dette  Spring    ikke    have   været  saa 
langt,    thi  ellers  turde   de  jo    ikke   vove,    at    byde  An- 
klagemagten et  saadant  Digt,  idet  de  ellers  maatte  sige 
sig    selv,     at    denne    vel    ved    det    første    Blik    maatte 
kunne    overbevise    sig    om    Sagens    virkelige    Sammen- 
hæng og,  istedetfor  at  henvise  Sagen,  sikre  sig  de  Herrer 
og   deres  Personer,    som    efter  disses    egen    Forklaring 
alene  havde   deres  Viden    fra    de  Herrer.     For    tilfulde 

at  godtgjøre  for  det  store  Publikum  Sandheden  og 
Rigtigheden  af  hvad  jeg  har  udtalt,  behøver  jeg  blot 
at  henvise  til  den  i  Bilag  A  aftrykte  Extrakt  af 
samtlige  her  henhørende  Forretninger,  af  hvilken  det  vil 
fremgaae,  at  det  samlede  Beløb  af  alle  disse  Forret- 
ninger, gjennem  hvilke  jeg  skulde  have  besveget  Fir- 
maet for  circa  30,000  Kroner,  udgjør  paa  det  Nærmeste 
henved  fyrgetyve  tusind  Kroner,  selv  naar  jeg  lægger 
de  af  Vedkommende  opgivne,  af  dem  selv  privat  note- 
rede Omsætninger  til  Grund  tilligemed  Kurserne  paa  disse 
Omsætninger.  Som  et  Kuriosum  skal  jeg  tilføie,  at  de 
kritiske  Revisorer,  som  det  vil  sees  af  deres  i  Bilag 
B  aftrykte  Beretning,  have  udtalt,  at  Firmaet  paa  disse 
Transaktioner  tagne  under  Et  med  Hensyn  til  de  paa 
vedkommende  Dag  gjældende  Kurser,  har  havt  en 
passende  Avance,  og  undertiden  en  overor- 
denlig høi  Avance. 

Her  skal  jeg  derfor  kun  indskrænke  mig  til  at 
henlede  Opmærksomheden  paa,  at  jeg,  ifølge  mine  Bog- 
holderes Paastand  paa  en  formeentlig  svigagtig  Om- 
sætning paa  henved  40,000  Kroner,  blandt  hvilke  der 
ogsaa  vare  forskjellige  Møntsorter,  skal  have  stukket 
en  Nettofortjeneste  i  Lommen  paa  cirka  30,000  Kroner. 
Paa  denne  Maade  skulde  jeg  kunne  have  kjøbt  Papirer, 
som  vare  noterede  f.  Ex.  100,  for  en  Kurs  af  cirka  20  °/0, 
eller,  som  Revisorerne  have  afgivet  Erklæring  om  for 
Høiesteret,  at  samtlige  disse  Forretninger  have  kunnet 
foretages  med  en  Driftskapital  af  siger  og 
skriver  4,000  Kroner. 

Dette  vidunderlige  Regnestykke  er  imidlertid  ogsaa 
undgaaet  saavel  Anklagemagtens  som  Dommerens  Op- 
mærksomhed; her  beklager  jeg  mig  ikke  derover,  jeg 
konstaterer  det  blot. 

I  denne  Rapport  er  saaledes  af  mine  Forfølgere, 
ifølge  disses  egen  Forklaring  for  Retten,  samlet,  op- 
hobet og  opdynget  Alt,  hvad  lønnede  Folk  gjennem  et 
længere  Tidsrum    i    det    faste    Forsæt    at    bringe   deres 

Principal  i  Ulykke,  have  kunnet  samle  sammen  med  en 
Flid  og  Omhu,  som  var  et  bedre  Øjemed  værdig.  Jeg 
paastaar  derfor,  og  enhver  Udenforstaaende  vil  for- 
meentlig  give  mig  Ret  deri,  at  naar  detgjennem  en  rets- 
lig Undersøgelse,  med  hvis  Beskaffenhed  jeg  yderligere 
vil  beskjæftige  mig,  viser  sig,  at  der  ikke  er  Spor  af 
Sandhed,  Føie  eller  Gi-rund  til  det  fremlagte  Angreb,  at 
der  saa  kun  er  een  Mulighed  tilbage,  og  det  er  denne, 
at  mine  Anklagere,  Vidner  o.  s.  v.  slet  ikke  have  havt 
nogetsomhelst  Støttepunkt  for  deres  Anklage,  ja,  i  deres 
fremfusende  Ivrighed  for  at  grunde  en  Existens  paa 
deres  Principals  Bekostning,  ikke  havt  Øie  for,  at  de, 
naar  deres  taabelige,  letsindige,  egennyttige  og  skæn- 
dige Overfald  paa  deres  Chef  var  faldet  til  Jorden,  selv 
vilde  falde  i  den  Grav,  som  de  med  saamegen  Flid  og 
Omhu  havde  gravet  for  ham.  Og  naar  dette  endnu 
ikke  er  skeet  i  Løbet  af  den  langvarige  Undersøgelse, 
som  blev  Følgen  af  de  Herrers  Færd,  af  Grunde,  som 
jeg  ikke  paa  dette  Sted  skal  indlade  mig  paa  nær- 
mere at  undersøge,  saa  vil  et  saadant  Resultat  for- 
meentlig  inden  ret  lang  Tid  fremgaae  af  de  Skridt,  som 
det  er  min  Agt  at  foretage  mod  de  paagj  ældende  Per- 
soner, ikke  blot  for  min  Skyld,  men  for  Retfærdig- 
hedens og  Medborgeres  Skyld,  der  kunne  komme  til  at 
lide  samme  Skjæbne  som  jeg.  Jeg  vil  i  denne  Hen- 
seende ikke  sky  noget  Offer  for  at  see  Retfærdigheden 
skee  Fyldest. 

Hvis  man  nu  spørger  hvad  Grunden  er  til,  at  Politi- 
direktøren ikke  har  saameget  som  ladet  mig  kalde  for 
at  give  mig  Leilighed  til  at  udtale  mig  om  Sagen, 
inden  han  henviste  den  til  Retten,  saa  forstaaer  jeg  det, 
som  tidligere  antydet,  ikke.  —  Sagen  blev  imidlertid 
henvist,  og  den  daværende  Justitiarius,  Konferentsraad 
Drewsen,  skal,  efter  hvad  jeg  fra  god  Kilde  har  erfaret, 
imod  hvad  der  skal  være  Sædvane  indenfor  dette  Em- 
bedes Omraade,  personlig  have  uleiliget  sig  med  at 
overgive  Sagen    til  den  nys  ansatte  Dommer,    Assessor 


65 

Ingerslev,  for  hvem  han  skal  have  udtalt  som  sin  bedste 
Formening,  at  der  var  al  Anledning  til  at  belægge  min 
Person  med  Arrest.  Jeg  veed  ikke  heller,  om  det  er 
Sædvane  indenfor  det  nævnte  Embedsomraade,  at  Ju- 
stitiarius  ved  en  saadan  Leilighed  udtaler  sin  gode  eller 
bedste  Overbeviisning  overfor  unge  eller  gamle  Dom- 
mere; jeg  konstaterer  det  blot. 

Dommeren  medtog  Sagen  til  sit  Hjem,  og  da  han 
næste  Formiddag  indfandt  sig  i  Retten,  havde  han  sin 
Beslutning  rede  og  bestemte  sig  strax  til  at  belægge 
min  Person  med  Arrest,  forinden  jeg  var  tilsagt,  end- 
sige afhørt,  ja  uden  saameget  som  foreløbig  at  standse 
ved  en  Anholdelse,  for  i  den  lovmæssige  Frist  at  give 
sig  selv  fornøden  Tid  til  at  undersøge  Rapport  og  Klage 
noget  nøjere  end  det  efter  Lægmands  Forstand  kunde 
skee  i  Løbet  af  en  Aftenstund.  — 

Hiin  Politidirektørens  Færd  overfor  mig  træder  i 
et  særligt  Lys,  naar  den  sammenholdes,  saavel  med 
hans  egen  Handlemaade  i  flere  lignende  Tilfælde,  selv 
i  den  nyeste  Tid,  som  navnlig  med  den  Fremgangs- 
maade,  der  altid  blev  fulgt  af  den  forrige  Politidirek- 
tør, Geheimeraad  Bræstrup,  uden  nogen  Undtagelse  — 
jeg  kan  sige  det,  thi  det  er  ligesaa  almindelig  bekj endt. 
som  det  er  til  den  Afdødes  Hæder. 

Her  vil  jeg  dog  kun  anføre  et  Par  Exempler,  der 
vedrøre  mig  selv.  Da  jeg  saaledes  i  Aarene  50  havU 
kjøbt  endeel  Bankhæftelses-Kvitteringer,  og  derefter 
hævet  den  derpaa  hvilende  Aktieret,  indfandt  sig  hos 
mig  daværende  Kriminalretsassessor  Købke,  for  at  ud- 
bede sig  en  privat  Samtale  med  mig,  i  hvilken  han 
meddeelte  mig,  at  Underskrifterne  paa  Kvitteringerne 
vare  falske,  og  anmodede  mig  om  at  give  ham  de  Op- 
lysninger, hvorover  jeg  maatte  raade  med  Hensyn  til 
den  Person,  af  hvem  jeg  havde  kjøbt  Kvitteringerne 
m.  v.  Dette  gjorde  jeg  og  hørte  derefter  ikke  videre 
til  Sagen,  og  lignende  Hensynsfuldhed  har  jeg  oftere 
fundet. 

Da  i  Slutningen  af  1875  eller  i  Begyndelsen  af  ]H16 
et  herværende  Sagfører-Firma  havde  indgivet  en  Klager 
som  efter  Sædvane  indleveredes  til  Politiinspektøren 
for  hvem  daværende  Vicepolitidirektør  Oldenborg  fun- 
gerede), ifølge  hvilken  jeg  til  Trediemand  havde  solgt 
£  100  ungarske  Obligationer  paa  Levering,  og  samtidig 
modtaget  Kjøbesummen,  men  paa  Grund  af  min  Fallit 
ikke  kunde  levere  det  Kjøbte,  tilstillede  den  nævnte 
Embedsmand  (Oldenborg)  mig  Klagen  ved  den  davæ- 
rende Overbetjent  Madsen  —  den  Samme,  der  senere 
som  fungerende  Politiinspektør  har  havt  Leilighed  til 
at  optage  den  famøse  Rapport  hos  Overretsprokurator 
(xottschalk  —  med  Anmodning  om  at  tilstille  ham  min 
skriftlige  Forklaring  om  Sagen.  Jeg  udtalte  da,  at 
ikke  alene  Salg  paa  Levering  maa  betragtes  som  en 
Kreditsag,  men  at  dette  yderligere  fremgik  deraf,  at. 
der  er  erlagt  Henter  af  Forudbetalingen.  —  Yicepoliti- 
direktøren  fandt  sig  vel  tilfredsstillet  med  min  Forkla- 
ring, og  denne  bestyrkedes  yderligere  ved  en  mundtlig 
Udtalelse  af  Revisor  Harald  Meyer  til  Hr.  Oldenborge 
som  personlig  havde  henvendt  sig  til  ham,  og  Sagen 
afvistes. 

Hvorfor  anfører  jeg  disse  Exempler? 

For  at  godtgjøre,  at  jeg  har  været  i  Besiddelse  af 
Autoriteternes  Tillid,  som  jeg  iøvrigt  smigrer  mig  med 
at  have  fortjent.  Ja,  men  navnlig  for  at  bekræfte  min 
Paastand,  at  Anklagemagten  stedse  tidligere,  særlig  lige- 
overfor mig,  har  givet  mig  Anledning  til  at  udtale  mig,, 
forinden  man  lyttede  til  Anklager  imod  mig,  selv  naar 
disse  ikke  skrev  sig  fra  mine  egne  underordnede,  løn- 
nede Folk,  og  dog  ligesom  havde  et  Skin  af  Begrun- 
delse. 

Den  Fremfærd,  som  sidst  har  været  anvendt, 
imod  mig  fra  Anklagemagtens  og  Dommerens  Sider 
fremtræder  i  et  endnu  grellere  Lys,  naar  dermed  sam- 
menholdes den  Fremgangsmaade,    som    er   bleven  fulgt 

af  de  samme  Repræsentanter  for  Anklagemagten  og  den 
samme  Dommer  overfor  Andre. 

For  ikke  at  trætte  Læseren,  skal  jeg  imidlertid 
indskrænke    mig  til  et  Exempel  fra  den  sidste  Tid. 

En  juridisk  dan  net  Mand,  hvis  Bo  var  taget  under 
Konkursbehandling,  havde  til  egen  Fordeel  disponeret 
over  et  Beløb  imellem  20  og  30,000  Kroner,  som  var 
bleven  ham  betroet  til  Frugtbargj  øreise  for  en  i  Ud- 
landet boende  Umyndig.  Efter  hvad  der  fra  aldeles 
paalidelig  Kilde  er  kommet  til  min  Kundskab,  var  det 
ogsaa  Dommerens,  Hr.  Assessor  Ingerslevs  Agt,  ved 
det  første  Forhør  at  belægge  vedkommende  Person  med 
Arrest.  Dette  skete  imidlertid  ikke,  og  efter  et  Par 
Forhører  var  det  tilstrækkeligt  godtgjort,  at  den  Paa- 
gj æklende  havde  forbrugt  Beløbet  til  sin  egen  Fordeel, 
hvad  der  iøvrigt  ogsaa  af  ham  maatte  erkjendes. 

Her  forelaa  altsaa  en  Forbrydelse,  der  var  godtgjort 
og  erkjendt ;  men  hvad  skete  ?  Her  forandrede  Hr.  Assessor 
Ingerslev  sin  Hensigt.  Her  vilde  han  ikke  paa  egen 
Haand  udstede  noget  Arrestdekret,  men  henvendte  sig 
til  en  af  de  ældre  Dommere  i  Retten  —  en  Mand,  der 
er  ligesaa  bekjendt  for  sin  Dygtighed  som  for  sin  Ret- 
skaffenhed og  Hensynsfuldhed  —  for  at  søge  forment- 
lig fornødent  Raad. 

Efter  cirka  en  Times  Konference  kom  den  ældre 
Dommer  til  det  Resultat,  at  en  Arrest  paa  den  paa- 
gj  ældende  Person  ikke  vilde  kunne  misbilliges  af  Nogen 
i  nogen  Henseende,  men  da  man  altid  valgte,  eller 
ialfald  burde  vælge  den  mildeste  Fremgangsmaade,  blev 
Resultatet,  at  Vedkommende  ikke  blev  belagt  med  Ar- 
rest. Jeg  spørger  derfor  paa  ny,  hvad  kan  Grunden 
være  til,  at  den  Ene,  hvis  Brøde  er  beviist  og  erkjendt, 
ikke  blot  ikke  bliver  belagt  med  Arrest,  men  at  der 
end  ikke  forlanges  Kaution  for  hans  Tilstedeblivelsc? 

Hvem  var  den  Paagj  ældende?  Jeg  skal  ikke  frem- 
hæve noget  Navn.  Den  Paagj  ældende  havde  ganske 
vist  en  hæderlig  Fortid,    og  var   som    saadan    bekjendt 

i  snævrere  kjøbenhavnske  Kredse.  Men  ogsaa  jeg  havde 
en  ikke  uhæderlig  Fortid,  og  mit  Navn  var  ikke  alene 
bekjendt  over  hele  vort  Fædreland,  men  ogsaa  udenfor 
dette.  Men  skjøndt  der  ikke  forelaa  det  allerringe 
Beviis  for  Brøde  fra  min  Side,  ja,  som  jeg  har  tilladt 
mig  i  det  Foregaaende  at  godtgjøre,  ikke  nogensomhelst 
Grund  til  blot  Mistanke,  naar  man  havde  givet  sig 
Stunder  til  rigtig  og  med  fornøden  Omtanke  at  under- 
søge Klagens  og  Rapportens  Indhold,  var  ikke  blot 
Arrest  besluttet  imod  mig  forinden  min  Af  hørelse,  men 
jeg  blev  holdt  i  saadan  Arrest  i  10  Uger  og  4  Dage, 
ligesom  der  blev  forlangt  en  Kaution  af  4000  Kroner 
for  min  Tilstedeblivelse. 

Og  medens  jeg  indrømmer,  at  en  Anholdelse  og 
paafølgende  Arrest  af  den  Paagjældende  vilde  have 
vakt  Opmærksomhed  i  en  snævrere  juridisk  Kreds,  er 
det  for  mit  Vedkommende  afgjort,  at  en  saadan  Op- 
mærksomhed eller  Sensation  ved  min  Arrestation  blev 
vakt,  ikke  blot  overalt  her  i  Landet,  men  paa  de  fjer- 
neste Steder,  hvor  der  findes  Forbindelser  i  Penge- 
omsætninger og  paa  Pengemarkedet.  Jeg  skal  anføre 
et  Beviis  herfor. 

Da  Berlingske  Tidende  og  de  øvrige  danske  Blade 
allerede  Dagen  efter  havde  off enliggjort  min  Arrestation, 
og  jeg  for  Dommeren  beklagede  mig  herover,  gav  han 
mig  Medhold  heri  med  den  Bemærkning,  at  det  jo  var 
vedtaget  og  Praxis  her  til  Lands,  ikke  offenlig  at  an- 
føre Navnet  paa  Personer,  der  første  Gang  idømmes 
Fængselsstraf  paa  Yand  og  Brød  af  indtil  20  Dage, 
langt  mindre  Navnet  paa  en  Mand,  der  bliver  arresteret, 
hvis  formeentlige  Brøde  først  skal  undersøges. 

Da  jeg  nogen  Tid  efter  Ophævelsen  af  Arresten 
paa  samme  Maade  beklagede  mig  til  et  Medlem  af 
Redaktionen  af  et  herværende  anseet  og  udbredt  Blad, 
og  meddeelte  ham  Dommerens  Yttring  i  denne  Hen- 
seende, gav  han  mig  følgende  Svar,  hvis  Rigtighed  jeg 
maatte  anerkjende: 

„Naar  en  Dommer  strax  udsteder  et  Arrestdekret, 
uden  saa  meget  som  at  afvente  den  i  Loven  fastsatte 
Anholdelsesfrist,  og  den  Arresterede  er  en  Mand  med 
Deres  Navn  og  Fortid,  maa  Enhver  saavel  i  som  udenfor 
Landet  med  Bestemthed  slutte,  at  Dommeren  enten 
maa  være  i  Besiddelse  af  udtømmende  Beviis  paa  fore- 
liggende Brøde,  eller  at  De  selv  har  afgivet  Tilstaaelse 
for  Retten. u 

Kun  endnu  Eet:  Min  Arrestation  blev  saa  hurtig 
bekjendt  i  Omverdenen,  at  man  i  og  udenfor  Europa 
allerede  Dagen  efter  Arrestationen,  igjennem  Telegrafen 
havde  erfaret  Resultatet  af  dansk  Retspleie.  Herfor 
foreligger  der  Beviser. 

Hermed  kunde  jeg  slutte,  idet  jeg  mener  at  have 
afsløret  et  Billede  paa  Retsforfølgelse  i  Danmark,  som 
vistnok  forgjæves  vil  søge  et  Sidestykke  i  civiliserede 
Lande,  men  som  med  Lethed  vilde  kunne  finde  Side- 
stykke overfor  enhver  dansk  Borger,  naar  han  blev 
Gjenstand  for  en  lignende  Rapport  og  en  lignende  An- 
klage ,  lignende  Anklagere,  og  lignende  Vidnesbyrd 
af  lignende  Klagere  og  lignende  Vidner,  veiledede  ved 
Rapporten  af  lignende  juridisk  Intelligens  og  Hensyns- 
fuldhed og  lignende  politimæssig  Tjenstiver,  som  af  den 
da  fungerende  Politiinspektør  Madsen. 

Men  da  selve  de  over  mig  optagne  Forhør  have 
stor  juridisk  og  psykologisk  Interesse,  ligesom  de  inde- 
holde et  Spejlbillede  af  dansk  Retspleje  i  Aaret  1879, 
saa  maa  jeg  endnu  til  yderligere  og  endelig  Opklaring 
af  hele  denne  Sag  gaa  noget  ind  paa  de  over  mig  op- 
tagne Forhør,  uden  dog  at  trætte  Læserne  med  ufor- 
nødne Detailler. 

Det  første  Forhør,  hvortil  jeg  blev  stedet,  angik 
den  tidligere  omtalte,  af  en  herværende  Privatmand 
udstedt,  og  med  en  solid  Selvskyldner-Kaution  forsynet 
Obligation  til  et  Beløb  af  2500  Kroner. 

Denne  Obligation  havde  Fru  Otto  paa  min  An- 
befaling givet  Pengene  til,   og  jeg  havde  fra  min  Side 

anbefalet  hende  denne  fordeelagtige  Forretning  af  Hen- 
syn til  Kautionistens,  i  økonomisk  og  social  Henseende 
særlig  fremragende  Stilling. 

Da  Obligationen  skulde  indfries,  anmodede  jeg 
Fru  Otto  ved  en  af  mine  Kommis'er  om  at  tilstille  mig 
Obligationen,  for  at  have  den  ved  Haanden,  naar  Be- 
løbet maatte  blive  indbetalt.  Dette  skete.  Der  hengik 
imidlertid  nogen  Tid.  men  da  Udstederen  endelig  ind- 
fandt sig,  kvitterede  jeg  Obligationen  paa  hendes  Vegne 
ved  at  paategne  hendes  Navn,  hvorefter  Beløbet  med 
paaløbne  Renter  paa  Obligationen  strax  samme  Dag 
blev  krediteret  hendes  Konto  i  Firmaets  Bøger,  tillige- 
med de  efterhaanden  fremdeles  paaløbende  Henter, 
indtil  hun  maatte  hæve  Hovedstolen. 

Det  er  denne  min  Handling,  som  efter  et  Aar> 
Forløb  —  et  heelt  Aars  fortsatte  Kompagniskab  med 
Fru  Otto  —  af  hende  i  Forening  med  mine  kom- 
pletterende Betjente,  med  Prok.  Gottschalk  bag  det 
hele,  blev  gjort  til  Gjenstand  for  en  kriminel  Sag  ved 
de  danske  Domstole.  Jeg  forklarede  det  foreliggende 
Faktum  i  Overeensstemmelse  med  Sandheden  derhen, 
at  jeg  i  Løbet  af  mit  Kompagniskab  med  Anklagersken 
maatte  ansee  mig  for  at  have  en  stiltiende  Bemyndigelse 
til  at  kvittere  paa  min  Kompagnons  Vegne  for  de 
faa  Forretninger,  som  jeg  havde  afsluttet  for 
hende  privat  paa  vort  Kontor,  naar  hun  efter 
mit  Kaad  havde  foretaget  saadanne,  jeg  siger  her,  og 
det  kan  bevises,  særlig  fordeelagtige  Forretninger.  At 
jeg  baade  var  og  maatte  være  stiltiende  bemyndiget  til 
at  underskrive  ved  saadanne  Forretninger  paa  hendes 
Vegne,  ligger  i  Sagens  Natur  og  den  hele  Situation, 
som  den  var,  og  ifølge  hvilken  det  slet  ikke  kunde 
være  anderledes,  hvis  saadanne  Forrretninger  overho- 
vedet skulde  drives. 

For  det  første  vil  vistnok  Enhver  med  mig  sam- 
stemme i,  at  en  Kompagnon,  som  ikke  tager  aktiv 
Deel  i  Forretningen,  men  har  betroet   denne   sin  Eieh- 

dom  i  Nutid  og  Fremtid,    ikke   vilde  uden    samtidig  at 
hæve   Kompagniskabet,    kunne  nægte    den    forretnings  - 
førende    Kompagnon    Ret    til    at    underskrive    Forret- 
ninger, der  gjøres  paa  Kontoret  til  Kompagnonens  For- 
deel  med  hans  Vidende  og  Villie  for  Beløb,  der  saa  at  sige 
•ere  for  Intet  at    regne    i    Sammenligning   med    de    Ka- 
pitaler,   der    betroes    til    den    forretningsførende    Kom- 
pagnons Hæderlighed   og   Dygtighed.      Dette    ganske  i 
Almindelighed.     Men  jeg  forklarede  fremdeles,   at   min 
Kompagnon,  paa  hvis  Vegne  jeg  havde  handlet,   havde 
sin   Bopæl   henved   llr>  Mils   Vei    fra   Kontoret,    at    hun 
sædvanlig  stod  op  ved   Middagstid,    og  i  det  Hele   var 
meget  vanskelig  at   tr æffe,    ligesom    jeg    af   disse    for- 
skjellige  Grunde  stedse  havde  kvitteret  i  hendes  Navn 
for  alle  Renteindbetalinger  paa  Kontoret  til  hende,  idet 
hun   med  mit  Samtykke  sædvanlig   anviste  saavel  Ind- 
som  Udbetalinger  paa  Kontoret,  og  i  denne  Anledning 
var  i  Besiddelse   af  en   Tratte-    eller    Chequebog.      Jeg 
forklarede  fremdeles,  at  jeg  ingensinde  til  nogetsomhelst 
Tidspunkt   har  nægtet   Udbetalinger   af  hvilkesomhelst 
Beløb,    som  hun  i   hele   vor  Forretningstid   har   anviist 
paa   Firmaet.     (Dette   Faktum    har    hun   maattet    aner- 
kjende,    men    først    i    et   Reassumtionsforhør   den   12te 
November  1879).     Jeg  forklarede  fremdeles,    at  jeg  ved 
flere  Leiligheder,  hvor  hun  selv  var  til  Stede  paa  Kon- 
toret, paa  hendes  særlige  Anmodning  har  underskrevet 
hendes  Navn  for   hende,    at   Beløbet,    som   ovenfor  be- 
mærket, blev  hende  krediteret  samme  Dag  som  det  var 
indgaaet,  og  at  hun  havde  faaet  de  hende  tilkommende 
Renter  af  Beløbet,    samt    allerede  havde  hævet   en  stor 
Deel     af   dette.       Dengang    vidste    jeg     ikke ,    at    hun 
allerede    forlængst,    før    hun  indgav    sin    Klage,    havde 
hævet    hele    Beløbet,    (dette    erfarede   jeg    først,    da 
Bøgerne  efter  at    hun    var  gaaet  Fallit,    stode    til    min 
Raadighed). 

Jeg  forklarede  fremdeles,  at  hun  et  halvt  Aar  efter 
at  Beløbet  saaledes   var    indgaaet  og    hende   krediteret, 

havde  faaet  tilstillet  en  Konto  Kurant,  paa  hvilken 
Beløbet  selvfølgelig  var  hende  tilgodeskrevet  med 
Renter,  at  hun  havde  anerkjendt  Konto  Kurantens 
Rigtighed,  og  derved  faktisk  og  øiensynligt  anerkjendt, 
at  jeg  havde  en  stiltiende  Bemyndigelse  til  at  under- 
skrive hendes  Navn;  thi  hun  vidste  jo  og  maatte.  hvis 
hun  var  ved  sund  Sands,  vide,  at  hun  ved  den  paa- 
gj ældende  Leilighed  ikke  selv  havde  underskrevet,  og 
hun  maate  —  under  samme  Forudsætning  —  vide.  at  Be- 
løbet ikke  kunde  være  hende  godskrevnt  i  Konto  Ku- 
ranten,  det  vil  sige,  være  indgaaet,  hvis  Obligationen 
ikke  havde  været  kvitteret,  in  casu,  altsaa  underskreven 
af  mig,  ikke  at  tale  om,  at  hun,  kort  efter  at  Beløbet 
var  indgaaet,   derom  havde  faaet  Underretning   af  mig. 

Jeg  forklarede  fremdeles,  at  min  Kompagnon,  Fru 
Otto,  saaledes  ikke  i  hele  denne  Sag  var  bleven  for- 
fordeelt  i  mindste  Maade,  og  at  det  jo,  selv  om  der, 
hvad  jeg  paa  ingen  mulig  Maade  kunde  erkjende,  her 
forelaa  en  Formfeil  fra  min  Side,  er  den  bedrageriske 
Hensigt,  eller  som  det  hedder,  Forsættet,  der  er  straf- 
bart, men  at  der  jo  her  hverken  forelaa  noget  Bedrageri 
eller  bedragerisk  Forsæt. 

Ovorfor  denne  min  her  i  al  fornøden  Korthed 
gjengivne  sanddru  Forklaring  af  et  i  Yirkelighen  sim- 
pelt og  betydningsløst  Faktum,  der  kun  af  Prokurator 
Gottschalk,  efter  hans  egen  Udtalelse  til  Trediemand, 
var  skruet  op  til  et  ^anklagepunkt  for  at  faa  for- 
meentlig  mindre  Anklagepunkter  til  at  glide  bedre 
ned,  erklærede  Dommeren  sig  til  min  Forundring  ikke 
fuldt  tilfredsstillet  paa  Sagens  daværende  Standpunkt, 
og  Følgen  heraf  blev  saaledes  en  Konfrontation  med 
Fru  Otto. 

Fru  Otto  havde  2  Gange  tidligere  været  i  Forhør, 
særlig  angaaende  den  ovenfor  omtalte  af  mig  kvitterede 
Obligation,  og  Beskaffenheden  af  det  hele  mellem  os 
bestaaende  Forhold. 

Med  Hensyn  til  det  første  Punkt  forklarede  Fru 
Otto ,  aldrig  at  have  bemyndiget  mig  til  at  kvittere 
for  hende,  og  naar  Saadant  var  skeet  paa  Kontoret  i 
hendes  Nærværelse,  saa  var  det  fordi  hun  havde  glemt 
sine  Briller  hjemme  (og  derfor  ikke  ret  vel  formå  aede 
at  skrive  sit  Navn).  Paa  Spørgsmaalet  om  hun  da 
ikke  vilde  have  underskrevet  vedkommende  Obligation, 
naar  jeg  havde  tilstillet  hende  den  til  Underskrift,  og 
om  hun  ikke  vilde  have  ladet  det  ved  mig  inkasserede 
Beløb  henstaa  ved  Firmaet  indtil  videre,  forklarede 
hun  som  følger: 

At  hun  selvfølgelig  ikke  havde  havt  nogen  Be- 
tænkelighed ved  at  betro  mig  Obligationen  i  kvitteret 
Stand  til  Inkassation,  men  aldrig  vilde  have  givet  mig 
Ret  til  at  underskrive  hendes  Navn.  og  at  hun  ganske 
vist  ikke  vilde  havt  Betænkelighed  ved  at  lade  Pengene 
henstaa  ved  Firmaet  indtil  videre,  men  at  hun  iøvrigt 
ikke  havde  hævet  noget  paa  Obligationen,  men  vel 
cirka  1000  Kroner  af  hende  tilkommende  Renter,  og  alt 
dette  uagtet  Fru  Otto  maatte  vide,  at  hun  foruden 
disse  1000  Kroner  havde  hævet  Obligationens  hele 
Paalydende  med  2500  Kroner. 

Denne  hendes  Forklaring  stod  ogsaa  i  fuldstændig 
Modstrid  med  den  af  hende  ved  et  foregaaende  Forhør  af- 
givne, ifølge  hvilken  kun  allerede  paa  et  tidligere 
Stadium  vilde  have  fattet  Mistillid  til  mig,  og  derfor 
ikke  vilde  have  ladet  Beløbet  henstaa  indtil  videre  ved 
Firmaet,  og  blev  derfor  denne  hendes  første  Forklaring 
paa  dertil  af  Dommeren  given  Anledning,  i  berigtiget 
Tilstand  ført  til  Protokollen,  uden  at  der  dog  hertil  føiedes 
Ordene,  „vitterlig  Usandhed,''  hvilke  vi  nedenfor  skulle 
see  bleve  udslyngede  mod  min  fuldstændig  sagesløse 
Hustru. 

Hermed  var  dette  Klagepunkt  bortfaldet. 

Jeg  gaar  nu  over  til  det  næste  Anklagepunkt. 

Paa  Dommerens  Forespørgsel,  om  hvilke  Forret- 
ninger  jeg    paa  Firmaets  Vegne    havde  foretaget    med 

en    nærmere    betegnet    Forretningsforbindelse    (Frøken 
eller  Hr.  Løhs)  forklarede  jeg  som  følger: 

Jeg  kunde  ikke  andet  end  finde  det  besynderligt 
at  skulle  afgive  Forklaring  om  kontante  Forretninger, 
som  jeg  har  foretaget  paa  mit  Firmas  Vegne,  idet  åei 
dog  formeentlig  var  for  store  Fordringer  at  stille  til 
en  Mands  Hukommelse,  at  han  gjennem  et  længere 
Tidsrum  skulde  kunne  mindes  de  mangfoldige  kontante 
Forretninger,  som  daglig  forefalde  paa  et  Yexel-  og 
Bankier-Kontor.  Da  jeg  paa  Sagens  daværende  Stand- 
punkt var  ubekjendt  med,  at  mine  komplotterende  Kom- 
mis'er ogsaa  vare  fremkomne  med  en  Digtning  i  en 
saadan  heel  ny  Genre,  kunde  jeg  kun  udtale  min  For- 
bavselse over,  at  Kriminalretten  kunde  gjøre  Paastand 
paa  at  komme  til  Kundskab  om  den  nærmere  Beskaffen- 
hed ved  kontante  Forretninger,  der  forefalde  ved  et 
Firma.  Da  jeg  imidertid  vel  var  vidende  om,  at  det 
ifølge  vor  Lovgivning  er  strafbart  at  nægfce  at  besvare 
de  Spørgsmaal,  som  af  Dommeren  forelægges  Enhver, 
som  tilsiges  til  at  afgive  Forklaring,  og  jeg  selvfølgelig 
ikke  havde  nogensomhelst  Grund,  da  dette  Punkt  nu 
engang  var  forelagt  Retten,  til  at  dølge  eller  fortie 
Nogetsomhelst  desangaaende,  afgav  jeg  følgende  For- 
klaring : 

De  Forretninger,  jeg  havde  foretaget  for  den  paa- 
gj  ældende  Trediemand,  dreiede  sig  ikke  om  betydelige 
Beløb,  og  saavidt  jeg  mindedes,  udgjorde  de  samlede 
Forretninger,  hvorom  her  var  Tale,  ikke  10  i  Tallet 
—  Kuponsbetalingerne  medregnede  —  ligesom  det 
for  den  allerstørste  Deels  Vedkommende  ikkun 
dreiede  sig  om  forholdsviis  smaa  Summer  1  a  200  Kro- 
ner, medens  det  høieste  Beløb  ikke  naaede  ud  over 
cirka  700  Kroner.  Disse  Forretninger  vare  altid  gaaede 
igjennem  min  Hustru  eller  Datter  paa  den  Paagj  æld  endes 
Vegne,  der  stod  i  personligt  Bekjendtskabsforhold  til 
den  Sidstnævnte  og  sædvanligviis  indfandt  sig  hos  min 
Familie    om   Formiddagen,    hvor    jeg    var    beskjæftiget 

paa  Kontoret,  for  at  gjøre  disse  Forretninger  paa  en 
ældre  Slægtnings  Vegne,  som  skulde  bo  paa  Landet. 
Naar  jeg  paa  denne  Maade  havde  modtaget  de  Beløb, 
som  af  den  Paagj ældende  ønskedes  omsatte  gjennem 
Firmaet,  udbetalte  jeg  Beløbet  enten  til  den,  der  stod 
ved  Kassen,  eller  til  den,  der  efterregnede  Notaen, 
og  for  at  mit  Personale  ikke  skulde  gjøre  falske  Gis- 
ninger i  en  Sag  saa  simpel  som  denne,  har  jeg  i  For- 
bigaaende  ikke  lagt  Skjul' paa  den  Paagj  ældendes  Navn 
uden  at  det  dog  selvfølgelig  er  blevet  indført  i  Kasse  - 
kladen,  i  alt  Fald  ikke  paa  Anledning  fra  min  Side. 
da  kontante  Forretninger  som  bekjendt  ikke  indføres 
under  Navn. 

Paa  yderligere  Spørgsmaal  fra  Dommerens  Side 
om  min  Datter  var  i  Besiddelse  af  særlig  Formue,  for- 
klarede jeg:  Ja,  i  Besiddelse  af  nogle  Midler  var  hun, 
af  hvormeget  vidste  jeg  ikke,  men  betydeligt  kunde 
■det  i  alt  Fald  ikke  være.  Saameget  var  mig  dog  be- 
kjendt, at  hun  i  1875,  da  min  Fallit  indtraf,  havde 
maattet  sælge  sit  Fortepiano  for  et  Beløb  af  1000  Kroner, 
og  yderligere  saavel  her  som  navnlig  i  Amerika,  havde 
fortjent  og  sammensparet  forskjellige  Beløb  ved  Siden 
af  de  mindre  Summer,  hun  af  mig  havde  modtaget  til 
Beklædning.  Saameget  vidste  jeg  imidlertid,  at  jeg 
for  hende  havde  solgt  en  russisk  5  °/0  Obligation,  for 
af  dette  Beløb  blandt  Andet  at  dække  et  ved  Firmaet 
indkjøbt  Akkreditiv  til  Hjælp  under  hendes  Ophold  i 
Paris. 

Paa  Spørgsmaal  fra  Dommerens  Side  om  Beløbet 
af  de  Midler,  hvorover  jeg  raadede  for  dermed  at  be- 
stride min  og  min  Families  Afreise  til  Amerika  i  1875, 
forklarede  jeg:  At  jeg  havde  udleveret  og  hengivet 
Alt  til  den  sidste  Øre,  for  dermed  efter  Evne,  at  til- 
fredsstille mine  Kreditorer,  som  var  Enhvers  Pligt  at 
gjøre.  Jeg  raadede  derfor  ikke  over  Nogetsom helst, 
men  mine  Børn  havde  i  Løbet  af  de  sidste  20  Aar 
•efterhaanden  opsparet  et  Beløb   af  henved  1600  Rd.  af 

de  Ugepenge  eller  Smaagaver,  som  jeg  i  Tidens  Løb 
havde  skjænket  dem.  Min  næstældste  Søn  var  frem- 
deles i  Besiddelse  af  en  Police  paa  mit  Liv  i  den  kon- 
gelige danske  Livsforsikkringsanstalt,  som  denne  havde 
afkjøbt  ham  for  et  Beløb  af,  saavidt  jeg  mindes  cirka 
2400  Rd.,  eller  noget  mindre,  ligesom  han  havde  af- 
hændet sit  og  sin  yngre  Broders  Bohave. 

Af  en  Deel  af  disse  Beløb  bleve  Omkostningerne 
ved  min  og  min  Families  Afreise  til  Amerika  og  før- 
ste Ophold  der  afholdte,  ligesom  jeg  igjennem  mit 
ikke  ringe  Bekjendtskab  i  Unionen  saae  mig  istand  til 
yderligere  at  fortjene  det  Nødvendige  til  Ophold  der,. 
foruden  at  jeg  saae  mig  istand  til  at  remittere  for skj el- 
lige  Beløb  til  Dækning  af  skyldige  Renter  til  forsk j  el- 
lige  af  mine  Kreditorer,  som  særlig  havde  Behov  der- 
for, ligesom  jeg  vedblivende  har  ladet  mig  det  være 
magtpaaliggende  at  vedblive  hermed  indtil  Saadant 
gjordes  mig  umuligt  ved  min  pludselige  Arrestation.. 
Denne  min  Forklaring  maa  have  været  udtømmende, 
ligesom  den  var  fuldstændig  overeensstemmende 
med  Sandheden;  thi  henimod  Forhørets  Slutning  til- 
kjendegav  Dommeren  sin  høieste  Forbavselse  over 
denne  min  Forklarings  fuldstændige  Overeensstemmelse 
med  den,  som  min  Hustru  havde  afgivet,  og  en  Be- 
mærkning om  denne  Overeenstemmelse  blev  ført  til 
Protokols.  Min  Hustru,  der  ifølge  Dommerens  Medde- 
lelse havde  været  i  Forhør,  havde  nemlig  afgivet  den 
samme  Forklaring  saa  fuldstændig  og  slaaende,  at  han, 
Dommeren,  maatte  antage,  at  jeg  havde  staaet  i  Kor- 
respondance med  hende,  hvortil  jeg  bemærkede,  at  min 
Korrespondance  med  min  Familie,  som  Dommeren  be- 
kjendt  stedse  var  gaaet  gjennem  hans  Hænder,  at  der 
ikke  stod  Brevduer  til  min  Raadighed  i  Arresten,  at 
jeg  selvfølgelig  ikke  forud  kunde  vide,  hvilke  Spørgs- 
maal  Dommeren  vilde  rette  til  min  Hustru,  men  at  det. 
var  den  rene  skj  ære  Sandhed,  der  kom  frem,  og  at  den 
foreliggende     Overeensstemmelse    mellem    min    og    min 

Hustrues    Forklaringer    maatte     søges    heri    og    ikke    i 
Andet. 

Til  min,  skal  jeg  sige,  Forundring,  saa  jeg  imid- 
lertid, da  jeg  nogle  Maaneder  senere  fik  Udskrifter  af 
Forhørerne  ihænde,  for  derefter  at  fremkomme  med 
mit  Indlæg,  at  der  til  Protokollen  var  optaget  følgende 
Bemærkning,  hvad  min  Hustrues  Forklaring  angaaer: 
„Comparentinden  maatte  erkjende  at  have  gjort  sig 
skyldig  i  en  vitterlig  Usandhed. "  Men  hvormegen  Grund, 
jeg  end  maatte  have  faaet  til  overhovedet  ikke  mere  at 
undres  over  Nogetsomhelst,  saa  tilstaaer  jeg  dog,  at 
min  Forundring  steg,  da  jeg  erfarede  Grunden  til  hiin 
Tilførsel  til  Protokollen,  hvori  min  Hustru  betegnedes 
paa  saadan  Maade,  samtidig  med,  at  hendes  Ægtefælle 
stod  som  Anklaget  for  Retten;  men  muligviis  kunde 
•saaledes  ogsaa  det  Øvrige  herved  glide  bedre  ned.  Jeg- 
giver  hendes  Forklaring   til  Forhøret   om  dette  Punkt: 

„Da  de  5  Politibetjente  umiddelbart  efter  min  Ar- 
restation indfandt  sig  i  mit  Hjem,  og  efter  at  have  ran- 
saget mine  Skufler  og  Aflukker,  uden  at  finde  hvad 
der  søgtes,  Penge  eller  Penges  Værd,  end  sige  de  paa- 
gj ældende  30,000  Kroner,  og  dette  af  gode  Grunde, 
fordi  jeg  Intet  eiede,  udspurgte  en  af  Politiets  Betjente 
min  Hustru,  som  til  Trods  for  den  skaanselløse  Frem- 
færd og  sit  svagelige  Helbred,  nogenlunde  havde  be- 
varet sin  Aandsfrihed,  om  der  ikke  fandtes  Penge  eller 
Værdipapirer,  enten  egne  eller  Andre  tilhørende.  Min 
Hustru,  der  selvfølgelig  maatte  opfatte  dette  Spørgs- 
maal  som  sigtende  til  vort  fælles  Bo,  og  ved  Ordet 
„Andre"  selvfølgelig  maatte  forstaa  Boets  Creditorer, 
men  ikke  vore  Børns,  Fallitboet  udvedkommende  Spare- 
penge, svarede  overeensstemmende  med  Sandheden  benæg- 
tende, idet  der  ikke  fandtes  Penge  eller  Værdipapirer 
tilhørende  mig  og  min  Hustru. 

Da  min  Hustru  en  Uges  Tid  derefter  blev  stedet 
til  det  første  Forhør,  forklarede  hun,  paa  given  Anled- 
ning,   ved  den    paagj ældende  Leilighed,    at    have    havt 

700  Kroner  i  Værge  for  sin  Datter,  en  Sum,  der  var  i 
Behold  efter  Afhændelsen  af  den  min  Datter  tilhø- 
rende Obligation,  efterat  der  af  Salgsbeløbet  var  afholdt 
Betaling,  for  et  hende  leveret  Akkreditiv  til  Reise  til 
Frankrig. 

Jeg  troer  ikke,  at  nogen  upartisk  tænkende  Mand 
vil  finde  noget  modsigende  i  disse  tvende  Forklaringer. 
Betjentens  Spørgsmaal  maatte  jo  alene  opfattes  som 
sigtende  til  mig  og  min  Hustru,  medens  hun  var  og 
maatte  være  i  sin  gode  Ret  ved  at  antage,  at  mine 
Børns  Penge,  forsaavidt  de  havde  saadanne.  maatte 
være  Anklagemagt,  Dommer  og  Politi  uvedkommende; 
thi  skulde  hun  have  omtalt  disse  min  Datters,  ved 
Selverhverv  henlagte  Sparepenge,  maatte  hun  paa  samme 
Maade  have  omtalt  hvad  min  yngste  Søn,  der  hørte 
til  min  daværende  Husstand,  havde  i  Behold  af  nogle 
ham  af  mig  i  en  længere  Aarrække  tilstaaede  Uge- 
penge, og  Ingen  vil  kunne  fortænke  min  Hustru,  i  den 
Frygt,  som  hun  ved  Forhøret  vedkj endte  sig,  at  denne 
min  Datters  eneste  Eiendom  kunde  blive  inddraget 
under  hendes  Faders  Eiendele,  og  den  unge  Pige  saa- 
ledes  komme  til  at  staa  ganske  uden  Midler  i  det  frem- 
mede Land.  Og  min  Hustru  selv  eiede  Intetsomhelst, 
derfor  havde  Fru  Otto  og  hendes  hæderlige,  nye  Kom- 
pagniskab, Kentzler  og  Hundrup,  draget  al  fornøden 
Omsorg,  idet  der  ikke,  som  jeg  alt  har  omtalt,  fra  min 
Arrestations  første  Dag  blev  udbetalt  hende  saa  meget 
som  en  Øre  af  det  Restbeløb,  der  tilkom  mig  som 
Indehaver  af  Firmaet  fra  hiin  Dag,  den  19de  Decem- 
ber   1878    til    min    Udtrædelse    den    1ste    Marts    1879*) 


*)  For  at  være  fuldstændig  nøiagtig  minder  jeg  her  om,  hvad  jeg 
ovenfor  har  meddelt,  at  jeg  derimod  paa  Dommerens  Opfordring 
for  df't  angivne  Tidsrum  personlig  modtog  20  Kroner,  ligesom 
der  paa  mine  Vegne  blev  betalt  en  Regning  til  Beleb  1(>  Kroner 
og  nogle  Øre,  for  hvilket  samlede  Beleb  3(>  Kroner  og  nogle  Ore 
min  Konto  blev  debiteret,  og   som  af  mig  senere  er  bleven  betalt 

Men  det  blev  iøvrigt  ikke  ved  den  „vitterlige  Usand- 
hed." Thi  da  Dommeren  havde  rettet  forskjellige  Spørgs- 
maal  til  min  Hustru,  der  vitterlig  for  Alle  og  Enhver, 
der  kj  ender  hende,  aldrig  har  blandet  sig  i  sin  Ægte- 
fælles Forretning,  om  hun  ikke  havde  Kjendskab  til  visse 
bestemte  Forretningsforhold,  og  hun  havde  svaret,  at  hun 
ikke  kjendte  noget  hertil,  fordi  hun  netop  aldrig  havde  blan- 
det sig  i  sin  Mands  Forretninger,  saa  udtalte  Domme- 
ren for  hende,  at  det  stod  i  hans  Magt  at  arrestere 
hende  hvilket  Øjeblik  han  vilde. 

Den  Liste,  som  er  aftrykt  i  Bilag  A,  og  skal  op- 
give de  Omsætninger,  som  skulde  være  foretagne  for 
den  paagj ældende  Person,  Løs,  og  som  ifølge  Kentzlers, 
Hundrups  og  Johansens  Forklaring  til  Rapporten  og 
senere  i  Forhøret  i  de  bestemtest  mulige  Udtiyk  al- 
tid skulde  have  bragt  Firmaet  store  Tab,  baade  direkte 
og  indirekte,  blev  derefter  undersøgt  af  tvende  af  Ret- 
ten udmeldte  kritiske  Revisorer,  d'Herrer  Bankdirek- 
tør Gltickstadt  og  Revisor  Harald  Meyer. 

Før  jeg  fremlægger  disse  Revisorers  Betænkning, 
maa  det  være  mig  tilladt  med  et  Blik  paa  hin  Liste 
at  vise,  at  Hundrup  og  Kentzler  umulig,  vel  at  mærke 
i  Overensstemmelse  med  Sandheden,  kunne  have  bevid- 
net, at  jeg  i  Forbigaaende  skal  have  nævnt  Navnet  paa 
den  paagj  ældende  Person,  ihvorvel  de  have  bekræftet 
dette  under  Eds  Tilbud.  Efter  Johansen,  Hundrup  og 
Kentzers  Sigende  skulle  de  nemlig  (ifølge  Rapporten  i 
Kassekladen,  ifølge  deres  senere  Afhøring  i  Retten  pri- 
vat) alt  fra  den  12.  December  1877  have  ,. noteret  sigu 
disse  Forretninger  under  det  Navn,  for  hvem  de  gjor- 
des, og  som  jeg  i  deres  Nærværelse  skulde  have  næv- 
net. Thi  vel  befandt  Bogholderkontoret  sig  dengang  i 
samme  Lokale  som  Expeditionen ,  men ,  da  Bogholder- 
nes Bestilling  er  at  føre  Bøgerne  og  ikke  blande  sig  i 
Expeditionen,  kunde  de  næppe  have  agtet  paa  eller 
lyttet  til  Navne,  som  jeg  maatte  have  nævnt  i  Forbin- 
delse med  kontante  Forretninger.     Delte   være  imidler- 

tid  som  det  vil,  men  fra  April  Maaned  1878  blev  For- 
retningen forlagt  fra  Østergade  til  Høibroplads,  og  her 
var  Bogholderkontoret  ved  mit  eget  private  Kontor 
skilt  fra  Expeditionen,  saa  at  det  var  en  fysisk  Umu- 
lighed for  Kentzler  og  Hundrup  —  Johansen  var  kort 
efter  udtraadt  af  min  Tjeneste  —  at  kunne  høre  det. 
hvis  jeg  i  Virkeligheden  havde  omtalt  det  paagj  ælden  de 
Navn  ved  alle  Forretninger,  som  de  angive  at  være 
gjorte  for  Vedkommende  fra  det  angivne  Tidspunkt. 
Dette  have  de  imidlertid,  som  sagt,  gjort  under  Eds 
Tilbud,  men  jeg  vil  endnu  faa  Lejlighed  til  at  komme 
tilbage  hertil  og  andre  endnu  langt  værre  og  mere 
graverende  Bedrifter  fra  disse  Individers  Side. 

Her  være  det  mig  tilladt  i  al  sømmelig  Beskedenhed 
med  nogle  Ord  at  berøre  Hr.  Dommerens  Holdning  i 
dette  Punkt. 

Dommeren  rettede  ikke  det  Spørgsmaal  til  de  Paa- 
gj ældende,  om  de  personlig  havde  hørt  deres  Principal 
nævne  det  omhandlede  Navn,  eller  om  de  havde  hørt  det 
fra  tredie  Haand.  Thi  dersom  de  kun  havde  det  rygte- 
viis  —  og  efter  Forretningens  Flytning  og  Sagernes 
ovenfor  omtalte  Fordeling  i  forskjellige  Lokaler,  kunde 
Bogholderne,  hvor  ivrigt  de  end  monne  have  luret  og 
lyttet  i  den  gode  Sags  Tjeneste,  kun  have  denne  for- 
mentlige Underretning  fra  anden  eller  tredie  Haand 
—  hvorledes  kunde  de  da  tilbyde  at  aflægge  Ed  paa 
Sandheden  af  en  rygtevis  til  dem  kommen  Underret- 
ning. 

At  der  allerede  i  nogen  Tid  havde  verseret  en  Sag- 
for  Kriminalretten,  i  hvilken  en  Urtekræmmer  med  sin 
Karl  bleve  belagte  med  Arrest  paa  Grund  af,  at  de 
havde  aflagt  Ed  paa  Noget,  som  de  bagefter  erklærede 
at  have  hørt  rygtevis,  skal  jeg  her  i  forbigaaende  be- 
mærke med  Tilføjende  af,  at  de  ere  blevne  dømte  til 
2  Aars  Forbedringshusarbejde  for  at  have  aflagt  falsk 
beediget  Forklaring  for  E-etten. 

Overfor  Vidnernes    til  Rapporten    afgivne    og  i  de 

følgende  Forhør  gjentagne  Paastand  om  det  store  Be- 
løb, for  hvilket  jeg  gjennem  disse  Forretninger  skulde 
have  besveget  Firmaet,  en  Paastand,  paa  Grund  af 
hvilken  Arrestdekretet  imod  mig  netop  udstedtes  ifølge 
Dommerens  egen  Udtalelse  i  Overretsprokurator  Las- 
sens Overværelse,  erklære  Revisorerne  bl.  A.  —  Læsern«* 
ville  finde  den  hele  Betænkning  aftrykt  i  Bilag  B.  — 
følgende :  „Vi  ere  fuldstændig  overbeviste  om,  at  Firmaet 
ved  samtlige  Transaktioner  tagne  under  Et  med  Hensyn 
til  de  paa  vedkommende  Dag  gj ældende  Kourser  har 
havt  en  passende  Gevinst.  Kun  ved  et  Par  Transak- 
tioner have  vi  truffet  paa  Differencer,  vi  mene  at  kunne 
betegne  som  ubetinget  ublu,  men  de  have  været  til 
Fordeel  for  Firmaet,  til  Skade  forLøhs." 

Jeg  beder  Læserne  at  erindre,  hvorledes  Vidnerne 
til  Rapporten,  og  senere  ved  Forhørerne,  kave  konsta- 
teret som  et  uomtvisteligt  Faktum,  at  jeg  ved  disse  For- 
retninger skulde  have  besveget  Firmaet  for  store  Summer. 

Nu  blive  de  stedede  til  Forhør,  konfronterede  med 
Revisorerne  og  hele  Indholdet  af  disse  Sidstes  Betænk- 
ning foreholdt  dem. 

Nu  var  det  uomtvistelige  Faktum  svundet  ind  til 
en  Skygge:  „Overfor  en  saadan  Erklæring  af  saa  sag- 
kyndige Mænd  som  Revisorerne  betvivlede  Vidnerne 
—  Dhrr.  Kentzler  og  Hundrup  —  ikke  i  mindste 
Maade,  at  de  Resultater,  hvortil  disse  Herrer  ere  komne, 
ere  fuldstændig  rigtige." 

Vidnerne  maatte  altsaa  „fastholde"  deres  Forkla- 
ring —  jeg  henviser  til  Bilag  B.,  men  det  Bedrageri, 
som  efter  Vidnernes  Angivelse  var  et  uomtvisteligt 
Faktum,  dette  Bedrageri  og  dette  Faktum  svandt  nu 
ind  til  et  Indtryk,  og  Vidnerne  forsvare  sig  nu  under 
Tilbagekaldelsen  udtrykkelig  imod,  at  dette  Indtryk, 
eller  som  det  nu  hedder,  denne  „Opfattelse"  af — ikke 
Bedrageriet  —  kun  af  Forholdet  —  er  opstaaet  hos  Vid- 
nerne igjennem  en  speciel  Kritik  og  Revision  af  de 
enkelte  Transaktioner ;  nu  ere  de  kun,  som  de  udtrykke 

sig,  blevet  „mistænkelige"' ;  —  gid  de  havde  været  det 
i  Dommerens  Øine  strax  —  ved  den  eiendommelige 
Maade,  de  paagjældende  Omsætninger  skulde  være  fore- 
gaaede  paa,  uden  at  de  dog  indlade  sig  paa  nærmere 
at  beskrive  dette  „Eiendommelige"',  hvorved  den  hensyns- 
løse Anklage  synker  ned  til  en  blot  og  bar  fornærme- 
lig, umotiveret  Insinuation. 

Men  ikke  nok  hermed. 

Naar  Bogholdernes  Anklage  nu  ikke  er  grundet 
paa  en  speciel  Kritik  og  Revision  af  de  enkelte  Trans- 
aktioner, men  paa  et  blot  Indtryk,  saa  optræde  de  jo  ikke 
som  Bogholdere,  og  enhver  udenfor  staaende  kunde 
da  lige  saa  godt  have  henvendt  sig  med  sit  „ Indtryk u 
til  Dommeren.  Thi,  hvem  paaligger  netop  en  speciel 
Kritik  og  Revision  af  de  enkelte  Omsætninger,  nemlig 
ved  Overførsel  fra  Kassekladen  til  de  andre  Bøger,  an- 
dre end  Bogholderne,  og  disse  Mænd  erklære  altsaa,  at 
de  have  undladt  at  gjøre  deres  Pligt,  men  desuagtet 
ikke  undseet  sig  ved  at  bygge  en  Anklage  imod  deres 
Chef  paa  denne  Pligtforsømmelse. 

Jeg  veed  ikke,  hvilket  Navn  man  skal  tillægge  en 
saadan  i^dfærd,  hvis  det  nemlig  forholdt  sig  ganske 
som  Bogholderne  sige,  men  det  gjør  det  nemlig  ikke. 
Som  det  fremgaar  af  Bilag  A.  have  Bogholderne  jo  til- 
staaet,  at  de  netop  have  øvet  en  saadan  Kritik  og  Re- 
vision af  de  enkelte  paagj ældende  Omsætninger,  ganske 
vist  ikke  aabent  og  ærligt  over  for  deres  Chef,  som 
deres  Pligt  var,  men,  efter  deres  eget  Sigende,  hemme- 
ligt, i  Smug,  ad  Snigveie. 

Dette  fremgaaer  jo  klart  og  tydeligt  af  den  Liste, 
som  Bogholderne  have  afgivet  til  Retten,  i  hvilken  de 
netop  have  noteret  sig  de  formentlige  Omsætninger. 

Hvilke  Bogholdere  skal  man  nu  tro?  De  kritiske 
eller  de  kritikløse? 

Jeg  kan  ikke  besvare  Spørgsmaalet,  men  til  Vej- 
ledning ved  Besvarelsen  kan  jeg  derimod  udtale,  at 
hele    denne  Liste    eller  Kritik    maa  være  Produktet  af 

et  senere  Forsøg  paa  at  slippe  fra  deres  første  Forkla- 
ring om,  at  der  i  Kassekladen  fandtes  fingerede  eller 
diverse  Konti,  igjennem  hvilke  Bedrageriet  skulde  være 
foregaaet. 

Da  denne  Angivelse  faldt  til  Jorden  ved  et  Gj en- 
nemsyn  af  Bøgerne  og  ved  deres  egen  senere  Erklæ- 
ring, stode  Vidnerne  "jo  tomhændede,  og  benyttede  der- 
for de  tomme  Hænder  til  at  gribe  efter  den  Liste, 
igjennem  hvilken  de  nu  ville  have  øvet  den  Kritik, 
som  de  senere  benægte  at  have  øvet. 

Med  andre  Ord,  saa  snart  Bogholderne  bleve  stil- 
lede overfor  virkelige  Sagkyndige,  det  vil  sige  for 
Mænd,  der  kunde  see  og  saa,  at  de  havde  løiet,  saa 
gjøre  de  end  ikke  det  mindste  Forsøg  for  at  opretholde 
deres  Beskyldning,  men  bøie  sig  simpelthen,  skjøndt 
selv  Bogholdere,  saasnart  de  staa  Ansigt  til  Ansigt  med 
Mænd,  der  ville  og  kunne  udfinde  Sandheden  i  ethvert 
Bogholderispørgsmaal. 

Hermed  forlader  jeg  dette  Punkt,  idet  jeg  udtryk- 
keligen  henleder  Opmærksomheden  paa,  at  Retsproto- 
kollen, uanseet  hvad  der  i  Henhold  til  det  foregaaende 
er  blevet  oplyst  om  Vidnernes  Efterrettelighed,  Sand- 
druhed og  Paalidelighed,  ikke  indeholder  et  Ord  om, 
at  de  have  gjort  sig  skyldige  i  „vitterlige  Usandheder" 
Ord,  som  ikke  ere  strøgne  i  Protokollen  efterat  de  vare 
rettede  mod  min  Hustru. 

Dommeren  foreviste  den  i  Bilaget  A  trykte 
Liste  som  mine  Folk  i  Tidens  Løb  havde  for- 
fattet over  de  Forretninger,  som  jeg  skulde  have 
foretaget  for  den  Paagj  ældendes  Regning,  med 
Tilføiende,  at  mine  Folk  vilde  beedige  denne  Listes 
Overensstemmelse  med  Sandheden.  Nu  var  jeg  ganske 
vist  overbevist  om  Løgnagtigheden  af  hele  denne  Li- 
ste, fuldkommen  overbevist  om,  at  jeg  aldrig  havde 
eller  kunde  have  opgivet  samtlige  disse  Forretninger 
som  foretagne  for  den  Paagj  ældendes  Regning,  men  da 
jeg    her    saa  mig  stillet  overfor  o   Vidners  Erklæringer, 

som  trods  hvad  der  var  passeret  alligevel  bleve  benyttede 
som  Vidner,  indskrænkede  jeg  mig  til  at  udtale,  at  jeg  i 
dette  Øieblik  hverken  kunde  benægte  eller  anerkjende 
Sandheden  af  Vidnernes  Forklaring,  da  jeg  ikke  mindedes 
de  Fakta,  hvortil  der  sigtedes,  og  jeg  iøvrigt  oftere  havde 
foretaget  Forretninger  for  Kunder,  der  ikke  ønskede 
deres  Navn  bekjendt  for  Kontorpersonalet,  ligesom  jeg 
selv  havde  den  samme  Følelse  af  det  Nyttige  i  at  for- 
holde Personalet  Kundskab  om  forskjellige  Forretnings- 
forbindelser, for  at  de  ei  skulde  benytte  denne  deres 
Kundskab  til  Firmaets  Skade  og  egen  Fordel,  enten 
naar  de  selv  etablerede  sig,  eller  paa  anden  Maade. 
Derfor  falder  ogsaa  Vidnernes  paafølgende  ligesaa 
skarpsindige  Erklæring  til  Jorden,  at  jeg  altid  saa  mig 
istand  til  at  forskaffe  de  Værdipapirer,  hvortil  Firmaet 
i  givet  Øieblik  trængte. 

Vidnernes  Mening  var,  at  jeg  skulde  være  i  Besid- 
delse af  disse  Papirer;  den  virkelige  Sandhed  er  den, 
at  jeg  selv  førte  en  Privatbog  over  de  Omsætninger  i 
fremmede  Værdipapirer,  der  vare  gjorte  med  Firmaets 
Kunder,  og  derfor  altid  kunde  være  vidende  om,  hvor 
jeg  kunde  henvende  mig  om  Kjøbet  af  saadanne. 

Læserne  tilgive,  at  jeg  ikke  kan  forholde  mig  selv 
at  omtale  et  Træk  af  et  af  de  tidt  omtalte  Vidner, 
nemlig  nuværende  Vexelmægler  E.  Johansen. 

Kort  efter  Etableringen  af  mit  nye  Firma  i  Aaret 
1876  skulde  jeg  nemlig  til  Firmaet  have  solgt  Kupons 
af  4000  Kroner  Kjøbenhavn — Newcastle  Dampskibs- 
aktier.  Min  forhenværende,  hæderlige  Betjent,  Vexel- 
mægler Emil  Johansen,  afgav  nu  til  Forhøret  den  For- 
klaring, at  han  paa  Grund  af  den  Omstændighed,  at 
disse  Kupons  vare  nogle  Maaneder  gamle,  har  uddraget 
den  Slutning,  at  jeg  absolut  maatte  have  været  i  Be- 
siddelse af  de  paagjældende  Aktier  før  min  i  1875  ind- 
traadte  Fallit,  eller  med  andre  Ord,  at  jeg  havde  be- 
sveget mit  gamle  Firma  for  Aktiernes  Beløb. 

Jeg  erklærede  til  Forhøret,  at  jeg,  uagtet  jeg  smigrer 

mig  med  at  have  en  god  Hukommelse,  dog  ikke  i  dette 
Øieblik  kunde  mindes  den  af  de  Mangfoldige,  som 
havde  solgt  mig  disse  eller  andre  Koupons,  saameget 
mindre  som  Faktum  skulde  ligge  2 '/2  Aar  tilbage  i  Tiden 
—  en  Forretning,  der  som  bekjendt  iøvrigt  gjøres  kon- 
tant og  gratis  i  Publikums  Interesse.  —  Det  er  den 
samme  Johansen,  der  som  22-aarig  Yngling  vilde  værne 
om  mit  Boes  formentlig  krænkede  Rettigheder,  skjøndt 
han  ikke  blot  var  i  min  Tjeneste,  men  var  bekjendt 
saavel  med  den  i  mit  Bo  foretagne,  af  Prokurator  Gott- 
schalk  foranledigede  Undersøgelse  —  en  Undersøgelse, 
der  tilendebragtes  i  Løbet  af  11  Dage,  og  som  Johan- 
sen vidste  endte  med  fuldstændig  at  slaa  Beskyldnin- 
gerne til  Jorden  — ,  saavelsom  med  Revisorernes  Be- 
retning om  Boets  Status,  og  følgelig  var  og  maatte 
være  vidende  om,  at  -A.lt,  hvad  der  skulde  forefindes, 
var  tilstede  —  det  er  den  samme  Person,  nuværende 
Vexelmægler  Emil  Johansen,  som  har  været  Medvir- 
kende i  en  i  de  offenlige  Blade,  særlig  Dagbladet,  om- 
handlet Sag,  der  har  vakt  en  vis  pinlig  Opmærk- 
somhed. 

Hermed  er  dette  Anklagepunkt  færdigt. 

Nogen  Tid  efter  blev  jeg  atter  stedet  til  Forhør,  i 
hvilket  Dommeren  meddelte  mig,  at  han  havde  tvende 
Vidner,  som  med  Ed  vilde  bekræfte,  at  de  i  Klagen  og 
Rapporten  foran  omtalte  175  Kroner,  som  den  13de 
December  1877  skulde  være  indbetalte  i  Kassen  af 
Grosserer  A.  Halberg,  skulde  jeg  have  benyttet  til  Af- 
gj  øreise  af  2  private  Regningskrav,  og  derfor  ladet 
dette  Beløb  udradere  af  Kassekladden. 

Dette  benægtede  jeg  paa  det  Bestemteste  og  for- 
klarede Dommeren  som  følger: 

Da  der  var  indtraadt  et  mindre  venskabeligt  For- 
hold imellem  mig  og  Vexelmægler  Johansen,  der  i 
Mellemtiden  var  udtraadt  af  min  Tjeneste  paa  Grund 
af  hans  Adfærd  mod  mig,  tilskrev  han  mig  under 
26de   September   1878    et    Brev,     som    har    henligget    i 

Rettens  Værge,  og  i  hvilket  han  bl.  A.  udtalte,  at  der 
var  „noget  raaddent"  ved  Forretningen,  og  at  han  vilde 
meddele  Kentzler,  at  jeg  havde  henvendt  mig  til  Poli- 
tiet i  Anledning  af,  at  der  var  forsvundet  450  Kroner, 
samtidig  med,  at  han,  K,  havde  deeitaget  i  en  Fest  til 
Ære  for  den  tydske  Keiser  samme  Aften,  og  at  han, 
Johansen,  da  jeg  vidste,  at  K.  var  meget  hævngjerrig 
af  sig,  nok  skulde,  efter  saadan  Meddelelse  til  Kentzler, 
faae  ham  paa  sit  Parti.  Dette  bevægede  mig  til,  for 
at  forekomme  Kentzlers  Hævngjerrighed,  selv  at  med- 
dele ham  Faktum,  hvorefter  jeg  først  udspurgte  Hun- 
drup,  hvad  Johansens  Mening  vel  kunde  være,  fordi 
jeg  ikke  havde  nogen  Anelse  om  Johansens  „Raadden- 
skabu.  Hundrup  erklærede  for  mig,  selv  at  være  fuld- 
stændig uvidende  om  denne  Sag,  men  at  Johansen  til 
ham  havde  sagt,  at  der  i  Kassekladden  var  udraderet 
175  Kroner,  uden  nogen  nærmere  Angivelse  af  Om- 
stændighederne eller  Hensigten  dermed.  Paa  min  Fore- 
spørgsel til  Kentzler,  om  han  da  vidste  noget  herom, 
svarede  han  ligeledes,  at  han  ikke  havde  nogen  Idee 
om  Johansens  Mening  hermed,  eller  om  der  var  fore- 
gaaet  noget  i  Forretningen,  hvortil  han  kunde  sigte. 

Da  jeg  nu  fremdeles  vidste,  at  Eduard  Ruben,  der, 
som  tidligere  meddeelt,  ifølge  skriftlig  Opfordring  fra 
Johansen  og  mundtlig  Anmodning  af  Kentzler  og  Hun- 
drup, var  blevet  afskediget  fra  Kontoret,  pleiede  Sam- 
menkomster med  Johansen  —  at  det  Samme  var  Til- 
fælde med  de  Herrer  Kentzler  og  Hundrup,  var  jeg- 
uvidende  om  —  adspurgte  jeg  ham,  om  han  vidste 
Noget  om  en  Radering,  der  skulde  være  foretaget  i 
Kassekladden;  han  svarede  ifølge  Hundrups  og  Kentz- 
lers forudgaaede  Veiledning  ligeledes,  at  han  ikke  vidste 
Noget  om  denne  Sag,  men  kun  havde  en  saadan  Hi- 
storie fra  Johansen,  uden  nærmere  Angivelse  af,  hvad 
Raderingen  skulde  gaae  ud  paa. 

Jeg  sagde  derfor  til  Bogholderne,  at  eftersom  Ingen 
kj endte  Noget    til    en    slig    Historie,    maatte    det    Hele 

være  et  Opspind  fra  Johansens  Side,  der,  efter  selv  at 
have  etableret  sig,  gjorde  alt  Muligt  for  at  skade  Fir- 
maet. Da  Johansen  imidlertid  vedblev  med  sine  Forsøg 
paa  at  benytte  denne  Sag  imod  mig  personlig,  henkastede 
jeg  engang  i  Løbet  af  en  Samtale  til  Hundrup,  om  det 
ikke  vilde  være  hensigtsmæssigt,  at  jeg  af  min  egen 
Lomme  betalte  de  175  Kroner,  for  eengang  for  alle  at 
betage  Johansen  Muligheden  af  at  skade  mig  og  For- 
retningen paa  dette  Punkt,  og  samtidig  gjore  Ende  paa 
alt  det  skammelige  „Vrøvl ". 

Hundrup  fraraadede  mig  dette.  Da  Johansen 
imidlertid  fortsatte  sine  Bagvaskelser,  søgte  jeg,  for  at 
komme  til  Bunds  i  Sagen,  først  Oplysning  hos  Over- 
retsprokurator  Lassen,  der  havde  været  Medvirkende 
ved  Kjøbet  af  Halbergs  Obligation,  og  da  denne  ikke 
formaaede  at  give  mig  den  attraaede  Oplysning,  hen- 
vendte jeg  mig  til  Overretsprokurator  Winther,  der 
ligeledes  havde  været  Medvirkende  ved  den  paagj æl- 
dende Forretning.  Da  ogsaa  dette  Skridt  var  ørkesløst, 
henvendte  jeg  mig  umiddelbart  til  Grosserer  Halberg 
selv,  og  denne  gav  mig  da  en  Kvittering  lydende  paa, 
at  han  den  13de  December  1877  havde  indbetalt  175 
Kroner  som  Renter  af  en  af  ham  til  sin  Broder  udstedt 
Obligation,  som  Firmaet  havde  havt  i  Depot  for  de 
Beløb,  som  Broderen  paa  Firmaet  C.  J.  Halbergs  Vegne 
tidligere  havde  faaet  i  Forskud.  Efterat  have  erholdt 
denne  interessante  Oplysning,  sagde  jeg  til  Hundrup: 
Lad  os  nu  søge  efter  i  Kassekladden,  thi  nu  have  vi 
Datum  paa  Kvitteringen,  og  nu  maa  det  ikke  være 
vanskeligt  at  komme  til  et  Resultat.  Hundrup  svarede : 
Jeg  og  Kentzler  have  allerede  efterset  Kassekladden, 
men  ikke  kunnet  linde  nogensomhelst  Radering,  og  De 
behøver  derfor  ikke  selv  at  søge  derefter.  —  Jeg  lod  mig 
dog  ikke  nøie  hermed,  men  sagde  til  Hundrup:  Da  jeg- 
nu  er  kommet  i  Besiddelse  af  Halbergs  Kvittering,  som 
De  selv  har  udfærdiget,  og  vi  have  dens  Datum  for  os, 
saa  kunne  vi  med  Lethed  forvisse  os  om  Sandheden. 

Under  13de  December  1877  fandtes  imidlertid  ikke 
indført  noget  Beløb  af  175  Kroner,  ligesaalidt  som  jeg 
formaaede  at  kunne  finde  nogen  Radering,  og  han 
ifølge  sin  Forsikkring  heller  ikke  formaaede  at  finde 
nogen  saadan. 

Jeg  sagde  da  til  Hundrup :  Da  vi  nu  have  over- 
beviist  os  om,  at  Beløbet  er  indbetalt  af  Halberg,  men 
ikke  er  kommet  Firmaet  tilgode,  saa  beder  jeg  Dem 
at  passe  godt  paa  Kvitteringen,  thi  nu  fristes 
jeg  til  at  tro,  at  det  er  Johansen,  der  har  taget  Pen- 
gene. —  Hundrup:  Ja,  det  troer  jeg  ganske  vist.  — 
Efterat  jeg  havde  forklaret  Dommeren  Foranstaaende, 
hvorledes  jeg  havde  foretaget  alle  de  Efterforskninger, 
der  vare  mig  mulige,  for  at  komme  tilbunds  i  denne 
Sag,  og  hvorledes  alle  mine  Folk,  den  ene  efter  den 
anden,  til  mig  havde  forklaret,  ikke  at  kjende  Noget 
til  denne  Sag,  sluttedes  dette  Forhør,  i  hvilket  jeg  alt- 
saa  maatte  indskrænke  mig  til  at  benægte  Faktum, 
eftersom  jeg  kun  kunde  betragte  Dommerens  Yttring 
om  at  have  2  Vidner  for  sig  i  denne  Sag  som  et  sim- 
pelt Inkvisitionsfif,  da  min  Opmærksomhed,  efter  alt 
hvad  der  var  foregaaet  i.  denne  Sag,  efter  alle  mine 
Efterforskninger  og  mine  Folks  Benægtelse  af  at  kjende 
Noget  til  Sagen,  var  bleven  bortledet  fra,  hvorledes  det 
hele  Forhold  var  foregaaet,  men  Fortsættelsen  fulgte  i 
det  næste  Forhør. 

Nogle  Dage  derefter  blev  jeg  stedet  til  nyt  Forhør, 
hvor  jeg  til  min  Forundring  saae  mig  konfronteret  med 
de  Herrer  Hundrup,  Kentzler,  Johansen  og  Ruben,  idet 
jeg  nemlig  ikke  kunde  antage,  at  disse  Personers  Vid- 
nesbyrd, efter  hvad  der  hidtil  var  blevet  oplyst,  vilde 
kunne  have  nogensomhelst  Betydning. 

Men  skjøndt  jeg  nu  allerede  havde  lært  i  den  Stil- 
ling, hvori  man  havde  bragt  mig,  ikke  at  forundres 
over  noget,  saa  nægter  jeg  dog  ikke,  at  jeg  ligesom 
studsede,  da  jeg  hørte  disse  samme  Personers  Forkla- 
ring,   der  gik  ud  paa  Følgende:     At  A.   Halberg  i  De- 

cember  Termin  1877  til  Firmaet  havde  indbetalt  Kroner 
175  i  Rente  af  en  Panteobligation,  som  Firmaet  havde 
havt  i  Sikkerhed  fra  Broderens  C.  J.  Halbergs  Bo. 

Dette  Beløb  blev  af  mig  afgivet  til  Kassen,  Hun- 
drup  havde  skrevet  Kvitteringen  og  Beløbet  var  blevet 
indført  i  Kassekladden.  Om  Eftermiddagen,  forklarede 
Personerne  videre,  havde  jeg  til  mine  Kontorister  yttret, 
at  de  paagjældende  Beløb  ikke  tilkom  Firmaet,  og 
da  der  henlaa  tvende  private  B/egninger  til  mig  som 
Kasse,  til  et  Beløb  af  178  Kroner  25  Øre,  havde  jeg 
indbetalt  3  Kroner  25  Øre  og  udtaget  Regningerne  af 
Kassen.  Dernæst,  forklarede  Personerne  videre,  skulde 
jeg  have  givet  Ordre  til  at  udradere  Beløbet  af  Kasse- 
kladden. 

Hundrup  forklarede  endvidere,  at  jeg  skulde  have 
udtalt,  at  Beløbet  tilkom  mig,  som  særlig  Løn  for 
min  formentlige  Dygtighed.  Dette  kun  for  Fuldstæn- 
digheds Skyld. 

Nu  forklares  videre:  Efterat  Johansen  havde  til- 
stillet mig  den  tidligere  omtalte  skamløse  Skrivelse, 
og  jeg  i  Anledning  af  denne  havde  adspurgt  Hundrup 
og  Kentzler  om  Sammenhængen  dermed,  havde  de 
meget  godt  kjendt  denne,  og  er kj endte  denne  deres 
Viden  her  for  Retten,  men,  forklarede :  de,  lode  som  om 
de  ikke  vidste  Noget,  og,  tilføiede  de  uden  Blusel, 
uden  Sky,  ja  uden  Spor  af  moralsk  Selvbevidsthed,  at 
de  havde  handlet  saaledes  med  fuld  Bevidsthed  og  med 
det  faste  Forsæt  at  føre  mig  paa  Vildspor  og  samle 
saameget  som  muligt  imod  mig,  fordi  de  vidste  ved 
sig  selv,  at  de  havde  bragt  Fru  Otto  paa  den  Tanke 
at  indlede  en  kriminel  Undersøgelse  imod  mig.  Da 
jeg  derfor  havde  sendt  Bud  efter  Eduard  Ruben, 
havde  de  tilraadet  ham  ligeledes  at  benægte  at  kjende 
noget  til  Sagen.  Og  til  Afrunding  af  denne  Vidnefor- 
klaring tilføiede  H.,  hvorledes  jeg  skulde  have  udtalt 
mig  derhen,  at  nu  behøvede  jeg  ikke  at  foretage  noget 
i  Sagen,    da   der   kun  var   eet  Vidne  imod  mig,  nemlig 

Johansen.  Og  i  samme  Aandedræt  fortæller  han  selv,  at 
jeg  gav  ham  Halbergs  Kvittering,  det  allerværste  Vidne, 
der  kunde  tænkes  imod  mig,  saaledes  at  jeg  selv  skulde 
have  suppleret  det  manglende  andet  Vidne,  medens  han 
samtidig  erkjendte,  at  han  paa  et  senere  Stadium  havde 
fraraadet  mig  af  min  egen  Lomme  at  indbetale  det 
paagj ældende  Beløb  for  at  gjøre  Ende  paa  alt  7,det  Vrøvl. u 
Jeg  var  endnu  ikke  ført  tilstrækkelig  paa  Vildspor ; 
thi  forklarede  Personen  videre: 

Jeg  havde  leveret  ham  Halbergs  Kvittering  med 
Opfordring  til  med  mig  at  gjennemgaa  Kassekladden 
for  at  finde  Raderingen,  men  at  ingen  saadan  fandtes  i 
Kassekladden.  Hvorfor?  fordi  han  ingen  saadan  vilde 
finde.  Hvorfor?  for  at  jeg  ikke  derigjennem  skulde  komme 
til  Kundskab  om  Sagens  sande  Sammenhæng.  Og 
hvad  saa?  Jo,  jeg  skulde  have  henstillet  til  ham,  om 
det  ikke  var  bedst  at  rive  Kvitteringen  itu,  men  der- 
efter opfordret  ham  til  at  passe  godt  paa  den  og 
spurgt  ham,  om  han  ikke  nu  troede,  at  Johansen  havde 
taget  Pengene,  hvortil  han  havde  svaret,  jo,  det  troede 
han  bestemt.  Hvorfor  han  havde  gjort  alt  dette?  Jeg 
beder  Læseren  skjænke  mig  sin  bedste  Opmærksomhed 
overfor  dette  Punkt.  Jo,  Grunden  var  den,  at  han 
vilde  gjøre  mig  tryg! 

Efterat  have  maattet  paahøre  denne  Forklaring, 
i  hvilken  mine  egne  Folk  med  fræk  Pande  vedkj endte 
sig  at  have  bedraget  mig,  tjent  mig  uærligt  for  at 
styrte  mig  i  Fordærvelse,  opkastede  jeg  for  mig  selv 
det  Spørgsmaal,  hvorledes  de  turde  vove  sligt  overfor 
Dommeren,  navnlig  efter  hvad  der  var  gaaet  forud, 
som  var  fuldt  tilstrækkeligt  til,  at  de  ikke  behøvede  at 
paasætte  sig  selv  noget,  lad  mig  sige  Skjælnemærke. 
Skjøndt  der  samtidig  gik  et  Lys  op  for  mig  over  den 
hele  Stilling,  saae  jeg  mig  dog,  da  min  Harme  løb  af 
med  mig,  i  Øieblikket  nødsaget  til  kun  at  benægte 
Forklaringens    Sandfærdighed,    idet    jeg    maatte    have 


91    ' 

nogen  Stunder  til  at  orientere  mig  efter  de  Oplysninger, 
der  nu  vare  komne  mig  ihænde. 

Jeg  grublede  derfor  nogle  Dage  over  Sagen,  og 
tilskrev  derefter  Dommeren,  at  jeg,  efter  at  have  hørt 
mine  Folks  Forklaringer  og  samlet  mine  Tanker, 
haabede  at  kunne  give  de  fornødne  Oplysninger.  Jeg 
blev  da  stedet  til  nyt  Forhør  og  forklarede  heri  som 
følger : 

Firmaet  havde  et  Beløb  tilgode  hos  C.  J.  Halberg, 
for  hvilket  det  havde  en  Prioritetsobligation  stor  Kroner 
7000  til  Sikkerhed. 

Obligationen  var  udstedt  af  Broderen,  Grosserer  A. 
Halberg,  og  kunde  opsiges  med  G  Maaneders  Varsel. 
Da  rette  Debitor  havhe  fallereret,  skulde  Obligationen 
sælges,  saavidt  jeg  mindes  den  10de  eller  Ilte  December 
1877,  for  at  Kjøberen  i  rette  Tid  kunde  opsige  den. 

Overretsprokurator  Lassen,  som  var  min  og  Fir- 
maets juridiske  Konsulent,  skulde  ordne  denne  Sag  med 
Overretsprokurator  Winther,  som  var  Fallitboets  Ku- 
rator, og  Prokurator  Lassen  havde  derfor  allerede  for 
6  Uger  siden  faaet  den  paagj ældende  Obligation  ud- 
leveret for  at  ordne  alt  Fornødent  i  denne  Henseende. 
Prokurator  L.  havde  nu  ordnet  denne  Sag  saaledes,  at 
Firmaet  skulde  betale  for  Obligationen,  med  ved- 
hængende Renter  fra  Juni  Termin  1877,  et  Beløb  stort 
6900  Kroner  og  afholde  Omkostningerne  ved  Stemp- 
ling etc.  Da  Prokurator  Lassen  paa  Tilbageveien  fra 
Winther  indfandt  sig  paa  Kontoret  og  meddelte  mig 
denne  Ordning,  udtalte  jeg  min  Misfornøielse  med,  at 
han  ikke  hellere  havde  ladet  Prokurator  Winther  be- 
holde Obligationen  til  denne  Priis,  hvortil  Lassen  strax 
bemærkede,  at  han,  da  jeg  var  misfornøiet  med  Sagen« 
Ordning,  for  egen  Regning  vilde  overtage  Obligationen 
for  den  ovennævnte  Priis.  Jeg  forstod  vel,  at  Proku- 
rator Lassen  gjorde  dette  Tilbud  af  Velvillie,  fordi  han 
var  min  og  Firmaets  juridiske  Korsulent,  men  kunde 
selvfølgelig  desuagtet  ikke  andet   end  betragte  Sagen  i 

Firmaets  Interesse  som   afsluttet  med  Lassen,    og   ha 
Penge  vare  jo  fuldt  saa  gode  som  Winthers. 

Nogle  Dage  derefter,  den  13de  Decbr.  indfan 
Hr.  Halberg,  Udstederen  af  Obligationen,  og  som  v 
ubekjendt  med  den  foregaaende  Transaktion  melk 
Lassen  og  mig,  sig  paa  mit  private  Kontor  for  at  t 
tale  de  forfaldne  6  Maaneders  Renter  til  Beløb  1 
Kroner,  hvormed  jeg  gik  ud  i  Expeditionskontor 
indbetalte  Beløbet  i  Kassen  og  lod  Hundrup  skri 
Kvitteringen.  Da  Hr.  Halberg  allerede  tidligere  hav 
gjort  Bud  paa  Obligationen,  spurgte  jeg  ham  hv 
han  vilde  give  for  den,  for  ad  denne  Vei  at  erfa 
hvorvidt  han  vilde  give  det  samme,  eller  maaskee  no<; 
mere,  idet  jeg  i  saa  Fald  mulig viis  vilde  have  henven 
mig  til  Hr.  Lassen  med  Forespørgsel,  om  han,  da  h 
af  Velvillie  havde  overtaget  den,  maaske  helst  vil 
see  Handelen  gaa  tilbage.  Da  det  imidlertid  viste  s 
at  Halbergs  Bud  var  langt  lavere,  end  den  af  I 
Lassen  tilsagte  Betaling,  lod  jeg  det  selvfølgelig  be 
ved  det,  der  var  skeet.  Da  Transaktionen  nu,  eft 
hvad  der  saaledes  var  passeret,  af  mig  maatte  anse 
og  blev  anseet  for  fuldtud  afgjort,  var  det  jo  en  Se] 
følge,  at  de  af  Hr.  Halberg  indbetalte  Renter  ik 
kunde  tilkomme  Firmaet,  eftersom  Hr.  Prokurat 
Lassen  skulde  have  disse  Renter  i  Henhold  til  d 
stipulerede  Kjøbesum,  der  som  ovenfor  meddeelt  in 
befattede  vedhængende  Renter  for  det  sidste  Halva 
til  et  Beløb  175  Kroner.  Men  da  nu  dette  tidt  oi 
talte  Beløb  af  175  Kroner  var  indført  i  Kassekladd 
til  Fordeel  for  Firmaet,  burde  det  jo  atter  strax  va 
strøget  og  udtaget  af  Kassen,  men  da  jeg  havde  d 
Sædvane  at  lade  henlægge  Regninger  til  mig  person] 
i  Kassen,  naar  jeg  ikke  havde  Penge  ved  Haanden,  i 
ikke  at  bebyrde  Firmaet  med  større  kontant  Forsk 
end  høist  nødvendigt,  for  at  dække  disse  ved  Opsp 
ring  af  mit  Honorar. 

Da  nu  Beløbet  saaledes  tilkom  Lassen,  men  var 
indført  i  Kassen  før  jeg  havde  faaet  Sikkerhed  for,  at 
Halbergs  Bud  var  lavere  end  L's.,  og  jeg  ikke  vilde, 
at  de  Penge,  som  engang  vare  indgaaede  i  Kassen, 
atter  skulde  udtages  af  denne,  saa  ansaae  jeg  det  for 
rigtigst,  at  Firmaet  ikke  skulde  staa  længere  i  For- 
skud for  mine  private  Regninger,  idet  jeg  altid  senere 
kunde  afgjøre  det  privat  med  Prokurator  Lassen,  og 
besluttede  derfor  at  likvidere  disse  Regninger  2  i 
Tallet,  som  ifølge  Bogholdernes  og  Johansens  Opgivende 
beløb  sig  til  178  Kroner  og  25  Øre,  hvorefter  selv- 
følgelig de  175  Kroner  atter  maatte  udstryges  eller 
udraderes  af  Kassekladden  samtidig  med  Regningernes 
Udtagelse  af  Kassen.  Efter  Bogholdernes  Opgivende 
skulde  jeg  derfor  selv  have  begyndt  at  udradere  Tallene, 
men  da  jeg  ikke  evnede  det,  have  beordret  en  af  dem 
til  at  gjøre  det. 

Hvorledes  denne  Bogholdernes  sidste  Paastand  i 
Virkeligheden  forholdt  sig,  kunde  jeg  ikke  mindes,  og 
mindes  det  ikke  den  Dag  i  Dag.  Men,  da  Dommeren 
foreviste  mig  Kassekladden,  kom  dog  saameget  mig  i 
Hu,  at  jeg  samme  Dag,  for  ikke  at  glemme,  at  Beløbet 
tilkom  Hr.  Lassen,  havde  ladet  indføre  i  Kladden,  at 
Obligationen  beroede  hos  ham.  Jeg  henvendte  mig  et 
Par  Gange  nogen  Tid  derefter,  i  Begyndelsen  af  Ja- 
nuar 1878  til  Hr.  Lassen,  og  anmodede  ham  om  at  til- 
stille mig  Notaen  paa  Obligationen  privat  for,  hvis 
jeg  ikke  i  det  givne  Øjeblik  skulde  have  opsparet  mig 
af  mit  ugenlige  Honorar  hele  Beløbet,  kunde  faa  Hen- 
stand af  Hr.  L.,  der  saa  ofte  havde  vist  mig  Tjenester, 
uden  at  det  kom  til  mine  Folks  Kundskab. 

Sagen  gik  imidlertid  Hr.  Lassen  af  Glemme,  og  det 
samme  var  Tilfældet  med  mig.  Vel  sendte  Hr.  L.  nu 
i  den  paafølgende  August  Maaned  Firmaet  et  Memo- 
randum, ifølge  hvilket  der  tilkom  ham  disse  175  Kro- 
ner samt  et  Beløb  af  188  Kroner,  eftersom  han  alt  tid- 
ligere   havde    indbetalt    en    rund  Sum  af  7000  Kroner, 

medens  Kjøbesummen    for   Obligationen    med    vedhæn- 
gende Renter  udgjorde  6900  Kroner. 

Men  da  Sagen  som  sagt  var  gaaet  mig  af  Glemme, 
saa  ændsede  jeg  ikke  Memorandumets  Indhold  og 
indførte  det  ogsaa  feilagtig  i  Kassekladen,  nemlig  saa- 
ledes  :  Forudbetaling  175  Kroner,  100  Kroner  for  meget 
betalt  paa  Obligationen.  Dette  var  skeet  saaledes  i 
Expeditionens  Skynding,  der  kræver  øieblikkelig  Ind- 
førsel i  Kassekladen.  Kassekladen  med  tilhørerrde  Me- 
morandum blev  derefter,  som  Sædvanen  er,  udleveret 
til  Bogholderne  til  Overførsel  paa  de  respektive  Konti. 
Skjøndt  nu  disse  Personer  saaledes  vare  i  Besiddelse 
af  Kassekladen  med  den  feilagtige  Benævnelse  og  maatte 
være  sig  den  stedfundne  Feil  fuldt  bevidst,  saa  undlode 
de  dog  at  henlede  min  Opmærksomhed  derpaa,  og  da 
Memorandumets  Indhold  først  af  Bogholderne  overfør- 
tes i  Riskontroen  den  17de  Oktober,  da  jeg  allerede, 
som  ovenfor  meddelt,  alt  for  en  Maaneds  Tid  tilbage 
efter  Modtagelsen  af  Johansens  Brev  havde  begyndt  de 
ovenfor  omtalte  Efterforskninger,  saa  overførte  Boghol- 
derne med  fuldt  Forsæt  det  paagjældende  Be- 
løb paa  Firmaets  Konto  istedetfor  paa  min.  Jeg 
henviser  herved  til  Revisorernes  Beretning,  Bilag  C. 
Jeg  gjorde  fremdeles  gj ældende,  at  jeg,  hvis  jeg  havde 
havt  til  Hensigt  at  beholde  de  175  Kroner  eller  rettere 
den  Halvdel  deraf,  der  tilkom  Fru  Otto,  nemlig  87 1/2 
Kroner,  saa  vilde  jeg  ikke  have  behøvet  at  lade  Hun- 
drup  skrive  Kvitteringen,  eftersom  Halberg  var  alene 
med  mig  i  mit  private  Kontor,  hvor  jeg  da  selv  kunde 
have  skrevet  den,  uden  at  nogen  af  mit  Kontorperso- 
nale havde  kunnet  erfare  det,  og  beholdt  Pengene.  Og 
jeg  vilde  dog  ikke  have  været  saa  enfoldig  at  gjøre 
det  vitterligt  for  alle  mine  Folk,  ligesom  jeg  heller 
ikke  vilde  være  løbet  fra  den  Ene  til  den  Anden  for 
at  søge  Oplysning,  eller  have  givet  Hundrup  Kvitte- 
ringen til  Opbevaring  med  Tilføjende,  at  han  skulde 
passe  godt  paa  den,    og   dermed  et  Bevis  paa  mit  eget 

Bedrageri.    Hvorfor  skulde  jeg  i  modsat  Fald  ikke  have 
tilintetgjort  Kvitteringen? 

Jeg  gjorde  endvidere  g j ældende,  at  da  jeg  gav  Fru 
Otto  7  °/o  af  hendes  indskudte  Kapital,  medens  der 
efter  Kontrakten  kun  tilkom  hende  som  mig  6  °/o,  og  jeg 
selv  kun  beregnede  mig  5  °/0  af  de  Beløb,  som  Venner 
personlig  havde  laant  mig,  og  som  jeg  paa  min  Side  havde 
indskudt  i  Firmaet,  ligesom  jeg  jo  udelukkende,  skjondt 
Kontrakten  selvfølgelig  gik  ud  paa,  at  mulig  Tab  skulde 
bæres  lige  af  begge  Interessenter,  havde  overtaget  de 
Tab  som  de  tvende  daarlige  Aar  havde  bragt  Firmaet, 
uden  derfor  at  debitere  Fru  Otto  l  Øre,  saa  havde  jeg 
kun  behøvet  at  lade  mig  kreditere  Forskj ellen  mellem 
disse  5  °/o  °g  ^  °/oj  °g  Beløbet  vilde  da  have  udgjort 
10  a  15  Gange  mere  end  det  Beløb,  hvorom  Talen  her 
er.  og  jeg  vilde  kun  have  været  i  min  lovlige  Ret, 
medens  jeg  nu  skulde  have  gjort  mig  skyldig  i  en 
Ulovlighed  for  et  forholdsmæssig  ringe  Beløb. 

Hr.  Prokurator  Lassen,  der  ligeledes  blev  afhørt 
flere  Gange,  afgav  en  Forklaring,  som  stemte  overens 
med  min  i  næsten  ethvert  Punkt  og  i  alle  væsenlio-e 
Henseender,  og  i  det  Hele  blev  der  om  Halvdelen  af 
disse  175  Kroner  optaget  henved  en  Snes  Forhør,  som 
i  det  Hele  berøvede  mig  min  Frihed  i  henved  en  Maa- 
neds  Tid,  uden  at  jeg  i  min  fremrykkede  Alder  træt- 
tedes eller  et  Øjeblik  tabte  Herredømmet  over  mig  selv; 
og  Resultatet  fremgaar  af  Dommen. 

Opfyldt  af  Harme  over  denne  skammelige  Frem- 
gangsmaade  fra  Vidnerne  Hundrup,  Kentzler  og  Jo- 
hansens Side,  udtalte  jeg  ved  given  Ledighed  overfor 
Dommeren,  at  disse  Vidner,  hvis  Forhørerne  havde 
været  orfenlige,  vilde  være  blevne  sønderrevne  af  Til- 
hørerne. 

Jeg  gaar  nu  over  til  det  4de  Anklagepunkt,  der  gik 
ud  paa,  at  jeg  i  Tilbagebetalingen  paa  et  Laan,  stort 
£  300  russiske  5  °/o  Statspapirer,  som  jeg  paa  Firmaets 
Vegne    havde    modtaget  af  Fru  Otto,  havde  paa  £   100 

af  disse  paaklæbet  et  brugt  Stempelmærke,  idet  jeg 
saaledes  skulde  have  tilbageleveret  ustemplede  Obliga- 
tioner istedetfor  stemplede,  og  som  paa  Grund  af  denne 
min  Handlemaade  havde  faaet  en  ringere  Værdi,  end 
de  skulde  have.  Saaledes  lyder  dette  Anklagepunkt, 
og  denne  paaberaabte  ringere  Værdi,  hvorfor  jeg  skulde 
have  forfordelt  min  Kompagnon,  udgjorde  et  samlet 
Beløb  af  12  Kr.  20  Øre. 

Det  er  disse  samme  Obligationer,  som  Fru  Otto, 
paa  Hundrups  Raad,  vægrede  sig  ved  at  udlaane  mig 
til  Undersøgelse  af  en  ved  Stemplingen  mulig  begaaet 
Feil. 

Vidnet  Hundrup  forklarede,  og  hans  Forklaring 
stemmer  med  Kentzlers,  at  han  ikke  havde  set  Baron 
Gedalia  anvende  brugte  Stempelmærker  til  Stempling 
af  fremmede  Obligationer,  og  hvad  det  foreliggende 
Tilfælde,  nemlig  Stemplingen  af  Fru  Ottos  Obligationer, 
angaar,  da  have  Reumert  og  Brems  meddelt  ham,  at  de 
have  set  paa,  at  jeg  skulde  have  benyttet  brugte  Stem- 
pelmærker til  2  Obligationer  tilhørende  Fru  Otto. 
Senere  skulde  jeg  for  ham  have  erkjendt  at  have  gjort 
mig  skyldig  i  det  omhandlede  Forhold,  som  jeg  ikke 
troede  var  ulovligt,  men  senere  af  min  juridiske  Kon- 
sulent havde  erfaret,  at  det  var,  og  derefter  for  nogle 
Uger  siden  havde  sendt  ham  til  Fru  Otto  for  at  faa 
dem  udlaante,  under  det  urigtige  Foregivende,  at  jeg 
havde  solgt  2  Obligationer  af  samme  Slags,  som  jeg 
ikke  kunde  faa  før  om  et  Par  Dage,  og  derfor  ønskede 
at  laane  dem,  og  skulde  jeg  have  udtalt,  at  Hensigten 
hermed  var  at  faa  dem  forsynede  med  ubenyttede 
Stempelmærker  efter  at  have  aftaget  de  gamle  Mærker. 

Saaledes  lød  Vidnet  Hundrups  Forklaring,  som  paa 
et  senere  Stadium  er  bleven  forøget  med  den  karakte- 
ristiske Tilføielse,  at  Fru  Otto,  paa  hans  E-aad  havde 
vægret  sig  ved  at  udlevere  Obligationerne,  hvilket  Fak- 
tum han  for  mig  havde  fremstillet  saaledes,  at  Fru 
Otto  allerede  havde  udleveret  dem  til  Prokurator  Gott- 

schalk,  for  at  have  et  nyt  Anklagepunkt  imod  mig. 
samt  at  han  kun  havde  handlet  saaledes  for  at  samle 
saa  mange  Anklagepunkter  imod  mig  som 
muligt. 

Vidnet,  "nuværende  Vexelmægler  Emil  Johansen, 
forklarede,  at  denne  Sag  var  passeret  efterat  han  havde 
fraatraadt  sin  Tjeneste  hos  Firmaet,  og  at  han  saaled«- 
ikke  kan  give  nogen  Forklaring  derom. 

Derimod  har  han  for  1  eller  \l/2  Aar  siden  set,  at 
jeg  skulde  have  taget  Stempelmærket  af  en  Obligation 
og  sat  det  paa  en  anden,  samt  yderligere  be- 
bekræftet denne  sin  Forklaring  derhen,  at  dette  var 
sket  ifølge  Opfordring  af  en  Mand,  som  til  Firmaet 
havde  solgt  2  Obligationer,  paa  hvilke  Mærkerne  bleve 
aftagne  og  satte  paa  2  nye  Obligationer,  som  kjøbtes 
af  den  samme  Mand. 

Nu  er  der  herved  at  bemærke,  at  Eduard  Ruben 
og  Johansen  hertil  have  afgivet  en  Tillægsforklaring, 
der  gaar  ud  paa,  at  Ruben  uden  min  Ordre  havde 
stemplet  nogle  fra  Udlandet  nys  ankomne  fremmede 
Obligationer,  og  at  disse  Stempelmærker  derfor,  da  jeg 
havde  irettesat  ham  derfor,  atter  bleve  aftagne  og  hen- 
lagte i  Kassen  mellem  de  ubrugte  Stempelmærker. 
Min  Irettesættelse  gik  ud  paa,  at  den  foretagne  Stemp- 
ling af  de  fremmede  Obligationer  var  en  ørkesløs  Bort- 
ødslen  af  Penge,  da  fremmede  Obligationer  ifølge  Lo- 
ven kunde  henligge  ustemplede  i  6  Uger. 

Altsaa,  indtil  nu  har  det  ene  Vidne  ikke  selv  set 
mig  begaa  den  paagj ældende  Handling,  medens  det 
andet  vil  have  set  dette  een  Gang  ske,  paa  Opfordring 
af  Trediemand  i  Anledning  af  en  Bytteforretning  an- 
gaaende  tvende  fremmede  Obligationer.  I  et  senere 
Forhør  er  Hundrups ,  Johansens  og  Kentzlers  Syns- 
evner og  Sekraft  imidlertid  bleven  udvidet  saaledet,  at 
de  ikke  sjeldent  have  set  brugte  Stempelmærker  ligge 
iblandt    den    Beholdning    af   Stempelmærker,    der    paa 

Kontoret  benyttedes  til  Stempling  af  fremmede  Obliga- 
tioner. 

Hundrup  er  derhos  sikker  paa  at  have  set  mig  dels 
selv  aftage  de  brugte  Stempelmærker,  der  'sad  paa  frem- 
mede Obligationer,  der  skulde  sendes  til  Udlandet,  dels 
beordre  En  og  Anden  af  Kontorpersonalet  til  at  gjøre 
dette,  og  derefter  henlægge  de  saaledes  afpillede  Stem- 
pelmærker blandt  de  ubrugte. 

Anklagerne  nære  altsaa  ikke  mindste  Tvivl  om,  at 
saadanne  brugte  Mærker  af  mig,  eller  i  alt  Fald  med 
mit  Vidende  og  Villie,  paa  Kontoret  ere  benyttede  til 
Stempling  af  andre  fremmede  Obligationer  paa  den 
Maade,  at  disse  sidstes  Numre  ere  skrevne  over  de  æl- 
dre Numre. 

Eduard  Ruben  erklærer  i  Forhøret  den  13.  Januar 
1879,  at  han  har  set  mig  aftage  danske  Stem- 
pelmærker af  fremmede  Værdipapirer,  naar  disse 
skulde  sendes  til  Udlandet,  og  henlægge  de  saaledes  af- 
tagne  Stempelmærker  blandt  de  ubrugte  Stempelmær- 
ker, der  fandtes  paa  Kontoret,  samt  derefter  leiligheds- 
vis  selv  benytte  slige  brugte  Mærker  til  Stempling  af 
andre  Papirer,  og  tilføier,  at  jeg  havde  udtalt,  at  det  var 
lovligt. 

I  Forhør  den  4.  Marts  s.  A.  forandrer  Ruben  sin 
Forklaring  derhen,  at  han  ikke  troer  at  have  set 
Tiltalte  nogensinde  pille  brugte  Stempelmærker  af 
fremmede  Obligationer  og  siden  benyttet  disse  Stem- 
pelmærker til  Stempling  af  andre  Obligationer,  uden  i 
saadant  Tilfælde,  hvor  en  Kunde  havde  udleveret 
stemplede  Obligationer,  og  derefter  selv  begjært,  at 
de  paa  disse  anbragte  Mærker  maatte  blive  aftagne  og 
paaklæbede  andre  Papirer,  som  vedkommende  Kunde 
saa  iiar  erholdt  udleveret. 

Overfor  dette  Væv,  dels  af  Opspind,  dels  af  Selv- 
modsigelser, har  jeg,  i  Overensstemmelse  med  den 
simple  Sandhed,  forklaret  Følgende: 

Tiltalte  bemærker,  at  han  tidligere  har  staaet 
i  den  Formening,  at  der  ikke  var  noget  ulovligt  i, 
naar  fremmede  Obligationer,  der  vare  forsynede  med 
danske  Stempelmærker,  bleve  solgte  til  Udlandet,  da  at 
aftage  Stempelmærkerne  og  benytte  samme  til  Stemp- 
ling af  andre  fremmede  Obligationer.  Hvad  der  har 
bidraget  til,  at  Tiltalte  har  næret  denne  Tro,  er  den 
Omstændighed,  at  saadanne  Stempelmærker  ifølge 
Loven  ikke  skulde  kasseres  eller  annuleres  af  nogen  of- 
fentlig Autoritet,  men  kunne  annuleres  af  Privatmænd. 
Tiltalte  har  derhos  i  ethvert  Fald  ikke  tænkt  sig, 
at  Stemplingen  af  en  Obligation  med  et  sligt  brugt 
Mærke  kunde  drage  andre  Følger  efter  sig  end  den 
fuldstændige  Undladelse  af  at  stemple  en  saadan 
Obligation,  altsaa  en  Stempelmulkt.  Det  var  først, 
efterat  Tiltalte  i  afvigte  Efteraar  havde  forelagt  Over- 
retsprokurator  Lassen  Spørgsmaalet,  at  han  gjennem 
dennes  Svar  erholdt  Kundskab  om,  at  en  slig  Stemp- 
ling med  brugte  Mærker  var  ulovlig.  Tiltalte  paastaar 
ikke  at  kunne  erindre,  at  han  personlig  har  nogensinde 
stemplet  Obligationer  med  brugte  Mærker,  eller  har  set, 
at  sligt  er  sket  i  Firmaets  Forretning,  men  han  tør 
dog  ikke  benægte  Muligheden  af,  at  han  enkelte  Gange 
kan  have  gjort  saadant  i  den  Tid,  der  ligger  forud  for 
hans  foran  berørte  Samtale  med  Prokurator  Lassen. 
Ligesaalidt  paastaar  Tiltalte  at  kunne  mindes  nogen- 
sinde at  have  pillet  Stempelmærkerne  af  Obligationer, 
der  solgtes  til  Udlandet,  og  derefter  henlagt  Mærkerne 
blandt  den  paa  Kontoret  værende  Beholdning  af  ubrugte 
Stempelmærker,  som  benyttedes  til  Stempling  af  Obli- 
gationer, men  Tiltalte  tør  heller  ikke  bestemt  benægte 
Muligheden  af  at  have  gjort  noget  saadant.  Hvad  sær- 
lig angaar  de  2  under  E  fremlagte  Obligationer,  erin- 
drer Tiltalte,  at  han,  da  han  selv  satte  Mærkerne  paa 
disse  Obligationer  (Tiltalte  betvivler  nemlig  ikke,  at 
disse  Obligationer  ere  identiske  med  2  af  de  Obliga- 
tioner, der  bleve  tilbageleverede  Fru  Otto),  saa,   at  der 

paa  et  eller  flere  af  disse  Mærker  stod  nogle  Numre, 
men  Tiltalte  paastaar,  at  han  ikke  dengang  troede,  at 
disse  Numre  hidrørte  fra,  at  Stempelmærkerne  havde 
været  benyttede  til  Stempling  af  andre  Obligationer, 
men  derimod  troede,  at  det  var  Edvard  Ruben,  som  i 
den  Henseende  var  meget  uordenlig,  der  havde  maku- 
leret disse  Mærker.  Det  er  meget  muligt,  at  Tiltalte 
ved  den  Leilighed  har  ladet  en  Ytring  falde  om,  at 
naar  man  skrev  tykt  paa,  kunde  ingen  se  disse  Numre, 
og  at  Mærkerne  saa  vare  saa  gode  som  nye,  men  der  har 
heri  ikke  fra  Tiltaltes  Side  ligget  nogen  Erkj  endelse 
af,  at  han  vidste,  at  de  paagj ældende  Mærker  havde 
været  benyttede  før. 

I  afvigte  Efteraar,  efterat  Tiltalte  havde  talt  med 
Prokurator  Lassen,  samt,  efterat  det  var  kommet  Til- 
talte for  Øre,  at  Edvard  Ruben  beskyldte  ham  for  at 
have  stemplet  de  heromtalte  Obligationer  med  brugte 
Mærker,  søgte  Tiltalte  at  faa  Obligationerne  tilbage  fra 
Fru  Otto  for  at  undersøge,  hvorledes  det  i  saa  Hen- 
seende forholdt  sig,  samt  for  eventuelt  at  forsyne  Obli- 
gationerne med  nye  Mærker.  Tiltalte  maa  benægte,  at 
han  ligeoverfor  Hundrup  eller  Kentzler  eller  nogen  An- 
den skulde  have  indrømmet  at  have  stemplet  de  2 
Obligationer  med  brugte  Mærker.  Tiltalte  paastaar,  at 
han  i  det  høieste  har  ytret,  at  det  dog  var  muligt,  at 
de  hertil  benyttede  Mærker  kavde  været  brugte.  Efterat 
være  foreholdt  den  af  Komparenten  Johansen  ad  VI. 
afgivne  Forklaring  bemærker  Tiltalte,  at  det  er  meget 
muligt,  at  han  engang,  da  en  Mand  paa  Kontoret  solgte 
nogle  fremmede  Obligationer,  der  skulde  sendes  til  Ud- 
landet, og  kjøbte  nogle  andre  fremmede  Papirer,  har 
efter  vedkommende  Mands  Begjæring  taget  Stemplerne 
af  de  førstnævnte  Obligationer  og  benyttet  samme  til 
Stempling  af  de  kjøbte  Papirer. 

Tiltalte  fastholder  imidlertid,  at  dette  i  saa  Fald 
kun  er  sket,  fordi  han  ikke  tænkte  sig,  at  der  heri  laa 
noget  Ulovligt  —  Fru  Otto  fik  —  ganske  rigtigt  Obli- 

gationer  for  300  £,  men  af  disse  var  kun  Obligationerne 
for  de  200  £  stemplet,  hvorimod  hun  selv  fik  Penge  til 
at  kjøbe  Stempel  til  de  100  £. 

Denne  min  Forklaring  bekræftedes  af  Overretspro- 
kurator  Lassen  i  et  over  ham  i  denne  Anledning  opta- 
get Forhør,  forsaavidt  han  forklarede,  at  jeg  i  Efter- 
aaret,  nogen  Tid  før  min  Arrestation,  havde  henvendt 
mig  til  ham  med  Forespørgsel  om  der  var  noget  Ulov- 
ligt i  at  aftage  danske  Stempelmærker  af  fremmede 
Obligationer  som  sendtes  til  Udlandet,  da  disse  Obliga- 
tioner saaledes  ikke  vare  i  Cirkulation  her  i  Landet- 
Jeg  havde  for  ham  udtrykkelig  tilføiet,  at  jeg  ikke 
havde  benyttet  slige  Stempelmærker,  men  paa  Anled- 
ledning  af  Rubens  tidt  omtalte  Brev  ønskede  at  komme 
til  Kundskab  om  dette  Forhold,  da  Enhver  ifølge  Lo- 
ven var  berettiget  til  at  kassere  Stempelmærker  paa 
udenlandske  Obligationer,  som  kun  behøve  at  kasse- 
res ved  Paategning  af  Obligationens  Numer,  men  ikke 
som  andre  Stempelmærker  med  Navn.  Hr.  Lassen 
havde  dertil  udtalt,  at  han  ikke  ansaa  Saadant  for  lov- 
ligt, hvorover  jeg  blev  høilig  forundret;  men  øieblikke- 
lig  besluttede,  som  ovenfor  berørt,  ufortøvet  at  redres- 
sere en  saaledes  mulig  foreliggende  Feil. 

I  et  senere  Indlæg  tillod  jeg  mig  at  henvise  til 
Professor  Goos's  Strafferet,  2den  Afdeling,  ifølge  hvil- 
ken Ukjendskab  til  Straffeloven  ikke  frier  for  Straf,  men 
derimod  hæves  en  mulig  Straffeskyld  paa  Grund  af  en 
urigtig  Opfattelse  af  den  Handling,  der  skulde  henføres 
under  Straffeloven.  Selv  om  Retten  maatte  kunne  finde 
en  Lovbestemmelse,  der  kunde  ramme  den  paagjældende 
Handlemaade  vil  den  altsaa  ikke  komme  til  Anven- 
delse i  et  Tilfælde,  hvor  Tiltalte  vitterlig  har  manglet 
Bevidstheden  om  Handlingens  formentlig  ulovlige  Ka- 
rakter. 

Jeg  gjorde  endvidere  gjældende,  at  min  Opfattelse 
af  dette  Punkt  blandt  Ander  støttede  sig  til,  at  der 
ikke   fandtes    noget    i   Lovgivningen    imod    saadan   Be- 

nytteise  af  Stempelmærker  paa  fremmede  Obligationer, 
medens  Motiverne  til  den  paagj ældende  Lov  talte  for 
det  Modsatte. 

I  Rigsdagens  17de  ordenlige  Samling  1865 — 66  fore- 
lagde Regjeringen  Forslag  om  Beskatning  af  uden- 
landske offenlige  Pegeeffekter;  Finansministeren 
udtalte  i  sin  Motivering  i  Folketinget  (see  Folketings- 
tidende p.  18.)  „ Regjeringen  har  navnlig  meent, 

at  dette  Paalæg  vilde  have  nogen  Virkning  med  Hen- 
syn til  den  Konkurrence,  hvori  de  (de  paagj  ældende 
fremmede  Papirer)  træde  med  vore  egne  Papirer  paa 
Tider,    hvori  disse    ville    komme   paa    Pengemarkedet  i 

større    Omfang,    ligesom det    vil    kunne    virke 

til,  at  løse  Kapitaler  ville  blive  anvendte  i  andre  for 
vore  egne  Statsformaal  nyttige  Øiemed " 

Lovforslaget  blev  ikke  gjennemført  i  den  omskrevne 
Rigsdagssamling,  og  i  Samlingen  1871  — 72  forelagde  Re- 
gjeringen Lovforslag  i  samme  Retning  (der  senere  udkom 
som  Lov  25  Marts  1872).  I  Regjeringens  Motiver  gj en- 
tages  det  atter  (see  Rigsdagstidende,  Tillæg  A.,  pg.  1275). 
„Ved  at  paalægge  de  fremmede  Obligationer,  der  ind- 
komme her  i  Landet,  en  Afgift,  rammer  man  derhos 
ikke  en  Kapital,  der  virker  i  Landets  Handels  og 
Industries  Tjeneste,  hvorimod  en  Beskatning  snarere  vil 
kunne  medvirke  til,  at  den  indenlandske  Kapital  an- 
vendes til  Øiemed,  der  have  umiddelbar  Betydning  for 
Landets  Interesser. ;i 

Ved  Forelæggelsen  bemærkede  Finansministeren 
blandt  Andet  (Folketingstidende  pg.  50),  at  det  var 
Skattens  Øiemed:  at  yde  et  passende  Vederlag  for  den 
toldfri  Indførsel." 

Denne  sidste  Udtalelse  af  Finansministeren  staar 
fuldstændig  i  Analogi  med  Regler  for  Varer,  som  Tolden 
godtgjøres  paa,  naar  de  atter  udføres  af  Landet,  og 
jegmaatte  derfor  antage,  at  dette  netop  var  Gi-runden  til 
at  Regjeringen  gav  enhver  Privatmand  Lov  til  selv 
at    kassere    Stemplerne   paa    udenlandske   Obligationer, 

og  ligeledes  til,  at  de  kunne  henligge  b'  Uger  ustemplede. 
Hertil  kom  jo  yderligere,  at  jeg,  saasnart  jeg  af  Fir- 
maets juridiske  Konsulent,  paa  Henvendelse  til  ham 
havde  erfaret  hans  Anskuelse  om  Ulovligheden,  havde 
gjort  hvad  der  stod  i  min  Magt  for  at  redressere  en 
saaledes  mulig  foreliggende  Feil,  men  var  bleven  for- 
hindret deri  af  mit  eget  Bud,  Hundrup,  og  Fru  Otto  selv. 

Vi  komme  nu  til  det  store  og  interessante  Anklage- 
punkt, der  gik  ud  paa,  at  jeg  skulde  have  beordret 
mine  Bogholdere  til  at  overføre  mine  personlige  Ind- 
komstskatter paa  Handels -Udgiftskontoen. 

Efter  hvad  jeg  troer  allerede  tilstrækkeligt  at  have 
paaviist,  var  der,  da  dette  Anklagepunkt  fremførtes 
imod  mig,  i  Slutningen  af  min  Arrest,  fremkommet 
saamange  moralske  Anklagepunkter  imod  mine  Vidner, 
at  der  formentlig  ikke  burde  være  taget  Hensyn  til 
Nogetsomhelst  af  hvad  de  paagj ældende  Vidner  yder- 
ligere maatte  kunne  fremføre  i  denne  Sag. 

For  mit  personlige  Vedkommende  seer  jeg  her 
ganske  bort  fra  det  for  mig  Heldige  i,  at  dette  An- 
klagepunkt overhovedet  er  fremkommet,  fordi  det  stiller 
Vidnerne  i  et  skarpt,  bestemt  og  klart  Lys,  der  kaster 
en  skarp  Slagskygge  til  Siden. 

Dette  vil  jeg  nu  godtgjøre. 

I  Retsmødet  den  4de  Marts  1879  blev  jeg  bekjendt 
med  Vidnernes  samstemmende  Forklaringer,  der  gik 
paa  følgende : 

For  Retten  var  mødt  Bogholderne  Kentzler,  Hun- 
drup og  Vexelmægler  Johansen. 

Komparenten  Hundrup  indleverede  2  Skattebilletter 
for  Tiltalte,  vedkommende  dennes  Indkomsskat  hen- 
holdsviis  for  October  Kvartal  1877  og  Juli  Kvartal 
1878,  hvilke  Skattebilletter  bleve  fremlagte  under  E.  K. 
og  F.  F. 

Komparenten  Hundrup  forklarede  derefter,  at  saavidt 
ham  bekjendt,  er  Tiltaltes  personlige  Indkomstskatter  sta- 
dig, sa  al  ængeFirma  et  harbestaaet,  bleve  ubetalt 

af  dettes  Kasse,  og  er  bleven  bogført  paa  Han- 
delsomkostnings-Konto, saaledes  at  de  paagj ældende 
Beløb  altsaa  ere  faldne  Firmaet  til  Last.  Komparenten  har 
imidlertid  ved  den  af  barn,  efter  Dommerens  An- 
modning foretagne  Undersøgelse  ikke  kunnet 
finde  de  p aagj  ældende  Belø b  „særskilt"  bog- 
førteiFirmaetsBøger,  eller  med  andre  Ord,  at  der  ikke 
i  Firmaets  Bøger  fandtes  Poster,  som  viste,  at  jeg  rigtig 
havde  betalt  de  paagj  ældende  Skatter  for  andre  Kvar- 
taler end  de  fornævnte.  Komparenten  antager  derfor, 
at  Beløbene  for  de  andre  Kvartaler  ere  blevne  slaaede 
sammen  med  nogle  andre  Udgifter  og  bogførte  under 
Eet  med  disse.  Komparenten  paaviste  derefter,  at 
Beløbet  af  Skattebilletten  E.  E.  er  ført  til  Udgift  i 
Firmaets  tilstedeværende  Kassekladde,  Folio  307,  under 
19de  Januar  1878,  saaledes: 

„Skat  for  Oktober  Kvartal  1877,  30  Kroner",  samt 
at  dette  samme  Beløb  under  samme  Dato  er  af  Kom- 
parenten selv  indført  i  Firmaets  Kasseudtog,  Folio  43, 
Handelsomkostnings-Konto,  saaledes. 

Skat  betalt  for  Baron  Gedalia,  ifølge  Ordre  bogført 
saaledes : 

(Oktober  Kvartal  1877)   30  Kroner, 

hvorhos  Komparenten  ligeledes  paaviste,  at  Beløbet  af 
Skattebilletten  F.  F.  er  under  15de  Oktober  1878  ført 
til  Udgift  i  Kassekladden  Folio  564  saaledes: 

Skatter    28  Kroner, 

ligesom  dette  Beløb  under  samme  Dato  er  indført  i 
Kasseudtoget  saaledes : 

Handelsomkostnings  Konto : 

Skatter 28  Kroner. 

Komparenten  forklarer  derhos  under  Henvisning 
til  den  Skattebilletten  E.  E.  vedkommende  Tilførsel  i 
Kasseudtoget,  at  det  flere  Gange  havde  været  paa  Tale 
mellem  Komparenten  og  Tiltalte,  at  det  var  urigtigt,  at 
Tiltaltes  personlige  Skatter  saaledes  faldt  Firmaet  til  Last, 
navnlig  da  Fru  Ottos  Skatter,  der  ogsaa  sædvanlig  bleve 

betalte paa Kontoret,  altid  bleve  hende  debiterede 
paa  hendes  Konto  i  Bøgerne,  men  Tiltalte  erklæ- 
rede ved  slige  Leiligheder,  at  det  var  i  sin  Orden,  efter 
som  han,  Tiltalte,  ikke  havde  andre  personlige  Indtægter 
end  de  Indtægter,  han  havde  af  Firmaet,  og  forlangte 
Beløbene  bogførte  som  skeet  er.  Dette  Spørgsmaal 
blev  igjen  af  Komparenten  reist  i  Anledning  af  Skatte- 
billetten E.  E.  og  Tiltalte  udtalte  sig  ved  denne  Leilig- 
hed  ganske  i  den  nys  angivne  Retning. 

For  da  at  holde  sig  fri  for  Ansvar  for  denne  efter 
Komparentens  Mening  absolut   urigtige    Bogføring,   var 
det,  at  Komparenten  i  Kasseudtoget  gjorde    den  foran 
citerede  Bemærkning  ved  denne  Post. 
Oplæst  og  godkjendt. 

Komparenten  Kentzler  forklarede,  at  saavidt  ham 
bekjendt,  er  Tiltaltes  personlige  Indkomstskatter  stadig 
bleven  betalt  af  Firmaets  Kasse  og  debiterede  det  i 
Bøgerne,  og  Komparenten  maa  ansee  det  for  aldeles 
utvivlsomt,  at  dette  er  skeet  efter  Tiltaltes  Ordre, 
idet  Komparenten  har  hørt  paa  —  vistnok  gjentagne 
Gange  —  at  Tiltalte  overfor  Komparenten  Hundrup 
eller  andre  af  Kontorpersonalet  har  yttret,  at  Firmaet 
skulde  eller  burde  udrede  disse  Udgifter,  paa  Grund  af, 
at  Tiltalte  ikke  havde  andre  Indtægter  end  dem  han 
havde  af  Firmaet. 

Oplæst  og  godkjendt. 

Komparenten  Johansen  forklarer,  at  han  med  B  e- 
stemthed  tør  paastaae,  at  Tiltaltes  Indkomstskatter  i  al 
den  Tid  Firmaet  har  bestaaet,  altid  er  betalt 
af  Firmaets  Kasse  og  bogførte  paa  Handelsomkost- 
nings Konto,  saaledes  at  de  ere  faldne  Firmaet  til 
Last,  samt  at  dette  Sidste  er  skeet  i  Henhold  til  Til- 
taltes Ordre,  idet  denne  overfor  Komparenten,  som 
overfor  Komparenten  Hundrup  gjentagne  Gange  har 
udtalt,    at     de     paagj ældende    Beløb     skulde    bogføres 

paa  denne  Maade,  og  har  begrundet  dette  ved  det  Rai- 
sonnement,  om  hvilket  Komparenterne  Hundrup  og 
Kentzler  foran  have  forklaret.  —  Saavidt  mine  An- 
klagere. 

Da  jeg  ikke  havde  Bøgerne  til  min  Raadighed, 
medens  mine  Anklagere  frit  kunde  skalte  og  valte  med 
disse  efter  Godtbefmdende  og  jeg,  hvor  liden  Tillid 
jeg  end  nærede  til  de  Paagj ældende,  maatte  antage,  at 
disse  3  Individer  ikke  havde  turdet  driste  sig  til  at 
fremkomme  med  en  Erklæring  som  den,  at  de  ved  en 
Undersøgelse  af  Bøgerne  ikke  havde  formaaet,  at  finde 
nogen  Indkomstskat  paa  min  Conto,  usand  som  den  var  og 
senere  viste  sig  at  være,  og  Dommeren  samtidig  ud- 
talte, at  jeg  utvivlsomt  var  berettiget  til  at  lade  mine 
Indkomstskatter  overføre  paa  Firmaets  Hegning,  efter- 
som jeg  kun  havde  mine  Indkomster  af  Firmaet,  saa 
ansaa  jeg  det  i  det  givne  Øieblik,  hvor  jeg  stod  overfor 
3  Vidner  —  disse  være  iø vrigt  som  de  være  —  for  unyttigt  at 
nedlægge  Protest  derimod,  skjøndt  jeg  var  fuldt  overbe- 
viist  om  ingensinde  at  have  givet  en  saadan  Ordre. 
Jeg  fandt  det  af  samme  Grund  endog  unyttigt  at  be- 
nægte den  usande  Paastand  om,  at  Fru  Ottos  person- 
lige Indkomstskatter  vare  blevne  hende  debiterede  paa 
hendes  Konto. 

Det  bør  allerede  her  noteres,  at  Hundrup  i  Slut- 
ningen af  samme  Retsmøde  fuldstændig  tiltraadte 
Kentzlers  Forklaring,  at  jeg  engang  for  alle  skulde 
have  givet  en  almindelig  Ordre,  at  Intetsomhelst 
maatte  noteres  paa  min  private  Konto  uden  speciel  Or- 
dre fra  mig. 

Jeg  benægtede  paa  det  Bestemteste,  nogensinde 
at  have  givet  en  saadan  Ordre,  og,  som  gammel  For- 
retningsmand slet  ikke  kunde  give  den,  eftersom  det 
var  Bogholdernes  Pligt,  i  denne  deres  Egenskab,  at 
overføre  Alt,  hvad  der  skulde  overføres  paa  de 
rette  Konti ;  kun  naar  der  forelaa  et  tvivlsomt  Spørgs- 
maal,  kunde  de  forelægge  mig  Sagen  til  Af gj  øreise. 

I  et  følgende  Forhør  blev  jeg  konfronteret  med 
Hundrup  og  Kentzler,  som  nu  etter  at  være  ble\n» 
bekj endte  med  min  Forklaring,  forandrede  deres  Paa- 
stand derhen,  at  de  ikke  behøvede  at  indhente  mit 
specielle  Samtykke  til  Overførsel  paa  min  pri- 
vate Konto  af  saadanne  private  Poster,  som 
vare  fortløbende    eller  periodisk  gjentoge  sig. 

Men,  at  ogsaa  denne  deres  Forklaring  er  usandfær- 
dig i  alle  Henseender,  derpaa  have  de  selv  afgivet  det 
bedste  Bevis,  saavel  i  dette  Punkt,  hvad  senere  skal 
paavises,  som  i  deres  Forklaring  i  Reassumtionsforhø- 
ret  den  2den  December  1S79,  hvad  nedenfor  vil  blive 
paavist,  ikke  at  tale  om,  at  saavel  alle  mine  tidligere 
Bogholdere  saavelsom  de,  der  havde  været  i  Firmaets 
Tjeneste  paa  samme  Tid  som  Vidnerne,  have  forklaret 
sig  i  fuldstændig  Modstrid  med  Vidnerne  med  Hens3*n 
til  en  saadan  almindelig  Ordre  fra  min  Side. 

Da  Fru  Otto  imidlertid  var  gaaet  Fallit,  fik  jeg 
Firmaets  Bøger  til  min  Raaclighed,  og  jeg  erfarede 
da,  men  ingenlunde  til  min  Overraskelse,  at  de 
allerfleste  af  mine  private  Indkomstskatter 
vare  overførte  paa  min  private  K  onto,  medens 
derimod  sletingen  afFru  Ottos  Indkomstskat- 
ter vare  debiterede  hendes  Konto. 

Paa  dette  Tidspunkt  havde  jeg  altsaa  gjener- 
hvervet  min  haardt  savnede  personlige  Frihed  og  lod 
derfor  Intet  uforsøgt  for  ligesom  Dommeren  at  komme 
til  Bunds  i  Sagens  virkelige  Sammenhæng.  Jeg  hen- 
vendte mig  da  først  til  Frederiksberg  Kommunalbesty- 
relse, derpaa  til  den  Rodemester,  der  havde  opkrævet 
Skatterne  i  mit  daværende  Distrikt,  og  erholdt  da  fra 
begge  Sider  Attest  for  de  Skatter,  som  vare  betalte 
fra  Firmaets  Oprettelse  indtil  min  Arrestation, 
hvoraf  det  fremgaar,  at  disse  Skatter  vare  erlagte  paa 
følgende  Maade: 
1)    For    Halvaaret    April  — September    1876    erlagt    til 

Frederiksberg  Kommune  under  den  8de  September 

1876 Kroner  45. 

(indført  i  Riskontroen  paa  min  private  Konto.) 

2)  For  Halvaaret  Oktober  1876—  Marts  1877  erlagt  til 
Frederiksberg    Kommune,     under     den    2den     Juli 

1877 Kroner  45 

(overført  af  Johansen  paa  Handels-Udgiftskontoen 
i  en  lille  Notitsbog,  i  hvilken  i  dette  Tidspunkt 
ogsaa  bl.  A.  indførtes  nogle  af  mine  private  Udgifter.) 

3)  For  April  Kvartal  1877  erlagt  den  21de  Juli  1877, 
altsaa  i  samme  Maaned,  som  den  foregaaende  Skat, 
til  Kjøbenhavns  Kommune  med  30  Kroner  (indført 
af  Hundrup  i  en  mig  selv  tilhørende  Notits-Bog 
over  mine  private  Udgifter,  og  derfor  ført  mig  til 
Last.) 

4)  For  Juli  Kvartal  samme  Aar  under  15de  Oktober, 
erlagt  til  Kjøbenhavns  Kommune  30  Kroner  (ind- 
førte af  Johansen  i  nysnævnte  mig  tilhørende  Bog 
over  mine  private  Udgifter  og  derfor  ført  mig  til 
Last.) 

5)  For  Oktober  Kvartal  1877  erlagt  30  Kroner  (under 
19de  Januar  1878,  bogført  paa  Handelsudgiftskon- 
toen.) 

6)  For  Januar  Kvartal  1878,  under  13de  April  s.  A. 
erlagt  30  Kroner  (med  Hensyn  til  hvilke  ingen 
Udgiftspost  findes  nogetsteds  i  Bøgerne,  og  som 
Følge  deraf  maa  være  betalt  af  mig  personlig.) 

7)  For  April  Kvartal  1878,  under  17de  Juli  s.  A.  er- 
lagt 28  Kroner  (opførte  paa  min  private  Konto  i 
Riskontroen.) 

8)  For  Juli  Kvartal  1878,  under  15de  Oktober  s.  A. 
erlagt  28  Kroner  (bogført  i  Firmaets  Bøger  paa 
Handelsudgifts-Kontoen.) 

Støttet  til  disse  saaledes  fremkomne  Oplysninger, 
der,  som  det  vil  sees,  staae  i  den  stærkeste  Modstrid 
med  Vidnernes  beedigede  Forklaringer,  erklærede 
min  Defensor  derfor  i   sit  Indlæg:     Vidnerne  have  for- 

klaret,  at  Aarsagen,  til  at  Hundrup  for  at  frigjøre  sig 
for  Ansvar  havde  forklaret,  at  da  det  saa  tidt  var  kom- 
met paa  Tale,  at  det  var  urigtigt  at  overføre  alle  mine 
Skatter  paa  Firmaets  Regning,  medens  dette  ikke  var 
Tilfælde  med  Fru  Ottos,  saa  var  dette  atter  skeet  med 
Hensyn  til  Skatten,  som  blev  betalt  den  19de  Januar 
1878,  og  derfor  havde  Hundrup  i  Kasseudtoget  tilført 
■de  Ord:  „ifølge  Ordre  fra  Baron  Gedalia." 

Defensor  spørger  derfor:  Hvorledes  kunde  der  saa 
ofte  være  Tale  om  Posteringen  af  disse  Skatter,  naar 
det  nu  viser  sig,  at  alle  de  Skatter,  som  gaae  forud  for 
denne  sidst  omtalte  og  med  Hundrups  Tilføielse  forsynede 
Skat  paa  een  nær  ere  overførte  paa  Tiltaltes  Konto,  og 
hvorledes  kunde  han  —  Hundrup  —  da  personlig  føre 
Skatten,  der  betaltes  den  21de  Juli  1877,  til  Udgift  for 
Tiltalte  i  dennes  private  Bog,  og  hvorledes  kunde  Jo- 
hansen da  ligeledes  indføre  Skatten,  som  betaltes  den 
15de  Oktober  1877,  paa  Tiltaltes  Konto. 

Da  Kentzler  imidlertid  havde  begivet  sig  ud  af 
Landet,  forlangte  Defensor  en  Erklæring  fra  Hundrups 
Side  med  Hensyn  til  den  foreliggende  øiensynlige  Mod- 
sigelse. 

Hundrup  tilstillede  da  Aktor  en  Skrivelse,  dateret 
21.  August  1879,  i  hvilken  han  selvfølgelig  fremkom- 
mer med  nye  Udflugter  for  at  frie  sig  og  Fæller  for 
Ansvar,  idet  han  her  meddeler,  at  naar  Skatterne  ere 
indførte  uregelmæssigt,  saa  er  Grunden  den,  at  jeg 
Snese  Gange  om  Dagen  gav  mine  Bogholdere  de  mest 
løierlige,  taabelige  og  mod  alle  Regler  for  Bogføring 
stridende  Ordrer  og  at  Bogholderne  lystrede  og  skreve 
dem  ind,  hvorledes  Ordren  end  var.  Det  er  indlysende, 
at  dette  er  Opspind,  da  ingen  Bogholder  vilde  eller 
kunde  tjene  en  Chef,  der  gav  slige  Ordrer.  Hvorledes 
vilde  det  ogsaa  være  muligt  at  føre  en  Forretning, 
naar  Chefen  spildte  sin  og  Bogholdernes  Tid  paa  en 
saa  uordenlig  Maade  som  Hundrup  angiver. 

Han  kunde  med  samme  Ret  paastaae,  at  det  var 
min  Skyld,  at  han  og  Kentzler  have  ladet  Bøgerne 
henligge  uopgjorte  i  9  å  10  Maaneder,  uagtet  det  er 
vitterligt,  at  jeg  siden  min  Arrestation  ikke  har  havt 
med  Ledelsen  af  Kontoret  at  bestille.  Hvad  Hundrups 
øvrige  Bemærkninger  i  denne  Skrivelse  angaaer.  da 
afgive  de  et  yderligere  Beviis  paa,  hvorledes  han  om- 
gaaes  med  Sandheden. 

Den  tørste  Skat  blev  betalt  September  187*)  og 
indført  paa  min  private  Konto  i  Riskontroen. 

Skatten,  som  blev  betalt  2den  Juli  1877,  er  af  Jo- 
hansen indført  i  den  lille  Handelsudgiftsbog,  i  hvilken 
enkelte  mig  personlig  vedrørende  Poster  bleve  indførte, 
og,  naar  han  ved  Maanedens  Slutning  har  overført 
Skatten  paa  Handelsudgifts-Kontoen,  istedetfor  paa  min 
personlige  Konto,  saa  er  det  hans  Feil  (see  Meyers  Er- 
klæring, Bilag  D),  og  desuden  har  han  havt  den  lore- 
gaaende  Skat  til  Rettesnor.  At  jeg  har  været  uvidende 
om  denne  urigtige  Postering,  vil  fremgaae  af  Følgende : 

Den  næste  Skat  i  Rækken  til  Kjøbenhavns  Kom- 
mune er  af  2 1  de  Juli  1877,  altsaa  samme  Maaned  som 
den  foregaaende  Skat  blev  betalt,  indført  af  Hun- 
drup  i  min  lille  private  Udgiftsbog  med  30  Kroner. 

At  jeg  har  været  vidende  herom,  frerngaaer  først 
af  den  Omstændighed,  at  der  lige  underneden  er  ind- 
ført med  min  egen  Haandskrift  til  min  Søn  Julius  2 
Poster,  nemlig  44  Kroner  50  Øre  og  50  Kroner,  og 
dernæst  eftersaa  jeg  denne  min  private  Bog  hver  Dag. 

Hvis  det  nu  var  med  mit  Vidende,  at  den  nys  be- 
talte Skat  til  Frederiksberg  Kommune  af  2den  i  samme 
Maaned  blev  overført  paa  Handelsudgifts  Kontoen,  saa 
vilde  jeg  selvfølgelig  ikke  have  tilladt,  at  Skatten  til 
Kjøbenhavns  Kommune  af  21.  samme  Maaned  blev 
indført  paa  min  private  Konto,  og  hvorledes  kan  Hun- 
drup,  der  paastaar,  at  han  var  beordret  til  at  indføre 
Skatten  paa  Handelsudgifts  Kontoen,  da  indføre  den  paa 

min  private  Konto.      Dette  er  ligesaa  meningsløst  som 
usandfærdigt. 

Den  næste  Skat  blev  indført  af  Johansen  den  1 5. 
October  1877,  ligeledes  i  min  lille  private  Udgiftsbog 
med  30  Kroner  —  og  at  jeg  har  været  vidende  derom, 
fremgaar  jo  deraf,  at  jeg  lige  underneden,  Dagen  derefter, 
den  16de,  har  indført  en  Udgiftspost  paa  12  Kroner 
38    Øre  for  „Bigler"  med  min  egen  Haandskrift. 

At  Johansen  har  indført  denne  Skat  paa  min  pri- 
vate Konto,  viser  tydeligt,  at  han  heller  ikke  har  havt 
( >rdre  af  mig  til  at  indføre  Skatten  paa  Han  dels-Om- 
kostningerne. 

Vi  komme  nu  til  Skatten  af  19.  Januar  1878  (da 
havde  mine  Anklagere  allerede  G  Uger  iforveien  be- 
gyndt at  notere  de  Løhs'ske  Forretninger).  Denne  Skat 
er  indført  af  Hundrup  i  Kassekladden  med  følgende 
Notits:  Skat  for  Oktober  Kvartal  1877,  30  Kroner, 
uden  at  det  i  Kassekladden  var  tilføiet,  at  Skatten  skulde 
overføres  paa  Handelsudgifts-Kontoen,  og  Hundrup  har 
alligevel  derefter  overført  den  til  Udgift  paa  Handels- 
udgifts-Kontoen, i  Kasseudtoget,  med  Bemærkning,  at 
dette  var  skeet  ifølge  Ordre  af  Baron  Gedalia. 

Naar  Hundrup  siger,  at  jeg  sandsynligviis  har  væ- 
ret tilstede,  da  Skatten  blev  betalt,  da  er  det  vel  mu- 
ligt, at  jeg  kan  have  været  tilstede  i  Expeditionskon- 
toret  dengang  Skatten  blev  indført  i  Kassekladden, 
hvilken  der  jo,  som  nys  bemærket,  ikke  fandtes  nogen 
Tilføielse  om,  at  Skatten  skulde  opføres  paa  Firmaets 
Konto,  men  da  Posten  overførtes  fra  Kassekladden  til 
Kasseudtoget,  havde  jeg  Intet  dermed  at  bestille,  »la 
jeg  selvfølgelig  ikke  kunde  staa  bagved  mine  Bogh<  il- 
dere og  passe  paa,  at  Posteringerne  bleve  rigtig  over- 
førte. Her  derfor  kun  den  Bemærkning,  at  denne 
Hundrnps  Paastand  staaer  i  stærk  Modstrid  med  hans 
Erklæring  til  Aktor  af  21de  August  1879. 

Naar  man  sammenholder  dette  Hundrups  Brev  til 
Aktor  med  hans  Forklaringer  tilRetsprotokollen,  bliver  det 

aldeles    aabenbart,    at    han    har    afgivet  en  fuldstændig 
usand  Forklaring. 

Medens  han  i  Forhøret  siger,  at  han  havde  faaet 
en  almindelig  Ordre  til  at  indføre  Skatterne  paa  Han- 
delsudgifts-Kontoen, hvilket  ogsaa  er  bekræftet  af 
Kentzler  og  Johansen,  siger  han  i  Brevet,  at  det  er  et 
bestemt  Faktum,  at  han  denne  Gang  specielt  af  mig 
fik  en  bestemt  Ordre  til  at  Skatten  skulde  føres  paa 
Handelsudgifts-Kontoen.  Dette  er  jo  en  Selvmodsigelse, 
thi  dersom  jeg  havde  givet  en  almindelig  Ordre  til  at 
indføre  samtlige  Skatter  paa  Handelsudgifts-Kontoen, 
vilde  det  have  været  meningsløst  at  give  en  speciel 
Ordre  i  det  foreliggende  Tilfælde,  og  dersom  det  havde 
været  min  Mening,  at  Skatten  stadig  skulde  føres  paa 
Handelsudgifts-Kontoen,  vilde  jeg  jo  i  de  Tilfælde,  hvor 
det  var  vitterligt,  at  den  blev  ført  paa  min  private 
Konto,  have  forlangt,  at  den  blev  ført  tilbage  til  Han- 
d  eisudgifts-Kontoen. 

At  Tilførslen  i  Kasseudtoget  er  skeet  uden  min 
Ordre,  er  klart,  men  det  er  givet,  at  den  er  skrevet  med 
Hundrups  Haand,  hvad  enten  dette  nu  er  skeet  før  eller 
efter  at  Undersøgelsen  er  indledet. 

Hvad  den  næste  Skat  angaar  (den  13de  April  s. 
A.)  da  har  jeg  eftersøgt  den  i  Kassebogen  og  de  an- 
dre Bøger  uden  at  kunne  finde  den,  i  det  intet  dertil 
svarende  Beløb  findes  den  nævnte  Dag  eller  de  nær- 
mest foregaaende  eller  efterfølgende  Dage,  og  som  Følge 
deraf  har  jeg  betalt  den  af  min  egen  Lomme. 

Hvad  endelig  Skatten  den  17de  Juli  1878  angaar, 
saa  fremsætter  Hundrup  en  høist  forbausende  Paa- 
stand. 

Medens  Hundrup  nemlig,  da  han  havde  Bøgerne 
til  Gjennemsyn,  for  efter  Dommerens  Anmodning  at 
oplyse  Skatteposteringen,  ikke  kunde  finde  nogen  Skat 
bogført  paa  min  Konto,  vil  han  nu,  uden  at  have  Bø- 
gerne ved  Haanden,  endog  kunne  erindre  Ordlyden  af 
Posteringen,  idet  han  siger,  at  Eduard  Kuben,  medens 

Gedalia  var  paa  Kontoret,    har    indført    den   saa- 
ledes : 

Baron  G.  A.  Gedalia  privat  Konto :  Skat  for  April 
Kvartal  28  Kroner;  „da  dette  stemte  med  hans  Ansku- 
else om  det  Rette, u  førte  han  den  paa  min  private 
Konto  til  Udgift,  idet  han  forudsatte,  at  jeg  maatt«* 
være  vidende  derom. 

Hundrup  glemmer  for  det  Første  her,  at  han  tid- 
ligere har  sagt  at  han  Intet  turde  indføre  paa  min 
Konto,  uden  min  bestemte  Ordre,  men  dernæst  er  det 
jo  indlysende,  at  den  her  fulgte  Fremgangsmaade  staar 
i  den  bestemteste  Modstrid  med  den  almindelige  Ordre, 
han  paastaar,  at  jeg  skal  have  givet,  om  at  føre  Skat- 
terne paa  Handelsudgifts-Kontoen.  Kort  sagt,  Hun- 
drup indvikler  sig  i  et  Væv  af  Modsigelser,  der  ingen 
Tvivl  lade  tilbage  om,  at  han  ligesom  mine  øvrige  An- 
klagere, har  afgivet  urigtig  beediget  Forklaring. 

Den  næste  Skat,  15.  Oktober  1878,  staaer  i  Kasse- 
kladden med :  Skat,  30  Kroner,  uden  at  der  er  bemær- 
ket noget  som  helst  om,  at  den  skal  overføres  paa 
Handelsudgifts-Kontoen  i  Kasseudtoget,  og  alligevel 
har  Hundrup  derefter  overført  denne  Skat  paa  Han- 
delsudgifts-Kontoen i  Kasseudtoget. 

Om  denne  Skat  tier  Hundrup  ganske  i  sit  Brev, 
hvilket  allerede  i  og  for  sig  er  betegnende. 

Striden  med  Johansen  var  allerede  dengang  be- 
gyndt, da  hans  fornærmelige  Brev,  som  var  dateret  den 
26de  September  1878,  blev  mig  tilstillet  samme  Dag. 

Hundrup  havde,  som  han  selv  forklarede  i  Retten, 
begyndt  at  samle  Beviser  imod  mig  til  Brug  under  en 
eventuel  kriminel  Sag,  som  han  vidste,  Fru  Otto  vilde 
anlægge  imod  mig,  ifølge  hans  og  Kentzlers  Til- 
skyndelse. 

Hvorledes  kommer  Hundrup  til  at  føre  denne  Skat 
paa  Handelsudgifts-Kontoen,  eftersom  han  selv  siger, 
at  han  rigtigt  havde  ført  den  nærmest  foregaaende 
Skat,  som  han  forudsatte,  med  mit  Samtykke,   paa  min 

private  Konto,  thi  dette  staar  i  den  stærkeste  Mod- 
strid med  hans  og  Kentzlers  Erklæringer  i  Retsmødet 
den  4de  Marts  1879,  i  hvilket  de  forklare,  at  de  ikke 
behøvede  at  indhente  mit  specielle  Samtykke  til  Over- 
førsel paa  min  private  Konto  af  saadanne  private  Po- 
ster, som  vare  fortløbende  eller  periodisk  gjentoge  sig. 
Han  maa  altsaa  have  foretaget  denne  urigtige  Poste- 
ring paa  egen  Haand,  og  i  hvilken  Hensigt?  da  han 
selv  siger,  at  han  anseer  denne  Postering  for  urigtig  — 
kun  ene  og  alene  af  den  Grund,  at  han  i  Forening 
med  Kentzler  og  Johansen  har  dannet  et  Komplot  for 
at  styrte  mig  i  Ulykke,  men  det  gaar  her  som  altid, 
„Fals  slaar  sin  egen  Herre  paa  Hals." 

Angaaende  dette  Skattespørgsmaal  skal  jeg  endnu 
tillade  mig  følgende  Bemærkninger: 

Alle  Regninger,  deriblandt  ogsaa  alle  Skattebillet- 
terne, bleve  paa  mit  Kontor  samlede  og  ophængte  paa 
en  Krog  og  derpaa  samlede  og  opklæbede  i  en  dertil 
indrettet  Bog. 

Hvorledes  er  det  da  muligt,  at  Hundrup  og  hans 
Fæller  ikke  have  kunnet  finde  mere  end  2  Skattebil- 
letter, og  da  kun  dem,  der  vare  posterede  paa  Handels- 
udgifts-Kontoen,  nemlig  Januar  og  Oktober  Skatter 
1878,  medens  de  ikke  have  kunnet  finde  alle  de  fore- 
gaaende  Billetter,  som  vare  opførte  paa  min  private 
Konto,  for  ikke  at  tale  om  dem,  der  laa  imellem  Januar 
og  Oktober  1878,  nemlig  for  April  og  Juli  Kvartaler, 
der  ligeledes  vare  betalte  og  posterede  paa  min  private 
Konto.  Dette  viser  jo  saa  tydeligt  som  tænkes  kan,  at 
de  med  Forsæt  have  holdt  disse  Skattebilletter  tilbage 
for  ikke  at  røbe,  at  deres  i  Retten  afgivne  Forklaring 
var  usandfærdig. 

Da  det  formodenlig  var  Dommeren  paafaldende,  at 
Hundrup  ikke  kunde  finde  flere  end  disse  2  Skatte- 
billetter, anmodede  han  ham  om  at  undersøge,  hvorvidt 
alle  Skatter  vare  overførte  paa  Handelsudgifts-Kontoen 
eller  paa  min  Konto.     Denne  Opfordring  kom  Hundrup 

meget  ubelejlig,  thi  hvad  var  her  at  gjøre?  Han 
maatte  jo  først  undersøge  i  Riskontroen  og  i  min  lille 
private  Udgiftsbog,  da  vilde  han  strax  have  kunnet 
finde  alle  de  Skatter,  som  han  ikke  med  Forsæt  havde 
overført  paa  Handelsuclgifts-Kontoen,  paa  min  Konto, 
og  dette  Eftersyn  kunde  være  skeet  paa  10  Minutter, 
da  min  private  Konto  kun  bestod  af  4  Sider. 

At  Hundrup  ogsaa  har  seet,  at  de  paagj ældende 
Skatter  vare  indførte  paa  min  private  Konto,  saavel  i 
den  lille  private  Bog  som  i  Reskontroen,  fremgaar  af 
hans  Forklaring  i  hans  Brev  af  21de  August  om  Juli 
Skatten,  og  at  det  var  ham  og  Kentzler  bekjendt,  frem- 
gaar af  følgende  Omstændighed: 

I  afvigte  Foraar  henvendte  jeg  mig  paa  Firmaets 
Kontor  i  Raadhusstræde  for  at  eftersee  min  private 
Konto,  Kentzler  lagde  da  Armen  over  det  sidste  Blad 
af  min  Konto,  hvilket  vakte  min  Mistanke;  jeg  fjernede 
derfor  hans  Arm,  og  mit  Øje  faldt  da  strax  paa:  „Skat 
for  Juli  Kvartal,  28  Kroner".  Jeg  henvendte  mig  øie- 
blikkelig  til  Dommeren  og  meddelte  ham  dette  Faktum. 

I  alle  Bøger,  undtagen  i  Hovedbogen  er  Alt,  ogsaa 
Skatter,  særskilt  noteret,  ja  selv  i  den  lille  Handels- 
udgifts  Bog,  hvor  Skatten  2den  Juli  findes  med  45 
Kroner,  er  den  ogsaa  særskilt  noteret.  Hvad  var  her 
na  at  gjøre,  efterat  Dommeren  havde  forlangt  denne 
Undersøgelse?  Enten  maatte  Hundrup  indrømme,  at 
han,  Kentzler  og  Johansen  havde  taget  feil,  men  dette 
stod  i  bestemt  Modstrid  med  deres  i  Retten  afgivne 
beedigede  Erklæringer,  eller,  som  han  gjorde,  søge  at 
slippe  derfra  ved  usande  Udflugter,  idet  han  fortæller, 
at  han  ikke  kunde  finde  de  paagj  ældende  Beløb  sær- 
skilt noteret  i  Firmaets  Bøger  for  andre  Kvar- 
taler end  de  2  nævnte,  skjøndt  de  alle  uden  Und- 
tagelse ere  særskilt  noterede,  og  tilføjede,  at  han  an- 
tog, at  Skatterne  for  de  andre  Kvartaler  vare  slaaede 
sammen  med  de  andre  Udgifter  og  bogførte  under  Eet 
med  disse.  —   I  Retten  vover  han  ikke  at  forklare,    at 

han  kun  har  søgt  efter  i  Hovedbgen,  hvor  alle  maa- 
nedlige  Poster  blive  slaaede  sammen  under  Eet  og  ikke 
specificerede;  thi  det  er  jo  indlysende,  at  han  ikke 
kunde  finde  dem  der,  og  han  vidste  meget  godt,  at  han 
ikke  skulde  søge  dem  der;  men  selv  om  Posterne  ikke 
vare  slaaede  sammen,  saa  vilde  han  ikke  have  fundet 
dem  i  Hovedbogen,  der  ikke  var  ført  å  jour.  Kan 
der  tænkes  en  mere  absurd  og  fortvivlet  Udvei  end  den, 
Hundrup  har  valgt  ved  at  fremkomme  med  det  Nonsens, 
at  han  har  søgt  i  Hovedbogen,  hvor  der  Intet  var  at 
finde.  Det  turde  været  heldigere,  om  Hundrup,  Kentz- 
ler  og  Johansen  havde  tilbagekaldt  deres  Forklaringer 
førend  de  bleve  beedigede. 

Det  havde  ganske  vist  ikke  været  nødvendigt  at 
fremføre  hele  dette  ynkelige  Spørgsmaal  om  mine  per- 
sonlige Indkomstskatter,  for  at  godtgjøre  Vidnernes 
helt  igjennem  urigtige,  modsigende,  forvirrede  og  uhold- 
bare Forklaringer  —  thi  dette  fremgaaer  saa  at  sige  af 
hver  Side,  som  jeg  har  anført.  Naar  jeg  desuagtet  har 
gjort  det  i  al  Udførlighed,  saa  skeer  dette,  fordi  de 
Paagj ældendes  Færd  netop  i  dette  Spørgsmaal  træder 
saa  klart  frem  i  al  sin  Nøgenhed,  at  Sagens  Kjærne 
ligesom  findes  heri.  Det  bedes  erindret,  at  de  Paa- 
gj ældende  have  bekræftet  deres  Forklaringer  med  Ed, 
og  det  bedes  fremdeles  erindret,  at  de,  da  de  aflagde 
denne  Ed  paa  Sandheden  af  deres  Forklaringer,  ikke 
vidste  og  ikke  kunde  vide,  at  jeg,  der  dengang  var  ud- 
traadt  af  Firmaet,  og  saaledes  efter  Vidnernes  Forme- 
ning var  afskaaret  fra  i  Firmaets  Bøger  at  søge  Beviser 
for  Beskaffenheden  af  deres  edelig  bekræftede  For- 
klaringer, desuagtet  fik  al  ønskelig  og  fornøden  Leilighed 
til  et  saadant  Indblik  i  Firmaets  Bøger,  en  Leilighed, 
som  de  Herrer,  ganske  vidst  imod  deres  Villie,  selv  af- 
gav. Thi  2  Maaneder  efter  havde  de  Herrer  udspilt 
deres  Bolle  som  Chefer,  Firmaet  var  fallit,  og  saa  stode 
Bøgerne  til  min  Baadighed.  Det  er  denne  Omstændig- 
hed,   den  saa  hurtig  indtrædende  Fallit  og  den  derved 

fremkaldte  Adgang  for  mig  til  at  omstøde  hele  det 
Væv  af  Usandhed  og  Modsigelser,  hvori  Vidnerne  stadig 
havde  gjort  sig  skyldige,  som  afslørede  hele  den  Misere, 
hvorover  Læserne  ville  faa  et  Indblik  i  Reassumtions- 
forhøret,  som  afholdtes  den  2den  December  1879. 

Efterat  jeg  nemlig  havde  benj'ttet  min  gjenvundin' 
Frihed  til  at  indhente  alle  de  faktiske  Oplysninger,  bevæ- 
gede dette  min  Defensor  for  Kriminalretten  til  at  frem- 
tvinge Hundrups  Brev  af  21de  August  1879.  Det  var 
den  iøinefaldende  Modstrid  imellem  disse  mine  Oplys- 
ninger og  Vidnet  Hundrups  nødtvungne  Udflugter,  der 
bl.  A.  fremkaldte  dette  Forhør. 

I  dette  Forhør  bleve  disse  mine  Oplysninger  fore- 
holdte Vidnerne  Ludvig  Hundrup  og  Vexelmægler  Jo- 
hansen (Kentzler  havde  begivet  sig  ud  af  Landet).  Da 
det  heraf  fremgik,  at  5  af  samtlige  8  paagjældende 
Skatter  vare  rigtig  bogførte  paa  min  private  Konto,  saa 
fremkom  Vidnerne  med  følgende  nye  Udflugter,  for  at 
unddrage  sig  Byrden  af  den  af  dem  beedigede  usand- 
færdige Anklage.  Vidnerne  forklare  her,  da  samtlige 
paagjældende  Skattebilletter  bleve  dem  foreholdte,  at 
de  maa  erkjende,  at  4  af  de  paagjældende  Skatter  rig- 
tig ere  bogførte  paa  Tiltaltes  Konto,  medens  Posterin- 
gen af  den  5te  Skat  er  uoplyst  af  følgende  Grunde. 
Vidnerne  havde  til  Retten  afleveret  de  paagjældende 
Smaabøger,  men  da  der  manglede  endnu  een,  blev  Hun- 
drup af  Dommeren  anmodet  om  at  bringe  denne  tilveie. 
Dette  skete  ogsaa,  men  rigtignok  i  makuleret  Tilstand, 
idet  netop  Bladene  for  Marts  og  April  Maaned  1878, 
hvor  ovennævnte  Skat  netop  skulde  findes,  hvis  den 
var  ført  Firmaet  tillast,  vare  udrevne. 

Da  Dommeren  gjorde  mig  bekjendt  med  denne 
Omstændighed,  slog  det  mig,  og  jeg  fattede  Mistanke 
om,  at  det  maatte  være  Hundrup,  der  havde  gjort  sig 
skyldig  i  denne  Handling.  —  For  at  overbevise  mig 
om,  at  min  Mistanke  ikke  var  ugrundet,  henvendte  jeg 
mig  til  Sø-  og  Handelsretten,    for   om  muligt  at  kunne 

faa  de  fornødne  Oplysninger  i  saa  Henseende.  Fuld- 
mægtig Greensteen  meddelte  mig  da,  at  han  paa  Hun- 
drups  Henvendelse  til  ham  havde  udleveret  ham  Bogen 
i  Slutningen  af  forrige  Aar,  og  da  jeg  saaledes  havrie 
erfaret,  at  den  paagj  ældende  Bog  sidst  havde  været  i 
Hundrups  Værge,  overraskede  Bogens  makulerede  Til- 
stand mig  ikke,  idet  jeg  følte  mig  overtydet  om,  at 
Hundrup  var  Ophavsmanden;  thi  hvis  Skatten  havde 
været  opført  i  Bogen  mellem  Handelsudgifter,  som  Hundrup 
i  den  tidt  anførte  Skrivelse  af  21de  August  1879  havde  paa- 
staaet,  saa  vilde  disse  Blade  neppe  have  manglet.  Thi  at  det 
var  Hundrup  magtpaaliggende,  at  netop  denne  Skat  af 
13de  April  1878  skulde  henstaa  uoplyst,  fremgaaer  deraf, 
at  da  han  i  Retsmødet  den  4de  Marts  1879  har  forevist 
et  Kasseudtog,  i  hvilket  han,  for  at  frigjøre  sig  for 
Ansvar,  havde  gjort  følgende  Notits:  Skat  betalt  for 
Baron  Gedalia,  ifølge  Ordre  bogført  saaledes  (Oktober 
Kvartal  1877)  30  Kroner)  —  dette  er  den  samme  Skat, 
som  blev  betalt  den  17de  Januar  1878  —  og  naar  det 
nu  viser  sig,  at  jeg  personlig  betaler  den  nær- 
mest paafølgende  Skat,  og  han  selv  derefter  over- 
fører den  derpaa  atter  følgende  Skat  paa  min  private 
Konto,  saa  ligger  det  klart  og  tydeligt  for,  at  han  med 
Forsæt  har  overført  Skatten  af  17de  Januar  1878  og 
Skatten  af  15de  Oktober  1878  paa  Firmaets  Konto,  og 
ligesaa  forsætlig  har  tilført  den  omtalte  Notits,  uden 
at  tale  om,  at  alle  de  andre  Skatter  paa  en  enkelt  nær, 
der  gaa  forud  for  den  Skat,  der  blev  betalt  den  17de 
Januar  1878,  alle  ere  førte  min  Konto  tillast  Jeg  har 
selvfølgelig  paastaaet,  at  Skatter,  der  betaltes  den  13de 
April  1878,  er  betalt  af  mig  personlig  og  ikke  under 
nogen   Form     er     falden   Firmaet     tillast. 

Vidnerne  tilføie  overensstemmende,  at  de  fremdeles 
maa  erkjende,  at  naar  Tiltaltes  personlige  Skatter  ,,i 
noget  større  Omfang"  end  d'Herrer  Hundrup 
og  Johansen    havde    troet,    ere    blevne   betalte 

af  Tiltalte,  eller  i  alt  Fald  falden  Tiltalte  til- 
last, saa  skal  dette  nu  i  Modstrid  med  deres  beedigede 
Forklaring  hidrøre  fra,  at  Kontorpersonalet  alle  vare 
enige  om  det  fuldstændig  Urimelige  og  Urigtige  i 
Tiltaltes  foran  berørte  Paastand,  at  alle  Tiltaltes  per- 
sonlige Indkomstskatter  skulde  overføres  paa  Firmaets 
Konto,  og  at  de  da  have  benyttet  den  Omstændighed,  at 
Tiltalte  ikke  var  tilstede  naar  Skatterne  bleve 
betalte,  og  altsaa  ikke  har  kunnet  give  nogen  speciel 
Ordre  i  denne  Anledning,  til  at  føre  Skatterne  rigtig, 
det  vil  sige,  paa  Tiltaltes  private  Konto. 

Jeg  skal  nu  klart  og  tydeligt  vise,  hvorledes  Vid- 
nernes beedigede  Anklage  om  dette  Punkt  er  usand- 
færdig fra  Ende  til  anden,  og  hvorledes  deres  senere 
Forklaring  med  Hensyn  til  denne  deres  Anklage  og 
Vidnesbyrd,  er  et  eneste  Væv  af  Udflugter  og  frugtes- 
løse fortvivlede  Forsøg  paa  at  unddrage  sig  Byrden  af 
den  af  dem  beedigede,  ubeføiede  og  uværdige  Anklage 

Som  Læseren  vil  mindes,  begyndte  Anklagerne  med 
den  Paastand  i  Retsmødet  den  4.  Marts  1879,  at  jeg 
skulde  have  givet  en  almindelig  Ordre  til,  at  alle 
de  mig  personlig  paahvilende  Indkomstskatter  skulde 
føres  Firmaet  tillast,  samt  at  Vidnerne  „mange  Gange" 
ville  have  foreholdt  mig  det  Urigtige  i  en  saadan 
Bogføring,  navnlig,  da  de  Fru  Otto  personlig 
paahvilende  Indkomstskatter  ifølge  Vidnernes 
samtidige  (men  selvfølgelig  aldeles  urigtige)  Paastand, 
næsten  alle  bleve  betalte  paa  Kontoret  og  alt  id  skulde 
være  førte  hendes  private  Konto  tillast  i  Firmaets  Bø- 
ger, samt  endelig  at  min  private  Konto  ikke  af  dem 
turde  belastes  med  nogen  Udgift  uden  min  specielle 
Tilladelse.  Da  jeg  nu  i  samme  Forhør  benægtede 
Sandheden  af  denne  sidste  Paastand,  hvad  saa?  Saa  foran- 
drede de  denne  deres  Paastand  derhen,  at  denne  Ordre 
fra  min  Side  ikke  skulde  gjælde  med  Hensyn  til  saa- 
danne  Udgiftsposter,  som  periodisk  vendte  tilbage- 
Hvorledes    staa  nu    disse   Vidnernes    beedigede  Forkla- 

ringer  overfor,  dels  Hundrups  Brev  til  Aktor  af  21de 
August  1879  og  dels  til  hvad  der  i  Beassumtionsfor- 
høret  af  2den  December  1879  er  bleven  oplyst. 

Hundrup  har  nemlig  erklæret  i  hiint  Brev  til  Aktor, 
at  han  først  nu  vil  have  seet  den  Tiltalte  tilhørende 
lille  private  Bog  hos  Aktor,  i  hvilken  der  vare  2  Skatter 
indførte  af  ham  og  Johansen  paa  Tiltaltes  private 
Konto,  og  naar  Skatten  af  17de  Juli  1878  er  ført  paa 
Gedalias  personlige  Konto  i  Biscontroen,  er  det  simpelt 
hen  af  den  Grund,  at  saavidt  han  husker  Eduard  Buben  i 
Kassebogen,  medens  Gedalia  var  paa  Contoret, 
har  indført  den  omtrent  saaledes :  Baron  G.  A.  Ge- 
dalia Privat  Konto,  Skat  for  April  Kvartal,  Kroner  28, 
følgelig  var  det  fuldstændig  i  sin  Orden,  at  han  førte 
den  paa  den  private  Konto,  især  da  dette  stemmer  med 
hans  Overbevisning  om  hvad  Bet  var,  og  han  maatte 
forudsætte,  at  Gedalia  var  vidende  derom. 

Hvorledes  stemme  nu  disse  Forklaringer  med  hvad 
jeg  i  det  foregaaende  har  oplyst,  og  hvad  der  i  Beas- 
sumtionsforhøret  af  2den  Decbr.  1879  er  bevist? 

Vidnerne    have   jo    i   dette  Forhør  erkjendt,    at  de 
have     benyttet    min      Ikke-T  il  stedeværelse     paa 
Kontoret    til    at    bogføre    mine  Skatter    rigtig 
paa    min  Konto,    til    Trods    for    min    formentlige  al- 
mindelige Ordre  til  det  Modsatte.     Og  hvad  siger  Vid- 
net Hunprup  herom  i  sin  Skrivelse  til  Aktor  af  21de  Au- 
gust 1 879,  —  at  Skatten  blev  bogført  paa  Tiltaltes  Konto, 
fordi    han  var  tilstede    og   var  vidende  derom. 
Altsaa    blive  Skatterne    rigtig   bogførte    paa    Til- 
taltes Konto,    naar,  og  paa   Grund   af,    at   han 
er  tilstede,    og    naar    og    paa    Grund    af,     at 
han  ikke  er  tilstede. 

Vidnet  Hundrup  erkj ender  altsaa  her  klart  og 
tydeligt,  at  han  og  Fæller  have  forsætlig  maattet 
bogføre  de  3  paagj  ældende  Skatter  paa  Firmaets 
Konto,  idet  han  jo  ifølge  sin  og  Vexelmægler  Jo- 
hansens egen  Tilstaaelse  kunde  have  benyttet  min 

Tilstedeværele,  saavel  som  min  Ikke-Til- 
stedeværelse  til  at  bogføre  ogsaa  disse  3  Skatter 
rigtig,  det  vil  sige,  paa  min  Konto. 

Fremdeles  er  det  for  Høiesteret  bleven  beviist, 
at  Vidnernes  beedigede  Paastand,  en  Paastand,  som 
fremsattes  for  at  stille  mit  formentlige  O  v  ergreb  i  et 
grellere  Lys,  at  nemlig  samtlige  Fru  Otto  personlig 
paahvilende  Indkomstskatter  ere  belastede  hendes 
private  Konto  i  Firmaets  Bøger,  er  usandfærdig, 
idet  der  ikke  findes  nogensomhelst  hende  paahvilende 
personlig  Indkomstskat  debiteret  hendes  Konto 
i  Firmaets  Bøger. 

Fremdeles  er  det  blevet  bevist,  at  Vidnet  Hun- 
drups  Paastand  i  Skrivelsen  til  Aktor  af  21  August 
1879,  at  han  først  Dagen  forud  vil  have  seet  den 
tidt  omtalte  Tiltalte  tilhørende  lille  private  Bog 
hos  Aktor,  er  usandfærdig,  idet  han  nemlig  uhel- 
digvis glemmer,  hvad  han  og  Kentzler  under  Ed 
have  forklaret  i  Forhøret  den  Gte  Februar  1879. 
Vidnerne  forklarede  nemlig  der,  at  den  lille  Bog 
i  Almindelighed  har  henligget  aabenlyst  paa  Kon- 
toret, samt  at  dens  Paalydende  ved  den  hver  Dag 
stedfundne  Optælling  af  Kassen  er  bleven  med- 
regnet til  Kassebeholdningen.  Som  Bogen  selv 
udviser,  er  dens  Paalydende  et  Par  Gange  over- 
ført til  Gredalias  ., Privatkonto",  selvfølgelig  har 
Hun  dup,  som  daglig  opgjorde  Kassen  maattet 
have  havt  den  ihænde,  ligesom  han  og  Kontor- 
personalet have  meddelt  Revisorerne,  at  den  Sum, 
der  til  enhver  Tid  fandtes  indført  i  denne  Bog  ved 
Optællingen  af  Kassen,  regnedes  med  til  Behold- 
ningen. 

Fremdeles  har  jeg  paavist,  at  Vidnernes  beedigede 
Paastand  om,  at  min  private  Konto  ikke  maatte  be- 
lastes med  nogen  Udgift  uden  min  specielle  Ordre, 
er  bevist  at  være  usand,  idet  de  nu  selv  erkjende 
at  have  bogført  4   eller  5  af  8  af  de  paagj  ældende 

Skatter  paa  min  Konto  uden  min  Tilladelse,  men 
nu  efter  aflagt  Ed  søge  Dækning  i  den  Udflugt, 
at  hiin  min  formentlige  almindelige  Ordre  ikke  al- 
tid er  bleven  fulgt. 

Fremdeles  er  det  bleven  bevist  af  Vidnernes 
beedigede  Forklaringer,  at  hiin  min  formeentlige 
Ordre  om  ikke  at  belaste  min  private  Konto  uden 
specielle  Ordre,  ikke  gjaldt  saadanne  Udgifter,  som 
periodisk  vendte  tilbage,  er  usandfærdig,  idet  jeg 
har  påvist  og  bevist,  at  '6  af  disse  Skatter,  som 
netop  vare  en  saadan  periodisk  tilbagevendende 
privat  Udgift,  ere  bogførte  Firmaet  tillast. 

Til  Supplering  af  denne  Liste  skal  jeg  for  ikke 
at  trætte  Læserne  indskrænke  mig  til  at  minde  om 
det  Faktum,  at  Vidnernes  Forklaring  om,  at  der  i 
Kassekladden  skulde  forefindes  Konto  diverse  og 
Navns  Nævnelse  „Løhsu  —  paa  de  paagjældende 
kontante  Forretninger,  paa  hvilken  Konto  det 
formentlige  store  Bedrageri  af  cirka  30,000 
Kroner  vel  at  mærke  skulde  have  fundet 
Sted,  nemlig  derved,  at  enhver  af  disse  Forret- 
ninger altid  skulde  have  bragt  Firmaet  store 
Tab,  baade  direkte  og  indirekte  til  Fordel  for  Løhs 
—  staaer  for  det  første  stik  imod  de  kritiske  Re- 
visorers Erklæring,  see  Bilag  B.,  ifølge  hvilke  disse 
Forretninger  idet  Hele  have  bragt  Firmaet  en  pas- 
sende Avance,  ja,  i  enkelte  Tilfælde  Firmaet  en  ublu 
Avance;  for  det  Andet,  stik  imod  den  simple  Sandhed, 
som  Enhver,  selv  enhver  Ikke-Fagmand  veed,  at 
det  er  en  Umulighed,  at  der  i  en  Kassebog  kan 
findes  Konto  af  hvilkensomhelst  Art. 

Men  naar  disse  Vidnernes  Forklaringer  ere  blevne 
fremsatte  af  Mænd ,  der  vare  Firmaets  Bog- 
holdere, saa  viser  dette,  at  de  have  maattet  frem- 
sætte en  saa  monstrøs  Forklaring  imod  bedre  Vi- 
dende, idet  de  som  Bogholdere  have  maattet  vide, 
hvad    jeg  ogsaa  har  godtgjort  foran,  at  der  ikke   i 

Kassekladden  kan  findes  nogensomhelst  Konto, 
hverken  diverse  eller  fingerede,  ligesom  det  jo 
netop  er  Bogholderne,  der  samle  Kassekladdens 
enkelte  Poster  under  bestemte  Konti  i  de  andre 
Bøger.  Det  er  dette  Forhold  og  denne  Paastand, 
paa  Grund  af  hvilken  -jeg  beder  Læserne  vel  at 
mærke  —  jeg  blev  belagt  med  personlig  Arrest, 
som  min  høitærede  Defensor  for  Høiesteret  har  beteg- 
net saaledes :  Høiesteretsadvokat  Henrichsen  kunde 
ikke  fatte,  at  kyndige  Mænd,  hvor  der  som  her  ikke 
er  Tale  om  Skjøn,  skulde  have  Lov  til  at  udtale  sig 
som  skeet  af  Bogholdere,  og  alligevel  deres  Ord  staa 
de  Troende  som  Vidner,  og  min  Defensor  gav  denne 
sin  Anskuelse  et  prægnant  Udtryk  ved  Betegnelsen 
af  disse  Vidner  som  —   „Sandhedsvidner". 

Fremdeles  er  det  beviist,  at  Vidnerne  Hundrup 
og  Johansen  have  beediget,  at  jeg  har  givet  en 
almindelig  Ordre  til  at  mine  Skatter  skulde  fø- 
res Firmaet  til  Last,  men  senere  da  det  viste  sig,  at 
o  af  8 te  Skatter  vare  førte  mig  tillast,  have  ændret 
denne  deres  Paastand  derhen,  at  jeg  i  disse  3 
specielle  Tilfælde  skal  have  givet  en  speciel 
Ordre   til  en  saadan  urigtig  Passering. 

Fremdeles  have  Vidnerne  Kentzler  og  Hundrup 
forklaret  i  Forhøret  den  27de  Februar  1879,  at  de 
bestemt  erindre,  at  Gedalia  engang  i  afvigte  Som- 
mer eller  Efteraar  i  begge  Vidnernes  Overværelse 
har  udtalt,  at  han  skulde  sørge  for,  at  Fru  Otto. 
inden  hun  kom  ud  af  Kompagniskabet  med  ham. 
skulde  være  bragt  saa  vidt,  at  hun  ikke  havde  en 
Stol  at  sidde  paa.  Disse  Yttringer  skulde  være  for- 
anledigede ved  at  Fru  Otto  havde  yttretØnsket 
om  at  udtræde  af  Firmaet.  Denne  Vidnernes 
beedigede  Forklaring  er  bleven  bevist  at  være 
usandfærdig,  idet  Fru  Otto  selv  har  erkjendt  i  R,e- 
assumtionsforhøret  den  15de  Decbr.  1880,  at  hun  saa 
langt  fra  at  have  yttret  Ønsket  om  at  udtræde  af  Fir- 

maet,   tvertimod   saavel  overfor   Overretsprokurator 
Lassen   som    mig,   da  hun  i  Sommeren  eller  Efter- 
aaret  1878  henvendte  sig  til  os,  bestemt  har  vægret 
sig  herved,    skjøndt  vi  begge    opfordrede  hende  til 
et  saadant  Skridt,  idet  vi  samtidig  tilbød  hende   en 
Obligation  for  hendes  Indskud,     og  hun  paa  denne 
Maade    vilde   blive  Kreditor    istedetfor    In- 
teressent, cfr.  hermed  Pag.   13-14. 
Jeg  gaaer  nu  over  til  andre  Anklagepunkter.    Mine 
Bogholdere  opsnappede  og  indleverede  2  smaa  Bøger  be- 
tegnede C.  C.  og  D.  D.  af  1876  og  1877.  i  hvilke  Firmaets 
Handelsudgifter    fandtes    opførte  saaledes  som  de    hver 
Maaned  bleve  samlede  og  indførte  i  Kassekladden. 

I  Sommeren  1877  anskaffede  jeg  imidlertid  en  sær- 
lig mindre  Bog,  i  hvilken  udelukkende  mine  private 
Udgifter  skulde  opføres,  for  dernæst  halvaarsviis  at 
overføres  paa  min  private  Konto  i  Riscontroen.  Og 
dette  skete  udtrykkelig  for  at  forhindre  Feiltagelser  i 
denne  Henseende.  Forinden  Anskaffelsen  af  denne  Bog 
bleve  mine  private  Udgifter,  som  antydet,  opførte  i 
samme  Bog  som  Handelsudgifterne.  Mine  private  Ud- 
gifter bleve  enten  refunderede  ugeviis  eller  maanedsviis, 
og  den  Kommis,  der  maanedlig  havde  at  overføre  Han- 
delsudgifterne fra  den  lille  Bog  til  Kassekladden, 
paalaa  det  selvfølgelig  at  drage  Omsorg  for,  at  mine 
eventuelle  private  Udgifter  overførtes  i  Kassekladden 
paa  en  sådan  Maade,  at  det  klart  fremgik,  at  de  fra 
denne  vilde  være  at  overføre  paa  min  private  Konto 
i   Kasseudtoget,    og    derfra    i  Riskontroen. 

Bogholderne  gjorde,  samtidig  med  Indleveringen  af  de 
ovennævnte  2  smaa  Notits-Bøger  Dommeren  bekjendt  med: 
at  der  for  omtrent  2  Aar  tilbage  fandtes  5  Poster 
af  mine  private  Udgifter,  som  ikke  vare  overførte  paa 
min  Konto,  men  samlede  med  Handelsudgifterne  ved 
den  maanedlige  Overførsel  faldne  Firmaet  til  Last. 

De  4  af  disse  5  Poster,  der  beløb  sig  til  henholds- 
viis  20  Kroner,    10  Kroner,    12   Kroner   og  saavidt  jeg 

mindes  13  Kroner,  vare  i  de  tidt  berørte  smaa  Bøger 
indførte  af  Johansen,  medens  en  5te  Post,  lydende  paa 
83  Kroner  25  Øre,  var  indført  af  Bogholder  Salomon 
Berger  paa  Baronesse  Rosalia  Gedalias  Navn. 

I  denne  Anledning  afgav  Johansen  en  af  Hundrup 
og  Kentzler  bekræftet  Forklaring,  der  gik  ud  paa,  at 
han  stedse,  naar  han  overførte  Handelsudgifterne,  havde 
gjort  mig  bekjendt  med  de  mig  eventuelt  paahvilende 
private  Udgifter,  for  at  disse  kunde  blive  refunderede 
af  mig,  samt  at  han  ligeledes  havde  henledet  min  Op- 
mærksomhed paa  de  ovennævnte  4  Poster,  men  at  jeg 
havde  svaret  undvigende  og  henviist  til  mit  ugenlige 
Honorar,  hvoraf  de  kunde  afholdes. 

Den  1ste  Marts  1879  blev  jeg  derefter  stedet  til 
Forhør  og  konfronteret  med  Johansen  og  hans  Fæller. 
Jeg  benægtede,  i  Overensstemmelse  med  den  nøgne 
Sandhed  —  idet  jeg  efter  bedste  Evne  søgte  at  be- 
kæmpe den  Harme,  der  betog  mig  og  vilde  betage  en- 
hver Mand.  der  havde  indtaget  en  lignende  Stilling  i 
Samfundet,  ved  at  skulle  forsvare  mig  imod  en  saa 
gemeen  Beskyldning  —  at  jeg  nogensinde  havde  været 
vidende  om,  at  nogens omhelst  privat  Udgift  var  bleven 
ført  Firmaet  til  Last,  og  endmindre  at  jeg  paa  Spørg s- 
maal  i  saa  Henseende  havde  givet  undvigende  Svar. 
Disse  Beskyldninger  med  Hensyn  til  saadanne  smaa 
Beløb,  blive  ved  Siden  af  det  Skjændige  i  samme, 
dobbelt  taabelige,  naar  man  hermed  sammenholder  det 
Faktum,  at  min  private  Konto  i  Firmaets  Bøger  var 
mig  debiteret  for  et  Beløb  af  15600  Kroner,  og  at  jeg 
som  paavist  havde  paataget  mig  selv  udelukkende  hele 
det  mulige  Tab,  og  beregnet  min  Kompagnon  2°/0 
høiere  Rente  af  hendes  indskudte  Kapital  end  den,  jeg 
beregnede  mig  selv,  skjøndt  Interessentskabskontrakten 
gik  ud  paa,  at  enhver  af  Interessenterne  skulde  have 
en  og  samme  Rente,  og  Tab  og  Gevinst  skulde  deles 
lige.  Jeg  afholdt  mig  ligeledes  fra  at  henlede  Dom- 
merens   Opmærksomhed     paa    de    Personers    moralske 

Habitus,  som  havde  kunnet  fremføre  en  saadan  Paa- 
stand imod  en  Mand  som  mig,  og  dette,  efter  at  have 
indesluttet  den  i  deres  mere  eller  mindre  moralske  In- 
dre —  i  henved  2  Aar,  og  indskrænkede  mig  derfor 
fremdeles  til  at  henlede  Dommerens  Opmærksomhed 
paa,  at  alle  mine  private  Udgifter,  som  jeg  selv  havde 
indført  i  disse  Bøger,  uden  Undtagelse  vare  refunderede 
af  mig,  (og  efter  at  jeg  havde  indrettet  den  særlige 
lille  Bog  over  mine  private  Udgifter,  fremgik  det  af 
denne;  at  jeg  ikke  engang  havde  undladt  at  indføre 
Poster  paa  ganske  faa  Øre)  samt  at  Johansen  ingen- 
sinde havde  gjort  mig  opmærksom  paa  disse  Poster. 
Men,  navnlig  maatte  jeg  som  Fagmand  lægge  Vægt 
paa,  at  det  var  Pligt  for  Bogholderne  eller  den  Kom- 
mis, hvem  saadant  Hverv  var  overdraget,  nøie  at  paase, 
at  mine  private  Udgifter  bleve  overførte  paa  de  rette 
Konti,  eller,  som  Hr.  Revisor  Harald  Meyer  ved  et 
senere  Forhør  udtalte  sig,  at  den  af  Kontorpersonalet, 
som  foretog  den  maanedlige  Overførsel  fra  de  tidt- 
nævnte  Smaabøger  til  Kassekladen,  maatte  være  abso- 
lut forpligtet  til  at  undersøge,  forinden  Overførselen 
om  alle  de  enkelte  Poster  i  disse  Bøger  burde  bogføres 
i  Firmaets  Bøger  som  Handelsudgifter,  —  og  stødte 
han  da  paa  Udgiftsposter,  som  formentlig  ikke  vedkom 
Firmaet,  var  det  hans  Sag  at  drage  Omsorg  for  at 
slige  Poster  inden  Overførslen  enten  bleve  berigtigede 
af  mig  eller  overførte  i  Kassekladen  paa  en  saadan 
Maade,  at  det  blev  klart,  at  de  fra  denne  skulde  over- 
føres paa  min  private  Konto  i  Kasseudtoget. 

Jeg  henviser  iøvrigt  til  Hr.  Revisor  Meyers  udfør- 
lige Forklaring,  der  vil  findes  trykt  under  Bilag  D. 

Ihvorvel  nu  saavel  af  min,  som  af  Hr.  Revisor 
Meyers  Forklaring  fremgik,  at  de  3  Personers  Forkla- 
ringer over  dette  Punkt  vare  ligesaa  uholdbare,  som  hvad 
de  iøvrigt  havde  fremført  imod  mig,  saa  ansaa  jeg  det 
dog  for  rettest  at  begjære  Forhør  optaget  over  Hr. 
Salomon  Berger,    der    havde    forladt  Firmaets  Tjeneste 

paa  Grund  af  en  personlig  Konflikt  med  Eduard  Ru- 
ben, men  hvem  jeg  ansaa  for  en  hæderlig  og  retskaffen 
Mand,  og  som  netop  var  den  samme,  som  havde  ind- 
ført de  3  Individers  Anklagepost  paa  de  83  Kr.  25  Øre. 
Da  jeg  stillede  denne  Fordring  til  Dommeren  —  det 
var  netop  samme  Dag  som  Bestemmelsen  var  taget  om 
Ophævelsen  af  min  Arrest  —  betydede  Dommeren  mig, 
at  han,  hvis  jeg  fastholdt  min  Fordring  om  Bergers 
Vidneforklaring,  ikke  vilde  hæve  min  Arrest  før  dette 
Vidne  var  afhørt.  Saa  tungt  det  end  faldt  mig  at  re- 
noncere paa  min  alt  for  længe  savnede  Frihed,  vilde 
jeg  dog  ikke  give  Slip  paa  Hr.  Bergers  Vidnesbyrd,  og 
maatte  derfor  finde  mig  i  ae  forblive  i  Arresten  og  af- 
vente Forhøret  over  ham. 

Nogle  Dage  derefter  blev  han  ogsaa  tilsagt  til  For- 
hør, i  hvilket  han  afgav  den  Forklaring,  som  vil  findes 
trykt  under  Bilag  D. 

Her  kan  jeg  derfor  indskrænke  mig  til  at  bemærke, 
at  Hr.  Berger  i  dette  Forhør  „holdt  sig  i  ethvert  Fald 
overbevist  om,  at  jeg  ikke  havde  beordret  eller  været 
vidende  om,  at  den  paagjældende  Post  paa  den  anførte 
Maade  var  kommen  til  at  falde  Firmaet  til  Last':  :  thi 
det  hører  forsaavidt  ikke  herhen,  at  Hr.  Berger  paa  et 
senere  Stadium  har  meddelt  mig,  at  da  han  i  Slutnin- 
gen af  Forhøret  havde  fremført  disse  Ord,  standsede 
Dommeren  Tilførslen  til  Protokollen  med  den  Bemærk- 
ning: „Nu  staa  vi  vel  og  digte  Noget",  hvortil  Hr. 
Berger  havde  svaret,  at  han  var  tilkaldt  som  Vidne  i 
Retten,  at  han  derfor  afgav  sit  Vidnesbyrd  i  nøie  Over- 
ensstemmelse med  Sandheden,  og  maatte  gjøre  Fordring 
paa,  at  hvad  han  nu  havde  fremført  blev  ført  til  Pro- 
tokols; hvis  Dommeren  derimod  ikke  ansaa  hans  Vid- 
nesbyrd for  stemmende  med  Sandheden,  stod  det  ham 
jo  frit  for  at  anklage  ham.    (Se  Bergers  Brev  i  Bilag  C.) 

Derefter  blev  ovenstaaende  Passus  ført  til  Proto- 
kollen : 

Da  jeg    ved  flere  Leiligheder  udtalte  for  Domme- 

ren  min  Beklagelse  over  min  sørgelige  Stilling  ved  at 
holdes  saa  lang  Tid  i  Arrest,  og  rettede  den  ærbødige 
Forespørgsel  til  ham,  om  jeg  ikke  turde  forvente,  at 
Arresten  paa  min  Person  snart  kunde  blive  hævet,  sva- 
rede han,  at  han  endnu  ikke  kunde  give  mig  noget 
bestemt  Tilsagn  om,  at  Arresten  i  det  Hele  taget  kunde 
blive  hævet  førend  Sagen  var  paadømt. 

Hans  Svar  gjorde  mig  meget  mismodig,  og  jeg 
gjorde  gj ældende,  at  det  forekom  mig  høist  besynder- 
ligt, at  Arresten,  naar  Forhørerne  vare  sluttede,  ikke  i 
Lighed  med  hvad  der  i  Almindelighed  fandt  Sted. 
kunde  hæves  for  mit  Vedkommende,  naar  den  forlangte 
Kaution  stilledes.  Dommeren  svarede  hertil,  at  han 
vilde  tage  Sagen  under  nærmere  Overveielse. 

Da  jeg  nogen  Tid  efter  stedtes  til  Forhør  og  atter 
mindede  ham  om  denne  Sag,  standsede  han  pludselig 
Forhøret,  forlod  Retssalen,  og  kom  tilbage  efter  et 
Kvarters  Forløb,  og  yttrede  da  til  mig,  at  vi  bleve  vel 
nok  enige ;  denne  hans  Udtalelse  beroligede  mig  meget. 

Nogle  Dage  efter,  da  det  var  bestemt,  at  Arresten 
skulde  hæves,  spurgte  Dommeren  mig,  om  jeg  ikke 
maatte  være  villig  til  at  udtræde  af  Firmaet,  og  da  jeg 
ikke  havde  nogen  særlig  Grund  til  at  ønske  at  vedblive 
at  være  Deltager  i  et  Firma,  hvor  min  Kompagnon  i 
Forening  med  mine  egne  Folk  konspirerede  imod  mig, 
og,  da  Dommeren  desuden  stillede  i  Udsigt,  at  Kautio- 
nen, som  først  var  bestemt  til  5000  Kroner,  i  saa  Til- 
fælde vilde  blive  nedsat  til  4000  Kroner,  erklærede  jeg 
mig  villig  til  at  gaa  ind  paa  Dommerens  Forslag. 

Vel  stod  det  mig  strax  klart,  at  jeg,  naar  jeg  var 
udtraadt  af  Firmaet,  ikke  kunde  faa  Raadighed  over 
dettes  Bøger,  og  saaledes  spærrede  mig  Veien  til  at 
skaffe  mig  en  Del  værdifulde  Oplysninger,  der  kunde  være 
til  Fordel  for  mig  selv  og  til  Belysning  af  Vidnernes  Be- 
skaffenhed, men  Bevidstheden  om,  at  de  2  Personer,  Hun- 
drup  og  Kentzler,  der,  som  bekj endt,  af  Prok.  Gottschalk 
og  Fru  Otto  vare  satte  til  at  føre  Forretningen,  ikke  vare 

istand  dertil,  dels  fordi  de  ikke  besad  den  fornødne 
Dygtighed  og  dels  fordi  de  ikke  nød  den  nødvendige 
Tillid  hos  Publikum,  gjorde  det  klart  for  mig,  at  der 
ikke  kunde  gaa  lang  Tid  førend  Forretningen  maatte 
ophøre,  og  der  saaledes  vilde  gives  mig  Leilighed  til 
atter  at  faa  Bøgerne  til  min  Raadighed. 

Som  jeg  senere  har  bragt  i  Erfaring  bleve  Boghol- 
derne meget  glade  over  at  høre,  at  jeg  efter  Domme- 
rens Opfordring  havde  indvilget  i  frivillig  at  udtræde 
af  Firmaet,  fordi  de  stod  i  den  Formening,  at  der  saa- 
ledes ikke  kuude  gives  mig  Adgang  til  gjennem  Bø- 
gerne at  oplyse,  at  de  af  dem  afgivne  Forklaringer  stod 
i  Strid  med  Bøgernes  Indhold.  At  det  skulde  have 
været  Hr.  Dommerens  Hensigt,  da  han  foreslog  mig  at 
udtræde  af  Firmaet,  derved  at  forhindre  mig  fra  at  faa 
Raadighed  over  Bøgerne  til  Skade  for  Vidnerne,  har 
naturligvis  ikke  været  Tilfældet,  og  har  heller  ikke 
kunnet  være  det. 

Dette  Kautionsspørgsmaal  fik  imidlertid  et  helt 
sælsomt  Efterspil,  og  jeg  mindes  i  al  Fald  kun  eet  lignende 
Tilfælde  i  vor  Retshistorie,  et  Tilfælde,  som  ganske  vist 
ikke  geraadede  den  paagj ældende  Dommer  til  Ære, 
hverken  i  det  store  Publikum  eller  den  juridiske  Ver- 
den. Jeg  sigter  herved  til  en  af  vore  større  Forfattere 
omtalt  Begivenhed  fra  hans  Ungdom,  hvor  Forhørs- 
dommeren  forlangte  hans  Æresord  paa,  at  han  ikke  var 
Forfatter  til  nogle  incaminerede  Artikler  i  et  Opposi- 
tionsblad. Den  unge  Mand  turde  ikke  afgive  Æresor- 
det og  blev  dømt.  —  Da  den  forlangte  Kaution  var 
stillet,  rettede  Dommeren  nemlig  i  Prok.  Lassens  Nær- 
værelse det  Spørgsmaal  til  mig,  om  jeg  ikke  vilde  give 
mit  Æresord  paa  ikke  at  forlade  Landet  før  Sagen  var 
paadømt.     Herpaa  gav  jeg  mit  Æresord. 

Jeg  beder  Læserne  forestille  sig  Scenen.  For  Ret- 
ten stod  Baron  Gredalia  anklaget  for  Forbrydelser  paa 
beedigede  Vidneforklaringer,  som,  hvis  der  blot  havde 
været  et  Gran  af  Sandhed  i  dem,    vilde  have   stemplet 

G.,  ikke  blot  som  en  simpel  Forbryder,  men  som  et 
slet,  umoralsk  og  æreløst  Menneske.  Jeg  har  ikke  i 
min  lange  Lidelsestid  hørt  Dommeren  nogensinde  fore- 
holde Vidnerne  det  Usandsynlige,  Urimelige  og  Umu- 
lige i  deres  Forklaringer,  og  man  tænke  sig  derfor  min 
Studsen,  at  han  nu  forlanger  mit  Æresord,  og  at  dette 
ovenikjøbet  stilles  saa  højt,  at  det  kan  afgive  et  sikkert 
og  solidt  Underpant  i  Dommerens  Øine. 

Det  havde  mildest  talt  været  heldigere,  om  Dom- 
meren havde  forlangt  mit  Æresord  før  han  udstedte 
Arrestdekretet. 

Efter  at  det  var  bleven  bekjendt,  at  jeg  var  ud- 
traadt  af  Firmaet,  trængte  de  5  Hovedkreditorer  paa 
for  at  faa  deres  Tilgodehavende  betalt,  men  efter  Bog- 
holdernes Udtalelse  om,  at  der  aldeles  ikke  var  nogen 
Fare  for  deres  Penge,  naar  de  blot  gav  Tid,  stillede  de 
foreløbig  Sagen  i  Bero.  Men  nogen  Tid  efter  fremkom 
Prokurator  Gottschalk  paa  Fru  Ottos  Vegne  med  et 
Forslag,  der  gik  ud  paa  at  tilbyde  Kreditorerne  nogle  og 
Tresindstyve  Procent;  denne  Meddelelse,  der  stod  i 
stærk  Modsætning  til  Bogholdernes  ovenomtalte  Udsagn, 
modtog  Kreditorerne  med  stor  Forbauselse.  Prokurator 
Gottschalk  opstillede  derefter  en  Kalkule  over  Fru 
Ottos  Aktiver,  for  derigjennem  at  bevise  Kreditorerne, 
at  Aktiverne  ikke  androg  mere  end  det  Tilbud,  han 
paa  hendes  Vegne  havde  gjort  dem,  idet  han  derved 
søgte  at  forebygge  en  Tvangsfallit. 

Da  Kreditorerne  blandt  Aktiverne  imidlertid  ikke 
fandt  opført  en  større  Post  Værdipapirer  til  et  Beløb 
af  nogle  og  Tyve  Tusind  Kroner,  som  de  havde  bragt 
i  Erfaring,  at  hun  skulde  eie  og  hvad  der  iøvrigt  frem- 
gaar  af  Bøgerne,  henvendte  de  sig  til  Overretsprokura- 
tor  Lassen,  og  anmodede  ham  om  at  foranledige  det 
Nødvendige  for  at  faa  udleveret  alle  hendes  Aktiver, 
og  deriblandt  ogsaa  de  i  hendes  Værge  beroende  Værdi- 
papirer til  Realisation,  idet  nogle  af  Hovedkreditorerne 

dog  tilføiede,  at  de,  naar  dette  var  sket,  vare  villige  til 
at  overlade  hende  endel  deraf  til  en  Livrente. 

Prokurator  Lassen  henvendte  sig  derfor  skriftlig 
til  Prokurator  Gottschalk  med  Anmodning  desaangaaende. 
Tilbudet  var  humant,  men  da  Sagen  selvfølgelig  vilde 
være  at  ordne  af  Lassen,  saa  indgik  Prokurator  Gott- 
schalk paa  Fru  Ottos  Vegne  dog  ikke  derpaa,  men  ind- 
gav nogle  Dage  efter  paa  hendes  Vegne  et  Andragende 
til  Sø-  og  Handelsretten  om  at  faa  hendes  Bo  taget 
under  Skiftebehandling. 

Nogen  Tid  efter  at  Falliten  var  indtruffen,  holdt 
Prokurator  Gottschalk  som  Kurator  et  Møde  med  Kre- 
ditorudvalget, og  paa  dette  forlangte  Prokurator  Lassen 
Oplysning  om  de  i  Fru  Ottos  Eie  beroende  Værdipapi- 
rer, som  endnu  ikke  vare  afleverede  til  Boet,  men  efter 
nogen  Betænkningstid  afgav  Prokurator  Gottschalk  paa 
Fru  Ottos  Vegne  den  interessante  Oplysning,  at  hun  i 
Mai  1878  havde  foræret  en  Lieutenant,  som  skulde  gifte 
sig,  12,000  Kroner. 


Under  Bilagene  henholdsvis  C,  E.  og  F.  ville 
Læserne  finde  aftrykt  trende  Breve,  som  jeg,  skjøndt 
navnlig  det  ene  staar  i  fjernere  Forbindelse  med  Sa- 
gen, ikke  har  villet  forholde  Offenligheden.  Det  inde- 
holder en  troskyldig  Beretning  fra  en  gammel  Mand, 
om  en  ham  og  Hustru  overgaaet  lignende  Ulykke,  der 
var  paaført  dem  paa  en  lignende  løs  og  uvederhæftig 
Angivelse.  Sagen  kom  for  Dagen  uden  Medvirkning 
af  Dommermagt  og  Politimyndighed  og  de  Ulykkeliges 
Uskyld  bevist. 

Men  Opreisning  ?     Arresten  er  hævet,  De  kan  gaa ! 

De  to  andre  Breve  ere  affattede  af  de  paa  et  tid- 
ligere Sted  her  omtalte  forhenværende  Kommiser  hos 
mig.  De  indeholde  fra  et  andet  Synspunkt  en  Belys- 
ning af  Dommernes  Myndighed  hertillands.  Under  Bi- 
lag G.  har  jeg  kortelig  berørt   et  forbavsende  Exempel 

fra  den  nyeste  Tid,  der  danner  en  grel  Modsætning  til 
den  Behandling,  der  er  overgaaet  mig.  Under  Bilag 
H.  ville  endelig  Læserne  finde  et  forkortet  B/eferat 
af  min  Defensors  Tale  for  Høiesteret  den  23de  og  24de 
December  f.  A. 


Idet  jeg  nu  slutter  denne  min  Henvendelse  til 
Medborgere,  skal  jeg  bemærke,  at  jeg  har  tilladt  mig 
at  give  en  saa  omfattende  Fremstilling  af  den  krimi- 
nelle Sag,  der  har  været  anlagt  imod  mig,  ikke  alene 
af  Hensyn  til  mig  selv,  som  uskyldig  har  lidt  saam eget 
derved,  idet  jeg  har  maattet  se  mig  sat  ud  af  Virk- 
somhed, skilt  fra  min  Familie,  og  en  Skygge,  om  end 
kun  midlertidig,  kastet  over  mit  Navn,  da  min  Arresta- 
tion allerede  Dagen  efter  var  bekjendt  overalt,  men 
ogsaa  af  Hensyn  til  Medborgere,  der  mulig  i  Fremtiden 
skulde  blive  udsatte  for  en  lignende  Skæbne. 


Bilag  A. 


1877. 
December  12 
2.  336. 


1878. 
annar9.1.363. 


-     12.2.362. 


Los  kjobt: 
Lstrl.  150.  S%Danubien  å  82  L.123 
—     100.  7°/0Danubiena73    i    73 


M 


Lstrl.  196ål8.20  3567 

1   Stk.  Almindel.  Brand.-Ass. -Aktie  306 
JQ  200  Landmands Hypothek  4Va  °/o 

Obligation  a  91l/»  +  Rente...  193 


Los  solgt : 
Lstrl.   280    russisk-engelske    Obli- 
gationer   1877    a   Lstrl.   80  = 
Lstrl.  221  å  lJ?.30 


Løs  kjobt: 
Lstrl.  200  russiske  Laan  1877  a  80 

å  80.10  uden  Rente 

Løs  solgt: 
Lstrl.  150    8    °'0    Danubien,    deraf 

Lstrl.  100,  Rest  a  89 ;  kun  begge 

Dele  beregnet  til  89 

M     203    Landmandsb.   Hypothek 

Obligation 

1   Stk    almind.  Brand-Assur.-Aktie 


4076 


Los  kjobt: 

M  1200  sjæll.  Jernbaneaktier  1003'4 
+  Rente  12  Dage  4  °/0 

1   Stk.  Brandassurance  Aktie.  .  .    . 

Rmk.  4200  Rumænske  Jernbaneak- 
tier   med    Kupons    pr.    Juli    å 

19u'0  7M8  å  89 

Løs  solgt: 

Lstrl.  150  Russisk-Engl.  1862  a 
801/«  -f  Rente 


2912 


2405 

193 

314 


1210 
303 


710 


9 


20 

00 

05 


80 


(10 


00 

00 

00 


60 
00 


22 


2223      4^ 


E.  Johansen. 
L.  Hundrup. 

E.  Kentzler. 


E.  Johansen. 


L.  Hundrup 

tildels 
E.   Kentzler. 


E.  Johansen, 

Hundrup 

tildels 

E.  Kentzler. 

Jan.  16.  1.367. 


-  19.2.366. 


21. 1.  370. 


371. 


Los  kjobt: 

få  450  norske  Sedler 

få  400  Kgl.  Obligationer    4  °/0  a 

881/«  +  Rente 

Los  solgt: 
få  800    sjællandske   Jernb.-z\ktier  || 

100V,  -f  Rente  4% 


Løs  kjobt: 
få  svenske  

Løs  solgt: 
Lstrl.  100,    7  °/„  Danubien   84  -f- 
Rente 


Febr.  5.  2.  376. 


Marts  12.2.395. 


Juli  31.  1.514. 

Aug.  21.  2.  529. 

530. 


Løs  kjobt: 
Lstrl.  200  russisk-engelske  1862  å 
80,  Lstrl.  160. 

Rente  5  °/0  2.  4    å  18.a9 

Los  solgt: 

få  1400  kgl  å  88  -f-  Rente  4  % 
få  1577  svenske  Sedler,  993  4  ... 
1  Stk.  Alm.  Brand- Assur.- Aktie  . . 


Løs  kjobt: 

Rmk.  1640  Russiske  Laan   1877  å 

84  -f  Rente  5  % 

Los  solgt: 

Rmk.  4200  Rumænske  Stamaktier 
a  15  . . 

få  400  Jernb.-Åktier  å  100 

Norske  Sedler  420   

Løs  har  derved  kontant  faaet  ud- 
betalt   

Løs  kjobt: 
Lstrl.  20  Danubien  å  94,    500  fes. 

Rente  5  francs  66  cts 

og  blev  skyldig  Rest  derpaa  få  34, 
betalt  næste  Dag. 

Los  deponeret  kontant 

Los  deponeret 

Los  kjobt: 
Lstrl.  50  Danubien    103  +  Rente 

7  °/0  1  m  21  Dage 

Betalt  Løs  kontant 

Rente  og  Provision  af  de  750.  .  . . 
Los  skyldig  Rest  paa  de  Lstrl.  50 

Danubien 


få 
448 

356 

805 


1577 


1577 


2944 

1237 
1573 

280 


1231 


560 
400 
420 

149 


334 


750 
190 


82 
51 


00 


63 


00 

00 
00 
00 


00 
00 
00 


00 


00 

00 
50 


E.  Johansen. 


33  L.  Hundrup. 
E.  Johansen. 
L.  Hundrup. 


E.  Johanseu. 
Hundrup. 


00  i  E.  Johansen, 
Hundrup 
tildels 
E.  Kentzler. 


949     60 
940     50 

3     08 


13     07 


Hundrup 

indført  af 

G.  A.  Gedalia. 


Brems. 
Kentzler. 

Hundrup. 

tfovbr.6.  2.567. 


—    8.2.569. 


—     29. 


Løs  solgt: 

12' /,  Dollars  Kupons  3,65. 

40    Xi    Kjebenhavn -Newcastle 
Kupons    og    er   krediteret   for 
Belebet  derfor 

Froken  Los  indbetalt 

og  samme  Dag  betalt  Froken  Los 
ovennævnte  85,62  -f-  106,78  .  . 

hvorfor  Frøken  Løs  har  kjobt: 
Lstrl.    10   Danubien  å   102  -f 
Rente  1 28  Dage 

Løs  kjobt: 
Lstrl.    10   Danubien    for    JCr   178, 
men     har    næste    Dag    senere 
betalt  et  Tillæg  af  8  få  22  r 


I 

i 

85 

62 

106 

78 

192 

40 

192 

40 

186 

22 

Hele 
Kontorper- 
sonalet. 


Brems. 

Reumert. 

Hundiup 


Bilag  B. 

(De  kritiske  Revisorers  Beretning  af  25.  Januar   1879). 


ad.  8.  De  Kr.  2560,83,  som  under  4.  Januar  1878  ere 
indgaaede  i  Firmaets  Kasse,  ere  oprindelig  krediterede  Fru 
Ottos  Seperat-Konto,  som  „C.  Juel  indfriet  Obligation  samt 
Renter  deraf"  og  under  30.  Juni  fra  denne  overført  til  Fru 
Ottos  Konto-Kurant-Konto,  ligeledes  som  „C.  Juel  indfriet 
Obligation  samt  Renter  deraf". 

Posten  er  rigtigt  valuteret  pr  4.  Januar  (d.  v.  s.  Kre- 
ditor har  havt  Rentenydelse  af  Beløbet  fra  den  Dag). 

ad.  9.  De  Effekter,  der  have  været  Gjenstand  for  Om- 
sætning for  „Løs",  ere  for  en  stor  Del  saadanne,  som  ikke 
ere  kourante  her,  og  som  paa  det  engelske  Marked  ofte  note- 
res med  et  særdeles  stort  Spring  mellem  Kjøber-  og  Sælger- 
Kours.  En  Del  af  den  Periode,  i  hvilken  de  paa  Listerne  P. 
og  Q.  betegnede  Transaktioner  have  fundet  Sted,  har  desuden 
været  rig  paa  stærke  Svingninger  i  Fonds-Kourserne. 

Allerede  af  disse  Grunde  er  det  umuligt ,  da  der  er  hen- 
gaaet  længere  Tid  efter  Transaktionerne,  retfærdigt  at  be- 
dømme Bankierens  Handlemaade  lige  overfor  Kunden.  Imid- 
lertid have  vi  samvittighedsfuldt  gjennemgaaet  hver  enkelt 
Post  og  sammenlignet  hver  enkelt  Omsætningsdag  de  Kourser, 
der  have  været  beregnede  „Løs",  med  dem,  der  fandtes  i  de 
danske,  tydske  og  engelske  Kourssedler,  som  maatte  antages  at 
være  de  nyeste,  som  den  Dag  ved  en  regulær  Postgang 
kunne    have     staaet    til    Gedalias  Raadighed. 

Vi  ere  komne  til  følgende  Resultat:  Som  oftest  er  „Løs" 
bleven  betjent  saaledes,  at  Forretningen  maa  siges  efter  Da- 
gens Kours  at  have  havt  en  ret  god  Avance.  Undertiden  er 
.,Løs"  bleven  betjent  saa  billigt,  at  det  maaske  nok  kan 
siges,  at  der  ikke  er  set  tilstrækkeligt  paa  Firmaets  Fordel, 
men  paa  et  eller  2  Tilfælde  nær,  aldrig  billigere,  end  Gedalia, 
efter  hvad  vi  ifølge  vort  mangeaarige  Kjendskab  til  hans  For- 
retningsmaade,  tro  at  vide,  vilde  have  betjent  enhversomhelst 
favoriseret  Kunde.  Vi  ere  fuldstændig  overbeviste  om,  at 
Firmaet  ved  samtlige  Transaktioner  tagne  under  Et  med 
Hensyn  til  de  paa  vedkommende  Dag  gjældende  Kourser  har 
havt  en  passende  Gevinst.  I  meget  faa  af  de  foreliggende 
Tilfælde  er  der  Tale  om  stort  Tab  eller  stor  Fordel.  Kun 
ved  et  Par  Transaktioner  have  vi  truffet  paa  Differencer,  vi 
mene  at  kunne  betegne  som  ubetinget  ublu ;  men  de  have  da 
været  til  Fordel  for  Firmaet,  til  Skade  for  „Løs".  Vi  skulle 
nævne  det  mest  fremtrædende  Exempel : 
Liste  P.  Febr.  5.  2.  376. 

Løs  solgt  4200  Mk.  Rum.  St.  Aktier  å  15 Kr.  560 

„Løs"  burde  efter  Dagens  Kours  mindst  have  erholdt  Kr.  850 
for  de  solgte  Effekter,  og  Bankieren  vilde  endda  have  tjent 
godt  ved  Handelen. 

Ved  at  konferere  Listerne  med  Kassebogen  ere  vi  et  Par 
Gange  blevne  opmærksomme  paa,  at  Firmaet  samme  Dag,  som 
det  har  kjøbt  et  Papir  af  „Løs",  har  solgt  det  med  forholds- 
vis  stor  Fordel. 


Efterat  være  foreholdt  Indholdet  af  Erklæringen  U.  ad.  9, 
bemærkede  Komparenterne  Kentzler  og  Hundrup  ,  at  de  over- 
for en  saadan  Erklæring  afgiven  af  saa  sagkyndige  Mænd  som 
Komparenterne  Gliickstadt  og  Meyer,  ikke  i  mindste  Maade 
betvivle,  at  de  Resultater ,  hvortil  de  nævnte  Herrer  ere 
komne,  ere  fuldstændigt  rigtige.  Komparenterne  maa  imidler- 
tid fastholde,  at  de  ved  Iagttagelse  af  alle  de  i  Tidens  Løb 
foregaaede  Omsætninger  mellem  Firmaet  og  „Løs"  betragtede 
som  en  Helhed,  have  faaet  det  bestemte  Indtryk,  at  der  gjen- 
nem  disse  Omsætninger  blev  tilført  „Løs"  Gevinst  paa  Fir- 
maets Bekostning.  Denne  Opfattelse  af  Forholdet  er  imidler- 
tid opstaaet  hos  Komparenterne ,  ikke  gjennem  en  speciel 
Kritik  og  Revision  af  de  enkelte  Transaktioner,  men  derimod 
med    den    hele  Række     af  Omsætninger,    som    en    Helhed    for 

Øie,   i   Forbindelse    med     den    hele   eiendommelige   Maade,     paa 
hvilken  de  paagjældende  Omsætninger    ere  foregaaede.      Denne 
sidste  har  nemlig,   som  naturligt  er,  gjort  Komparenterne  mis- 
tænkelige (!)   overfor  alle  de  Omsætninger,   der  foregik   i  „Lø 
Navn. 

Komparenterne  Gliickstadt  og  Meyer  bemærke,  at  naar 
de  ad.  10  have  udtalt,  at  en  Undersøgelse  af  de  under  1  og 
2  nævnte  Punkter  „var  overflødig",  sigte  de  herved  til,  at 
Misligheder  af  Betydning  i  de  omhandlede  Henseender  ikke 
let  vilde  kunne  foregaae,  uden  at  Kontorpersonalet,  navnlig 
Bogholderen,   blev  opmærksom   derpaa. 


Bilag  C. 


Kjebenhavn,  den  3.  Marts  1879. 

Høivelbaarne  Herr  Baron  G.   A.  Gedalia, 

R.  af  D,  p.  p. 

I  Henhold  til  mit  Løfte  til  Hr.  Baronen  meddeler  jeg  Dem 
et  Referat  af  det  Forhør,  hvori  jeg  idag  optraadte  som  Vidne 
i  Deres  Sag.  Jeg  forklarede,  at  jeg,  der  havde  været  ansat 
paa  Firmaets  Gedalia  &  Co.s  Kontor  fra  9.  Mai  1876  til  28. 
Marts  1877,  i  den  Tid  bl.  a.  førte  Firmaets  Bøger.  Efterat 
Assessor  Ingerslev  havde  gjort  mig  bekjendt  med  tvende  i 
Retten  fremlagte  Bøger  mrkt.  CC.  og  DD.  samt  forklaret  mig 
Brugen  af  disse  Bøger,  erklærede  jeg,  at  den  samme  Forret- 
ningsgang var  brugt  dengang  jeg  var  ansat  paa  Firmaets 
Kontor.  Jeg  forklarede,  at  jeg  havde  for  Skik  ved  hver  Maaneds 
Udløb  at  overføre  den  samlede  Sum  af  de  i  Maanedens  Løb 
indførte  Smaaposter,  væsentlig  bestaaende  af  Porto  og  desl. 
Handelsudgifter,  i  Kassebogen,  ligesom  det  forøvrigt  ogsaa  var 
mig,  der  fra  nævnte  Kassebog  foretog  Overførelsen  til  Kasse- 
udtoget eg  den  videre  Bogføring.  Efterat  Assessoren  havde 
forevist  mig  de  paagjældende  Steder  i  Bogen  DD.  samt  Fir- 
maets Kassebog,  bemærkede  jeg,  at  jeg  med  Bestemthed  kunde 
erklære,  at  det  var  mig,  der  havde  overført  fra  Bogen  DD. 
til  Kassebogen  den  samlede  Sum  for  December  1876  med 
162,87,  derimod  er  det  ikke  mig,  der  har  foretaget 
Overførelsen  fra  Marts  1877.  Jeg  bemærkede  endvidere,  at 
det  i  den  Tid,  jeg  var  paa  Firmaets  Kontor,  hyppig  skete,  at 
af  Firmaets  Kasse  afholdtes  Udgifter,  der  vedkom  Dem  per- 
sonlig. Disse  Udgifter  noteredes  da  foreløbig  i  Bøgerne  CC. 
og  DD.  Naar  De  da  ugentlig  fik  Deres  Ugepenge  eller  Gage 
udbetalt,  undersøgte  jeg  vedkommende  lille  Handelsudgiftsbog 
for  at  se,  om  der  i  den  paagjældende  Uge  var  afholdt  saa- 
danne,  Dem  privat  vedkommende  Udgifter,  og  naar  dette  var 
Tilfældet,  paasaa  jeg,  at  disse  Udgifter  fradroges  af  Ugepen- 
gene, hvorefter  den  eller  de  vedkommende  Poster  i  den  lille 
Handelsudgiftsbog  bleve  strøgne.  Efter  at  være  foreholdt 
den  af  21.  Decbr.  1876  i  Bogen  DD.  opførte  Post:  ,,Baro- 
nesse  Gedalia  Kr.  83,36"  forklarede  jeg  med  Hensyn  til  samme. 
—  idet  jeg  erkjendte,  at  denne  Post  ikke  var  bleven  berigti- 
get, men  indbefattet  i  det  til  Kassebogen  overførte  Beløb  — 
at  jeg  antog,   at   Grunden    hvorfor    denne  Post    ikke    var  fra- 


140 

draget  i  Ugepengene  simpelthen  var  den,  at  jeg  havde  overset 
den.  Jeg  hemærkede  endvidere^at  jeg  i  ethvert  Tilfælde  var 
overbevist  om,  at  De  ikke  far  beordret  mig  til  at 
lade  nævnte  Post  henstå  a  uafgjort  eller  været 
vidende  om,  at  denne  Post  paa  anførte  Maade  er 
kommen  til  at  falde  Firmaet  til  Last,  men  at  Feilen 
ene  og  alene  skyldtes  en  Forglemmelse  fra  min  Side,  hvilket 
ikke  var  saa  mærkeligt  endda,  naar  man  tog  i  Betragtning, 
hvormeget  der  i  Forretningen  paahvilede  mig.  Da  jeg  havde 
afgivet  denne  Forklaring,  standsede  Assessoren  Tilførselen  til 
Protokollen  med  den  Bemærkning:  ,,Nu  digter  vi  vel",  jeg 
gjorde  Assoren  opmærksom  paa,  at  jeg  var  tilkaldt  som  Vidne 
i  Sagen,  at  jeg  havde  afgivet  mit  Vidnesbyrd  i  Overensstem- 
melse med  Sandheden,  og  gjorde  Fordring  paa,  at  mit  Udsagn 
protokoleredes,  det  stod  jo  Assessoren  frit  for,  saafremt  han 
opdagede  at  mit  Udsagn  var  usandfærdigt,  at  anklage  mig  for 
falsk  Vidneforklaring  for  Retten.  Efter  denne  min  Bemærk- 
ning blev  min  afgivne  Forklaring  ført  til  Protokols. 

Med  særdeles  Høiagtelse 

V.  Salomon  Berger. 


y  Har    Gedalia    &    Co.'s  Bogholder    den    27.   August     1878 

vidst,  at  Hr.  A.  J.  Halberg  i  December  Termin  1877  betalte 
Gedalia  personlig  Renter  for  1/2  Aar  af  de  7000  Kroner 
Panteobligation,  uden  at  Beløbet  var  kommet  Firmaet  tilgode, 
saa  burde  han,  saafremt  det  var  ham  bekjendt,  at  Lassen 
havde  kjøbt  Obligationen  inklusive  Renter  for  6900  Kroner, 
istedetfor  at  debitere  Panteobligationens  Konto  for  275  Kroner, 
have  debiteret  denne  Konto  for  100  Kroner,  og  Gedalia  per- 
sonlig for  175  Kroner,  og  vare  Detaillerne  ved  Salget  ham 
ikke  bekjendte,  og  han  ikke  kunde  faa  Oplysning  derom,  saa 
burde  han  foruden  den  alt  stedfundne  Notering  af  de  275 
Kroner,  have  debiteret  Gedalias  Konto,  og  krediteret  C.  J. 
Halbergs  Konto  for: 

Indbetaling    af    A.    J.  Halberg    til    Gedalia    personlig, 
den   13de  December  1877,    l/t   Aars  Rente  af  den  haand- 
pantsatte  Obligation,  stor  Kroner  7000  —   Kroner  175. 
Resultatet  af  begge  Noteringer  vilde  være  det  Samme. 

Kjøbenhavn,  d.   6.  Februar  1879. 

Med  Høiagtelse 

J.   Gliickstadt.    Harald  Meyer. 

Hr.   Kriminalretsassessor  V.  Ingerslev. 


Bilag  D. 

Forhør  Mandagen  den  3  Marts  1879. 


For  Retten  var  mødt  paany  Bogholder  Meyer,  som  efterat 
være  gjort  bekjendt  med  det  Væsentlige  af  hyad  der  under 
Sagen  er  fremkommet  angaaende  den  Forretningsgang,  der 
har  fundet  Sted  i  Firmaet  Gedalia  &  Co.'s  Forretning  med 
Hensyn  til  Bøgerne  C.  C.  og  D.  D.,  paa  Anledning  bemærkede 
Følgende. 

Comparenten  maa  holde  for,  at  der  ikke  har  været  nogen 
Anledning  eller  Opfordring  for  den  Bogholder,  til  hvis  For- 
retninger det  hørte  at  foretage  Overførelsen  af  de  paagjældende 
maanedlige.  Summer  fra  Kassekladden  til  Kasseudtoget,  til  at 
foretage  nogen  nærmere  Undersøgelse  af,  hvorvidt  der  i  disse 
Summer  maatte  være  indbefattet  Udgiftsposter,  som  ikke  kor- 
rekt kunde  eller  burde  bogføres  som  Handelsudgifter  eller 
overhovedet  som  Udgifter  vedkommende  Firmaet. 

Denne  Bogholder  maatte  nemlig  efter  Comparentens  Skjøn 
være  berettiget  til  at  gaae  ud  fra,  at  den  i  og  for  sig  utve- 
tydige Betegnelse  „Handelsomkostninger"  eller  „Handelsudgifter" 
ikke  rummede  Andet,  end  hvad  der  kunde  og  burde  henføres 
under  denne  Betegnelse. 

Derimod  mener  Komparenten,  at  den  af  Kontorpersonalet, 
som  foreslog  den  maanedlige  Overførelse  fra  Bøgerne  C.  C.  og 
D.  D.  til  Kassekladden,  under  de  foreliggende  Omstændigheder 
maatte  være  absolut  forpligtet  til,  forinden  han  foretog  denne 
Overførelse,  at  undersøge,  om  alle  de  enkelte  Poster  i  Bogen 
C.  C.  eller  D.  D.  for  den  paagjældende  Maaned  virkelig  havde 
Hensyn  til  saadanne  Udgifter,    som    burde  bogføres  i  Firmaets 

Bøger  som  Handelsudgifter.  Saafremt  da  den  Paagjældende 
ved  en  saadan  Undersøgelse  stødte  paa  Udgiftsposter,  som  han 
kunde  skjønne  ikke  vedkom  Firmaet,  men  Tiltalte  per- 
sonlig, maatte  han  enten  foranledige,  at  slige  Poster  inden 
Overførelsen  bleve  berigtigede  af  Tiltalte  eller  overføre  dem  i 
Kassekladden  paa  saadan  Maade.  at  det  blev  klart,  at  de  fra 
denne  skulde  overføres  paa  Tiltaltes  personlige  Konto  i 
Bøgerne. 

Saafremt  imidlertid  Tiltalte ,  efter  at  være  gjort  op- 
mærksom paa  en  slig  Post,  ikke  vilde  berigtige  den,  og  derhos 
enten  specielt  ved  en  saadan  Leilighed  forbød,  at  Porsten 
maatte  debiteres  ham  personlig,  eller  havde  givet  en  almindelig 
klar  og  bestemt  Orde  til,  at  Sligt  ikke  maatte  finde  Sted, 
maatte  paagjældende  Kontorist  være  angerløs,  og  Ansvaret  for, 
at  en  slig  Post  kom  til  at  falde  Firmaet  til  Last,  maatte  da 
falde  paa  Tiltalte. 

Oplæst  og  godkjendt. 

Komparenten  dimitteret. 
Forhøret  udsat. 

Ingerslev. 
Lynge.  Blutan,  cst. 

Samme  Dag  continuerede  Forhøret. 

For  Retten  var  mødt  Bogholder  Salomon  Berger,  som 
paa  Anledning  forklarede,  at  han  har  været  i  Firmaets  Tje- 
neste fra  Mai  1876  til  Slutningen  af  Marts  1877.. 

Comparenten  førte  dengang  blandt  Andet  Firmaets  Bøger. 
Efterat  være  gjort  bekjendt  med,  hvad  der  om  Sagen  er  for- 
klaret angaaende  den  Forretningsgang,  der  har  været  brugt 
med  Hensyn  til  Bøgerne  C.  C.  og  D.  D  ,  hvilke  Comparenten 
gjenkjender,  erklærede  Komparenten,  at  denne  Forretningsgang 
ganske  er  den  samme  der  fandt  Sted,  da  han  var  i  Firmaets 
Tjeneste.  Det  var  som  Regel  dengang  Komparenten,  som 
maanedlig  overførte  den  samlede  Sum  fra  Bøgerne  C.  C.  og 
D.  D.  til  Kassekladden,  ligesom  det  forøvrigt  ogsaa  var  Kom- 
perenten,  der  foretog  Overførelsen  fra  Kassekladden  til  Kasse- 
udtoget og  den  videre  Bogføring. 

Efterat  være  foreviist  de  paagjældende  Steder  i  Bogen 
D.  D  ,  samt  i  Firmaets  Kassekladde,  bemærkede  Komparenten, 
at  han  specielt  med  Bestemthed  kan  erklære,  at  det  er  ham 
der  har  overført  til  Kassekladden  det  samlede  Beløb  for  De- 
cember  1876  med  162  Kroner  87   Øre. 

Derimod    er    det    ikke    Komparenten,    der    har    foretaget 
Overførelsen  for  Marts   1877. 

Komparenten  bemærker,  at  det,  i  den  Tid  Komparenten 
var  i  Forretningen,  ikke  sjeldent  skete,  at  der  af  Firmaets 
Kasse  blev  afholdt  Udgifter,  der  vedkom  Tiltalte  personlig, 
hvilke  Udgifter  da  foreløbig  bleve  noterede  i  Bøgerne  C.  C.  og  D.  D. 

Naar  saa  Tiltalte  engang  om  Ugen  fik  udbetalt,  hvad 
han  kaldte  sine  Ugepenge  eller  Gage ,  undersøgte  Kompa- 
renten vedkommende  lille  Bog,  om  der  i  den  paagjældende 
Uge  var  afholdt  saadanne  Tiltalte  privat  vedkommende 
Udgifter,  og  naar  dette  var  Tilfældet,  paasaae  han  at  disse 
Udgifter  bleve  likviderede  i  Ugepengene,  hvorefter  saa  den 
vedkommende  Post  i  den  lille  Bog  blev  strøget.  Efterat  være 
foreholdt  den  under  21de  December  1876  i  Bogen  D.  D.  inde- 
holdte Post  „Banonesse  Gedalia  83  Kroner  36  Øre",  er- 
kjender  Komparenten,  at  denne  Post  ikke  er  bleven  berigtiget, 
men  er  indbefattet  i  det  fra  Kassekladden  overførte  Beløb  og 
saaledes  er  faldet  Firmaet  til  Last.  Komparenten  antager,  at 
Sammenhængen  hermed  simpelthen  en  den  at  Komparenten 
har  overseet  denne  Post  og  altsaa  ikke  har  foranlediget  samme 
paa  sædvanlig  Maade  likvideret.  Komparenten  holder  sig  i 
ethvert  Fald  overbeviist  om,  at  Tiltalte  ikke  har  beordret 
eller  været  vidende  om,  at  denne  Post,  paa  den  anførte 
Maade  er  kommen  til  at  falde  Firmaet  til  Last. 

Ved  Undersøgelse  i  Kassekladden    viser    det     sig,    at    Til- 
talte   den    27de    December   har    faaet   udbetalt    det    fulde  Be- 
løb, han  sædvanlig  oppebar  som  Ugepenge,  nemlig  120  Kroner. 
Oplæst  og  godkjendt. 

Komparenten  dimitteret 


Bilag  E. 


Hr.  Baron  G.  A.  Gedalia,    R.  af  Dbrg.  p.  p. 

hersteds. 

Nedenstaaende  Tilfælde,  der  kan  tjene  som  et  Bidrag  til, 
hvorledes  de  anklagende  og  dømmende  Myndigheder  vise  util- 
strækkelig Omtanke  og  Hensynsfuldhed  i  Retning  af  at  belægge 
Personer,  hvis  daglige  Vandel  altid  har  været  pletfri,  med  Ar- 
rest paa  en  løs  Angivelse  af  mer  eller  mindre  uvederhæftige 
Personer,  tillader  jeg  mig  herved  at  meddele  Dem,  idet  jeg 
overlader  til  Dem  selv  at  gjøre  hvilketsomhelst  Brug  deraf. 
De  ønsker. 

I  Sommeren  1876  blev  der  foretaget  et  natligt  Indbrud 
hos  Marskandiser  Cohen  i  Springgade.  Han  anmeldte  Sagen 
for  Politiet,  men  erklærede  sig  ude  af  Stand  til  at  give  nogen 
Oplysning  om,  paa  hvem  Mistanken  kunde  henledes. 

Der  blev  optaget  Rapport  i  Sagen,  og  foreløbig  Forhør 
af  den  daværende  Politiinspektør  Madsen,  uden  at  dog  For- 
høret førte  til  noget  Resultat. 

I  Huset  ved  Siden  af  Cohen  boede  der  en  ældre  Mand, 
der  drev  Næring  som  Guldsmed,  sammen  med  sin  Hustru,  og 
havde  et  Boutiksudsalg  af  Guld-  og  Sølvsager,  og  i  samme 
Hus  logerede  en  Dreiersvend,  der  var  bekjendt  som  en  upaa- 
lidelig  Person,  der  havde  absenteret  sig  fra  sit  Logis  uden  at 
betale  den  skyldige  Leie,  og  som  stod  i  et  uvenskabeligt  Forhold 
til  ovennævnte  Guldsmedfamilie.  Han  er  iøvrigt  senere  bleven 
idømt  8  Maaneder  Forbedringshusarbeide.  Denne  Person  fandt 
nogen  Tid  efter  for  godt  at  anmelde  for  Politiet,  at  han  samme 
Nat  som   Indbruddet  skete  hos  Marskandiseren    fra  sit  Vindue 

havde  iagttaget,    at  Guldsmeden  med  sin  Kone    spadserede  op 
og  ned  ad  Gangen  i  samme  Hus,  hvor  de  boede.       Paa  denne 
Angivelse  beordrede  den  fungerende  Politiinspektør  en  Betjent 
at  begive  sig  til  benævnte   Guldsmed    for    at    betyde  ham,    at 
han  øieblikkelig  havde  at  indfinde  sig  hos  Inspektøren.      Guld- 
smeden, der  blev  høilig  forundret  over  at  erholde  en  slig  Ordre, 
begav  sig  imidlertid  strax  op  paa  Kammeret,   hvor  han,   efterat 
være  taget  i  Forhør,  blev  sigtet  for  at  have  begaaet  Indbrudet 
og  derefter  anholdt.        Hans  Udtalelse  om,  at  han  ikke  kunde 
fatte,  hvorledes  han,  der  altid  havde  ført  en  hæderlig  og  pletfri 
Vandel,    paa  hans  gamle  Dage    kunde  blive  sigtet  for  at  have 
begaaet  et  natligt  Indbrudstyveri,  hjalp  imidlertid  Intet.       Om 
Eftermiddagen  samme  Dag    blev  Guldsmedens  Kone,    der    for- 
gjæves  havde  ventet  sin  Mand    hjem  til  Middag,    høilig    over- 
rasket ved,    at  der  i  deres  Hus    indfandt    sig  3  Politibetjente, 
hvoraf   de  2  posterede    sig    ved  Husets  Udgang,    medens    den 
tredie  gik  ind  i  Boutikken  og  lod  Konen  vide,     at    hun    strax 
havde  at  følge  med  op  paa  Kammeret.        Samtidig    blev    Bou- 
tikken lukket,    og  de  deriværende  Sager  beslaglagte,    og  nogle 
Dage  derefter  afhentet  af  Politiet.      Ankommen  paa  Kammeret 
blev  Konen    strax  taget  i  Forhør    og    derefter    anholdt.        Da 
Anholdelsen  skete  om  Søndagen,    bleve    hun  og  Manden    først 
om  Tirsdagen    stillede    for  Dommeren,    der    strax    dekreterede 
Arrest  paa   deres  Person.      I  det  første  Forhør,  Konen  derefter 
underkastedes,    udtalte  Dommeren   til  hende,    at  hendes  Mand 
allerede  havde  saa  godt  som  bekjendt,  hvortil  hun  svarede,  at 
det  blev  hans  Sag,  men  at  hun  iøvrigt  ikke  kunde  forstaa,  at 
den  Autoritet,   der  var  sat  til  at  værne  om  Ret  og  Retfærdig- 
hed,   kunde  ville    reflektere    paa    et  sligt  af  deres  Fjender  af- 
givet falsk  Vidnesbyrd.      Dommerens  Svar  herpaa  indskrænkede 
sig  til  at  han  lod  Konen  føre  tilbage  til  Arresten.     Nogen  Tid 
efter    opdagedes    imidlertid    den  virkelige  Tyv,    som  viste    sig 
ikke  at  være  nogen  Anden  end  en  ung  Mand,   der  var  i  Mar- 
skandiserens Tjeneste,    og    som    forsøgte  at  pantsætte  nogle  af 
de  stjaalne   Koster.        Skjøndt  denne  unge  Mand    allerede  paa 
Sagens  første  Stadium    havde  været    underkastet    et  foreløbigt 
Forhør  af  Inspektør  Madsen,    var    dennes  Mistanke    dog    ikke 
faldet  paa  ham,    og  der  skulde  det  Faktum,    at  han  pantsatte 
de    stjaalne   Koster,    til    at    Politiet    fik   Øinene     op    for    hvem 
Tyven  var.        Dommeren    lod  derefter  Tyven  konfrontere  med 
Guldsmeden   og  hans  Hustru,   og  lod  med  gribende  Alvor  denne 
forstaa,    hvor    stort  et  Ansvar    der  var  lagt  paa  hans  Samvit- 
tigøed,    ved    at  to  gamle  og  hæderlige  Folk    uforskyldt  havde 
maattet  lide  for  hans  Forbrydelses  Skyld,    en  Udtalelse    hvor- 

ved  Ansvaret  for  deres  Arrestation  syntes  at  maatte  blive  lagt 
over  paa  Tyven.  Resultatet  af  Guldsmedens  og  hans  Kones 
Arrest  har  imidlertid  været,  at  deres  Forretning  er  gaaet  be- 
tydeligt tilbage,  dels  fordi  Boutikken  var  lukket  i  nogen  Tid, 
og  dels  fordi  endeel  af  deres  gamle  Kunder  stode  og  staar  i 
den  feilagtige  Mening,  at  Politiet  jo  umuligt  kunde  arrestere 
hæderlige  Folk  uden  at  der  maatte  ligge  graverende  Fakta  til 
Grund  for  deres  Arrestation.  Den  hele  Opreisning  disse  gamle 
Folk  have  faaet  for  den  dem  overgaaede  Tort,  bestaaer  saa- 
ledes  kun  i  den  ovenfor  nævnte  gribende  Udtalelse  af  Dommeren. 
(For  at  forebygge  Misforstaaelse  bemærkes,  at  Assessor  Ingers- 
lev ikke  var   Dommer  i  denne  Sag). 

At    Ovenstaaende    er    overensstemmende    med    Sandheden 
bevidnes  af  mig  Undertegnede. 

Kjøbenhavn,  i  Februar  1880. 

H.  Andersen. 


Bilag  F. 


Kjebenhavn,  den  24.  Febr.  1880. 
Hr.   Baron   G.  A.  Gedalia,  R.  af  D.   p.  p. 

hersteds. 

Jeg  tillader  mig  herved  at  give  Dem  følgende  Oplysninger, 
idet  jeg  overlader  til  Dem  selv  at  gjøre  hvilketsomhelst  Brug 
deraf,  De  ønsker. 

Som  det  formentlig  vil  være  Dem  bekjendt,  blev  det  fore- 
bragt Hr.  Assessor  Ingerslev,  Dommeren  i  Deres  Sag,  at  jeg 
ogsaa  kunde  afgive  Forklaring  om  forskjellige  Punkter  i  denne. 
Dette  foranledigede  Dommeren  til  at  lade  mig  kalde  til  For- 
hør, og  i  disse  var  jeg  samlet  med  de  Herrer  Kentzler,  Hun- 
drup  og  Johansen,  saaledes  at  den  Ene  altid  kunde  høre  den 
Andens  Forklaring,  og  saaledes  at  ved  enkelte  Tilfælde,  hvor 
vi  ikke  alle  vare  samlede,  blev  den  Andens  Forklaring  oplæst 
for  den  eller  dem,  der  ikke  havde  været  tilstede,  med  det 
Spørgsmaal,  om  han  eller  de  vel  i  et  og  alt  kunde  slutte  sig 
til  samme,  hvilket  i  Reglen  skete.  Ved  enkelte  Leiligheder 
var  min  Forklaring  ikke  i  Deres  Favør,  og  der  var  fra  Dom- 
merens Side  aldrig  Tale  om  nogen  Vrede  over  eller  Indsigelse 
imod  min  Forklaring,  men  da  jeg  senere  hen  var  tilstede  i 
et  Vidneforhør,  hvor  de  ovennævnte  3  Personer  ligeledes  vare 
tilstede  og  hvor  disse  afgave  den  Forklaring,  at  de  havde  be- 
stemt Ordre  til  at  indføre  paa  Firmaets  Konto  en  Post,  der 
tilkom  Dem  at  betale  privat,  henledede  jeg  Dommerens  Op- 
mærksomhed paa,  at  denne  Forklaring  ikke  var  overensstem- 
mende med  de  virkelige  Forhold,    da    jeg    stedse  havde  været 

paa  Expeditionskontoret  og  aldrig  havde  hørt  en  slig  Ordre, 
og  der  intet  Sted  i  Kassekladden  fandtes,  at  denne  Post  skulde 
lægges  eller  var  lagt  Firmaet  til  Last,  og  jeg  bemærkede  end- 
ydermere,  at  jeg  var  tilstede  da  denne  Post  blev  udbetalt  og 
jeg  blev  af  Dem  udtrykkelig  beordret  til  at  indføre  den  paa 
Deres  egen  private  Konto.  Til  min  Forbavselse  optog 
Dommeren  denne  min  Udtalelse  med  Vrede  og  betød  mig,  at 
jeg  ikke  opfattede  min  Stilling  rigtigt  og  viste  mig  ud  af  Rets- 
salen. Siden  den  Tid  blev  jeg  afhørt  alene,  skjøndt  ovennævnte 
3  Personer  vedblivende  bleve  afhørte  samlede.  Da  Forhørene 
vare  sluttede  i  Marts  1879  og  jeg  skulde  aflægge  P]d  paa  min 
Forklaring,  gjorde  jeg  Dommeren  opmærksom  paa,  at  jeg  til- 
føiede,  at  jeg  aldrig  havde  seet  Dem  aftage  Stempelmærker  af 
udenlandske  Obligationer,  uden  i  Tilfælde  hvor  Kunder  om- 
byttede udenlandske  Obligationer  med  andre  lignende,  og  da 
kun  ifølge  deres  Forlangende,  f.  Ex.  naar  en  Kunde  solgte 
5°/0  russiske  Kurch-Kiew  Obligationer,  som  han  ønskede  af- 
sendt til  Udlandet  for  at  sælges  og  ombyttede  med  andre  russiske 
Statspapirer,  som  stode  i  lavere  Kours.  Denne  Forklaring, 
som  formentlig  var  i  Deres  Favør,  syntes  efter  Dommerens 
Skjøn  at  staa  i  Modstrid  med  den  af  mig  tidligere  afgivne  om 
det  samme  Punkt,  og  tog  denne  meget  ilde  op  og  truede  med 
at  lade  mig  arrestere ;  jeg  bemærkede  imidlertid  til  Dommeren, 
at  denne  Forklaring  var  fuldstændig  overensstemmende  med 
Sandheden  og  aflagt  efter  nøie  Overveielse.  Jeg  tog  derfor  ei 
i  Betænkning  at  aflægge  Eden  og  tog  intet  Hensyn  til  Truslen. 
I  Efteraaret  1879  blev  jeg  tilsagt  til  Reassumtionsforhøret, 
hvortil  ogsaa  Hundrup  og  Johansen  (Kentzler  havde  i  Mellem- 
tiden forladt  Landet)  vare  tilsagte.  Ved  dette  Forhør  blev 
jeg  høilig  forundret  ved  at  se,  at  Johansen  først  blev  kaldt 
alene  ind  i  Retssalen  for  at  afgive  Forklaring,  og  at  efter  dennes 
Bortgang  fra  Retssalen  Hundrup  ligeledes  blev  særskilt  indkaldt, 
men  min  Forundring  tabte  sig,  da  j  e  g  kom  i  Retssalen  for  at  afgive 
Forklaring  og  der  blev  opmærksom  paa,  at  ved  dette  For- 
hør var  en  ny  Protokolfører,  hvilket  tidligere  ikke  havde 
været  Tilfældet,  den  fast  ansatte  var  nemlig  syg,  og  jeg  har 
senere  bragt  i  Erfaring,  at  der  i  slige  Tilfælde  af  Justitsmini- 
steriet blev  beskikket  en  Assistent  eller  anden  Embedsmand 
til  interimistisk  at    føre  Protokollen. 

Med  Høiagtelse  Deres  ærbødige 

Edvard  M.   Ruben. 


Bilag  G. 


1  afvigte  Aars  Sommer,  blev  det  angivet  for  det  hervæ- 
rende Politi,  at  der  i  et  ligeledes  herværende  Udsalg  var  for- 
kommet, dels  Kontanter  og  dels  Varer  til  et  temmelig  betyde- 
ligt Beløb. 

Udsalgets  Indehaver  tilføiede  til  Angivelsen,  at  han  ikke 
mistænkte  nogen  bestemt  af  de  i  Udsalget  beskjæftigede  Kom- 
miser, men  ønskede  samtlige  Kommiser  afhørte,  for  at  Mis- 
tanke ikke  skulde  falde  paa  en  Uskyldig. 

Ved  det  derefter  optagne  Forhør  tilstod  den  først  Afhørte 
—  en  ung  Mand  paa  henved  25  Aar  —  ikke  blot  at  have 
gjort  sig  skyldig  i  den  paaklagede  Forbrydelse,  men  desuden, 
at  have  beholdt   endeel  for  Firmaet  indkasserede  Penge. 

Skjøndt  nu  den  Paagjældende  var  en  ung  Mand,  af  en  alt 
andet  end  hæderlig  Fortid,  blev  han  dog  ikke  saameget  som 
anholdt,  end  sige  arresteret,  men  man  nøiedes  simpelthen  med, 
at  en  Slægtning  af  den  Paagjældende  erstattede  den  Bestjaalne 
de  forkomne  Værdier  efter  mundtlig  Overenskomst. 

Hvorfor  jeg  meddeler  dette  ?  Jeg  har  paa  sit  Sted  i 
det  Foregaaende  forklaret  Grunden  hertil  at  være  denne  min  An- 
skuelse, at  denne  Sag  ubetydelig  som  den  er,  stiller  den  imod 
mig  udviste  Fremgangsmaade,  lad  mig  sige  i  et  —  besynder- 
ligt Lys. 

Det  være  langt  fra  mig,  at  misbillige  den  humane  Frem- 
gangsmaade, som  i  dette  Tilfælde  er  bleven  fulgt,  (nuværende 
Politiassistent    Madsen     fungerede    ikke    ved     denne    Leilighed 

som  Politiinspekteur)  men  jeg  vil  benytte  min  Ret  til  her  at 
sammenstille  de  tvende  Forhold.  Paa  den  ene  Side  en  ung 
Mand  af  tvetydig  Fortid,  der,  afhørt  af  vedkommende  Politi- 
myndighed, bekjender,  at  have  stjaalet  fra  sin  Principal  —  han 
arresteres  ikke,  han  anholdes  ikke  engang,  men  faaer  Valget 
imellem  at  reise  udenlands,  eller  at  vende  tilbage  til  sin 
bestjaalne  Principal,  hvis  denne  maatte  ville  tage  ham  igjen, 
og  dermed  er  den  Sag  ude. 

Paa  den  anden  Side  staaer  en  Mand  paa  63  Aar  med 
en  hæderlig  Fortid,  som  i  en  lang  Række  af  Aar  har  været 
kjendt  af  Store  og  Smaa  i  Indlandet,  som  af  Store  i  Udlan- 
det, og  som  paa  sit  Sted  bemærket,  heller  ikke  har  været 
ganske  ubekjendt  for  Politiet,  i  den  Forstand  vel  at  mærke,  at  han 
har  haft  Leilighed  til  at  yde  selve  dette  Politi  som  sit  Fæ- 
dreland og  mangfoldige  Medborgere  Tjenester.  Og  han  ?  Han 
afhøres  ikke  engang,  paa  Angivelse  til  en  Politirapport  af  hans 
egne  lønnede  Folk,  hverken  af  Anklager  eller  Domsmagt,  men 
belægges  uden  videre  med  Arrest. 


Bilag  H. 

(Aftryk  efter  „Dagstelegrafen".) 


Defensor.  Høiesteretsadvokat  Henrichsen,  som  derefter  tog 
Ordet  i  Overværelse  af  en  talrig  Kreds  af  Tilhørere,  og  som  udførte 
sit  Defensorat  paa  en  saa  indgaaende  Maade,  og  med  en  saa- 
dan  Varme  og  Følelse,  at  det  næsten  synes  utænkeligt,  at 
Baron  Gedalia  kan  ønske  at  tage  Ordet  efter  sin  Defensor, 
begyndte  sit  Foredrag  med  at  udtale,  at  Aktor  gjerne  uden 
at  behøve  at  frygte  for  at  komme  i  Strid  med  den  formelle 
Korrekthed  kunde  have  sagt,  at  Tiltalte  e  r  Baron  i  Stedet  for. 
at  han  skal  være  det.  Thi  at  han  er  Baron,  er  et  notorisk 
Faktum,  som  ogsaa  er  erkjendt  derved  at  han,  da  han  ud- 
nævntes til  Ridder  af  Dannebrog,  kaldtes  Baron,  ligesom  hans 
Datter,  som  Datter  af  en  Adelig,  er  indskrevet  i  et  adeligt 
Frøkenkloster.  Defensor  erindrede  derefier  om,  hvorledes 
Gedalia  oprindelig  var  opdraget  i  smaa  Kaar  og  oplært  til 
Haandværkssvend,  men  at  hans  Evner  snart  ledede  hans  Til- 
bøielighed  i  en  anden  Retning ,  og  at  disse  Evner  i  Forbin- 
delse med  hans  Energi  og  et  ualmindelig  hurtigt  Blik,  hurtig 
hævede  den  af  ham  etablerede  Vexellerforretning  til  at  blive 
maaske  den  Tids  første  Bankierforretning,  der  indførte  nye 
Former  for  Omsætningen,  som  man  i  alt  Fald  herhjemme  hid- 
til ikke  havde  kjendt ,  og  hvortil  der  føltes  Trang.  At  han 
nød  Tillid  og  megen  Agtelse,  derom  foreligger  der  mange  hæ- 
drende Vidnesbyrd,  ikke  blot  i  de  mange  Ordener,  han  har 
modtaget,  men  ogsaa  i  det  Antal  hædrende  Skrivelser,  der  ere 
fremlagte  under  Sagen,  saavel  fra  Medlemmer  af  den  danske 
Regjering  som  fra  udenlandske  Magters  Gesandter.  Havde 
han  i  sin  Tid  slaaet  sig  tilfreds  med  at  være  en  anset  Ban- 
kier,   vilde     han  sandsynligvis     nu     have    været    en   meget   rig 

Mand,  thi  Krisen  i   1857,    der,     som    slige    Begivenheder   altid 
pleie,  feiéde  al  Svindel  til  Side,  lod  ham   staa  urokket,  og  da 
hans  i  London  etablerede  Søn  nogle  Aar  efter  led   et  Tab  af  ea. 
500,000  Kr.,    var    det    ham    ved  sine  Forbindelser  og  Kredit 
let  at  dække  dette  Tab.      Men  Gedalia  havde  ikke  været  tak- 
nemlig for  sin  Lykke  som  Bankier,  men  havde  villet  være   stor 
ogsaa  paa  andre   Omraader,    og    bl.   a.   fandt  han  det  uheldigt, 
at  Danmark  med  Hensyn    til  Bygning    af  Jernbaner    og  Broer 
skulde  henvende  sig  til  Fremmede,  hvorfor  han  yderligere  fri- 
stede Lykken    ved    ogsaa    at    indlade    sig    paa  den  Art  Fore- 
tagender,   men    hans  Mangel    paa  Evne    til  at  bedømme  disse 
Forhold    og    Personerne  i  Forbindelse    med    de  uheldige   Kon- 
junkturer bevirkede,  at  han  tabte  alt,  hvad  han  eiede  ,   saa  at 
han  i  Foraaret   1875  maatte  opgive  sit  Bo.      Han  søgte  da  at 
komme  frem  i  Udlandet,    men    da  han  ikke  kunde  finde  sig  i 
Forholdene  der,  vendte  han  samme  Efteraar  tilbage  hertil ,   og 
da    viste    det  sig  virkelig,    at  om  han  end  havde  mange  imod 
sig,    vare    dog    de  fremkomne  Ytringer  om,    at  et  stort  Antal 
Medborgere  havde  Godhed    for    og  Tillid   til  ham,     sande,    thi 
trods  det,     at  han  stod  med  tomme  Hænder,    fik    han  paa  sin 
Henvendelse    strax    en  pekuniær  Assistance  af  ca.   30,000  Kr. 
af  flere   ansete  Mænd,    uden  at  disse    havde  nogen  anden  Ud- 
sigt   til    at  faa  deres  Penge  igjen,    end  den  Garanti,   Gedalias 
Person  og  Karakter  frembød  for  dem.      Efter  dette   storartede 
Bevis    kunde  Taleren    ikke  ret  forstaa,    at    man    under  Sagen 
har  villet   fremstille  Forholdet  som  værende   det  stik  modsatte. 
Han  maatte,  forinden  han  gik  ind  paa  selve  Sagen,   først  frem- 
hæve en  Ejendommelighed    hos  Gedalia,     som    han    helst    vilde 
have  fremført,    naar  denne  ikke  havde  været  tilstede,    da  han 
forud    var    paa    det  Rene  med,    at  Gedalia    ikke  vilde  under- 
skrive, hvad  han  vilde  anføre.        Taleren  havde  allerede  frem- 
hævet,    at   Gedalias    oprindelige    Lykke    tildels    skyldtes    hans 
ualmindelig  hurtige  Blik,     men  hans    Forstand,    der    havde     et 
sundt,     naturligt  og  rigtigt  Blik  i  finansielle  Sager,    arbeidede 
lige    saa    rastløs    med    andre  Problemer,     og  naar  der  i   disse 
ingen  positive  Tal  forelaa ,  havde  han    ingen  Regulator  og  saa 
løb  hans  Tanker  vild  med  ham.        Dertil  kommer,   at  han  har 
en  sjælden  livlig  Indbildningskraft,   som  lader  ham  skabe  Fakta 
og  Situationer  netop   saaledes.   som  han  i  Øieblikket  har  Brug 
for  dem.       Stiller  man    saaledes  et  Spørgsmaal  til  Gedalia.    er 
det  umuligt  at  faa  ham  til  at  tie,  indtil  man    er    færdig    med 
sit  Spørgsmaal.      Han   svarer   strax  paa,   hvad  han  antager,   man 
vil  spørge  om,   saa  at  Svaret   ofte  bliver    meningsløst,    ligesom 
lians  hele  Optræden    er    præget    af  Konfusion    og    intellektuel 

Stundesløshed.  Det  var  Talerens  Overbevisning,  at  Sigtelserne 
under  Sagen  for  en  meget  væsentlig  Grad  have  været  paavir- 
kede af  disse  Kjendsgjeringer,  disse  Mangler,  som  ikke  lade 
sig  konstatere  ved  Lægeattest,  men  som  Taleren  efter  sit  nøie 
Kjendskab  til  Tiltalte  dog  havde  anset  for  sin  Pligt  at  frem- 
sætte, og  han  troede  ikke,  at  der  vilde  findes  ret  mange,  der 
kjendte  Tiltalte,  som  ikke  vilde  underskrive  denne  hans  Dom. 
Taleren  fremhævede  derefter  den  eiendommelige  Maade.  hvor- 
paa  Sagen  var  kommen  frem,  idet  den  er  bygget  paa  Angivel- 
ser af  Gedalias  eget  Kontorpersonale,  som  i  Aar  og  Dag 
i  hans  egen  Forretning  have  ligget  paa  Lur  efter, 
hvad  der  kunde  lægges  ham  til  Last ,  som  have  gjort 
deres  Bedste  for  at  lede  ham  paa  Vildspor,  ja  endog 
positivt  have  hindret  ham  i  at  rette  de  Feil,  der  nu  ved  deres 
eget  Angiveri  lægges  ham  til  Last.  Taleren  tror,  at  det  kan 
dokumenteres,  at  denne  Liggen  paa  Lur  gaar  tilbage  til  den 
14de  December  1877,  thi  det  var  den  Dag,  Uordenen  af 
175  Kr.  fandt  Sted,  og  Tiltaltes  Bogholder,  Hundrup  har  lige 
fra  den  Dag  gjemt  de  2  Regninger  vedrørende  Tiltaltes  pri- 
vate Forhold,  som  staa  i  Forbindelse  med  denne  Sag,  og  som 
ellers  vare  uden  al  Interesse  for  Hundrup.  Det  er  fremdeles 
oplyst,  at  et  Par  af  Personalet,  Mægler  Johansen  og  Edvard 
Ruben,  vare  den  Tiltaltes  personlige  Uvenner,  idet  der  mellem 
dem  og  ham  umiddelbart  før  denne  Sag  begyndte,  verserede 
en  Injuriesag,  medens  de  to  andre  af  Personalet,  Bogholderne 
Kentzler  og  Hundrup,  have  ledet  Fru  Otto  til  at  klage,  og 
strax,  da  Gedalia  var  bleven  arresteret,  havde  været  parate  til 
at  overtage  Forretningen.  Dels  maatte  der  derfor  vist  sættes 
et  stort  „men"  foran  Spørgsmaalet,  om  disse  ved  deres  Op- 
træden mod  Gedalia  havde  handlet  i  Sandhedens  Interesse. 
Hvad  nu  Gedalias  Forhold  i  Almindelighed  angik,  da  er  det 
vist,  at  da  han  efter  sit  Ophold  i  Udlandet  vendte  tilbage 
sidst  i  1875,  var  det  hans  Lyst  og  Haab  at  kunne  paabegynde 
en  ny  Forretning,  hvorved  han  ogsaa  ventede  at  kunne  skaffe 
sine  gamle  Kreditorer  nogen  Opreisning.  Han  troede,  at  naar 
han  tog  fat  under  sit  eget  kjendte  Navn  og  holdt  sig  til,  hvad 
han  forstod  sig  paa,  skulde  han  nok  en  Gang  endnu  komme 
frem,  og  naar  dette  desuagtet  ikke  er  sket,  skyldes  dette  høist 
sandsynligt  de  da  indtraadte  særdeles  uheldige  Aar,  i  hvilke 
man  oplevede,  at  flere  Bankinstituter,  som  vi  ansaa  for  grund- 
murede, vare  meget  nær  ved  at  gaa  samme  Yei  som  hans ,  og 
netop,  da  Tiderne  begyndte  at  blive  bedre,  maatte  han  stanse. 
Havde  Fru  Otto  ikke,  ledet  af  hans  Bogholdere,  stanset  hans 
Virksomhed,  vilde  hun  maaske  nu  have  hele  sin  Kapital  sikret, 
thi  Fortjenesten    for  Vexellerere    og  Mæglere    have    siden     da 


154 

været  saa  enorm,  at  Totalbeløbet  for  tjent  Kurtage  endog 
siges  at  have  udgjort  mellem  2  og  3  Million  Kroner.  Det 
var  altsaa  ikke  uden  gode  Forventninger,  at  den  Tiltalte  var 
begyndt,  og  selv  Taleren,  der  var  Kurator  i  hans  gamle  Bo 
og  fra  først  af  havde  været  mistrøstet  ved  at  høre  ham  tale 
om  nye  Planer,  havde,  efter  at  have  set  Folks  Tillid  til  ham. 
idet  de  laante  ham,  Fallenten,  30.000  Kr.,  været  glad  paa 
hans  Vegne.  Det  gjaldt  imidlertid  om  at  sikre  de  30,000  Kr. 
overfor  de  gamle  Kreditorer  —  en  Vanskelighed,  der  saa  ofte 
hindrede  Fallenten  i  at  komme  frem  igjen  —  thi  om  Akkord 
kunde  der  ikke  være  Tale,  da  det  ikke  var  muligt  at  be- 
dømme Status  i  det  gamle  Bo,  som  havde  vedtaget  at  fuldføre 
de  begyndte  Baneanlæg.  Han  kunde  have  handlet  i  en  An- 
dens Navn,  men  det  vilde  have  været  ham  meget  ubehageligt, 
thi  han  stolede  netop  paa  sit  eget  Navn.  Derfor  valgte  han 
den  meget  fornuftige  Vei  at  søge  at  faa  oprettet  et  Interes- 
sentskab, hvori  en  Anden  bragte  Kapitalen,  men  hvor  hans 
Navn  dog  traadte  frem  og  hvorigjeimem  han  tillige  kunde 
finde  Ly  for  de  30,000  Kr.,  der  vare  laante  ham  personlig. 
Naar  Aktor  har  talt  om,  at  Kontrakten  lød  paa,  at  der  af 
Abrahamsen  skulde  indskydes  70,000  Kr.,  for  at  glimre  der- 
med, saa  ved  Taleren  ikke  overfor  hvem,  thi  det  kom  slet  ikke 
frem  (Nellemann:  Thinglæsningen),  ja  det  havde  han  ikke 
glemt,  men  Konfirmationen  paa  Kontrakten  paabød  kun  Thing- 
læsning  med  Hensyn  til  nogle  enkelte  Bestemmelser,  ikke  med 
Hensyn  til  de  70,000  Kr.,  som  derfor  ikke  heller  findes  om- 
talt i  Thinglæsningslisten,  saa  at  man  ikke  der  har  kunnet 
glimre  med  dette  Tal.  Efter  Kontrakten  skulde  den  Tiltalte 
Intet  indskyde,  men  desuagtet  indskød  han  adskilligt  mere  end 
Abrahamsen,  nemlig  de  ham  laante  30,000  Kr.,  som  imidlertid 
af  Hensyn  til  Fallitten  ikke  i  Bøgerne  bleve  opførte  som  ham 
tilhørende,  men  bleve  stukne  ind  som  Laan.  der  vare  ydede 
Firmaet.  Deri  stak  Hemmeligheden.  Man  vil  maaske  fra  en 
meget  stræ ng  korrekt  Side  kunne  sige,  at  dette  er  urigtigt, 
men  Verden  er  nu  en  Gang  saaledes,  og  de  Mænd,  der  have 
givet  ham  de  30,000  Kr.,  havde  ikke  villet  hjælpe  hans  gamle 
Kreditorer,  og  det  var  for  at  sikre  sig  herimod,  at  man  havde 
truffet  den  nævnte  Ordning,  som  svarer  til,  hvad  mangen  hæ- 
derlig Handelsmand  ved  hæderlige  Sagførers  Bistand  tidligere 
have  foretaget  sig  i  lignende  Øiemed,  men  som  naturligvis 
ikke  kunde  forandre  Forholdet  mellem  Interessenterne  ind- 
byrdes. Saa  ubegribeligt  det  er,  har  den  indankede  Dom  rent 
overset  denne  Side  af  Sagen  og  har  ladet  sig  vildlede  af  en 
Erklæring  fra  de  handelskyndige  Mænd,   der  selvfølgelig  paa  et 

Spørgsmaal  om,  hvorledes  de  30,000  Kr.  vare  bogførte,  maatte 
svare,   som  de  gjorde.    Den  retskyndige  Dommer  skulde  imidler- 
tid vide,    at  det,  at  et  Beløb  er  indført  i  en  Hovedbog,    ikke 
danner    nogen  Skyldgrund,    men    kan    være    et  Bevis    for    eii 
Skyld,    men    at    der    først    bliver  Tale    om  Skyldgrund,    naar 
Indførelsen  har  faaet  en  animus  obligandi,  men  de  Mænd,  der 
have  givet  de  30,000  Kr.,    havde    jo    ikke    forlangt    at    blive 
Firmaets  Kreditorer;    de     havde    faaet   —  og    dermed  vare  de 
tilfredse  —  et  Gjældsbevis    fra    Baron  Gedalia    personlig.      Og 
havde  de,   støttende  sig  til,   at  de  stode  som  Kreditorer  i  Fir- 
maets Bøger,    forlangt  Penge     af  Firmaet,     vilde    dette  ganske 
sikkert  have  forlangt  at  se   deres   Skyldnergrund,     og    naar  de 
vare  fremkomne  med  Gedalias  personlige  Obligationer,   bedet  dem 
gaa  deres  Yei.    Defensor  omtalte  derefter  Interessents  Overgang 
til  Fru   Otto    i  Stedet    for  Abrahamsen    og    fandt    det  navnlig 
korrekt  og  nødvendigt,  at  Ordningen  skete  ved ,   at  Abraham- 
sen udtraadte  og  Fru  Otto  indtraadte    med    samtidige  Paa- 
t egninger,  thi  i  andet  Fald  havde  der   jo  været  et  Tidspunkt, 
hvor  Gedalias    gamle  Kreditorer    kunde    have  faldet  over  Fir- 
maet.   Naar  Fru  Otto  har  sagt,  at  hun  ikke  behøvede  at  indskyde 
noget,    var  dette  naturligvis  urigtigt ,   thi  hvad  skulde   Gedalia 
saa  med  hende  V     Af  de  af  hende    indskudte    32,000  Kr.     var 
der  efterhaanden  udgaaet  saa  meget,  at  hun  tilsidst  kun  havde 
ca.   20,000  Kr.   indestaaende.       Naar  det  var  anført,   at  Geda- 
lia vel  ikke  havde  debiteret  hende  for  Tab.   men  at  dette  dog 
var  en  god  Snak,   da  han  ikke  havde  fire  Skilling,  hvoraf  han 
selv  kunde  dække  Tab,    var    dette    en  fuldstændig  Feiltagelse, 
thi    han    havde    sin  Driftskapital,    de  30,000  Kr.,    saa  at  den 
trufne  Ordning    med  Hensyn    til  Dækning    af   Tab    havde    sit 
store  Gode,    som  Fru   Otto    og     de,    der  vilde  forsvare  hende, 
ikke  skulde  glemme.      Dette    forklarer   Gedalias  Ytring:     „naar 
hun  faar  sine  Renter,   har  hun  ikke  noget  at  gj øre  Vrøvl  om''. 
Det    var  derhos   en  daarlig  Tale,    naar  det  siges,    at  der  ikke 
var  aflagt    hende    Regnskab,    thi    hvorledes    skulde  et  saadant 
fremkomme  mellem  Interessenter    paa    anden  Maade  end  gjen- 
nem   en  Balance,    og  den   fik  hun,    efter  at  den   1877   var  op- 
gjort,  og  hun  havde  af  den  kunnet  se,    at    hun  ikke  var  ble- 
ven debiteret    for    Tab.        Men  desuden  havde  hun  naturligvis 
ogsaa  faaet  sine  halvaars  Kontokuranter    ligesom  Pmhver,    der 
har  med  et  Bankfirma  at  gjøre.      Taleren  gjorde  derefter  Rede 
for  den  hende  tillagte  Rente,   der  havde   været   større   end   den, 
han  selv  beregnede  sig,  uagtet  han  havde  været    berettiget  til 
samme  Rentefod,    og  han  paaviste  derpaa,     at  Grunden  til,    at 
der  i  over  et  Aar  ikke  var  opgjort   Status,    kun    havde  været 

den,  at  Tiltalte  ønskede,  som  alle  andre,  at  opgjøre  Status 
ved  Kalenderaarets  Udgang.  Han  blev  imidlertid  arresteret 
før  Aarets  Udgang,  og  Bogholderne  brugte  ikke  Tiden  til  at 
gjøre  Bøgerne  op,  men  til  at  rapportere  til  Fru  Otto  og 
senere  til  Forhøret.  Det  er  de  samme  Bogholdere,  som  gj en- 
nem  Fru  Ottos  Mund  klage  over  Bogholderiet,  medens  de 
handelskyndige  Mænd  udtale,  at  Skylden  ikke  kan  hvile  paa 
Tiltalte ,  der  netop  ikke  er  Bogholder  af  Fag.  Som  ot 
Bevis  paa  Vederhæftigheden  af  disse  Bogholdernes  Ord  anførte 
Defensor  endvidere,  at  de  havde  forklaret,  at  Gedalia  i  An- 
ledning af,  at  hun  havde  erklæret  at  ville  udtræde  af  Fir- 
maet, havde  sagt,  at  hun  ikke  skulde  faa  en  Stol  at  sidde 
paa,  men  Fru  Otto  har  selv  erklæret,  at  hun  ikke  vilde 
træde  ud. 

Idet  Taleren  derefter  kom  ind  paa  Sagens  Enkeltheder 
angaaende  Omsætningerne  med  „Løs",  fremhævede  han.  at 
Personalet  havde  udtalt,  at  Omsætningerne,  der  skulde  have 
været  meget  store,  altid  havde  givet  Tab,  men  saa  kom  de 
sagkyndige  Mænds  Erklæring,  den  upartiske  Bedømmelse,  der 
ikke  var  begrundet  paa  at  smide  en  Mand  ud  af  sin  Yirk- 
somhnd  og  selv  træde  i  Stedet.  Den  oplyste,  at  Omsætnin- 
gerne altid  havde  givet  Firmaet  en  passende,  et  Par  Gange 
endog  en  ublu  Avance.  Forsøgte  nu  Bogholderne  at  bevise 
det  modsatte,  nei  „for  de  Mænd,  der  kunde  se,  at  vi  ikke 
sige,  hvad  sandt  er,  bøie  vi  os".  Taleren  kunde  ikke  forstaa, 
at  kyndige  Mænd,  hvor  der  som  her  ikke  er  Tale  om  et 
Skjøn,  skulde  have  Lov  til  at  udtale  sig  som  sket  af  Boghol- 
derne, og  at  deres  Ord  dog  skulde  staa  til  Troende.  løvrigt 
hævdede  han  Lovligheden  af,  at  den  Tiltalte  ved  Omsætnin- 
ger, der  strax  fandt  deres  Afslutning,  har  brugt  fingerede 
Navne,  ligesom  Gedalia  havde  været  berettiget  til  at  disponere 
over  et  Beløb,  der  svarede  til  de  af  ham  indskudte  30,000  Kr. 
Æren  for  Sigtelsen  om,  at  dette  ikke  skulde  være  lovligt,  til- 
kommer Kriminalretten,  og  Taleren  androg  paa  en  Udtalelse  i 
modsat  Retning  af  Høiesteret.  Efter  at  han  derpaa  havde 
forsvaret  den  Tiltalte  med  Hensyn  til  de  ham  af  Auguiot  be- 
troede 1500  Kr.,  gik  han  over  til  Sigtelserne  om,  at  den  Til- 
talte skulde  have  tilvendt  sig  forskjellige  mindre  Beløb,  og 
ogsaa  under  den  Del  af  Sagen  viste  han,  i  hvilken  Grad  den 
Tiltaltes  Personale  ved  alle  de  Midler,  der  have  staaet  til  dets 
Raadighed,  have  søgt  at  skade  ham,  og  hvorledes  der  er  paa- 
anket iøvrigt  ubetydelige  Uregelmæssigheder,  som  det  havde 
været  Bogholdernes,  ikke  den  Tiltaltes  Sag  at  afværge. 

Han  dvælede  dernæst  ved  Sigtelsen  for  Falsk,  fordi  Gedalia 
havde  med  Fru  Ottos  Navn  til  d'Hrr.  J.  P.  Suhr  &  Søn  trans- 
porteret en  Obligation,  stor  2500  £r.,  der  af  Overretsproku- 
rator  Juul  med  Udenrigsminister,  Baron  Rosenørn-Lehn  som 
Kautionist  og  Selvskyldner  var  udstedt  til  Dr.  Gert  Winther 
og  af  denne  atter  var  transporteret  til  Fru  Otto.  Han  hen- 
holdt sig  til,  hvad  Kriminalretten  derom  havde  anført.  Fru 
Otto,  der  selv  har  bragt  Sagen  frem,  har  maattet  erkjende,  at 
hun  ikke  vilde  have  havt  noget  imod,  da  han  | forlangte  Obli- 
gationen udleveret,  at  meddele  denne  en  Transport ;  men  endog 
afset  herfra,  maatte  Gedalia  i  hele  Situationen  og  i  Overleve- 
ringen til  ham  af  Obligationen  se  en  ligefrem  Bemyndigelse  til 
at  foretage  med  den,  hvad  han  fandt  nødvendig  til  Inkassation 
af  Kapital  og  Renter.  Selv  en  Sagfører  vilde  i  et  saadant 
Tilfælde  ikke  føle  sin  Samvittighed  betynget  ved  at  underskrive  en 
andens  Navn.  da  det  er  en  fuldstændig  Formsag,  hvem  der 
skriver  Navnet,  naar  det  er  givet,  at  dette  skal  til,  og  naar 
Underskriften  skeer  i  Paagjældendes  egen  Interesse.  Taleren 
kunde  derfor  ikke  forstaa  Aktors  stærke  Betænkeligheder  om 
en  saadan  Adfærd,  om  det  end  er  sandt,  at  forsigtige  Mænd  ikke 
—  Taleren  heller  ikke  —  vilde  have  handlet,  som  Gedalia 
har  gjort,  vel  ikke  af  Frygt  for  at  komme  i  Kollision  med 
Straffeloven,  men  af  Hensyn  til  de  civilretlige  Vanskeligheder, 
som  deraf  kunde  opstaa,  medens  man  paa  den  anden  Side 
godt  kunde  forstaa,  at  Gedalia  ikke  vilde  forhale  Afgjørelsen. 
Han  har  heller  ikke  gjort  Fru  Otto  nogen  Fortræd  ved  sin 
Underskrift,  idet  han  straks  lod  Beløbet  komme  hende  til 
Gode  i  Bøgerne,  og  naar  han  ikke  lod  det  komme  hende  til 
Gode  paa  den  Maade,  hun  ønskede,  nemlig  ved  at  spekulere 
med  dem,  idet  hun  jo  vilde  have  kjøbt  Papirer,  som  han  dog 
vistnok  skulde  have  kjøbt,  var  det,  fordi  han  forudsaa,  at  hun 
i  en  nær  Fremtid  vilde  komme  til  at  bruge  Kontanter.  Hun 
havde  løvrigt  længe,  før  hun  klagede  over  Gedalias  Adfærd,  ud- 
draget de  2500  Kr.,  og  det,  at  hun  saa  længe  forholdt  sig 
rolig,  viste,  at  hun  forstod  Forholdet  og  kj endte  dets  sande 
Karakter.  Men  Hensyn  endelig  til  Sigtelsen  for,  at  Gedalia 
havde  benyttet  tidligere  kasserede  Obligationsstempler  ved  at 
overskrive  den  første  Kassation,  fremgik  det  af  Vidnernes  For- 
klaringer, at  saadant  ikke  var  sket  i  noget  betydeligt  Omfang, 
ligesom  det  fremgik  af  Tiltaltes  Forklaring,  at  flere  Mærker  i 
Virkeligheden  ikke  have  været  benyttede,  men  kun  af  en  Feil- 
tagelse  vare  blevne  paaklæbede  Obligationer,  idet  Personalet 
havde  overset,  at  man  kan  lade  fremmede  Obligationer  ligge  i 
6  Uger  efter  deres  Indførsel  her  i  Landet  ustemplede,    saa  at 

Stempling  kan  undlades,  hvis  Obligationerne  inden  de  6  Uger 
atter  føres  ud  af  Landet  I  ethvert  Fald  viste  Overretspro- 
kurator  Lassens  Forklarings  at  Gedalia  ikke  havde  antaget,  at 
hans  Handling  indeholdt  noget  strafbart,  og  da  han  fik  at  vide,  at 
dette  var  Tilfældet,  vilde  han  have  fat  paa  Obligationerne,  raen 
da  skete  det  atter,  at  Personalet  sørgede  for  at  hæmme  hans 
Bestræbelser  og  dette  for  at  bevirke,  at  en  af  ham  begaaetFeilblev 
til  en  Forbrydelse,  idet  Hundrup  gik  til  Fru  Otto  og  for- 
maaede  hende  til  at  lade  være  at  udlevere  Obligationerne  til  Ge- 
dalia, mod  hvem  de  senere  af  Personalet  bleve  benyttede  ved 
deres  Angivelse.  Tiltalte  havde  derhos  bedet  ham  henlede  Op- 
mærksomheden paa,  at  det  af  Obligationerne  fremgaar,  at  han 
ikke  har  villet  skjule  de  gamle  Numere.  Det  forekom  Defen- 
sor, at  hvor  der  er  Tale  om  en  Lov  af  saa  positivt  Indhold 
og  med  Bestemmelser  af  saa  politiretligt  Indhold  som  Loven 
om  Stempling  at  udenlandske  Obligationer,  maa  Vedkommendes 
Opfattelse  at  Lovens  Indhold  og  Anvendelse  kunne  diskulpere 
ham.  Stemplingen  er  i  sin  Tid  af  Ministeren  i  Rigsdagen  ikke 
uden  Føie  betegnet  som  en  Indførselstold.  Loven  overlader 
det  til  Paagjældende  selv  at  foretage  Stemplingen,  der  vel  at 
mærke  ikke  sker  ved  Anførsel  af  et  Navn,  men  blot  af  et 
Tal,  saa  at  det  virkelig  ikke  er  sært,  at  Lægmænd  ikke  kunne 
indse,  at  en  saadan  Stempling  skal  være  ensbetydende  med  en 
af  det  Off enlige  foretagen  Autorisation.  Til  Slutning  ankede 
Defensor  efter  Tiltaltes  Begjæring  over,  at  der  i  sin  Tid  var 
blevet  afsagt  et  Arrestdekret  efter  Forelæggelsen  af  selve  Kla- 
gen uden  den  sig  dertil  knyttende  Rapport,  som  den  Tiltalte 
saaledes  ikke  fik  Leilighed  til  at  imødegaa.  Han  var  selvføl- 
gelig udelukket  fra  at  gjøre  en  Tøddel  Forandring  i  Bøgerne 
eller  fra  at  skaffe  Beviser  bort,  og  at  han  ikke  kunde  ind- 
virke paa  sit  Personale,  maatte  Dommeren  paa  Forhaand  vide, 
da  han  havde  faaet  hele  dette  opgivet  som  Vidner  mod  sig, 
og  havde  Forhørsdommeren  ved  en  Henvendelse  til  de  sag- 
kyndige Mænd  skaffet  sig  Oplysning  om,  hvorledes  det  i  Vir- 
keligheden forholdt  sig  med  den  Del  af  Sigtelsen,  der  ret 
egentlig  gav  den  sit  Relief,  nemlig  den  store  Svindel,  der  i 
Ly  af  Navnet  „Løs"  skulde  være  foregaaet,  stod  det  høist 
tvivlsomt  for  Taleren,  om  Dommeren  vilde  have  gjort  noget 
videre  ud  af  hele  Sagen.  Uagtet  vi  alle  ganske  vist  skulle 
være  lige  for  Loven,  maa  det  dog  ikke  overses,  at  Dommeren 
kunde  indse,  at  Afsigelsen  af  et  Arrestdekret  vilde  være  øde- 
læggende for  en  Mand  i  Gedalias  Stilling,  medens  han  kunde 
have  holdt  ham  under  Anholdelse  i  3  Dage  og  i  den  Tid  have 
indhentet  Oplysninger.       Dommeren    har  vistnok  efter  Gedalias 

Forklaring  troet,  at  han  vilde  lyve  sig  fra  det,  men  Taleren 
tror  ikke,  at  Gedalia  har  villet  skjule  noget,  thi  han  vidste 
i  Virkeligheden  ikke  noget,  hvilket  navnlig  gjælder  om  For- 
holdet til  „Løs".  Han  skulde  derfor  henstille,  at  det  udtales  i 
Høiesteretsdommen,  at  Arrestdekretet  ikke  burde  have  været 
afsagt.  Han  paastod  derhos  principaliter  Frifindelse,  sub- 
sidiært at  Tiltalte  anses  med  den  mildeste  Straf. 

Efter  nogle  korte  Bemærkninger  af  Aktor,  udtalte  Defen- 
sor sig  paa  følgende  Maade : 

Han  fastholdt,  at  Personalet  fra  December  1877  havde 
passet  op,  thi  fra  den  Tid  gjemte  Hundrup  2  af  Gedalias 
private  Kvitteringer,  som  han  ingen  Interesse  kunde  have  for. 
Han  modsagde,  at  det  af  Sagen  fremgik,  at  de  30,000  Kr. 
først  vare  betalte,  efter  at  Firmaet  var  dannet,  og  han  fast- 
holdt tværtimod  det  modsatte.  Endvidere  hævdede  han  som 
den  rette  sin  Opfattelse  af  Firmaets  Forhold  til  Laangi verne 
af  de  30,000  Kr.,  og  til  Slutning  udtalte  han,  at  han  ikke 
igaar  troede  at  have  talt  om  en  mellem  Gedalia  paa  den  ene 
Side  og  d'Hrr.  Johansen  og  Ruben  paa  den  anden  Side  verse- 
rende Injuriesag  —  over  hvilket  Udtryk  Ruben  i  en  Skrivelse 
til  ham  havde  besværet  sig  —  men  om  at  der  mellem  Parterne 
verserede  et  Injuriemellemværende. 


Trykfejl. 


Side  33,  Linie  1  f.  o.  »og«  udgaaer. 

—  54,     —     1  f.  n.  mod  mig,        læs:  med  mig. 

—  81,     —     6  f.  n.  forsvare  sig,    -     forvare  sig. 

—  93,     —     2  f.  n.  188  Kroner,       -     100  Kroner. 

